
Atrodo, kad žavioji Čes Ričardson turi viską, ką gali 
sukaupti vidutinio amžiaus moteris: daug turto, jaukius 
namus, šeimą — darbštų ir gabų vyrą, paaugusią dukterį. 
“Ričardsonai buvo palaiminta ir turinti viską, ką tik gali 
suteikti apvaizda, šeima." Tad ko gi trūksta Čes? 

Atsakymą ji randa patyrusi didžiulį susižavėjimą, 
karštą lyg ugnis aistrą Rendalui Stendišui, kuris pastebėjo 
ir atskleidė jos moterišką grožį ir žavesį, uždegė pasiti- 
kėjimą savimi kaip mylima ir mylinčia moterimi. 

Palyginti ramus Čes gyvenimas prisipildo abejonių, 
kurios nelauktai ir netikėtai išsisprendžia... 


Duidelimt šeštas kyrius 


Balandžio 30 d. Bakas Djukas pastatė Bonsako mašiną 
savo fabrike Prato gatvėje Durame. Po to šešerius metus Dju- 
ko fabrikas užėmė svarbiausią vietą Čes ir Neto pasaulyje. 

Tačiau kovojant su Djuku gyvenimas nesustojo. Jis bu- 
vo ganėtinai intensyvus, jaudinantis ir pilnas pokyčių. Ne- 
to elektros jėgainė buvo baigta statyti netrukus po to, kai 
atvykęs už penkių mylių įsikūrė Bonsakas, ir visi žmonės 
iš tolimiausių kampelių plūdo pasižiūrėti šviesų, plieskian- 
čių pro fabriko, malūno ir parduotuvės langus. Tai prilygo 
šventei su kioskais, pardavinėjančiais šašlykus ir pyragė- 
lius su kumpiu, taip pat kepintus kukurūzus, pyragus, vai- 
sius, daržoves, kiaušinius ir visokias kitas namines gėry- 
bes. Prekeiviai visa gydančiais eliksyrais atvyko ryškias- 
palviais vežimais ir dalijo magiškiausius pažadus. Gatvės 
muzikantai ir fokusininkai, atlikę savo programą, siuntė ra- 
tu skrybėlę pinigėliams. 

Čes ir Netas tapo visų visuomeninių Duramo įvykių 
populiariausia pora. Ryškiai apšviestame naujajame name 
kiekvieną savaitę vyko vakarėliai. Natanas buvo pakvies- 
tas įstoti į Visuomenės Gerovės klubą, kurio veikloje daly- 
vavo galingiausi Duramo verslininkai. Čes tapo Duramo 
literatūrinės bendruomenės nare. Jie turėjo nuosavas vie- 
tas klubo namuose ir Blekvelo parke, kur vykdavo žirgų 
lenktynės. 

Jų mažajame kaimelyje atsidarė cheminių produktų bei 
metalo reikmenų parduotuvė, taip pat kalvė su arklidėmis 
arkliams kaustyti. Kiti verslininkai tarėsi su Netu apie pa- 
statų su elektra išsinuomojimą ar įsigijimą. Netas išplėtė 
savo lentpjūvę. 


Vėliau pastatė medvilnės fabriką. Po dvejų metų atidarė 
banką, kuris augančiai bendruomenei teikė paskolas mainais 
už nekilnojamą turtą. Už malūno per mišką buvo nutiestos 
gatvės. Plačiausią jų Netas pavadino Ričmondo aveniu. 

Tačiau, kai gyventojų skaičius priartėjo prie 1000 ir 
buvo pastatytas paštas, miesteliui buvo suteiktas Stendišo 
vardas. Tada ten jau stovėjo antrasis Stendišo cigarečių 
kompanijos fabrikas ir pastatas su kabinetais abiejų fabri- 
kų bei kitų įmonių vadybininkams. Be to, sandėliai, par- 
duotuvės, arklidės ir stoginės arkliams bei vežimams. Ir 
didžiulė elektros jėgainė. 

Čes skaičiavo laiką pagal Augustos augimą. Miestas au- 
go savaime. Kai Augustai buvo ketveri, ji atrado jaudinantį 
džiaugsmą, kurį teikė Jojimas ant arklio priešais Bobį Fre- 
dą, 1r klykdavo lyg kariūnė, šiam atakuojant jankius, kuriuos 
atstojo aukštos piktžolės. Jis ją vadino Gase, ir mergaitei 
prigijo šis vardas, tarytum būtų suteiktas jai gimus. Natano 
nuomone, jis jai tiko. Galiausiai ir Čes turėjo pasiduoti. 

Gasei netrūko įprastų vaikiškų ligų, gumbų, mėlynių, 
nubrozdinimų ant kelių ir alkūnių. Čes be galo apsidžiau- 
gė, kai Stendiše apsigyveno daktaras. 

Savo šeimą iš Alamanso apy gardos Netas taip pat per- 
kėlė į Stendišą, todėl Gasė turėjo močiutę ir dvi pussese- 
res, kurių viena buvo vos ketveriais metais už ją vyresnė. 

Kai ji pradėjo lankyti Duramo mergaičių seminariją, 
ten, penktoje klasėje, jau mokėsi Sali, o Siuzana dirbo skai- 
tymo ir rašymo mokytoja. Čes buvo laiminga Siuzanai esant 
netoliese. Jai trūko tos mielos mergaitės, kurią kažkada pa- 
liko fermoje, o dabar ji didžiavosi ramia, jauna dama, ko- 
kia Siuzana tapo. 

Čes visada svajojo apie panašią į lėlę dukrą su dailio- 
mis garbanomis ir pūsta šilkine suknele. Dabar ji dievino 
pašėlusią, užsispyrusią, strazdanotą padaužą su storomis, 
sidabriniai auksinėmis netvarkingomis kasomis, nes tai bu- 


vo Gasė. Netas taip pat. Kai jai buvo penkeri, jis nupirko 
ožką ir vežimuką bei išmokė juo važiuoti. Kai po dvejų 
metų pasirodė dviračiai, jis nupirko vieną jai, o kitą sau ir 
kartu su ja, krisdamas ir vėl keldamasis, mokėsi važinėti. 

Visiems, kurie juos pažinojo, Ričardsonai buvo palai- 
minta ir turinti viską, ką tik gali suteikti apvaizda, šeima. 

Tačiau tikrovėje už uždarų bibliotekos durų savo mo- 
derniame, prabangiame name jie kovojo už išlikimą negai- 
lestingame pasaulyje. 


— Bonsako mašina neveikia, — sušuko Netas po to, 
kai šią mašiną pasistatė Bakas Djukas. — Alenas ir Ginte- 
ris ją išbandė ir iš to išėjo šnipštas. Senasis Bakas nusipir- 
ko Bruklino tiltą. Ar žinai, kokį sandėrį sudarė Bonsakas? 
Jis išnuomoja savo mašiną ir ją aptarnaujantį operatorių. 
Bakas moka nuomos mokestį už krūvą šlamšto ir atlygini- 
mą operatoriui. 

Daktaras Ficdžeraldas susiraukė. 

— Tai nepakeičia to, ką sakiau. Djukas pagamina ir 
parduoda daugiau nei du šimtus tūkstančių rankiniu būdu 
susuktų cigarečių per dieną. Parduoda. Ir tai yra svarbiau- 
sia. Jo prekybos atstovas — Mažylis. Toks jo vardas, ta- 
čiau šis Mažylis dirba didelį darbą. Tas žmogus yra genti- 
jus, tr sakau tai kaip išmanantis tokius dalykus, nes ir pats 
toks esu. 

Mažylis neseniai perkėlė cigarečių reklamą nuo šali- 
kelėse stovinčių daržinių sienų į nesiliaujančių apkalbų ir 
kūniškojo potraukio sritį. Per savo prekybinę misiją stab- 
telėjęs Atlantoje, jis pastebėjo, kad visas miestas kraustosi 
iš proto dėl nešvankaus prancūziško farso, vaidinamo teat- 
re, ir jo Žvaigždės. Madam Rea su gilia iškirpte. Mažylis 
įkalbėjo ją leisti pasinaudoti jos plakatu, priklijuotu ant te- 
atro pastato. Jis padarė jo reprodukciją, į jos ranką įsprau- 
dęs “Duramo hercogo“ cigarečių pakelį. Visos Atlantos 
tabako parduotuvės lipdė tokius plakatus ant savo langų, o 


laikraštyje pasirodęs toks skelbimas užėmė pusę puslapio. 
Padorūs žmonės buvo pasipiktinę; pirkėjai pradėjo reika- 
lauti “Duramo hercogo". 

— Turi būti dar kokia nors aktorė, — tarė Netas. — 
Kaip tai sužinoti, Daktare? 

— Ne, — paprieštaravo Čes. — Jei pradėsime kopi- 
juoti viską, ką daro Djukas, nieko neišeis, ir mes visada 
būsime tik antri po paties geriausio. Mes turime būti kito- 
kie. Geresni už jį. 

— Pavyzdžiui... kaip? — tuoj pat pareikalavo pasiū- 
lymo Daktaras. 

— Nežinau, — prisipažino Čes. 

Trise jie aptarinėjo šią problemą beveik savaitę. Ga- 
liausiai išganinga mintis toptelėjo Natanui. 

— Klasė! — sušuko jis. — Štai kas. Gatavas cigaretes 
rūko, užuot patys jas sukę, daugiausia miestiečiai. O dau- 
guma miesto Žmonių atsikėlė čia iš kaimų. Kaip antai Ba- 
kas. Jiems patinka galvoti, kad jie priklauso miestelėnams, 
tačiau visada neramu, ar jų plaukuose nėra užsilikęs koks 
styrantis šiaudas. Mes pasakysime jiems, kad jeigu jie rū- 
kys Stendišo cigaretes, Žmonės painios juos su smulkiai- 
siais aristokratais. 

Tokios mintys Daktarą uždegė. 

Natanas šyptelėjo. 

— Tvarkyk viską su Čes, Daktare. Visa esmė joje. Ji 
dama. 

Čes privertė juos abu išsižioti. 

— Tačiau ten turėtų būti ir šiek tiek sekso, — balsu 
dėstė mintis ji. 

Netas ir Daktaras buvo priblokšti. Dama neturėtų ži- 
noti šio žodžio, 0 juo labiau netarti jo balsu. 


Pirmasis "Castle" cigaretes reklamavo plakatas, ku- 
riame nupieštas netašytas vyriškis, vilkintis elegantiškais 


vakariniais drabužiais, tačiau be skrybėlės, kurios trūko ant 
jo neišteptų pomada, tankių plaukų. Vyriškis stovi ant Van- 
derbilto dvaro, pastato iš laikraščių tir žurnalų, pažįstamo 
visiems amerikiečiams, laiptų. Išsipusčiusi moteris, įsiki- 
busi jam į parankę, su meile žvelgė į akis. Jos ištiestoje 
rankoje, mūvinčioje ilgą baltą pirštinę, buvo matyti pake- 
lis "Castle" cigarečių. 

“Nepamiršk jų, Stendišai, — skelbė užrašas apačioje. — 
Aš myliu vyrus, rūkančius bokštus". 

Plakatas buvo dviem coliais ilgesnis ir platesnis už 
tuos, kuriuos po visą šalį platino Djukas. Kiti cigarečių ga- 
mintojai jau plėšė Djuko, Kinio ar Aleno ir Ginterio plaka- 
tus, kad užklijuotų savo. Netas buvo ne vienintelis kovo- 
jantis gamintojas. Tačiau jo plakatai buvo tiesiog klijuoja- 
mi ant priklijuotųjų anksčiau. 

Kiek vėliau Stendišo vardas atsirado ant jo jachtos, 
paskui ant lenktyninio vežimo, tačiau užrašas visada bū- 
davo neatskiriamas nuo stulbinančios gražuolės. Laikui bė- 
gant, šis vardas įkūnijo amerikietiškosios svajonės pras- 
mę. Berniukai buvo krikštijami Stendišais, romanuose ne- 
trūko herojų, vardu Stendišas, merginos vadino Stendišais 
patrauklius viengungius. 

Tačiau plakatai buvo tik nedidelė Djuko ginkluotės 
dalis. 


Praėjus šešiems mėnesiams po to, kai Bonsako maši- 
na buvo pastatyta Durame, Bakas Djukas persikėlė į Niu- 
jorką. 

— Mes privertėme jį sprukti, — džiūgavo Čes. 

— Neapgaudinėk savęs, — paprieštaravo Natanas. — 
Bakas ne iš tų, kurie traukiasi. Jis išsiruošė ten, kur jo lau- 
kia pinigai. Visi didieji lošėjai yra Volstrite. Jis mąsto ga- 
na plačiai. 

Kitą dieną Visuomenės Gerovės klubą pasiekė naujie- 


nos. Bonsako mašina gamina 100 000 cigarečių per dieną. 
Kad ir kokių buvo nesklandumų, jie jau pašalinti. 

Be to, Djukas atidarė naują fabriką Niujorke, kad ap- 
rūpintų šiaurės ir vakarų rinkas. Taip pat buvo užsakytos 
papildomos mašinos Duramui ir Niujorkui. 

Bonsako mašinos gaminamos cigaretės buvo pavadin- 
tos “Cross Cuts"*. Ant kortelės, esančios kiekviename pa- 
kelyje, puikavosi spalvotas Lilian Rasel, įžymios, gašlios 
aktorės, paveikslėlis. 


— Mums reikalinga sava prekybinė jėga, — tarė Dak- 
taras. — Didmeniniai distributoriai negali padaryti visko, 
ką reikia. Be to, nepakanka vien mano kelionių į miestą, 
kad nusamdyčiau tai dienai kelis žmones plakatams klijuoti, 
kaip darėme iki šiol. 

— Tuomet mums reikia daugiau pinigų, — tarė Ne- 
tas. — Prekybininkams reikia mokėti. Mes pradėsime ga- 
minti naują cigarečių rūšį po penkis centus už pakelį, kaip 
ir visi kiti. “Castle" pasiliks po keturis centus. 

— Reikės daugiau mašinų, — sutiko visi. 


“Knight"** cigaretės buvo dedamos į slankiojančias 
dėžutes, kurios dabar pakeitė paprastą popierinį įpakavi- 
mą. Po pavadinimu buvo šachmatų figūrėlės paveikslėlis. 
Vidinėje atsidarančio “stalčiaus" pusėje įspaustas Veneros 
atvaizdas, kur jos nuogumas paslėptas nuo lengvai šoki- 
ruojamų Žmonių. 


Netas atleido klerką, kurį užklupo naktį nurašinėjantį 
duomenis apie pardavimus ir pirkėjų vardus. 

Čes atleido kambarinę, kurią Gasė matė slapčia klau- 
santis pro bibliotekos durų rakto skylutę. Paskui perskaitė 
Gasei paskaitą apie tai, kaip žema yra liežuvauti. 


* Tiesiausias kelias (angl.) — Vert. past. 
** Zirgas — šachmatų figūra (angl.) — Vert. past. 

Daktaras nenoriai liovėsi lankęsis pas per daug smal- 
sią jauną moterį, kurios draugija suteikdavo jam daug 
džiaugsmo kiekvienos kelionės į Sent Luisą metu. 

Niekas tuo nesistebėjo. Tabako verslas visada buvo 
derlinga dirva sukčiavimui, šnipams ir informatoriams, ma- 
nipuliacijoms kainomis, pakoreguotiems savo naudai svė- 
rimo įtaisams — visiems nedoriems triukams, kokius tik 
galėjo išmąstyti Žmogaus protas. Netas turėjo du žmones, 
dirbančius Bako Djuko fabrikuose, vieną moterį pas Aleną 
ir Ginterį, taip pat savų Žmonių Kinio kompanijoje, Gud- 
vino bei W. S. Kimbolo, “didžiosios ketveriukės" įmonė- 
se. Netą pasiekdavo reguliarios jų ataskaitos. Jiems moka- 
ma už dvidešimt keturias darbo valandas. Tai buvo norma- 
li verslo dalis. 


Savaitė po savaitės, mėnuo po mėnesio, metai po me- 
tų tęsėsi karas. Pastatytas naujas fabrikas, kuriame turėjo 
tilpti dar daugiau Stendišo mašinų. Netas atidarė nuosavą 
spaustuvę plakatams ir paveikslėliams spausdinti, ir šis dar- 
bas dabar galėjo vykti greičiau ir didesniu mastu. 

Djukas Bonsako mašinų dėka cigarečių gamino vis 
daugiau ir daugiau. 

Netas leido į darbą vis daugiau Stendišo mašinų. 

Daugiau Bonsako... Daugiau Stendišo... daugiau... 
daugiau... 

Djukas pristatė naują “Cameo" cigarečių rūšį atsida- 
rančiėse dėžutėse. Pranašumas prieš Stendišą. 

Jis pradėjo mokėti papildomus komisinius pagrindi- 
niams dileriams. Užsakymų Stendišo cigaretėms sumažėjo. 

Daktaras taip pat padidino komisinius. Auksu. Užsa- 
kymų gerokai padaugėjo. 

Cigarečių prekyba Amerikoje augo neįtikėtinu greičiu. 
Smulkesni gamintojai buvo priversti iš šio verslo pasitraukti. 

Djukas pradėjo įgyvendinti dovanų programą. Užsi- 


sakiusieji daugiau nei 1000 pakelių “Cross Cuts“ cigare- 
čių dovanų gaudavo medinį sudedamąjį krėslą. 

— Tas šlykštus daiktas įdūrė man į tą vietą, kurios ne- 
drįsčiau paminėti damos akivaizdoje, — dejavo Daktaras. 

Stendišo krėslai buvo minkšti. 

Djukas pradėjo dėti į cigarečių pakelius kuponus. Par- 
duotuvėse nemokamai dalijo pirkėjams knygeles kuponams 
suklijuoti. Pripildytas knygeles reikėdavo kaupti ir vėliau 
už jas atsiimti prizus: amžiną sudedamąjį krėslą, pastato- 
mą laikrodį arba kišeninį laikrodėlį, arba — už 500 tokių 
knygelių — senelio laikrodį. 

Stendišo kompanija neatsiliko nuo Djuko ir papildė 
prizinį fondą dar ir porceliano servizais, krištolinėmis va- 
zomis, spalvotais dubenimis bei ąsočiais. 

— Tegu žmonos ir motinos pradeda raginti savo vyrus 
rūkyti, — kikeno Čes. — Dabar jos privers tuos velnius tai 
daryti ir išsiųs laukan, kad ir koks šuniškas būtų oras. 

Jai patiko protų kova, kurioje jie dalyvavo. Net dabar, 
kai verslui išsiplėtus visas buhalterines knygas pradėjo tvar- 
kyti patyrusios buhalterės, jai vis dar patikdavo ganėtinai 
dažnai peržiūrėti skaičius tr pasigėrėti tuo, ką ji ir Natanas 
pasiekė. Kovos su Baku kaina buvo siaubinga, tačiau jai 
vis dar patiko būti strategei. Vis daugiau ir daugiau darbo 
tekdavo jai ir Daktarui, nes Natanas buvo įsijautęs į naują- 
ji planą. Jis ketino nutiesti geležinkelį iš Stendišo į Dura- 
mą, kad būtų lengviau cigaretes transportuoti. 

— Ir teiktų malonumą, — erzino jį Čes. 

Jis sutiko, kad tai jį iš tiesų pamalonintų, ir nusišyp- 
sojo šypsena, darančia jį panašų į berniūkštį ir privertusia 
Čes širdį suspurdėti. Kartkartėmis ji susimąstydavo, kodėl 
jis vis dar daro jai tokį poveikį. Ji nusprendė, kad meilė 
čia niekuo dėta. Natanas elgėsi su ja labiau kaip su vyru, 
su draugu, o ne kaip su moterimi. Išskyrus lovą. Bet kodėl, 
kodėl iki šiol ji dar nepastojo? Jisai jos nemylėjo. Ji jam 

tik patiko. Jis niekada jos nebučiavo, niekada, nė kartelio. 
Tai kodėl ji vis dar jį tebemyli. Tai buvo nelogiška, tačiau 
tokia buvo tiesa. 


Niekas nesitikėjo, kad į cigarečių pakelius dedami pa- 
veiksliukai padarys tai, ką jie padarė. Jie tapo kone uode- 
ga, verčiančią šunį ją vizginti. Žmonės pradėdavo pirkti 
kurią nors cigarečių rūšį vien todėl, kad jie norėjo paveiks- 
lėlio. 

Vos tik Bakas Djukas pradėjo dėti į pakelius tokius 
paveikslėlius, nuo jo neatsiliko ir Stendišas. Kad atsvertų 
Lilian Rasel, Čes pasiūlė Sarą Bernar. “... Kuri atliko Ka- 
milos vaidmenį", — pridūrė ji, paaiškindama, kad tai buvo 
pagarsėjusi prostitutė, kuri mirtinai persišaldė, nes jos si- 
jonas priekyje buvo labai trumpas. 

Alenas ir Ginteris netrukus taip pat įsijungė į marato- 
ną, pristatydami Floradorą. 

Tačiau tada “Castle" cigarečių pakeliuose jau buvo ga- 
lima rasti Eleanorą Duse, jauną aktorę, kurią Čes išvydo 
“Harper's Bazaar" žurnale. 

Lenktynės įsibėgėjo. Djukas sudėjo Lili Langtrai ir 
Madam Rea ir dar septynias kitas aktores, kad sudarytų 
komplektą iš dešimties paveikslėlių. Noras surinkti visą 
komplektą tapo nauju visuomenės kaprizu. 

Daktaras nusiminė. Jis apgailėtinai dejavo, jog turėjo 
sugalvoti tai pirmas. 

Z- Liaukis, — piktai pertraukė jį Čes. — Negaliu gal- 
voti tokiame triukšme. Jei nepakanka įžymių aktorių, dar 
nereiškia, kad reikia piešti pirmą pasitaikiusią talento netu- 
rinčią, apsinuoginusią mergšę. Išmėginkime ką nors nauja. 
Jei svarbiausia — kolekcionuoti, tai komplektą galima su- 
daryti iš dešimties bet kurių skirtingų dalykų. Daugiau būtų 
netgi geriau. Be to, galėtume duoti albumą visiems, kurie 
surinktų visą komplektą. Juos galėtų dalyti parduotuvėse. 

Netrukus šalį užliejo paveikslėlių lavina. Amerikos 
prezidentai. Anglijos karaliai ir karalienės. Didieji kom- 
pozitoriai. Didieji rašytojai. Didžiausios upės. Įvairiausios 
karietos ar arkliai, ar šunys, ar paukščiai. Visos cigarečių 
kompanijos stengėsi neatsilikti. 

Daktaras buvo nepaprastai patenkintas, kad jam pa- 
vyko juos visus aplenkti, kai visuose laikraščiuose pasiro- 
dė Džekas Skerdikas, o "Castle" cigaretės išdidžiai prista- 
tė “Didžiųjų istorinių žudikų" kolekciją, kurioje buvo Bru- 
tas, Julijus Cezaris ir daugybė kitų. 

Netrukus po to Netą vėl aplankė Bakas Djukas. 


Jis atėjo į namus, ne į Neto kabinetą. Visai kaip ir 
praėjusį kartą. Vėl kaip ir aną kartą, kai Augusta buvo 
pintinėje, jis apibėrė Čes komplimentais, skirtais jos duk- 
relei. 

Visa kita pasikeitė. Djukas vilkėjo nepriekaištingai pa- 
siūtą eilutę, kuri tiesiog rėkte rėkė apie jo priklausymą “di- 
deliam miestui", paslėpta galia, kurią Čes jau buvo pajutu- 
si anksčiau, dabar nepridengta. 

— Nusiunčiau Žmogų pakviesti Neto, — pareiškė jis. — 
Turiu jam kai ką pasakyti, o iš jo pusės būtų protinga išklau- 
syti. 

— Eik, susirask kareivį, Augusta, — paliepė Čes. — 
Kartu galėsite pajodinėti ant ponio. Eime į biblioteką, po- 
ne Djukai. Vyras ir aš visada ten kalbamės apie reikalus. 

Ji nepasiūlė Bakui Djukui kavos. 


Djukas stovėjo, kol pasirodė Natanas. Tada žengė į 
priekį ir ištiesė ranką. 

“Taip, lyg ši vieta priklausytų jam“, — pasipiktinusi 
pagalvojo Čes. Žiūrėdama, kaip jie spaudžia vienas kitam 
rankas, ji nusistebėjo, koks keistas dalykas ta civilizacija. 
Būtų buvę kur kas natūraliau, jei jie akimirksniu būtų pra- 

dėję vienas kitą talžyti. Galbūt dvikovų uždraudimas ne- 
buvo taip jau nuostabu, kaip visiems atrodė. 

— Ar nenorėtum prisėsti, Bakai? — Tai buvo nuosa- 
vybės teisių patvirtinimas ir priminimas, kad Djukas yra 
įsibrovėlis, o ne kviestas svečias. Netas atsisėdo į savo mė- 
giamiausią krėslą. Čes atsisėdo šalia jo šiek tiek tolėliau. 
Bakui pasiliko tik glotnus, kietas, ašutiniu audiniu aptrauk- 
tas minkštasuolis. Tačiau jis nekreipė dėmesio į 
nepatogumus. Atrodė piktinančiai atsipalaidavęs. 

— Turėčiau pasveikinti tave su tais “Didžiųjų Žudi- 
kų“ paveikslėliais, Netai, — tarė jis. — Jau dvi savaitės 
tavo "Castle" parduodama kone dvigubai daugiau negu ma- 
nųjų “Cross Cuts". Tavo Daktaras verčia mano berniukus 
gerokai paprakaituoti. 

Netas tylėdamas laukė. 

— Tačiau manau, kad atėjo metas tuos žaidimus baig- 
ti, — lėtai tarė žodžius Djukas. — Jie kainuoja per daug 
pinigų, 0 pinigus galima investuoti ir geriau. 

“O kas juos pradėjo, tu veidmaini?" — pagalvojo Čes. 

— Aš pradėjau, — kalbėjo Bakas, — atkreipti žmo- 
nių dėmesį į savo cigaretes ir išstumti smulkesnius ga- 
mintojus. Dabar likome tik mes šeši. Patys pirmieji bu- 
vome mes. Kol jie juokėsi iš mūsų, mes pasivijome Kinį, 
Gudviną ir Kimbol4ą. Du pietiečiai parodė niujorkiečiams, 
kodėl mums beveik pavyko laimėti karą, kuriame kovėsi 
mūsų tėvai. Mes netgi parodėme jiems, koks turi būti ta- 
bakas. 

Netas mandagiai jį pertraukė. 

— Nenoriu, kad ką nors supainiotum šitaip girdamas 
save, Bakai. Tai kodėl tau neperėjus prie reikalo esmės? 

Djukas nusišypsojo. 

— Tu mane tam tikra prasme ten pastūmėjai, Netai. 
Taip, mėginau tave suminkštinti. Buvau pamiršęs, kad tu 
irgi buvai keliaujantis prekeivis. 

“Neprarask budrumo, Natanai, — mintyse perspėjo 
Čes. — Jis mėgina tave apžavėti". 

Bakas sukrutėjo, šiek tiek palinko į priekį ir nustojo 
šypsotis. 

— Aš mėginu suburti visus į krūvą. Ne perimti kieno 
nors verslą, o sukurti asociaciją, kad galėtume liautis kibę 
vienas kitam į gerkles. Jei mes šešiese susijungsime, visas 
cigarečių biznis bus mūsų rankose. Galėsime diktuoti kai- 
nas, tiek parduodami cigaretes, tiek pirkdami tabaką. Taip 
pat pamažu galėsime pristabdyti dovanų dalijimą, sugrą- 
žindami rūkorius ten, kur ir yra jų vieta — pirkti cigaretes 
ir jas rūkyti. 

— Tai panašu į gana protingą žingsnį, — tarė Netas, 
pritariamai linktelėjęs. O paskui paklausė: — O kas vado- 
vaus asociacijai, Bakai? 

— Kiekvienas turės savo dalį, kuri bus nustatyta pa- 
gal kiekvieno investicijas, turtą ir pardavimų apimtį. 

Netas šyptelėjo. 

— Labai protinga, — pratarė jis. — Žaviuosi tavimi, 
Bakai, iš tiesų. Tačiau koks kitas lazdos galas? Kuo tu pa- 
grasinsi, jei Žmonės su tavimi nesusidės? 

— Man ir nereikia grasinti. Jie žino. Jie pralaimės. Ki- 
nis jau turėjo uždaryti Baltimorės gamyklą, nes neparduo- 
da cigarečių tiek, kad galėtų sumokėti už jų gamybą. Da- 
bar jiems beliko tik fabrikas Niujorke. Prieš penkerius me- 
tus jie buvo stambiausi gamintojai šalyje. 

Netas atsistojo. 

— Ką gi, Bakai, — jis dar labiau tęsė žodžius, kalbė- 
damas perdėtu žmogaus iš miškų akcentu. — Aš neketinu 
nei jungtis į asociaciją, nei būti nugalėtas. Galiu lažintis, 
jog tau neverta gaišti savo laiko įrašinėjant į sąrašą pir- 
muoju numeriu Mano priverstinį atsitraukimą. Tik ne tada, 
kai tau dar reikia surinkti jų visų kaulelius — turiu omeny 
asociacijos narius. Taigi dar kurį laiką turėtum būti užsiė- 

męs. Aš ir pats buvau į kai ką įnikęs, kai tavo berniukas 
atlėkė taip, tarsi būtų užsiliepsnojusios jo kelnės, ir pasa- 
kė, kad man reikėtų kuo greičiau skubėti čia dėl kažko la- 
bai svarbaus. Dabar ketinu grįžti prie savo užsiėmimo ir 
linkiu tau geros dienos. 

Netas ištiesė ranką. Bakas Djukas atsistojo, paspaudė 
ją, linktelėjo Čes ir pasuko durų link. Pusiaukelėje dar kartą 
atsigręžė. 

— Jei kas nors nubrėš purve liniją ir pasiūlys man ją 
peržengti, jausiuosi įpareigotas padaryti jam paslaugą, — 
tarė jis. Jų akys susitiko. 

— Esu visai toks pats kaip ir tu, Bakai. Tik mano išlai- 
dos vienam tūkstančiui cigarečių yra kone perpus mažesnės 
už tavąsias. Turiu labai daug erdvės veikimo laisvei. 

— Saugokis smūgio iš nugaros, — Djukas išėjo. 

Kol užsidarė laukujės durys, kambaryje tvyrojo tyla. 

Tuomet: 

— Arjis gali tai padaryti? — paklausė Čes. 

— Nugalėti mane? — Natanas gūžtelėjo pečiais. — 
Esu beveik tikras, kad galėtų. Tačiau jis to nežino. Be to, 
tai pergalei ar pralaimėjimui prireiktų nemažai laiko. Bet 
vienintelis dalykas, kurio Bakas neturi, yra laikas. Jis mėgs- 
ta smogti iš karto ir laimėti greitai. Kaip jau ir sakiau, jam 
neverta gaišti laiko. Mūsų padėtis nusistovėjusi ir niekas 
mums nedega. 

— Tu mėgaujiesi tuo, Natanieli Ričardsonai! 

— Gali galvą guldyti, kad taip. Tampydamas virvutes 
per atstumą, buvau jau beveik pamiršęs, koks nuostabus ga- 
li būti susidūrimas akis į akį. Tai gerokai pagyvina dieną. 


Amerikos tabako kompanija oficialiai įregistruota 
1890 metų sausio 31 d. Ji buvo įkurta pagal draugiškus Niū 
Džersio įstatymus, o jos prezidentu tapo Džeimsas Baka- 
nas Djukas. 

Stendišo cigarečių kompanija nedelsdama pristatė sa- 
vo naująją cigarečių rūšį. Tai buvo išskirtinė pakuotė: deg- 
tukų dėžutė su cigaretėmis viename dideliame slankiojan- 
čiame pakelyje. Cigarečių pavadinimas buvo užrašytas di- 
delėmis raudonomis raidėmis: “CHECK"*. Pirkėjams buvo 
paaiškinta, kad jeigu jie surinks dešimt tokių tuščių pakelių, 
dovanų gaus šachmatų komplektą ir žaidimo instrukciją. 


Duidetimt septintas skyrius 


Čes laikė paruošusi žirkles, kol orkestro cimbolai pa- 
skelbė iškilmingąjį momentą. Tada ji perkirpo ryškiai rau- 
doną juostą, cimbolai ir vėl suskambo, o Stendišo Sė:.D ge- 
ležinkelio stotis buvo oficialiai atidaryta. 

Nedidelis pastatas buvo ypač žavus ir priminė aštuo- 
niakampį, uždarą gazebo su dekoratyvine nuosvyra, besi- 
tęsiančią nuo pagodos stogo. Jos kraštus puošė gėlių love- 
liai pilni ryškių pelargonijų, o greta įėjimo stovėjo išraity- 
ti geležiniai suolai. Visa tai suprojektuoti padėjo Čes, ir 
dabar ji buvo patenkinta darbo rezultatu, tačiau tuo pat metu 
jai buvo keistai liūdna, matant šį švytintį ir modernų pa- 
statą toje vietoje, kur stovėjo jų senasis namas su vaiduok- 
liais. 

Tiek daug visko nutiko nuo to laiko, kai ji ir Natanas 
apsigyveno viename nedideliame kambaryje. Atrodė, kad 
tai buvo prieš tūkstantį metų, nors nepraėjo nė dešimt. Dak- 
taro nebebuvo. Jo siekė naujas verslas, arba kitaip tariant 
“reklamos agentūra“, ir galiausiai laimėjo. Džimo Monro 
taip pat nebebuvo. O Bobis Fredas paseno. Kaip ir malū- 
nas. Labai greitai jį reikės rekonstruoti. 


* Šachas (angl.) — Vert. past. 


16 


“Idomu, — staiga pagalvojo Čes, — kada nustojau bi- 
čiuliuotis su fermerių žmonomis". Kol būdavo malami grū- 
dai, jos ateidavo išgerti kavos į namą su vaiduokliais. Į ply- 
tų namą taip pat, bet ji nebuvo tuo tikra. 

Ji nusišypsojo. “Geriau pagalvojus, neprisimenu, ka- 
da ir pati gėriau kavą savo virtuvėje". Čes padovanojo Šyp- 
seną fotografui. Duramo laikraštis ruošė didelį straipsnį 
apie Natano geležinkelį ir jo nuosavą vagoną, kurį jis su- 
konstravo sau. 

“Natano žaisliukai! Ką gi, dabar jis turėjo geležinkelį 
tr dūdų orkestrą, kurio visada troško. Praėjusią savaitę pašte 
buvo atidaryta Vakarų Sąjungos kontora. Kitas jo žingsnis 
— telefonas, esu tuo tikra. Kai Natanas ko nors imasi, nie- 
kas jo nesustabdys". 

Iš po juodo audeklo išlindo fotografo galva. 

— Ačiū jums, ponia Ričardson. 

— Ačiū jums. Tikiuosi, dalyvausite mūsų piknike. 

— Labai jums ačiū, madam. 

Dabar Čes buvo laisva ir galėjo prisijungti prie kitų 
švenčiančiųjų. Ji pasisuko, vis dar tebesišypsodama, ir lei- 
do Žmonėms prieiti ir ją pasveikinti. 

Kažkokiu būdu, Stendišui augant, ji tapo populiariau- 
siąja miesto dama. Visi be galo gerbė ir šiek tiek prisibijo- 
jo pramonės, kuri davė gyvybę jų miestui, magnato žmo- 
nos. Todėl Čes jautėsi esanti labai sena. 

Tačiau tuo pat metu kažkurioje neištirtoje širdies ker- 
telėje-jai tai patiko. Dar vaikystėje jai buvo kalama į gal- 
vą, kad esanti ypatinga, aristokratė, savo prigimtimi pra- 
nokstanti visus kitus Žmones, išskyrus tuos, kurie buvo to- 
kie patys kaip ji — iš kartos į kartą žemvaldžiai. Mažiau 
privilegijuotų Žžavėjimasis ja ir pavydas atrodė natūralus, 
ir ji reagavo į visa tai taip, kaip ir buvo mokyta, manda- 
giai, tačiau per tam tikrą atstumą. 

Ji leidosi, kad banko valdytojas padėtų įlipti į žalią 

dvivietę karietą su auksinėmis S ir D raidėmis ant šono. 
Važiuojant ten, kur vyko piknikas, į Ričardsono parką, pri- 
sijungti prie vyro ir šeimos, kutai, kuriais buvo padabintas 
viršutinis karietos kraštas, džiaugsmingai plaikstėsi vėjy- 
je. Už jos, lydėdamas minią ten, kur piknike buvo susirin- 
kusi dar didesnė minia, orkestras grojo triukšmingą maršą. 
Vėliau, po pietų, kaip ir kiekvieną sekmadienio popietę bei 
kiekvieną ketvirtadienio vakarą nuo balandžio iki spalio, 
įvyks orkestro koncertas. Stendišas iš tiesų labai šauni vieta 
gyventi. Ričardsono aveniu, miesto plačioji pagrindinė gat- 
vė, nusidriekusi už tilto, grįsta akmenimis, o jos akmeni- 
nius šaligatvius vasarą pridengdavo parduotuvių, per tris 
kvartalus besitęsiančių abiejose gatvės pusėse, tentai. Ša- 
lia pradinės mokyklos įrengta erdvi, žole apaugusi žaidi- 
mų aikštelė. Baptistų bažnyčios baltiesiems parapijiečiams 
ir juodiesiems, kurių buvo šiek tiek daugiau, jau beveik 
užbaigtos, o prieš kelias savaites iškasta pamatų duobė me- 
todistų bažnyčiai. 

Čes slapčia linkėjo, kad metodistų bažnyčia niekada 
nebūtų pastatyta. Dabar, kai sekmadieniais į Duramą vyks 
traukinys, būtų visai nesunku jiems ir visiems jų draugams 
nuvykti į Šv. Trejybės bažnyčią. Tačiau veikiausiai jiems 
reikės įsilieti į Stendišo parapijiečių būrį. Gasė nepriešta- 
raus. Jos geriausia draugė Eli Vilson gyvena Stendiše ir 
kartu su ja lankys sekmadieninę mokyklą... Ką, dėl Dievo 
meilės, sau galvoja Natanas? Jis leidžia jai duobėje laisty- 
ti kepamus paršelius! Bet juk ji gali nukristi ant degančių 
anglių. 

Čes padavė vadeles artimiausioms rankoms ir iššoku- 
si iš karietos nubėgo gelbėti savo mergaitės. 


— Žinoma, kad ji supyko, Edita, — pasakojo Čes sa- 


vo geriausiai draugei. — Gasė negali pakęsti, kai yra sau- 
goma jos paties labui. Tu žinai, kokia ji. 

— Na, bet jai nieko neatsitiko, Čes, tai galbūt reikėtų 
atsižvelgti ir į jos nuomonę. 

— Nekenčiu, kai tu pradedi šitaip samprotauti. Turė- 
tum su manimi sutikti. 

— Tuomet mūsų pokalbiai būtų labai nuobodūs, ar ne? 

— Tai galbūt tau labiau patiktų pasikalbėti apie arklių 
kraujo linijas? 

— Negailestingoji! Čes, kaip tu gali šitaip skriausti 
tokią vargšę, bejėgę būtybę kaip aš? — Editos vyras Hen- 
ris jau ketverius metus augino ir prajodinėjo arklius po to, 
kai pardavė didžiąją dalį savo plantacijos Netui. Jis buvo 
visiškai pasinėręs į savo darbą, kurį be galo mėgo. Dėl to 
pasidaręs labai nuobodus visiems, išskyrus kitus žirgų au- 
gintojus, ir Edita nuolat tuo skundėsi. 

Ji prisitaikydavo, kad ir kokia bebūtų Natano padėtis. 
Geležinkelio tiesimas — ypač sunkus išmėginimas. Čes bu- 
vo tikra, kad Netas žino visus pavadinimus, atstumus ir su- 
stojimus kiekvienoje iš kelių šimtų Amerikos geležinkelio 
linijų. Atsiradus naujai geležinkelio linijai, jis kaskart pa- 
dovanodavo Gasei po garvežio modelį. Jiedu leisdavo il- 
gas valandas verandoje stumdydami tuos žaisliukus pačiu 
didžiausiu įmanomu greičiu ir skleisdami garsus, prime- 
nančius garvežį. 

Ji pažvelgė į tėvą ir dukrą, dalijančius lėkštes su kvap- 
niais kepsniais ir kopūstų salotomis eilei išsirikiavusių iš- 
alkusių, besijuokiančių pikniko dalyvių. Jie puikiai leido 
laiką Dėl kažkokios priežasties beveik niekas Natano ne- 
pribijojo. 

— Ar į lenktynes galėsime važiuoti jūsų nuosavame 
vagone? — pasiteiravo Edita. — Mirštu kaip noriu išsi- 
drėbti ant jo minkštasuolio. 

Čes nusijuokė. 

— Bet tai tik penkiolika minučių kelio. Penkios my- 
lios keliu neprilygsta šiaurinei pakrantei. 


9* 

— Bet kuriuo atveju man tai panašiausia į “Rytų eks- 
presą". O kada tu ir Natanas ketinate įsėsti į traukinį ir nu- 
keliauti į kokią ypatingą vietą? Floridą? Kaliforniją? Sara- 
togą? Paskutiniu metu Henris labai daug šneka apie Sara- 
togą. 

— Būtų miela. Aš neaiškiai prisimenu, kaip mano tė- 
vai kalbėdavo apie Saratogą. Užsiminsiu apie tai Natanui 
ir pažiūrėsiu, kas bus. 

— Tačiau nevažiuosime į Duramą nuosavame vago- 
ne, a? 

— Na galbūt. Ar Henris turi šansų laimėti žirgų lenk- 
tynėse? 

— Kas žino? Bijau ir klausti. Jis iki smulkmenų išpa- 
sakos man apie visus arklius, pradedant pora tų, kuriais va- 
žinėjo Adomas ir Ieva, kai buvo išvaryti iš rojaus. 


Ir vis dėlto Hortonai ir Ričardsonai važiavo į Duramą 
nuosavame vagone, tačiau tik baigiantis vasarai, į paskuti- 
nes sezono arklių lenktynes Blekvelo parke. Nors Editai ir 
neteko pasilepinti ant minkštasuolio vagono gale, ji be ga- 
lo džiaugėsi, galėdama pasisukinėti ant besisukančio, ak- 
somu aptraukto fotelio vagono priešakyje. 

Lenktynėse visi puikiai leido laiką; taip būdavo visa- 
da. Klubo narių ložės visada būdavo perpildytos; čia visa- 
da tvyrodavo šventinė nuotaika. 

Tačiau visai prieš pat paskutiniąsias lenktynes buvo 
paskelbtas pranešimas. Pranešta, kad dabar bus ypatingas 
bėgimas: paskutinės visų laikų lenktynės. Parkas ir lenk- 
tynių takas atiduotas labiausiai to nusipelniusiai instituci- 
jai — Šv. Trejybės koledžui, ir už šį poelgį reikėtų dėkoti 
gerai žinomam ir mylimam pažangos ir menų globėjui po- 
nui Džūlianui Šekspyrui Karui. Dabar visų laukia didelė 
garbė išgirsti keletą žodžių iš jo paties... 

— Senis Džulas gali kalbėti iki sąmonės netekimo, — 

burbtelėjo Netas. — Eisiu geriau pasivaikščioti. — Jis at- 
sistojo ir nuėjo. 

Čes ir Hortonai net nepastebėjo, kaip jis pasišalino. 
Arklių lenktynių trekas uždaromas! Tai bus galas Henrio 
arklių prajodinėjimo ir auginimo programai! 

“Jie persikels į Saratogą, — pagalvojo Čes, — o ką aš 
darysiu be Editos? Ji buvo geriausia mano draugė nuo tada, 
kai čia apsigyvenau. Aš niekada nesutiksiu tokios kaip ji". 

— Henri, — tarė Edita, — argi tu nesakei, kad pasku- 
tinėse lenktynėse dalyvaus vienas juodas arklys? Pastatyk 
vietoje manęs ir Čes už jį. — Jos balso tonas buvo ramus, 
šiek tiek lengvabūdiškas, kaip dera damai panašiuose reika- 
luose. Jame visai neatsispindėjo moteris, kurios visas pa- 
saulis ką tik sužlugo. Damos negali palūžti viešose vietose. 

Čes uždėjo plaštaką ant Editos rankos ir švelniai ją 
suspaudė, taip išreikšdama pagarbą jos ištvermei ir savit- 
vardai. | 

Po lenktynių abi poros vaikštinėjo parke šalia treko, 
kaip ir buvo priimta lenktynių dienomis. Edita ir Čes tvir- 
tai laikė ryškiaspalvėmis juostelėmis apkraštuotus skėčius, 
linksėjo galvomis, sveikinosi su pažįstamais, šypsojosi ir 
čiauškėjo, pritardamos daugelio nuomonei, kad koledžo 
perkėlimas į Duramą smarkiai padidina miesto intelektua- 
lines galimybes. 

Netas pasivedė Henrį į nuošalią vietelę už klubo, kad 
pasiūlytų gurkštelėti 1š plokščio buteliuko, kurį nusipirko 
ir pripildė, kai buvo išėjęs pasivaikščioti. 

Grįžtant atgal į Stendišą nuosavu vagonu, nebebuvo 
reikalo apsimetinėti. Edita pasidėjo galvą Čes ant peties ir 
pravirko. Henris buvo pasiryžęs pasigerti. 

— Tik pažvelkite, — tarė Netas po penkių minučių 
slogios nuotaikos. — Mano žmona ir mano kaimynė net 
nesiruošia pasveikinti manęs su mano sėkme. Aš visaip su- 
kau galvą, ką padaryti, kad Sė4:D man greičiau atsipirktų, 


21 


kol galiausiai toptelėjo puiki mintis. Pagaminsiu dar vieną 
keleivinį vagoną. Dviejų, kuriuos turiu, nepakaks sutalpinti 
visiems, vykstantiems iš Duramo į lenktynes treke, kurį ke- 
tinu įrengti. 

Visus tris apkurtino skardus Henrio juokas. 

Čes įtariai žvilgterėjo į Nataną. Jo samprotavimas bu- 
vo toks skylėtas kaip Gasės kojinės palaipiojus po medžius. 
Tačiau veido išraiška buvo mielai nekalta. 

Vėliau tą patį vakarą, kai jie pasiliko vieni, ji pasakė 
jam, kokia yra dėkinga už gerumą, parodytą Henriui ir 
Editai. 

— Nieko panašaus, — paprieštaravo jis. — Aš esu ver- 
slininkas, o ne geradaris. Surink Duramo žmones, parodyk 
jiems, kokia trumpa ir maloni yra kelionė, ir jie plūstelės 
ten, kur grynas oras, greičiau, nei tu spėsi mirktelėti. Jiems 
bus nereikalingas Džulo Karo bulius, bliaunantis ant jų tris 
kartus per dieną. Aš galėsiu prekiauti žeme, nekilnojamuoju 
turtu ir mediena dieną ir naktį. 

Tai buvo logiška. Tačiau Čes nenustojo stebėtis. 


Natanas užsuko laikrodį, uždarė futliarą ir įsidėjo į spe- 
cialią liemenės kišenėlę. Tada apsivilko švarką, krestelė- 
damas pečius, kad jis prigultų. 

— Atrodai labai elegantiškai, — pratarė Čes. — Kur 
išsiruošei pasipuošęs naująja eilute? 

— Manau, kad reikės dar kartą užsukti pas tą naująjį 
siuvėją Ralyje. Man patinka jo sukirpti švarkai. Šiuo metu 
vykstu aplankyti savo mamos. Išgirdusi apie žirgų lenkty- 
nes, ji iš įniršio pakels stogą. Noriu, kad tai kuo greičiau 
"įvyktų ir pasimirštų. 

— Sėkmės. 

— Sėkmės šiam reikalui nerasi visame pasaulyje. 

Čes sukikeno. Vargšas Natanas. Mis Meri nesuminkš- 
tėjo ir po to, kai sūnus ją apgyvendino gražiame name, 

nusamdė namų šeimininkę, pasirūpino arkliu, brička ir ve- 
žiku. Ji pasiliko tokia pat vaidinga kaip ir tada, kai vargo 
tamsiame, apgriuvusiame name Alamanso apygardoje. 

Čes ji per daug nekankino. Išskyrus kritiką Gasės auk- 
lėjimo atžvilgiu, kuriai, jos nuomone, Čes leido per daug, 
mis Meri nelabai turėjo jai ką pasakyti. Visą savo energiją 
ji pasitaupydavo Natano blogybėms, o svarbiausia jo eks- 
travagancijai. 

Tokioms kaip jos namas ir tarnai, knietėjo pasakyti 
Čes. Tačiau ji negalėjo, netgi Natanui. Jis vis dar tebebuvo 
toks aklai atsidavęs ir gerbiantis savo motiną sūnus, kad 
Čes kartais norėdavosi jam įspirti. 

Bet sau ji turėjo pripažinti, kad dėl savo gyvenimo ne- 
turėjo svarių priežasčių skųstis. Sekmadieniais visa šeima 
važiuodavo į Duramo bažnyčią, o paskui visi kartu pietau- 
davo ponios Meri Braun pensione, kur buvo patiekiamas 
kaimiškas maistas, patinkantis mis Meri. Be šių sekmadie- 
ninių išvykų, ji retai kada matydavo šeimą. Alva labai grei- 
tai susirado draugių, kaip ir Siuzana bei Sali. Džošas ir Mi- 
kas buvo labai užsiėmę vadovaudami fermeriams, dirban- 
tiems Žemę, kurią buvo nupirkęs Natanas tabakui savo ci- 
garetėms auginti. 

Dabar jie jai visiškai nerūpėjo. Jos pavydas Alvai at- 
rodė lyg kvaila, perdėta naivios mergaitės reakcija. Tuos 
laikus buvo kone užmiršusi. Ji buvo Natano žmona, ir tai 
neginčijama. Čes buvo beveik tikra, kad Natano gyvenime 
yra dar ir kita moteris ar moterys. Galbūt Ralyje, kur jis 
gana dažnai vykdavo vienu ar kitu klausimu pasitarti su 
politikais. 

Tačiau ji stengėsi apie tai negalvoti. Su ja tai neturėjo 
nieko bendra. 

Vietoje to galvojo apie vadinamąją savo “mažąją paslap- 
tį". Jos dėka Čes jautėsi neįtikėtinai laiminga. Pasibaigus ka- 

rams su Djuku ir įtampai atslūgus, ji pasijuto tarsi nereikalin- 
ga. Nedaug ką turėjo veikti. Tačiau tos dienos praėjo. 

Daugiau jokios melancholijos. Jokio nereikalingumo 
jausmo. Viskas pakrypo į gera. Daugiau negu į gera. Vis- 
kas buvo tiesiog puiku. 


Čes traukiniu nuvyko į Duramą, o iš ten į Ralį. Viena. 
Ir nors taip elgtis damai nepridera, į tai nekreipė dėmesio. Ji 
vykdė ypatingą misiją, per daug brangią širdžiai, kad galėtų 
su kuo nors pasidalyti. Netgi su Natanu. Bent jau kol kas. 

Ji vyko susitikti su daktaru Arturu Meisonu. Po visų 
šitų kupinų nusivylimo metų ji pagaliau laukiasi dar vieno 
kūdikio. 

Čes nusišypsojo savo atvaizdui suodiname lange, o 
paskui greitai nusisuko. O Dieve, ji per daug sena, kad ir 
vėl taptų motina. Gasė jausis įžeista. Tai buvo naujasis jos 
pasaulis, ir Čes visa širdimi troško, kad ji niekada nebūtų 
jo pažinusi. Pastarosiomis savaitėmis ją viskas žeidė. 

Diena buvo nuostabi. Aukštai žydru dangumi plaukė 
balti plunksniniai debesėliai, oras buvo šiltas ir gaivus, pūtė 
malonus vėjelis. Čes nusprendė pėsčiomis eiti iki daktaro 
Meisono kabineto. Ji nesitarė raštu su juo dėl susitikimo, 
nes atgalinis adresas ant jo atsakymo būtų sukėlęs be galo 
daug apkalbų, vos tik pasiektų paštą. Tačiau jis bus savo 
kabinete, ji tuo tikra. Tokios puikios dienos niekas negali 
sugadinti. 

Buvo praėję jau du mėnesiai nuo tos dienos, kai ji nie- 
kaip nesulaukė mėnesinių. Tai reiškė, kad jeigu jos apskai- 
čiavimai teisingi, kitais metais per Velykas Gasė turės se- 
sutę arba broliuką. 


— Jūs nesate nėščia, ponia Ričardson. Man labai gai- 


la, — apgailestavo daktaras Meisonas. Nėra kito būdo blo- 
goms naujienoms pranešti. Belieka tik pasistengti, kad tai 

įvyktų kuo greičiau, o jau tada ieškoti, jeigu įmanoma, bū- 
do, kad jos suteiktų kuo mažiau skausmo. 

— Aš netikiu jumis. Jau du mėnesius neturėjau mėne- 
sinių. Daugelį metų mano ciklas buvo nereguliarus, tačiau 
tai buvo labai seniai. Nuo tada, kai gimė Augusta, jis pasi- 
darė tikslus lyg kalendorius. 

— Ar jus pykina... kartais sutraukia mėšlungis... ka- 
muoja galvos skausmai... nemiga. — Jis klausinėjo ją dvi- 
dešimt minučių. 

— Ne, daktare, ne. Sakau jums, kad aš nesergu. Aš tik 
laukiuosi, ir viskas. Jūs tikriausiai suklydote. Galbūt jeigu 
ateičiau kitą mėnesį... 

Galiausiai daktaras Meisonas jai paaiškino, kad spren- 
džiant iš visų simptomų, jai prasidėjo menopauzė. 

— Neįmanoma! Praėjusią liepą man suėjo keturiasde- 
šimt. Niekas neišgyvena tokių pokyčių keturiasdešimties 
metų amžiaus. 

Jis atsakė, kad kai kurioms moterims tai nutinka, ir ji 
buvo viena iš jų. Čes nenorėjo juo patikėti, tačiau jis kal- 
bėjo labai įtikinamai. Labiausiai įtikino jo užuojauta. 

— Kelioms minutėms paliksiu jus kabinete vieną, po- 
nia Ričardson. Senolių patarimai dažniausiai veiksmin- 
gesni už šiuolaikinį mokslą. Gerai išsiverkite. Šalia jos 
rankos ant stalo jis padėjo šviežiai išskalbtą ir išlygintą 
nosine. 

Ji negalėjo verkti. Kai naujienos tokios blogos, verkti 
būtų per daug lengvabūdiška. Jos, kaip moters, gyvenimas 
pasibaigė vos po dešimties metų nuo jo pradžios. Ačiū Die- 
vui, niekam nereikia to žinoti. 

Ji planavo grįžti namo su dovanomis Netui ir Gasei. 
Dovanos turėjo būti šventinis priedas prie gerų naujienų, 
kurias ketino jiems pranešti. Gerų naujienų nebuvo, tačiau 
ji vis tiek galėjo nupirkti dovanų. Ir ką nors sau taip pat. 
Jai reikėjo kaip nors pakelti sau nuotaiką. 

Duidatimt aštuntas skyrius 


Ji kaltino Netą. Jei tik jis nebūtų tiek daug laiko pra- 
leidęs kelionėse... Jei tik nebūtų tiek daug dirbęs, dėl ko 
išseko pats ir nusilpo jo sėkla... jei tiktai nebūtų miegojęs 
su visomis tomis kitomis moterimis ir nešvaistęs savo sėk- 
los joms. Dėl savo visiško neišmanymo ji vis ieškojo prie- 
žasčių pragaištingiems daktaro žodžiams. Ji daugiau nebe- 
turės vaikų. 

Ji buvo per sena. 

Kai sugrįžo namo, Natanas ir Gasė dviračiais važinė- 
josi po pievelę. Kitą pavasarį vietoje šviežios žalumos čia 
tebus tik rudos negyvos žolės brydės. Tai Natano kaltė. Na- 
tanas buvo kaltas dėl visko, kas bloga. 

Čes nuskubėjo į viršų, jų miegamąjį ir pradėjo tuštinti 
savo komodos stalčius. Ant žemės krito suknelės, paskui 
batai. “Aš neverksiu", — vis kartojo ji sau. 

— Dieve Visagali, Čes, ką tu darai? Pavasarinis tvar- 
kymasis rugsėjį? — Tarpduryje stovėjo Netas, plačiai 1š- 
plėtęs savo mėlynas akis, o jo lūpas virpino šypsena. Vil- 
kėjo trumparankoviais marškiniais, o per petį permestus 
švarką ir liemenę laikė ant smiliaus. Jis atrodė lyg berniūkš- 
tis. Tai buvo neteisinga. 

— Išsikraustau į kambarį koridoriaus gale, — tarė ji. 
Balsas nuskambėjo sausai ir dalykiškai. Čes tuo didžiavo- 
si. — Šiandien buvau pas gydytoją, ir jis pasakė, kad dau- 
giau nebeturėsiu vaikų. Mums nėra reikalo ilgiau miegoti 
viename kambaryje. 

Neto akys apsiblausė, o šypsena pradingo. 

— Nesuprantu. 

— Juk toks buvo mūsų susitarimas, ar ne? Tu vedi ma- 
ne ir padedi man susilaukti vaikų mainais už patentą? Tu 
tai padarei. Mes turime Gasę. Tačiau daugiau vaikų nebe- 
bus, todėl mums nėra reikalo dalytis viena lova. 

Netas pagalvojo apie tą šiltą ir mielą artumą miegant 
ir prabundant ne vienam. Dabar jis buvo toks pažįstamas, 
tarytum neatskiriama namų dalis. Jis niekada nesusimąstė, 
ką jaučia Čes. Dabar suprato. Ji tikriausiai taikstėsi su tuo 
visus šiuos metus tik tam, kad susilauktų vaikų. Jis buvo 
kvailys, nes pamiršo, kad ji yra dama. 

— Kodėl neliepus atlikti to kambarinėms? — tarė jis. — 
Juk čia tiek daug daiktų. 


Daiktų buvo daug, siaubingai daug. Ir Čes nusprendė, 
kad visi jie išėję iš mados. Pasak naujausių žurnalų, tur- 
niūras jau seniai paseno. Niekas Šiaurės Karolinoje, regis, 
apie tai nė nesusimąstė, pagalvojo ji, tačiau ko galima ti- 
kėtis tokiame užkampyje, kaip šis, kur Duramas laikomas 
moderniu tik todėl, kad čia gatvės apšviestos žibintų ir 
įrengti mediniai šaligatviai. Čia vis dar reikėjo šokčioti nuo 
akmens ant akmens einant per gatvę, kad išsilenktum pur- 
vo ar dulkių ir nesugadintum batų bei sijono apačios. 

Ji nuvyko į Ričmondą, kur gatvės grįstos ir kur kas 
moderniškesnės, ir ėmėsi jokių ribų nepripažįstančio apsi- 
pirkinėjimo, po kurio jautėsi dar labiau prislėgta ir turėjo 
daugiau daiktų negu kada nors. 

— Kam tau tokia gausybė raukinių? — smalsiai pa- 
klausė Gasė. 

— Tai vadinama arbatine suknia, — paaiškino jai 
Čes. — Visos madingos damos vilki tokius apdarus po 
pietų, gerdamos arbatą. 

Gasė pratrūko kimiai kvatotis. 

— Speciali suknia puodeliui arbatos? Tai kvailiausias 
dalykas, kokį kada nors girdėjau. — Jos, aštuonmetės, lo- 
gika nepripažino jokių kompromisų. 

Čes pažvelgė į dukrą. Paskui, prieš savo valią pradėjo 
kikenti. O po kelių minučių kvatojo visai taip pat kaip ir 
Gasė. 

— Eikš ir leisk man tave apkabinti, tu pagadintas vai- 
ke, — tarė ji. 

— Puf, — šnirpštelėjo Gasė, dusdama nuo daugybės 
sluoksnių nėrinių. 

Arbatinės suknelės — nesusipratimas, nusileido Čes. 
Tačiau ji ir toliau skyrė visą savo laisvą laiką, kurio dabar 
turėjo į valias, gražinimuisi. Priekinės svetainės kampuo- 
se pastatė aukštas vazas su gausybe povų plunksnų, užpa- 
kalinėje svetainėje po stikliniais gaubtais pridėjo vaškinių 
gėlių puokščių, o valgomajame ant stalo pastatė trijų pėdų 
aukščio milžinišką indą su marmuriniais vaisiais. Savo nau- 
jąjį miegamąjį apstatė baldais iš rožinės medienos su iš- 
drožinėtomis ir paauksuotomis gebenės šakelėmis. Dabar 
ant didelio tualetinio stalelio gulėjo naujas šepečių ir šukų 
komplektas, daugybė uždengtų dėžučių ir manikiūro prie- 
monių, visos su auksinėmis rankenėlėmis ar ant dangtelių 
išgraviruotomis gebenės šakelėmis. 

Per Naujuosius metus ji įtikino Džeimsą Diką perkelti 
savo knygyną iš Duramo į Stendišą. Miestas augo lyg pa- 
sakos pupa, visai kaip Netas ir buvo numatęs, ir dabar kny- 
gynui tai buvo paranku. Čes žavėjosi Džeimsu Diku, ta- 
čiau jo didelis išsimokslinimas ją baugino; nebuvo tikra, 
ar jaučiasi su juo pakankamai laisvai, kad jį mėgtų. Į Du- 
ramą jis atsikėlė prieš daugelį metų, nes atšiaurios Bosto- 
no žiemos buvo pavojingos jo gležnai sveikatai. Džeimsas 
Dikas išblyškęs ir kažkoks išglebęs. Čes labiau patiko ener- 
gingi vyrai. Tokie kaip Netas. Ją skaudino atstumas tarp 
jų. Negalėjo nurodyti jokio konkretaus pokyčio, tačiau jau- 
tė, kad toks yra, ir nežinojo, ką daryti. Jis visą laiką būda- 
vo užimtas, 0 ji — taip pat. 

Dikas buvo netituluotas Literatūrinės Duramo ben- 
druomenės vadovas. Čes kažkaip savaime subūrė panašų 
ratelį Stendiše. Netrukus dešimt, vėliau keturiolika, pas- 
kui dvidešimt moterų kas savaitę rinkdavosi jos svetainėje 

aptarti skaitytos knygos. Romanai apie anglų politikus ir 
visuomenę žadėjo joms užsiėmimą ir neblėstantį susižavė- 
jimą daugeliui metų. 

Tą vasarą buvo atidarytas Natano lenktynių trekas. Šį 
kartą juostelę perkirpo Edita Horton, nes arklių lenktynių 
treką suprojektavo Henris. Jis buvo “Žalio ir auksinio" klu- 
bo prezidentas; klubo nariai turėjo savo nuosavas ložes. 

Ilgus mėnesius Stendišas buvo virtęs triukšmo košma- 
ru. Plečiama Ričardsono aveniu, naujos gavės tiesiamos per 
miškus, abiejose jų pusėse statomi erdvūs Viktorijos sti- 
liaus namai, aveniu statomos naujos parduotuvės, kad pa- 
tenkintų didėjančius gyventojų poreikius. 

Per Padėkos dieną Stendišas jau turėjo išrinktą miesto 
valdžią, daboklę ir Dramos mylėtojų bendruomenę, kuri di- 
džiulėje Čes svetainėje pristatinėjo visuomenei sutrumpin- 
tas Šekspyro pjesių versijas. 

Bilietai buvo parduodami miesto gyventojams. Kai ku- 
riems. Stendišas, atsiradus geležinkeliui, tapo tikru mies- 
tu. Geležinkelio bėgiai driekėsi tarp kelio ir upokšnio per 
malūną iki Stendišo stoties, o paskui tęsėsi iki fabrikų ir 
kitų gamyklų pakrovimo dokų. Nuomininkų namai, senoji 
parduotuvė ir anksčiau statytieji pastatai atsidūrė kitoje, 
“blogojoje" bėgių pusėje. 

“Geroji" bėgių pusė buvo labai judri, o Čes čia tarsi 
bitė motinėlė, kuri dirbo be sustojimo, labai dažnai links- 
minosi ir linksmino kitus, juokėsi ir nuolatos čiauškėjo. 
Stengdamasi įrodyti sau, kad ji nėra sena ir nereikalinga. 

1891-ųjų Ričardsonų kalėdinis pobūvis buvo pats di- 
džiausias ir prašmatniausias visuomeninis įvykis, kokį ku- 
riam nors iš susirinkusiųjų teko matyti. Gasė ir jos geriau- 
sia draugė Eli po jo dar kurį laiką vaikščiojo pažaliavusios 
nuo per daug suvalgytų saldainių ir slapčiomis išgerto šam- 
pano. 

Netas padovanojo Čes nuostabių perlų papuošalų kar- 

tu su kamėja komplektą; tai buvo koljė, dvi apyrankės, sa- 
gė, auskarai ir papuošalas plaukams. Ji parodė be galo di- 
delį susižavėjimą, tarsi Edita ir Čes nebūtų kartu j0 išrin- 
kusios. Tačiau kai gavo Džeimso Diko dovaną, jos džiaugs- 
mas buvo tikrai nuoširdus. Tai buvo angliško, mėnesinio 
leidinio “The Strand Magazine" prenumerata. Jame buvo 
spausdinamas pasakojimas apie herojų, vardu Šerlokas 
Holmsas. 

— Po tokį pasakojimą rasite kiekviename numeryje, — 
pažadėjo jai Džeimsas. Pasak vieno mano draugo, Holmsas 
užkariavo visą Angliją. 

— Nenuostabu, — atsakė Čes. — Istorija parašyta taip 
išradingai, kad, manau, patiktų netgi mano vyrui, nors jis 
paprastai mėgsta skaityti tik apie verslą ir naujoves. 

Džeimsas Dikas nusišypsojo. 

— Užsakysiu jums kelias knygas. Ar girdėjote kada 
nors apie Žiulį Verną? 

Čes atsakė, jog labai daug, kaip ir Džeimsas Dikas. 
Šio rašytojo stilius jai nepasirodė per daug intelektualus. 
Dabar nekantriai laukė, kada ilgais žiemos vakarais galės 
imtis skaitymo. 


— Čes, man reikia su tavimi pasikalbėti, — tarė Ne- 
tas. Ji įsitempė. Ar jis ruošiasi papriekaištauti jai dėl visų 
tų vakarėlių išlaidų, ar dėl daugybės žmonių, kurie visada 
sukinėjasi jų namuose? Ką gi, tebūnie. Juk tai ir jos namai, 
ar ne? 

— Bakas Djukas išsitraukė savo didįjį šautuvą, — ta- 
rė jis jai. 

Čes nuskubėjo uždaryti bibliotekos durų. 

Praėjo dveji metai nuo tada, kai buvo įkurta Amerikos 
tabako kompanija. Per šį laiką Neto informatoriai ne kartą 
pranešė apie nesutarimus ir kovas tarp jos narių. Nugalė- 
tojas visada būdavo Djukas. Darbuotojams teko patirti tik- | 

rą "mėsmalę", ir dabar ten buvo pasilikusi viena prekybinė 
grupė, vienas finansinis skyrius ir vienas administracinis 
skyrius. Be to, kaip Netas ir Čes pastebėjo, prizai ir nuo- 
laidos nyko, kol galiausiai visai dingo. 

— Dabar prasideda tikrasis spaudimas, — niūriai 
kalbėjo Netas. — Bakas ketina paskelbti didmenininkams 
ir dileriams ultimatumą. Jei jie prekiaus cigaretėmis, pi- 
gesnėmis už amerikoniškąją rūšį, bus įtraukti į juodąjį 
sąrašą. 

— Tai reiškia "Castle". Didžiausią pelną duodanti rūšis. 

— Tiesa. Mes turime nuspręsti, kaip elgtis toliau. 

Čes žinojo, jog turėtų būti prislėgta, gal net pradėti 
siusti. Viskas, dėl ko jie dirbo, dabar atsidūrė pavojuje. Ta- 
čiau įstengė galvoti tik apie tai, kad jie ir vėl yra kartu, 
drauge. Natanui reikia jos. Jų partnerystė niekur nedingo. 

Jie kalbėjosi iki vėlumos. 

Ir kitą dieną. Ir vėl iki vėlumos. Nauja rūšis — ne. 
"Castle" davė geriausią pelną. Padidinti “Castle" kainą — 
ne. Žmonės nusivils ir bus teisūs. 

Praslinko tiek daug valandų ir aptarta tiek daug idėjų, 
kad kai galiausiai buvo surastas sprendimas, nė vienas iš 
jų tiksliai nežinojo, kuriam jis atėjo į galvą. “Šachas" jau 
buvo pakuojamas į didelę dėžutę. Jie pradės pakuoti “Cast- 
le" taip pat į dideles dėžutes. Pavadinimas pasiliks toks 
pats. Tik reklamuojamos jos bus kaip karališko dydžio ci- 
garetės. Kiekviename bokšte pirkėjas ras po karalių. Jų kai- 
na bus padidinta iki penkių centų, kaip ir amerikoniškųjų 
cigarečių. 

Reikės tik truputį pakoreguoti Stendišo mašinas. Di- 
desnis pasikeitimas — popierius. Jie turės rasti naują ga- 
mintoją, dar nežinomą tabako žmonėms, arba apie jų atsa- 
ką į Djuko grasinimą bus sužinota anksčiau nei pirmasis 
karalius praslįs pro mašinos giljotiną. 

— Ar girdėjai, Natanai? — sukikeno Čes. — Karalius 
ir giljotina. — Ji pradėjo niūniuoti “Marselietę". 

Netas akimirkai susiraukė, o paskui supratęs pokštą, 
pradėjo juoktis. 

Pagaliau. Jie jau tiek daug laiko nesijuokė kartu. Čes 
pajuto, kaip su juoku sumišo nematomos ašaros. Netui bu- 
vo gera ir vėl girdėti jos murkiantį juoką. 

Galiausiai jie nusprendė, kad vienintelis dalykas, ku- 
rio reikia imtis, tai popieriaus gamyba. Nebebuvo laiko sta- 
tyti popieriaus fabriką. Netas nusprendė paieškoti fabriko 
su reikiamais įrengimais, kurie atitiktų jų poreikius. Fab- 
riko, jokiu būdu nesusijusio su tabako verslu. 

— Man kilo stiprus noras derėtis, — tarė Netas. — Aš 
nusipirksiu fabriką. 

Jo veidas nušvito. 

— Pasakyk, ką tu manai, Čes? Galbūt popieriaus ma- 
sės perdirbimo kombinatą. Stendišui praverstų nuosavas 
laikraštis. 

Ji taip jį mylėjo, jog atrodė, kad iš meilės gali sprogti. 


Kaip visada, kai Netas ko nors imdavosi, viskas eida- 
vosi greitai ir sklandžiai, o to padarinys būdavo apčiuo- 
piamas rezultatas. 1892 metų gegužės 1 dieną visi visų 
Amerikos miestų plakatai ir laikraščiai skelbė naujienas. 
Reklaminiuose skelbimuose aukšti pažai su livrėjomis pū- 
tė ilgus ragus, nuo kurių buvo pakibusi vėliavėlė. Ant vė- 
liavėlės nupieštas naujųjų “Castle" cigarečių pakelis. Di- 
džiuosiuose miestuose ryškiais kostiumais pasipuošę mu- 
zikantai pūtė didžiules žalvarinės dūdas su vėliavėlėmis, o 
jaunos moterys su gundančiais melžėjų kostiumais veltui 
dalijo cigarečių pakelius išmėginti. 

Daktaras atsiuntė sveikinimo telegramą: 

NEĮTIKĖTINA SĖKMĖ TAŠKAS NETGI BE MANĘS 
TAŠKAS GERAI PADIRBĖTA TAŠKAS VALIO TAŠKAS 
PASIILGAU JŪSŲ TAŠKAS DAKTARAS 

Čes parašė jam ilgą ir jausmingą laišką. Kartu nusiun- 
tė pirmąjį Stendišo “Kurjerio" numerį. 

“Tik keturi puslapiai ir tik kartą per savaitę, bet tu pa- 
žįsti Nataną, — išvedžiojo ji virš laikraščio pavadinimo. — 
Greičiau sugrįžk namo ir būk mūsų Džeimsu Gordonu Be- 
netu — tik, Žinoma, geresniu". 

PENĖKITE VERŠIUKĄ TAŠKAS ATVYKSIU 
BIRŽELIO 2 TAŠKAS DAKTARAS 

Daktaro vadovaujamo pirmojo “Kurjerio" pagrindinio 
straipsnio antraštė buvo “Vienas streikas, ir jūs atleisti". 
Pirmajame puslapyje išspausdinta visa Neto kalba, pasa- 
kyta visų jo įmonių Stendiše darbininkams. Jie susirinko 
arklių lenktynių treke. Netas atsirėmė alkūnėmis į treką juo- 
siančią tvorelę ir pradėjo: 

— Maždaug prieš penkerius ar šešerius metus vyru- 
kui, vardu Gompersas, toptelėjo mintis, kad subūrę į krūvą 
pakankamai daug Žmonių, jie gali priversti kitus atiduoti 
viską, ko tiktai panorės. Jį reikėjo pavadinti Trypėju, o ne 
Gompersu, nes būtent tai jis norėjo padaryti. Sutrypti bo- 
sus. Žinoma, ne su batais — O ne, tai būtų kova, kurioje 
mums visiems vienu ar kitu metu teko dalyvauti. Ponas Try- 
pejas so Voja su jo paties sugalvotu ginklu, kurį pavadino 

“sąjunga". Šis ginklas veikia taip. Žmogeliai, neturintys 
kito darbo, išskyrus pono Trypėjo purvinus pavedimus, su- 
kinėjasi ir kvailina žmones, turinčius darbą. Jūs susiburki- 
te į krūvą, skelbia jis, if atsisakykite dirbti savo darbą. Ta- 
da jūsų bosas išsigąs, kad jo fabrikas nepajėgs įvykdyti už- 
sakymų, ir duos jums išeiginę dieną ne tik sekmadienį, bet 
ir šeštadienį, taip pat dvigubai padidins jūsų dabartinį už- 
mokestį bei išpildys visus kitus jūsų norus. Tai vadinama 
streiku, brangieji. 

Toliau žinokite, kad ponas Trypėjas ir jo pakalikai ne- 
dirba. Ar žinote, kaip jie užsidirba pragyvenimui? Aš jums 
pasakysiu. Visi, priklausantys kuriai nors iš jų sąjungų, iš 


3. 1069 
33 


savo kišenės moka už privilegiją jai priklausyti ir daryti 
viską, ką ponas Trypėjas liepia. Spėkite, kur nukeliauja tie 
pinigai. 

Aš neketinu prašyti jūsų pasikuisti savo kišenėse ir ati- 
duoti bent dalelę sunkiai uždirbtų grynųjų. Jau geriau kitą 
kartą, kai ateisite į lenktynes, pastatykite už lėtai bėgantį 
arklį. Taip aš patirsiu didesnį pasitenkinimą. 

Kol kas pono Trypėjo berniukų čia dar nėra. Jų ne- 
trūksta Kanzase, Ilinojuje, Niujorke, o neseniai tokių atsi- 
rado ir Pensilvanijoje. Vienas iš streikininkų šovė į poną 
Friką, tenykštį bosą. Nenušovė, tačiau ponas Frikas vargu 
ar tuo džiaugiasi. 

Aš nenoriu, kad kas nors šaudytų į mane. Ir nenoriu 
jokių streikų. Taigi kalbu su jumis, kol čia dar nepasirodė 
Trypėjo berniukai ir nepradėjo jums šnibždėti saldžių žo- 
delių. 

Jungtis prie jų — iš tiesų būtų ne protingiausia min- 
tis. Jūs turėtumėte mokėti mokesčius, užuot šeštadienio va- 
karą mėgavęsi lenktynėmis. Tai viena. Kitas dalykas, pa- 
gal įstatymą tokie Trypėjai turi pateikti fabriko bosui visų 
sąjungai priklausančių narių sąrašą. Tą pačią dieną, kai ma- 
ne pasieks toks sąrašas, visi, esantys jame, bus atleisti. Pa- 
prasčiau nebūna. Fermose netrūksta vaikinukų, kurie su ma- 
lonumu atsisakytų septynių dienų darbo savaitės bei už- 
mokesčio, geriausiu atveju gaunamo tik sezonui pasibai- 
gus, ir perimtų kurio nors iš jūsų darbą, už kurį kiekvieną 
šeštadienį gautų vokelį su atlyginimu, nepriklausomai nuo 
to, ar užklupo sausra, ar šalčiai ankstyvi, ar derlių nunio- 
kojo skėrių antplūdis. 

Nemanau, kad prieisime iki to. Jūs esate per daug pro- 
tingi. Tačiau nemėgstu nieko atidėlioti, todėl nusprendžiau 
atidengti savo kortas, kol dar neiškilo joks nesusipratimas. 

Tai viskas, ką norėjau pasakyti. Jei kam iškilo kokių 
neaiškumų, prieikite prie manęs vėliau. 

— Netai, tavo kalbos darosi tokios ilgos kaip Džulo 
Karo, — papriekaištavo Daktaras. — Ketinau pirmajame 
“Kurjerio" puslapyje išspausdinti straipsnį apie puikų nau- 
jąjį laikraščio redaktorių, o tu “surijai" visą vietą. 

— Nagi liaukis, Daktare. Vieno apgailėtino puslapio 
tau nepakaktų, ir tu pats tai gerai žinai, — atsakė Netas. 

— Kaip gerai, kad tu sugrįžai, — pridūrė Čes, — ta- 
čiau turiu tau blogų naujienų: Gasė nusprendė tapti žurna- 
liste. 

— Pasakyk, kad ne. Aš maniau, kad ji ketina būti Io- 
komotyvo mašiniste. 

— Tavo žinios pasenusios, Daktare. Pražiopsojai tą lai- 
ką, kai ji ketino būti žokėjumi. Dabar Gasė galvoja tik apie 
Neli Blai. Nori “sumušti" jos rekordą. Ji planuoja apke- 
liauti pasaulį vos per penkiasdešimt dienų. Arba tapti Jung- 
tinių Valstijų prezidente, — priklausomai nuo nuotaikos. 

— Tu mane mirtinai gąsdini. Kur ji dabar, ta bebaimė 
mis Ričardson? 

— Pas savo draugę Eli. Vilsonai turi vasarnamį kal- 
nuose. 

— Galbūt ji sutiks Džordžą Vanderbiltą ir terorizuo- 
dama jį privers ją vesti. 

Visi Žinojo apie paskutinįjį ir garsiausią ekstravagan- 
tišką Vanderbiltų žingsnį. Džordžas, trisdešimties metų 
viengungis, Šiaurės Karolinos vakaruose pirko tūkstančius 
akrų Žemės ir statėsi ten namą, kuris, kaip buvo kalbama, 
turėjo tapti didžiausiu namu, kokį tik pasaulis matė. 

— Dievas tepadeda tam vargšui Džordžui, — tarė Na- 
tanas. Tačiau širdies gilumoje jis nebuvo tikras netgi tuo, 
ar patsai Vanderbiltas yra Gasei pakankamai geras. 

Kai ji grįžo namo dalyvauti lenktynėse, orkestro kon- 
certe ir Liepos ketvirtosios fejerverkuose, kone pirmieji jos 
ištarti žodžiai buvo apie Džordžą Vanderbiltą. 


3* 
35 


Motina ir tėvas paskubomis susižvalgė ir ją suglumi- 
no pradėję kvatotis. 

Ji įsižeidusi nuskubėjo laiptais į savo kambarį viršuje. 

— Eisiu jos nuraminti, — pratarė Čes. 

Prieš išeidama iš svetainės, ji pastebėjo Natano veido 
išraišką ir pati sau nusišypsojo. Gasė buvo pasakojusi apie 
milžiniškas mašinas, kurios dirbo Vanderbilto statybose, 
kone per naktį pastatydamos visą miestą darbininkams, da- 
lyvaujantiems didžiajame statybų projekte. 

“Esu tikra, kad Natanas jau poryt bus Ašvilyje", — 
pagalvojo Čes. 

Tačiau ji apsiriko dvidešimt keturiomis valandomis. 
Natanas išvyko į Ašvilį jau kitą rytą. 

Tą popietę Čes sėdėjo supamojoje kėdėje verandoje ir 
ginčijosi su Daktaru, kuris žingsniavo pirmyn ir atgal prie- 
šais ją, susirūpinęs dėl kito laikraščio straipsnio apie Šeks- 
pyro draminę trupę. 

— Mama... — Laiptų, vedančių į kiemą, papėdėje sto- 
vėjo Gasė. Jos veidas buvo pamėlęs ir išpiltas prakaito. 

Čes tučtuojau pašoko. 

— Brangioji... 

Gasė sukliko iš skausmo ir parpuolė ant kelių. Tada 
pradėjo taip smarkiai vemti, kad nesuvirškinto maisto ga- 
balai 1r geltonas skystis tryško už trijų pėdų nuo jos. 

Čes bėgo šaukdama Daktarui: 

— Pakviesk daktarą Kembelą! Paskubėk! 


Duidešimt devintas skyrius 


Čes nunešė savo mažąją mergaitę į viršų, į lovą. Ją 
vos nulaikė. Gasei beveik devyneri, ji gana sunki, o be to 
visa trūkčiojo, žiaukčiojo ir vėmė. 

— Atsiprašau, — sunkiai pratarė ji, o paskui ir vėl pra- 
sidėjo siaubingas, dusinantis vėmimas. 

— Nekalbėk, mažyte, viskas gerai. Nurimk, brangio- 
ji, mamytė tavimi pasirūpins. Nurimk, mažyte, mano an- 
gele, mano kūdiki... 

Čes paguldė Gasę į lovą. Ji uždėjo plaštaką mergaitei 
ant kaktos, kad patikrintų, ar ši nekarščiuoja. Tačiau Gasės 
oda buvo šalta. Šalta kaip mirtis. 

— Mama... — Čes užgniaužė savyje išgąstį. 

— Taip, mano angele, mama su tavimi. Tuoj pat čia 
bus daktaras Kembelas ir tau duos vaistų. 

Gasė sušuko, griebėsi už pilvuko ir vėl pradėjo vemti, 
šį kartą tamsiu skysčiu. Čes prikando lūpą. Ji privalėjo iš- 
likti rami. Stipri, kad suteiktų stiprybės Gasei ir išsklaidy- 
tų jos baimę. “O Dieve, ką man daryti? Ją išmaudyti? Bet 
jai šalta, ir nuo to gali pasidaryti tik dar blogiau. Apkabin- 
ti ją ir pamėginti sušildyti?" Čes apkabino Gasę, tačiau ji 
pradėjo verkšlenti ir nusilpusi stumti Čes, todėl ši buvo 
priversta ją paleisti. 

Ji nuskubėjo prie praustuvo ir vandenyje suvilgė rankš- 
luostį. Gasės burna padengta sudžiūvusia pluta. Ją reikia 
nuplauti; galimas daiktas, kad nuo to kvapo jai tik dar blo- 
giau. 

Kol Čes prausė jos veidą, Gasė leido žvėrelio unkšti- 
mą primenančius garsus. Jos akys buvo paklaikusios, ta- 
čiau tuo pat metu apgailėtinai dėkingos. 

— Viskas bus gerai, mažyte, — kalbėjo jai Čes. — 
Labai greitai. Žinau, dabar tu jautiesi siaubingai, tačiau la- 
bai greitai tau pagerės. — “Padėk jai, Dieve“, — patyliu- 
kais meldėsi Čes. 

Arčis Kembelas atskubėjo laiptais, peršokdamas per 
tris pakopas iš karto. Jis buvo jaunas ir vikrus ir labai nuo- 
gąstavo dėl to, ką gali rasti viršuje. 

Apačioje stabtelėjo tiktai nurodyti tarnams, kad išva- 

lytų verandą, laiptus, o paskui grįžtų prie savų darbų. Tada 
ir pats atskubėjo į Gasės kambarį. Smarvė jį sustabdė dar 
tarpduryje. Išvydo Čes, jos suknelę, išmargintą dėmių ir 
dvokiančią, jos veidą, papilkėjusį iš siaubo, tačiau besi- 
šypsantį įtikinama mylinčio Žmogaus šypsena. Daktaras 
Kembelas palinko prie vaiko, gulinčio lovoje. 

— Ar čia skauda, Gase?.. čia?.. čia... čia? — Ji ir vėl 
pradėjo Žiaukčioti, pasigirdo kupinas skausmo, nemalonus 
garsas, o paskui ėmė silpnai vemti, o rudas skystis varvėjo 
jos smakru. Daktaras Kembelas pažvelgė į jį iš arti. — Ar 
nori gerti, Gase? 

Ji kimiu balsu ištarė nelabai suprantamą žodį. 

— Vandens, su šaukštu, — paliepė Čes jaunasis dak- 
taras. 

Jos ranka virpėjo taip įnirtingai, kad turėjo prilaikyti 
ją kita ranka, prieš priglausdama šaukštą prie Gasės lūpų. 
Mažoji mergaitė gėrė godžiai, paskui antrą šaukštą ir tre- 
čią. Ir staiga ji ir vėl pravimo. 

— Ponia Ričardson, — tarė daktaras Kembelas. — Pa- 
sirūpinkite šiltu vandeniu. Norėčiau Gasę išmaudyti. 

— Leiskite man, aš tai padarysiu. — Pakėlusi galvą, 
Čes išvydo Daktarą, stovintį tarpduryje. — Pasakyk tar- 
nams. 

“Atleisk man, Viešpatie, — pagalvojo Daktaras. — 
Džiaugiuosi, galėdamas pasišalinti." Jis matė Gasės veidą. 
Jos oda atrodė pamėlusi. 

Apačioje nematyti nė gyvos dvasios. Kur dingo tar- 
nai? Ką jam daryti? Apimtas panikos Daktaras stovėjo lyg 
įbestas. Tada už nugaros išgirdo griausmingą balsą ir sun- 
kių, skubių žingsnių bildėjimą. 

Kareivis, nustūmęs jį į šalį, nuskubėjo laiptais. Dak- 
tarui atrodė absurdiška, kad senis su savo storapadžiais, 
nudėvėtais senais batais mėgina eiti ant pirštų galų. Dėl 
kažkokios nesuprantamos priežasties šis reginys išsklaidė 

jo paniką. Jis nuskubėjo į namo gilumą, į virtuvę, vykdyti 
gydytojo nurodymo. 


Jaunasis gydytojas stengėsi nuraminti Čes, tačiau ne- 
galėjo neišduoti savo netikrumo. 

— Ji turi visus mums žinomus simptomus, — kalbėjo 
jis. — Esu beveik tikras, kad tai cholera. Ši liga visada 
prasideda taip staigiai, tačiau tik labai retais atvejais užsi- 
tęsia. Paprastai keturiasdešimt aštuonios valandos — tai 
daugiausia... 

Jis nutilo per greitai. Čes žinojo, ką jis pasakys. Iki 
mirties beliko dvi dienos. 

— Leiskite senajam kareiviui pasižiūrėti į savo mer- 
gytę. — Aukšta ir liesa figūra tvirtai pastūmė Čes į šalį ir 
ant vieno kelio priklaupė šalia lovos. — Ei, kariūne, — 
tyliai pratarė jis Gasei. Paskui paėmė mažą jos rankelę. — 
Girdėjau, kad tave surietė pilvo sopulys. Senasis Natanas 
Bedfordas visada sakydavo, kad jau geriau suvalgyti toną 
vynuogių, negu kankintis dėl pilvo skausmo. 

Jis pasisuko į Čes. Ir visai nekreipė dėmesio į jaunąjį 
daktarą. 

— Ši mažylė pasigavo cholerą, ponia Ričardson. Bet 
kurią akimirką ji gali pradėti viduriuoti. Tempkite čia kuo 
daugiau paklodžių ir rankšluosčių. Per savo gyvenimą to- 
kių ligonių mačiau daugybę. Mes ją ištrauksime. 

— O, taip, viduriavimas yra antrasis simptomas... — 
tauškė daktaras Kembelas. 

Kareivis tylomis pažvelgė į jį. 

— Ar atsinešei su savimi opijaus? — Kembelas pradė- 
jo raustis savo odiniame portfelyje. — Duok poniai Ričard- 
son saują tablečių ir krūvą miltelių, — paliepė jam karei- 
vis. — O tada dink iš čia. — Kai jis kreipėsi į Čes, balsas 
vėl buvo švelnus. — Jūs, ponia Ričardson, apsivilkite šva- 
rią suknelę. Kokios nors mielos Gasės akims spalvos. — Pas- 

kui visą dėmesį skyrė mažajai mergaitei. Pakėlęs jos galvą 
bei pečius ir atrėmęs juos į sulenktą savo ranką, kita tvirta 
ranka jis šaukštu pylė vandenį į jos išglebusią burnytę. 


Čes sugrįžo po penkių minučių, vilkėdama rausvą šil- 
kinę suknelę, kurią labai mėgo Gasė. Po ja ji vilkėjo tik 
liemenėlę ir segėjo pasijonį. Kad nevaržytų judesių. 

— Paruošiu viską savo miegamajame, Bobi Fredai. Ten 
lova aukštesnė, ir bus patogiau pasiekti. 

Kareivis pritariamai linktelėjo. Čes buvo rami ir susi- 
tvardžiusi, pasiruošusi kovai. 

Gasė sukliko, ją sutraukė spazmai, o kūnas išsitušti- 
no, paleisdamas šlykščiai dvokiančio juodo skysčio ir gu- 
mulėtos, minkštos masės srovę. 

— Padėkite man ją nurengti, — paliepė kareivis, — 0 
tada ją pernešime. 

Ji niekada nebuvo pastebėjusi, kad Bobis Fredas turi 
tokias dideles rankas. Ši atsitiktinė mintis siųsta paties Die- 
vo, kad išsklaidytų siaubą to, ką matė — iškreiptą, prara- 
dusį spalvą nelyginant mirties paliestą savo mergaitės vei- 
dą ir kūną, baimę ir skausmą, įsirėžusius jos mažame vei- 
delyje. 

— Tu visada nekentei šitos suknelės, Gase. Argi tau 
nepasisekė, kad nebuvai su kelnėmis, kurias taip mėgsti? — 
Jos balsas buvo šiltas, netgi truputėlį nustebęs. Dabar nusi- 
raminti kur kas lengviau. Dabar, kai šalia buvo ją palai- 
kantis kareivis. 


Čes buvo paklojusi į lovą tuziną per pusę sulenktų pa- 
klodžių, kad lengviau jas ištrauktų susitepusias. Visą va- 
landą Gasės kūną kankino traukuliai, o ji tuštinosi tamsiu, 
dvokiančiu skysčiu. Koridoriuje, prie miegamojo durų, jau 
buvo sukrauta dešimties paklodžių krūva, kai mergaitės kū- 
nas galiausiai liko tuščias. Visą laiką, kol Čes maudė ir 

šluostė Gasę, nuo jos nesitraukė švelnios, kartais vis apka- 
binančios kareivio rankos. Šalia išaugo didelė šlapių 
rankšluosčių ir suteptų rūbų krūva. 

Mergaitės išvaizda buvo baisesnė nei pati mirtis. Ji at- 
rodė nelyginant suirusi į atskiras dalis. Akys įkritusios, su- 
pamos melsvai purpurinės odos. Visi kaulai atrodė smaili 
ir išsišovę, aptempti tik plona, šalta oda. Netekęs skysčių, 
kūnas susitraukė. Pulsas neužčiuopiamas. Tiktai šiurkštus, 
nelygus, paviršutiniškas kvėpavimas bylojo, kad ji gyva. 

Gasė buvo per daug silpna, kad galėtų nuryti dar bent 
lašelį. Čes turėjo padėti į šalį likusį opiumą ir stebėti, kaip 
nauja siaubingo skausmo banga ir vėl atakuoja jos mylimą 
mergaitę. 

“*Nukreipk skausmą į mane, — Čes meldė Dievą. — 
Aš jį pakelsiu. Tačiau negaliu pakelti šito". 

— Perplėškite rankšluostį pusiau, — paliepė jai Bo- 
bis Fredas. — Padarysiu iš jo vandens žinduką, tokį, kokie 
būna cukriniai žindukai kūdikiams. — Savo švelniais, pūs- 
lėtais pirštais jis įkišo vieną susukto ir vandenyje suvilgy- 
to rankšluosčio galą Gasei į burną, o paskui ties sulenkimu 
lašas po lašo varvino vandenį. 

Gasė pajuto trumpą palengvėjimą ir atsimerkė. 

“Kodėl ji turi būti su sąmone? Kodėl vaistai negali jos 
užmigdyti ir bent trumpam leisti pailsėti?" Čes gniaužė 
kumščius, trokšdama garsiu staugimu išreikšti savo pro- 
testą. Paskui atgniaužė pirštus ir paglostė Gasės kaktą. 

— Labai greitai, vaikeli, — švelniai guodė ji, — labai 
greitai tu pasijusi geriau. Tu drąsuolė, Gase, drąsesnė nei 
Neli Blai ar kas nors kitas. 

Bobis Fredas tarė: 

— Ei, palaukite, madam. Netgi ši kariūnė negali būti 
drąsesnė už generolą Nataną Bedfordą Forestą. 

Gasė pamėgino nusišypsoti. Čes iš skausmo plyšo 
širdis. 

— Viskas rimsta, — tyliai pratarė kareivis. — Garsty- 
čių pleistras dabar ją šiek tiek sušildytų. 

— Tuoj pat sugrįšiu, mieloji, — tarė Čes Gasei. Ji pasi- 
lenkė, pabučiavo Gasę į kaktą ir į ausį sušnibždėjo: — Tu 
esi dešimteriopai drąsesnė už bet kokį pasenusį generolą. 

Kai Čes ištiesė ant Gasės pilvuko gelsvą pleistrą, mer- 
gaitės krūptelėjimas privertė ją sulaikyti kvapą. “Ne, jau 
pakaks skausmo, — prašė ji dangaus. — Ji pakankamai pri- 
sikentėjo". 

Po akimirkos buvo visiškai tylu, išskyrus silpną, daug 
pastangų reikalaujantį kvėpavimą. Gasės akys plačiai atsi- 
merkė, ir ji sudejavo. Jos kairė koja pradėjo trūkčioti, o 
paskui mėšlungiškai judėti. 

— Mėšlungis, — pratarė kareivis. — Trinkite ją. 

Netrukus tas pats ištiko ir kitą koją; jis turėjo nustoti 
lašinęs vandenį ir pradėti masažuoti sutrauktą raumenį. Ga- 
sės koja atrodė tokia mažutė jo didelėse rankose. Jos buvo 
gumbuotos, sukietėjusios nuo nuospaudų, atsiradusių dau- 
gybę metų sunkiai dirbant. Tačiau susitraukusį raumenį ma- 
sažavo taip švelniai, jog Čes tai buvo panašu į angelo pri- 
silietimą. Ji iš visų jėgų stengėsi kaip įmanydama jam pa- 
dėti. 

Gasės dejonės priminė nediduko gyvūnėlio kniauki- 
mą. Po kelių valandų jos nutilo. 

“Ji mirė". Šiuos žodžius Čes išgirdo savo sieloje. Ga- 
sės koja jos rankose buvo šalta ir suglebusi, tačiau ji nesi- 
liovė jos trinti, trokšdama sugrąžinti į ją šilumą ir gyvybę. 

Bobis Fredas uždėjo jai ant peties savo sunkią ranką. 

— Dabar gali liautis, — tarė jis. 

— Ne! Ne! Nesiliausiu. 

Kareivis suspaudė jos riešus ir atitraukė rankas. 

— Nėra reikalo. Ji miega. Ji išgyveno. Kur antklodė? 
Ją reikia užkloti. 

Čes juo netikėjo. Ji išlaisvino savo rankas, palietė šaltą 

Gasės veidą, šaltas, suglebusias rankas ir kojas. Tada pa- 
stebėjo, kaip kyla ir leidžiasi įdubusi mergaitės krūtinė jai 
lėtai ir vienodai kvėpuojant. 

Čes pasisuko į kareivį. 

— Ak, Bobi Fredai, — sušnibždėjo ji. Rankomis apsi- 
vijusi apie jo juosmenį ir priglaudusi galvą prie krūtinės, 
ašaromis ir kūną drebinančiais kūkčiojimais ji išliejo pa- 
lengvėjimą ir užsitęsusių valandų naštą. Jo apkabinta jau- 
tėsi saugi. 

Išliejusi emocijas, ji pakėlė galvą ir pažvelgė į jį aša- 
rotomis, spindinčiomis akimis. 

— Ačiū tau, senas bičiuli. 

Kareivis nusišypsojo. Jis atrodė išsekęs, tačiau nuga- 
lėjęs. 

— Užklokite šitą mergytę, o paskui eikite ir nusipraus- 
kite veidą. Vilgysite jai burną ir lūpas, kol aš susirasiu sau 
šlakelį viskio. 


Natanas grįžo namo su statistika apie statybos Ašvily- 
je stebuklus. Išgirdęs, kas nutiko, jis buvo priblokštas. 

— Niekada daugiau nepaliksiu Gasės, nė vienai va- 
landai, — pareiškė jis. Pamatęs, kokia silpna jo duktė, jis 
buvo sukrėstas. 

Čes nusijuokė. 

— Tu pamiršai, kokia būna Gasė sveika. Ji nuvarytų 
tave nuo kojų, dienai nė neįpusėjus. — Dabar Čes jau ga- 
lėjo juoktis. Gasė taisėsi labai sparčiai, kone valandomis. 

Tačiau ji vis dar tebebuvo labai silpna. Miegodavo daž- 
nai ir kietai. Ją reikėjo maitinti lengvais pudingais ir gir- 
dyti pieno gėrimais, kuriuos specialiai jai paruošdavo Čes. 
Negalėdama susikaupti, ji norėdavo, kad skaitytų, užuot 
skaičiusi pati. Draugų ir šeimos apsilankymai ją akivaiz- 
džiai vargino. Atrodė, tarsi silpnumas būtų pavogęs iš jos 
metus. Labiausiai jai patikdavo, kai Čes pasakodavo isto- 

rijas, kurias ji pati labiausiai mėgo, kai buvo dar labai la- 
bai jauna. Pasakojimus apie Heirfildsą, vis iš naujo. 

— Mama, papasakok man apie tuos laikus, kai tu bu- 
vai maža mergaitė. 

Čes įsitaisė ant žemos kėdės šalia Gasės lovos. 

— Kai buvau maža mergaitė... — pradėjo ji. Gasė at- 
sirėmė į kalną pagalvių ir patenkinta atsiduso... — Gyve- 
nau dideliame, baltame name šalia nuostabios, plačios upės. 
Virš jos buvo sūpuoklės iš visterijos... 

— Visai kaip mano, — pratarė Gasė. 

— Visai kaip tavo. Ištisas valandas supdavausi jose 
didelio medžio pavėsyje. Tada eidavau į pievą gerti arba- 
tos su savo lėlėmis... 

— Lėlės, fui! — Gasė, netgi būdama labai silpna, tu- 
rėdavo prisiversti tylėti. 

Čes nusišypsojo. 

— Prie arbatos būdavo daugybė mažučių sumuštinių 
ir pyragėlių. Paukščiai nusileidę galėdavo palesti. O aš įsi- 
vaizdavau, kad tai lėlės jų atsikando. 

— Tu buvai labai kvaila. 

— Buvau labai kvaila. Ir labai laiminga. Užlipdavau į 
pobūvių kambarį, ištiesdavau rankas ir sukdavausi ratu ant 
spindinčių, išvaškuotų grindų, kartais paslysdama ir juok- 
damasi. Tada — jei, žinoma, niekas nematydavo — pasi- 
leisdavau čiuožti laiptų turėklu, vis ratu ir ratu, ir taip iki 
pat apačios. 

— Papasakok man apie laiptus. 

— Jie buvo vadinami “skraidančiais laiptais". Tik iš 
vienos pusės pritvirtinti prie sienos, o ta pusė, kur buvo 
turėklai, atrodė pakibusi ore ir kilo aukštyn plačiais, stai- 
giais lankais, į kuriuos žiūrint sukosi galva. 

Pačiame pačiame viršuje stoge buvo didžiulis kiauši- 
nio formos langas nuožulniais stiklais ir kai pro juos švies- 
davo saulė, sužiburiuodavo daug vaivorykščių. 

Gasės balsas darėsi mieguistas. 

— Kaip mūsų dūminio stiklo langas su gėlėmis? 

— Ne, brangute, anas buvo kitoks. Ant jo nebuvo gė- 
lių. Kokia gėlė lange tau labiausiai patinka? 

Gasė visada atsakydavo, kad irisas, o tada Čes jai aiš- 
kindavo, kad Iris yra vaivorykštės deivė. Tačiau ne šį kar- 
tą. Gasė užmigo. * 

Čes nubraukė lygius, sunkius plaukus nuo mergaitės 
išblyškusios kaktos. Tada pabučiavo jos atsipalaidavusią, 
palaimingai šiltą, mažą rankelę. Dar ilgai ji žvelgė į patį 
didžiausią savo turtą, į savo mažą mergaitę. Paskui atsar- 
giai, tyliais žingsniais išėjo iš kambario. Lauke lijo leng- 
vas lietus, o vėsus vėjelis virpino nėriniuotas užuolaidas. 
Aplinkui buvo tylu. 

Čes lėtai nusileido įmantriai puoštais masyviais laip- 
tais į svetainę. “Daiktai, — piktai tarė sau, — vien daiktai. 
Čia nėra vietos nė apsisukti, tad nenuostabu, kad taip karš- 
ta ir trūksta oro". Ji atitraukė daugelio sluoksnių užuolai- 
das, draperijas ir atidarė sunkų grūdinto stiklo langą. Vie- 
nas storas, šilkinis draperijų spurgas palietė petį, ir Čes stai- 
ga prisiminė ginčą su parduotuvės savininku: ji norėjo, kad 
šios draperijas būtų būtent žalios spalvos, o ne tokios, ko- 
kios buvo parduotuvėje. Visą laiką ji vaikėsi daiktų. Kodėl 
ji manė, kad daiktai — ir dar daugiau daiktų — ir dar daik- 
tų — yra tokie svarbūs? 

Įėjo Netas. 

— Kaip ji? 

— Gerai. Vėl miega. Tai jai patys geriausi vaistai. Ji 
suvalgė beveik visą patiekalą iš kiaušinių ir pieno. 

— Eisiu į viršų ir šiek tiek su ja pasėdėsiu. Jeigu kar- 

tais prabustų i ir ko nors norėtų. 

— Žinau, — atsakė Čes. Jiems abiem vis dar reikėjo 
tikrumo, kurį teikė buvimas su Gase daug kartų per dieną. 

Netas sėdėjo, stebėdamas miegančią Gasę, o giliai vi- 
duje virpėjo iš baimės. Pirmą kartą savo gyvenime jis pa- 
juto, koks yra pažeidžiamas. Nebuvo linkęs tyrinėti save. 
Nepažįstamų emocinių gelmių, glūdinčių giliai viduje, ste- 
bėjimas jį trikdė, ir nusprendė jas ignoruoti. Tačiau nebu- 
vo pakankamai stiprus. Tvardėsi, o rankos virpėjo. Jam no- 
rėjosi griebti Gasę ir priglausti prie savęs, kur ji jaustųsi 
saugi, kad jis savo kūnu galėtų ją užstoti nuo visų tykančių 
pavojų. 

Neto šeima niekada nebuvo jausminga. Jie nežinojo, 
kas yra apkabinimas, bučinys ar kitaip išreikštas jausmas, 
kol dėdė neatsivedė į fermą Alvos. Dabar jį trikdė noras 
apkabinti savo dukterį. Jos vaikiški prisiglaudimai ir bu- 
činiai visada jį džiugindavo, tačiau jam jie niekada per 
daug nesiskyrė nuo mažo, besidžiaugiančio šunelio lyž- 
čiojimų. Dabar miglotai suvokė, kad jo mažosios mergai- 
tės jam duodamas dovanas brangino labiau už visus tur- 
tus. 

Jo mintyse nebuvo žodžio “meilė". Tai įprastas ir nu- 
valkiotas žodis. Žmonės “mylėjo" persikus, dainas, gėles. 
Tai, ką jautė jis, neturėjo pavadinimo, o jei ir turėjo, jis jo 
nežinojo. Jis nebuvo iš tų, kurie viską išreiškia žodžiais. 
Tik žinojo, kad jaučiasi silpnas ir bejėgis prieš jėgas, vos 
neatėmusias iš jo dukters, ir kad su malonumu paaukotų 
savo gyvybę vietoje jos, jei tik tos jėgos sugrįžtų. Jai pri- 
klausė jo širdis. 

Prieš savo valią jis ištiesė ranką ir pirštu palietė jos 
delniuką. Nepabudusi Gasė apsivijo jį savo piršteliais vi- 
sai taip pat, kaip darydavo visai mažytė. Ji pro miegus nu- 
sišypsojo. 

Netui pasidarė sunku kvėpuoti. Dvi sunkios ašaros lė- 
tai nuriedėjo jo skruostais. 

Būdama jauna ir be galo gyvybinga, vos po dviejų sa- 
vaičių Gasė ir vėl virto neblėstančios energijos ir netylan- 
čio triukšmo kamuoliu. Čes ir Netui neliko nieko kita, kaip 
leisti jai tokiai būti. 

O gailestingoji amnezija, kuri saugo žmones nuo jų 
prisiminimų, pamažu išblukino baimę, rakinusią juos savo 
gniaužtuose. 

Tačiau Čes vis dažniau ir dažniau susimąstydavo apie 
tuos pasakojimus, kuriuos norėdavo išgirsti Gasė, ir savo 
pačios laimę vaikystėje gyvenant Heirfildse. Tas namas da- 
bar jai atrodė dar tikroviškesnis nei tada, kai jame gyveno. 

Vėlų rudens vakarą, kai Stendišo gatvės prisipildė ait- 
raus deginamų lapų kvapo, ji nuėjo paieškoti Natano. Jis 
buvo ką tik sugrįžęs; dabar sėdėjo supamojoje kėdėje ve- 
randoje ir skaitė Daktaro vedamąjį apie tai, kad būtinai rei- 
kia išgrįsti Stendišo gatves. 

— Ar matei “Kurjerį"? — paklausė jis Čes kikenda- 
mas. — Tas kvailys sako, kad civilizacijos įrodymas yra 
žvilgantys batai, todėl mes gyvename laukiniame krašte. 

Čes nusišypsojo. Ji niekada galutinai neatleido Dak- 
tarui už tai, kad jis paspruko tada, kai susirgo Gasė. Jis 
atsiprašė, prisipažino, kad jam gėda dėl savo silpnumo, barė 
save pačiais karčiausiais žodžiais. Tačiau ji nejautė to ar- 
tumo, kuris buvo anksčiau. 

— Noriu kai ką nuveikti, Natanai. — Jis užvertė “Kur- 
jerį". — Noriu atstatyti Heirfildsą. Bet padaryti tai čia, kad 
mes galėtume jame apsigyventi. Visada gailėjausi, kad Gasė 
jo nepamatė. 

Netas nelabai suprato, kodėl Čes šito nori, tačiau jos 
noro pakako. Kitą dieną, vaikštinėdami po auksinius ir rau- 
donus nukritusius lapus nurimusiuose miškuose už miesto, 

jie išsirinko vietą ant nedidelės kalvos. Gasė taip pat buvo 
su jais, čia išsiverždama į priekį, čia grįždama atgal ir ra- 
gindama juos paskubėti. Ji norėjo, kad statybos prasidėtų 
kuo greičiau. Nekantravo nučiuožti laiptų turėklu. 


Neto motina taip pat norėjo kai ką nuveikti. Ji pranešė 
apie tai sekmadienį prie pietų stalo. Dabar visa šeima pri- 
klausė Stendišo Betelo metodistų bažnyčiai. Kelionė kas 
savaitę į Duramą ir pietūs ponios Braun pensione praeiti- 
mi tapo tą dieną, kai duris atvėrė naujoji bažnyčia. 

Dabar sekmadieniniai pietūs būdavo valgomi mis Me- 
ri namuose, nors Neto valgomasis ir buvo gerokai erdves- 
nis, o be to jis turėjo nuolatinį virėją. 

— Ji sena moteris, — paaiškino Netas Čes, kai ši ne- 
pritarė tokiam sumanymui. — Jai patinka, kai viskas yra 
taip, kaip nori. O be to, šitaip ji turi ką veikti. 

Čes suprato; ji ir pati mėgo būti užimta ir reikalinga. 
Taigi prisiversdavo valgyti mis Meri beskonį, pervirtą ar 
perkeptą maistą ir "papirko" Gasę, kad ir ši darytų tą patį. 

— Tai trunka vos valandą, o tu privalai gerbti savo 
senelę. Jei gražiai elgsiesi, namie gausi ledų. 

Mis Meri paskelbė savo pareiškimą vos tik Džošas bai- 
gė laiminti maistą. 

— Ketinu kai ko tavęs paprašyti, Netai, nes jau pavar- 
gau laukti, kol tu pats padarysi tai, ką privalai padaryti. 

— Apie ką tu, mama)? 

— Aš noriu, kad padovanotum bažnyčiai varpinę. Ne- 
gerai, kad bažnyčia neturi bokšto, nukreipto į dangų. 

— Meri, Netas jau padovanojo bažnyčiai vargonus, — 
paprieštaravo Alva. 

Meri Ričardson tik numojo ranka. 

— Tu esi turtingas Žmogus, Netai, ir darai daug nuo- 
dėmių su savo arklių lenktynėmis ir viskio salūnu netoli 
geležinkelio. Turėtum ant kelių melsti Dievo malonės. Bi- 

jočiau, kad visą amžinybę degsi pragare, jei neturėtum bro- 
lio, kuris meldžiasi už tavo sielą. 

Noriu, kad padovanotum bažnyčiai varpinę su varpais, 
kviečiančiais Žmones į mišias. Ir kad padarytum viską, ko 
reikia, kad tik čia atvyktų Gideonas ir skaitytų pamokslą iš 
šios sakyklos. 

Netas elgėsi taip, kaip elgėsi visą savo gyvenimą, pra- 
leisdamas karčius motinos žodžius pro ausis. Tačiau dabar 
jis sukluso. 

Gideonas. Ir Lili. Visos jo kūno dalelės šaukė: “Ne!" 

— Pažiūrėsiu, ką man pavyks padaryti, mama, — prisi- 
taikėliškai atsakė jis. — Ar turi dar tų skanių, saldžių bulvių? 

Jis nebuvo pasiruošęs Čes perėjimui motinos pusėn. 
Jiems grįžtant namo, ji kalbėjo apie atsikraustysiančias ir 
apsigyvensiančias kaimynystėje Gasės pusseseres, 0 jam 
knietėjo ant jos šaukti. Gideonas ir Lili augino dvi mergai- 
tes — Meri ir Martą. Jų nuotrauka stovėjo garbingiausioje 
vietoje mis Meri svetainėje — ant stalo šalia Biblijos. 

— Dieve, Natanai, nejaugi tau visai nerūpi pamatyti 
savo brolį? Kiek laiko jau praėjo? 

— Neprisimenu. Mačiau jį Durame prieš ketverius ar 
penkerius metus. — Nuo to laiko, kai jis paskutinį kartą 
matė Lili, buvo praėję septyniolika metų. 

Aritmetika prajuokino Netą. Jis niekada neskaičiavo 
metų. 

Čes paklausė Netą, ko jis juokiasi. 

— Iš varpinės, — atsakė jis. — Tikiuosi, tau pavyks 
sulaikyti Gasę, kad ji nepradėtų į ją ropštis. — Dėl savo 
melo jis visai nesijaudino, nes buvo per daug nerūpestin- 
gai nusiteikęs. Kodėl visus tuos metus jis bijojo sutikti še- 
šiolikmetę mergaitę? Juk dabar ji turėtų būti jau vidutinio 
amžiaus moteris. 

Čes sudrebėjo. Jai per nugarą perėjo šiurpulys, Netui 
susiejus varpinę ir Gasę. 

Edita Horton nebuvo sužavėta Čes troškimu atstatyti 
Heirfildsą. 

— Kam atstatinėti senus, niūrius kambarius, kai turi 
naują namą, pilną dailių ir jaukių kambarių? — Tačiau Hor- 
tonų plantacijos namas buvo neįkainojama parama. Kaip ir 
Heirfildsas, šis namas liko nepakeistas nuo prieškario lai- 
kų. Čia visada trūko pinigų moderniems patobulinimams 
ar naujovėms. Per trisdešimtį metų dažai nusilupinėjo, šil- 
kas ir aksomas išdilo ir išbluko. Dėl varvančio stogo vir- 
šutiniojo aukšto sienos pasidarė dėmėtos, o grindys supu- 
vo. Daugybė dalykų čia buvo tokie pat kaip Heirfildse. Čes 
atpažino baldų medieną ir stilių, prie kurių ji buvo taip pri- 
pratusi Virdžinijoje. Edita žinojo, kas juos sukūrė. Netru- 
kus ir Čes išgirdo apie Šeratoną ir Čipendeilą, Heplvaitą ir 
brolius Adamus. 

Džeimso Diko knygyne ji rado knygų apie aštuonio- 
liktąjį amžių ir ankstesnius laikus. Dikas taip pat pažinojo 
vieną architektą Bostone, kuris specializavosi “antikvari- 
niuose" namuose. 

Kai Netas grįžo iš kontoros su svečiu, Čes kaip tik ra- 
šė jam laišką. 

— Čia Dikas Reinoldsas, Čes, ir noriu, kad tu daly- 
vautum mūsų pokalbyje. Eime į biblioteką. 

Ji buvo sužavėta. Apie Reinoldsą girdėjo iš Neto. Dar 
įdomesnių dalykėlių buvo girdėjusi iš Duramo moterų, ku- 
rių vyrai užsiėmė tabako apdirbimu. Jis specializavosi 
kramtomojo tabako, o ne cigarečių versle. 

Būdamas dvidešimt ketverių metų, jis pastatė vienos 
patalpos fabrikėlį, o pats gyveno kambaryje virš jo, skati- 
namas ambicijų, kurios jį atvedė į sėkmės viršūnę. 

Jo sėkmė pavertė Vinstono kaimą nedideliu miestu su 
nauju geležinkeliu. Pagrindinis jo pastatas 1891-aisiais bu- 
vo kvartalo ilgio šešių aukštų Reinoldso fabrikas. 

Dabar, 1892-aisiais, jį atakuoja Bako Djuko Ameri- 
kos tabako kompanija. 

— Kažkokiu būdu tau pavyko jį nugalėti, Netai. No- 
riu, kad tu man papasakotum kaip. 

Ces buvo sunku atitraukti nuo jo akis. Dikas Reinold- 
sas turėjo keistą, ilgą, siaurą ir garbanotą barzdą, kuri kru- 
tėjo jam šnekant. O visi tie pasakojimai apie jį! Nevedęs, 
tačiau ištisos armijos vaikų tėvas. Jo sugulovių sąrašas bu- 
vo beribis. Netgi savo tabako rūšims duodavo savo meilu- 
Žių vardus. Be to, kalbama, kad prie pokerio stalo jis stato 
tokias dideles sumas, jog vyrai atvyksta net iš Naujojo Or- 
leano išmėginti save kortose. Paprastai jie pralaimėdavo. 

— Man atrodė, kad jūs, cigaretininkai, pakvaišote, 
švaistydami pinigus reklamai, visokioms sulankstomoms 
kėdėms ir panašiems dalykams. Mano moto visada buvo 
tabako kramtytojo žodis. Tačiau dabar esu įklimpęs iki kak- 
lo. Viskas prasidėjo pernai. Tikiuosi, kad dar ne vėlu. Ba- 
kas pasiruošęs mane nurungti. Vasarį jis nusipirko galin- 
gus įrengimus Lusivilyje, o balandį — dar du komplektus 
Baltimorėje. Dabar sumažino kramtomojo tabako paruoši- 
mo savikainą ir gąsdina didmenininkus, kad jie negaus iš 
jo jokių cigarečių, jei neims prekiauti jo “Battle Ax"* kram- 
tomuoju tabaku, atmesdami visų kitų pasiūlymus. 

Netas atidarė viskio butelį. 

— Turėsi pasilikti nakvoti, Dikai. Mums reikia labai 
daug ką aptarti. Girdėjau, kad tu esi iš tų vyrų, kurie pake- 
lia daug alkoholio. Taigi pradėk, jo poveikis tau pravers. 

— Liepsiu kam nors pakviesti Daktarą, — tarė Ces. 


Kitą dieną Daktaras išvyko kartu su Reinoldsu pradėti 
naujo karo prieš Baką Djuką. L 

— Kaip manai, ar jie laimės? — paklausė Ces Neto. 

— Nežinau. Dikas yra aršus kovotojas, o Daktaras 
mėgsta gerai apdumti priešininkui akis. Tačiau Bakas yra 
Bakas. Aš tik džiaugiuosi, kad kuriam laikui jis nukreipė 
savo dėmesį į kramtomąjį tabaką. Dabar man nereikės be 
perstojo Žvilgčioti per petį. 


* Karo kirvis (anel.) — Vert. past. 

Čes linktelėjo galva. 

— Įtariu, jog tai reiškia, kad labai greitai turėsime te- 
lefonus. 

Netas nusijuokė. 

— Tu pažįsti mane lyg nuluptą, ar ne? Belo patento 
galiojimas baigiasi kitų metų kovo trečiąją. Manau, kad jei- 
gu pasijudinsiu, kovo ketvirtąją viena minutė po vidurnak- 
čio jau galėsime prisijungti savo laidus. 


Kovo pirmąją Gasė pasėmė pirmą kastuvą žemių 
naujajam Heirfildsui, o jos tėvai žvelgė, kupini pasidi- 
džiavimo. 

Ketvirtąją ji kalbėjo telefonu su savo drauge Eli Vilson. 

Septintąją pirmą kartą susitiko su savo teta, dėde ir 
pusseserėmis. Ji buvo per daug susijaudinusi, kad pastebė- 
tų, jog jos tėvas išbalęs lyg vaiduoklis. 

Kai į stotį įvažiavo “SėzD", Neto privatus vagonas pa- 
skendo šnypščiančių garų debesyje. Su sveikinančia šyp- 
sena veide jis dairėsi brolio šeimos, mėgindamas juos įžiū- 
rėti pro šį debesį. 

Vagono tarpduryje nuo galvos iki kojų apsivilkusi bal- 
tai stovėjo Lili. Per vieną sekundės dalį Netas ir vėl tapo 
nerangiu, nekalbiu aštuoniolikmečiu. 

— Sveikas, Natanieli, — tarė Lili. Ji ištiesė ranką. — 
Ar tu man nepadės: išlipti? 


— Ji tokia nuobodi, — zirzė Gasė. — Ar būtinai turiu 
ten eiti? 
— Taip, turi, brangioji. Marta yra tavo pirmoji pusse- 


serė, ir mieste ji naujokė, todėl dar neturi draugių. Suteik 
jai progą. Galbūt ji tiktai drovi. 


52 


— Tačiau aš ruošiausi žaisti “Žemės padalijimą“ su 
kareiviu. Aš jam pažadėjau. 

— Norėjai pasakyti, jis tau pažadėjo, kai jį prispyrei. 
Nepamiršk, kad ir aš ten buvau. Galbūt galėtum išmokyti 
1 Martą žaisti šį žaidimą? 

— Ne juokas! Ji pradės spiegti ir pabėgs, vos išvydusi 
peilį. Jai patinka tik sėdėti sudėjus rankas lyg kokiai ge- 
ruolei ir žaisti šaškėmis ar panašiai. Ji nuobodi. 

Čes paslapčia užjautė Gasę. Jai ir pačiai atrodė, kad 
Martos gyvenimas gan nuobodus. Gideoną domino tiktai 
kaip į Betelo parapiją pritraukti naujų narių, o Lili buvo 
tokia saldi, kad jai darydavosi negera. Žodis “nuobodi" 
geriausiai tiko tai šeimynai apibūdinti. Išskyrus penkio- 
likmetę Meri. Pasakyti, kad Meri nuobodi, prilygtų kom- 
plimentui. Ji buvo tokia tyli, kad atrodė, jog jos iš viso 
nėra. 

Ir vis dėlto mis Meri buvo septintame danguje, turė- 
dama šalimais savo mylimiausią sūnų. Bent jau ji buvo 
laiminga. Natanas per daug nekreipė dėmesio į šį pasi- 
keitimą. Atrodė taip, lyg jis nė nežinotų, kad jo brolis yra 
mieste. 


Natanas sėdėjo klebonijoje ir kentė pasmerktųjų pra- 
garui kančias. Šalia jo svetainėje ant kieto, aksomu aptrauk- 
to minkštasuolio sėdėjo Lili. Jos gencijono spalvos akys 
buvo plačiai atmerktos ir spindėjo nuo jose susikaupusių 
ašarų. 

— Bijau, jog tu tikriausiai pagalvojai, kad aš esu di- 
džiausia nenaudėlė, jei galėjau atsiųsti tau tą laiškelį, — 
tarė ji. Jos balsas virpėjo. 

— Ne. Nieko panašaus. Apie ką tu norėjai su manimi 
pasikalbėti? — Jam atrodė, kad jo liežuvis pasidarė toks 
didelis, jog vos telpa išdžiūvusioje burnoje. Jis negalėjo 
pažvelgti Lili į akis. Ji buvo tokia graži. Auksiniai plaukai 

sukelti ir pakišti po balta, nėriniuota kepuraite, tačiau ke- 
lios purios sruogos krito ant smilkinių ir kaklo. Ji kvepėjo 
rožėmis. 

— Man taip sunku, kad tu mūsų vengi, Natanieli. Čes 
1r Gasė lankosi pas mus nuolatos, o tu niekada neateini. Ar 
aš kaip nors tave įžeidžiau? 

Jis buvo priverstas pažvelgti jai į akis. Ugnis jo širdy- 
je buvo tokia pat karšta kaip prieš daugelį metų. Jis buvo 
aklas nereikšmingoms žymėms, kurias paliko metai. Jo del- 
nai prakaitavo, trokšdami paliesti jos pieno spalvos odą. 
Netas nekentė savęs už begalinį troškimą suteršti jos tyru- 
mą. Jis negalėjo išspausti nė garso. 

Lili uždėjo delną ant jo rankos. Jo ranka nubėgo elek- 
trinis virpulys. 

— Pasakyk, kad nejauti man neapykantos, Natanieli. 
Tai padarytų mane dar nelaimingesnę, negu esu dabar. — 
Jos dešiniuoju skruostu nuriedėjo vieniša ašara. Netas troš- 
ko liežuviu pajusti jos sūrymą. 

— Tu man patinki, — jam pavyko ištarti. — Aš neno- 
riu, kad tu būtum nelaiminga. 

Lili išleido tylią, užgniaužtą dejonę. Nėriniuoti rauki- 
niai virš jos pilnų krūtų suvirpėjo. 

— Tai ne tavo kaltė, Natanieli, o mano. Tu mėginai 
man pasakyti, tačiau aš nesiklausiau. Man nereikėjo tekėti 
už Gideono. Aš turėjau palaukti tavęs. Juk tai tu man pati- 
kai labiausiai, prisimeni, aš tau sakiau? 

Ji pasisuko į jį, o akys tyrinėjo jo akis. 

— Ar prisimeni, kas buvo tarp mūsų? Aš niekada ne- 
pamiršau. — Dabar jos pirštai buvo apsiviję jo riešą; jie 
pajudėjo aukštyn po jo marškiniais, kol užčiuopė pašėlusį 
pulsą. 

— Nuolat apie tave galvoju, — sušnibždėjo ji, o jos 
kūnas pasviro prie jo. Jos lūpos buvo rausvos, švelnios, 
šiek tiek pravertos, visai prie pat jo išalkusios burnos. 

Netas prarado savitvardą. Jo ranka apglėbė ją, jis pri- 
sitraukė Lili prie savęs, o lūpos prisispaudė prie jos lūpų 
karštam, desperatiškam bučiniui, įsisiurbdamos į jos lie- 
žuvį. Jis palietė jo dantis, jo liežuvį, slydo ir nardė, siunti- 
nėdamas liepsną po visą jo kūną. Tada jo alkanos lūpos nu- 
slydo jos kaklu. Jame įnirtingai pulsavo kraujas, kurio bil- 
snojimą užčiuopė lūpomis. Jos rankos apglėbė jo pečius, o 
pirštai įsirėžė į jo sprandą, įsitvėrė plaukų. 

— Aš troškau, — pašnibždomis tarė ji. — Niekada ne- 
žinojau, ko troškau, tačiau dabar suprantu — tai buvai tu. 
Visada... visą gyvenimą... kiekvieną dieną... taip, o taip, 
Natanieli. Trokštu būtent šito. 

Jo ranka surado jos krūtį; ji pripildė jo saują šilumos. 
Jos spenelis buvo kietas, įsirėžęs į aptemptą suknelę. 

Lili sudejavo giliu gerkliniu balsu, o paskui jos pirš- 
tai atsitraukė nuo jo plaukų ir lyg žaibas nuslydo liemenė- 
le, atsegdami mažutes sagutes. 

— Pabučiuok mane, Natanieli. Štai čia. — Ji prasklei- 
dė liemenėlę ir rankomis suėmė krūtis, siūlydama jas jam. 
Jis lūpomis apžiojo vieną rausvą, iškilų spenelį. 

Jos lūpos šnabždėjo jam į ausį: 

— Dar niekada nepažinau... niekada nepatyriau... nie- 
kada nedariau to anksčiau. Tai nuostabu, aš visa liepsnoju. 
Noriu, kad prarytum mane. Bučiuok mano krūtis, mano mei- 
le, čiulpk mane, daryk, kad man skaudėtų, kandžiok mano 
kūną ir paženklink, kad aš tavo. Nes aš ir esu tavo. Visada 
buvau. — Jos alsavimas buvo karštas lyg ugnis ir degino 
jo ausis. 

Jo rankos surado jos liemenį, apglėbė jį, kilstelėjo jos 
kūną ir atitraukė jos rankas, kad galėtų paglostyti iškilu- 
mus, kurie tiek daug metų jam sapnuodavosi. 

Tada ji sugriebė jo galvą, atitraukė nuo savo krūtinės 
ir privertė jį pažvelgti į ją. 

— Ar nori manęs? — jos balsas buvo kimus. 

— Taip, didysis Visagali. Aš noriu tavęs. 

Po šių žodžių, vis dar nepaleisdama jo galvos, ji jį pa- 
bučiavo; jos liežuvis erzino jo liežuvį. Jo rankos spaudė 
jos krūtis, judėjo, glamonėjo. 

Maži Lili dantukai sugavo jo apatinę lūpą, švelniai ją 
patempė, o paskui paleido. 

— Mes privalome kur nors susitikti, Natanieli. Tai be- 
protybė. Bet kurią minutę gali kas nors įeiti, ir tada man 
galas. 

Jos rankos taip pat judėjo, 0 suradusios jo rankas dar 
smarkiau prispaudė jas prie savęs. 

— Man nesvarbu, — sušnibždėjo ji. — Nesvarbu, net 
jei kas nors ir įeis. Dar niekada gyvenime nesijaučiau ši- 
taip. Negaliu šito atsisakyti. 

Jos žodžiai prasiskverbė pro raudoną miglą Natano 
smegenyse; jis nustėręs atsitraukė atgal. Jis turi apsau- 
goti Lili, nepaisydamas savo potraukio, savo aistros. Jo 
pirštai nerangiai pamėgino užsegti jos liemenėlės sagu- 
tes. Ji sunkiai alsavo, o liemenėlės kraštai vis slydo jam 
iš rankų. 

Netas maldaujamai pažvelgė į ją. Lili akys buvo pu- 
siau užmerktos, putlios lūpos pravertos, o pro jas buvo ma- 
tyti rausvas liežuvis. Jis judėjo, vilgydamas lūpas. Jos šla- 
piai blizgėjo. Iš geidulio jam svaigo galva. 

Jis susvirduliavo ir vargais negalais atitraukė nuo jos 
akis. 

— Turiu eiti. — Tai buvo pati sunkiausia užduotis, ko- 
kią jis kada nors sau iškėlė. Jis privalėjo pasitraukti. Dėl jos. 

Lili vikriai užsisagstė liemenėlę, atsistojo ir žengė 
prie jo. 

— Ar yra kokia nors vietelė? Mirsiu, jei tavęs daugiau 
nepamatysiu. 

Netas susiėmė už galvos, stengdamasis prablaivėti ir 
galvoti. 


56 


— Klubas, — galiausiai pratarė jis. — Jis atidarytas 
tik lenktynių dienomis. 

— Lauksiu tavęs parke. Prie pakylos orkestrui. 

— Taip, taip, puiku. Galėsiu parodyti tau miestą. 

— Rytoj? 

— Taip. — Jis buvo draskomas į gabalus — poreikio 
eiti ir nenoro eiti. Jos artumą jautė taip stipriai lyg išde- 
gintą žymę. Bijojo pažvelgti jai į akis, kad nepaleistų iš 
rankų silpnų vadelių, prilaikančių troškimą ją užvaldyti. 
Dabar. 

Lili uždėjo rankas jam ant pečių. 

— Negali šitaip išeiti; visas susiglamžęs. — Ji išlygi- 
no jo švarko atlapus, kaklaraištį, sutvarkė liemenę. Šonu 
palietė skausmingai iškilusį jo vyrišką organą, ir kelnėse 
jis pajuto šiltą, atpalaiduojančią šilumą, kuri nuslinko vi- 
dine kojų puse. 


Naujojo Heirfildso architektas buvo vardu Lanselotas 
O'Brainas. Kai Džeimsas Dikas pirmą kartą užsiminė apie 
ji, Čes pareiškė, kad negali tvarkyti reikalų su žmogumi, 
vardu Lanselotas. Ji bijojo, jog pradės kvatotis vargšo žmo- 
gelio akivaizdoje. 

Tačiau kai pamatė nuotraukas kitų klasikinio stiliaus 
pastatų, kuriuos jis projektavo, pakeitė nuomonę. Jie susi- 
tikinėdavo kone kiekvieną dieną. Durame, kur Karolinos 
viešbučio apartamentuose jis buvo įkūręs savo studiją, ar- 
ba svečių kambaryje jos namuose. Čes pavertė jį specialiu 
Heirfildso darbo kambariu, kur buvo daugybė lentynų, pri- 
krautų knygų, du dideli bibliotekiniai stalai ir braižymo sta- 
las O'Brainui. 

Ji buvo iki kaklo pasinėrusi į darbą. Kiekvieną dieną 
peržiūrėdavo O'Braino brėžinius, kuriuos šis darė pagal jos 
pasakojimus apie Heirfildsą. Naktį ką nors susapnavusi, 
šokdavo iš lovos ir skubėdavo užsirašyti sapno detales. 

Praėjo ne viena savaitė, kol ji pastebėjo, kad Natanas 
pasikeitęs. Jis atrodė išvargęs, ir staiga ji su siaubu prisi- 
minė Gasę, kai toji susirgo cholera. 

— Man nieko nėra, — nesutiko Natanas. 


Iš tikrųjų jisai kentė tikras pragaro kančias. Kaskart, 
kai Gasė jį paskubomis apkabindavo ar Čes pradėdavo kar- 
toti, kokia ji laiminga, gyvendama naujajame name, jį sa- 
vo gniaužtais surakindavo kaltės ir gėdos jausmas. 

Netas niekada gyvenime nesuko sau galvos dėl ištiki- 
mybės; jam atrodė netgi kvaila apie tai galvoti. Jis turėjo 
sugulovę Ralyje, dar vieną Džordžtaune, Pietų Karolinoje, 
kur veikė jo popieriaus fabrikas. Be to, labai dažnai priim- 
davo pakvietimus moterų, kurias atsitiktinai sutikdavo per 
savo keliones. Tačiau jos buvo toli nuo jo namų; jų egzis- 
tavimas netrukdė jo gyvenimui Stendiše. Tuo tarpu kai jo 
romanas su Lili, jei apie jį kas sužinotų, sukeltų didelį są- 
myšį ir prilygtų netgi visos šeimos pažeminimui. Jo šeima 
buvo verta daugiau. O jis darė jai gėdą. 

Visas tabako pasaulis mėgavosi pasikeitimais Bako 
Djuko gyvenime, kurie vyko tą pavasarį. Bakas galutinai 
įsipainiojo į kažkokios rafinuotos išsituokusios Niujorko 
damos, vardu Lilian Flečer Makredi, tinklą. Informatoriai 
teigė, kad kai ji paskambindavo, jis netgi nutraukdavo svar- 
bius verslo susitikimus. Bakas grobuonis virto prijaukintu 
gyvulėliu su pavadėliu. Tai buvo neišsenkantis Visuome- 
nės gerovės klubo storžieviškų juokų šaltinis. 

Netas žinojo, kad jis nėra geresnis. Lili valdė jo gyve- 
nimą, mintis, sapnus. Jis gyveno vardan jų slaptų susitiki- 
mų. Jis buvo tarsi apsėstas. 

Lili sakė, kad jis verčia ją norėti stulbinančių dalykų. 
Jai buvo gėda prisipažinti, jog gali apie tokius dalykus bent 
pagalvoti. Tačiau būdama su juo kraustydavosi iš proto. Iš 
proto kraustydavosi ir jos vaizduotė, nes ji be galo jo gei- 

dė, troško priklausyti jam. Visiškai, iki galo, kiekviena sa- 
vo kūno dalele. Taigi jo vyriškas organas, jo pirštai, liežu- 
vis išvagojo visas jos balto, švelnaus kūno vageles, klos- 
tes, plyšius, angas. 

Jis mylėjosi su daugybe moterų. Švelniai, žaismin- 
gai, jaudinančiai ir audringai. Jam buvo malonu suteikti 
moterims malonumą. Tačiau dar niekada nemylėjo moters 
taip, kaip Lili maldavo, kad ją pamylėtų. Niekada nebuvo 
patyręs tokio stipraus jaudulio, kokį gali sukelti moteriai 
daromas skausmas ar jos žeminimas. Dar niekada nebuvo 
išleidęs į laisvę Žvėries, tūnančio tamsiausiose jo sielos 
gelmėse. 

Jis bjaurėjosi savimi. Ir troško dar. 


PANIKA. 

Apie ją šaukė visos visų laikraščių stambiu šriftu iš- 
spausdintos antraštės. Birželio 27-ąją akcijų rinka sušlu- 
bavo, taip pražudydama tūkstančių popierinius turtus. 

— Ką tai reiškia, Natanai? — paklausė Čes. — Niu- 
Jorko laikraštis rašo, kad bankai atsidūrė pavojuje, taip pat 
kaip ir geležinkeliai bei fabrikai. Ar tai reiškia, kad bėda 
ištiko ir mus? 

Netas papurtė galvą. 

— Bėdoje atsidūrė liaudis, kuri tikėjo popieriniais tur- 
tais. Aš savo pinigus investavau į pastatus ir įrengimus. 
Mūsų tai nepalies. Banko tikriausiai laukia didelis antplū- 
dis — kai bijo prarasti pinigus, Žmonės nori juos turėti sau- 
Joje — tačiau aš jau sakiau, kad ten dirbantys berniukai 
atiduotų indėlius su šypsenomis. Viskas labai greitai nu- 
rims, o tada ir vėl visi suneš savo grynuosius. 

— Ar turėčiau atšaukti darbus Heirfildse? 

— Toliau statyk savo namą, Čes. Jei nori, gali pasta- 
tyti jį netgi didesnį. Jaučiu, kad visų medžiagų kainos la- 
bai greitai pradės kristi. 

— Ar esi tikras, kad viskas bus gerai? — Čes pagal- 
vojo, kad galbūt piniginiai reikalai verčia Netą nerimauti, 
ir todėl jis atrodo toks suvargęs. 

Jis šyptelėjo ir akimirką atrodė kaip senasis Natanas. 

— Nervindamiesi žmonės rūko daugiau nei įprastai. 
Mes būsime dar turtingesni. 

Visos Neto pranašystės išsipildė. Kurį laiką Stendišo 
bankas buvo apgultas, tačiau greičiau nei per dvi savaites 
viskas nurimo. Visoje šalyje buvo uždaryta daugiau nei 600 
bankų, o indėlininkams nepalikta jokios vilties atgauti sa- 
vo santaupas. Areštuoti septyniasdešimt keturi geležinke- 
liai, tarp jų ir tokie gigantai kaip Junion Pesifik (Union 
Pacific), Rydingas (Reading) ir Santa Fe. 

Metams baigiantis 15 000 verslininkų paskelbė ban- 
krotą. 

Kiekvieną savaitę didžiųjų miesto laikraščiuose pasi- 
rodydavo bent po vieną straipsnį apie įžymaus miestelėno 
savižudybę. 

Čes stebėjo, kaip Natanas darosi vis labiau sulysęs ir 
sunerimęs. Vieną sekmadienio popietę ji nuėjo į jo kon- 
torą ir peržiūrėjo visas buhalterines knygas, ieškodama 
priežasties, tačiau nerado. Dviguba buhalterinė sistema 
buvo sudėtinga, o susipynusios visos verslo šakos prily- 
go labirintui. 

Jai darėsi vis labiau neramu. Edita Horton liepė jai ma- 
Žiau panikuoti. Panikuoti reikės tada, kai Natanas nebeat- 
rodys sunerimęs. 

— Kaip Henris, — kalbėjo ji. — Jam trūksta proto, 
kad nerimautų. Jeigu nupirks dar vieną kumeliuką, aš jį 
užmušiu. Jis net nesusimąsto, ar žmonės, turintys pakan- 
kamai pinigų, kad pirktų lenktyninius žirgus, dabar iš vi- 
so jų turi. 

Bobis Fredas, kurio senos protingos akys matė dau- 
giau nei daugumos, taip pat sakė Čes, kad jaudintis never- 

ta. Jis pagalvojo, kad geriau jau pasinervins už juos abu, o 
tai, ko ji nežino, galbūt pasibaigs greičiau, nei suspės ją 
įskaudinti. 


— Natanieli, neturiu nieko, į ką galėčiau kreiptis, iš- 
skyrus tave. Ar man padėsi? Stengiuosi kiekvieną savaitę 
šiek tiek sutaupyti iš tų pinigų, kurie skiriami namams, ta- 
čiau Gideonas tiesiog nesupranta, kiek viskas kainuoja au- 
ginant vaikus. Marta visa širdimi trokšta išmokti skambin- 
ti pianinu, o aš nežinau, kaip tai įgyvendinti. Netgi klebo- 
nijoje nėra pianino. 

Kitą dieną Netas įteikė Lili voką. Jame buvo 1000$. 

Paėmusi voką, ji užrakino jį savo subtilaus rašomojo 
stalo stalčiuje. Vienas parapijietis jau buvo pažadėjęs pa- 
dovanoti pamokslininko dukroms pianiną, o muzikos mo- 
kytoja sakė, kad jai bus garbė veltui jas mokyti. Daili Lili 
burna persikreipė iš pykčio, kai ji pažvelgė į stalčių. Jos 
taupomoji Sevanos banko knygelė dabar buvo bevertė. 
9127.40$ buvo prarasti. Bankas uždarytas. Visi tie vyrai iš 
gausybės bažnyčių, kuriose jai teko lankytis per visus tuos 
metus, visos tos mažos, slapčia įteiktos “dovanėlės". Da- 
bar viskas buvo prarasta. 

Bet tai nesvarbu. Patys pinigai niekada nebuvo svar- 
būs. Ką ji būtų su jais veikusi? Pamokslininko žmona bu- 
vo lyg grobis sekama parapijos damų su vanago akimis. 
Bet koks net ir mažiausias išlaidavimas ar savęs palepini- 
mas būtų kaipmat pastebėtas. Pinigai — tik dar viena ga- 
lios rūšis, kuria galima valdyti tuos, kurie juos duodavo, 
įrodymas, kad jie padarys viską, ko tik ji paprašys. 

Natantelis visai kas kita. Jis turėjo be galo daug pinigų, 
kur kas daugiau negu kiti. Ir vis dar laikėsi atokiau, kovojo 
su jos galia. Koks būtų triumfas priversti jį atvirai išduoti 
savo žmoną ir nuosavą brolį. Jiems turėtų gerokai skaudėti. 

Lili vėl išėmė voką iš stalčiaus. Nusprendė jį grąžinti 
ir pasakyti, jog ką tik sužinojo apie dovanojamą pianiną ir 
pamokas. Jis neturi galvoti, kad patenkins ją keliais dole- 
riais. Tai būtų per daug paprasta. 


Čes pasistengė, kad jos balsas skambėtų džiaugsmin- 
gai. 

— Ponas O'Brainas man sakė, kad šiandien tai yra pats 
įmantriausias įrenginys, Natanai. Jis sako, kad ponas Van- 
derbiltas tame name Ašvilyje montuoja kažkokius įrengi- 
mus, kurie šildys žiemą ir vėsins vasarą. Ar tu jų nematei, 
kai buvai ten paskutinį kartą? Ar būtų galima kokiu nors 
būdu tai sužinoti? Jų dėka Heirfildsas būtų daugiau nei to- 
bulas. 

Ji žvelgė į savo siuvinį, kuris nebuvo labai vykęs. Pa- 
žvelgti Natanui į akis negalėjo. Čes iš prigimties nebuvo 
linkusi veidmainiauti ir žinojo, kad jis kaipmat supras, jog 
Ji mėgina sužadinti jo susidomėjimą. Dar nebuvo taip, kad 
Natanas ilgiau nei savaitę nesugalvotų kokio nors projek- 
to. Niekada, išskyrus pastaruosius mėnesius. 

— Neįsivaizduoju tokio įrenginio, — pratarė Netas. 

Jo balse nuskambėjo smalsumas. Čes surizikavo ir vog- 
čiomis Žvilgterėjo į jį. 

Jis buvo kiek susiraukęs, o akys žvelgė kažkur į tolį. 

Tarsi vaikas Čes sukryžiavo pirštus, tikėdamasi, jog 
tai atneš sėkmę. 

— Jei reikia vykti, geriau jau rytoj, — burbtelėjo Na- 
tanas. — Netrukus kalnuose iškris sniegas, jei tiktai dar 
neiškrito. — Jis vylėsi, kad ten jau yra sniego. Sniegas dvel- 
kė kažkokiu keistu tyrumu. Oras kalnuose taip pat buvo 
tyras. Jis skverbėsi pro odą, pažadindamas žmogų gyventi. 
O tie atstumai — ištisos mylios atvirų plotų, tik kalnai ir 
miškai, ir beribis dangus tiek, kiek užmato žmogaus akis. 
Šaltame, gryname, tyrame kalnų ore tvyrojo laisvė. 

Čes vedė Gasę iš vieno Heirfildso kambario į kitą. Tai 
dar nebuvo kambariai, tik mediniai sienų karkasai. 

— O štai čia yra rytinis kambarys, nes jis rytų pusėje 
ir jį rytais apšviečia saulė. Štai ten, gale, stovės stalas, prie 
kurio mes pusryčiausime. Stalas bus nedidelis, tik toks, kad 
pakaktų vietos mūsų šeimai. Ne toks, kaip didysis stalas 
valgomajame, kur stovi daugybė kėdžių didelei draugijai... 
pažvelk, ateik čia, Gase, tai oranžerija. Mano mama augi- 
no apelsinmedžius ir citrinmedžius, todėl mes gerdavome 
apelsinų ir citrinų sultis, kada tik panorėdavome. Gėlės 
oranžerijoje Žydi net ir per žiemą. Palauk, užuosi žydintį 
jazminą, kai lauke spigina šaltis... o pro šias duris... 

— Kada bus pritvirtinti laiptai? Darausi per sena to- 
kiems vaikiškiems dalykams, kaip čiužinėjimas turėklais. 

Čes kilstelėjo antakius. 

— Ar nori pasakyti, kad Žmogus gali pasidaryti per 
senas tokiems dalykams? Ketinu nučiuožti, vos tik turėk- 
lai bus pritvirtinti. 

— Mama, ar tu rimtai? 

— Galiu persižegnoti. 

Gasė apkabino motinos liemenį ir tvirtai suspaudė, pri- 
versdama iškvėpti visą orą. 

— Aš tave myliu, mama. 

— Aš taip pat tave myliu, Gase, — atsakė Čes. Ji vy- 
lėsi, kad nenusisuks sprando čiuoždama turėklu. Ir kas ją 
apsėdo, kad taip pasakė? Tai tikriausiai iš laimės. Natano 
nebuvo jau daugiau negu savaitę. Pono Vanderbilto įrengi- 
mas tikriausiai ne juokais prikaustė jo dėmesį. 


Lili kandžiojo nelygų nago kraštą. Jai visai nepatiko 
tai, kas vyksta. Daugybę kartų rado pasiteisinimą, kad ne- 
reikėtų susitikti su vyru, taip kone išvarydama jį iš proto ir 
priversdama tapti nuolankų. Tačiau su ja šitaip dar nesiel- 

gė niekas. Natanielis buvo kietesnis riešutas, nei ji tikėjo- 
si. Būtų nuostabu priversti jį šliaužioti keliais. 

Neto veidas sveikai įraudęs nuo vėjo. Šį kartą jo šyp- 
sena atrodė ypač švytinti. 

— Gerai praleidai laiką? — paklausė Čes. 

— Nuostabiai — būtent taip visą laiką sako Džordžas 
Vanderbiltas. “Nuostabiai". Jis keistas paukštis, tačiau su- 
manus. Daug nusimano statyboje. Vandentiekio sistemą, ku- 
rią jis... 

Čes išklausė atsiliepimus apie daugybę dalykų. Heir- 
fildsas bus dar įmantresnis nei Lanselotas O'Brainas į51- 
vaizdavo. O jo vaizduotė buvo ganėtinai laki. 

Natanas giliai įkvėpė. 

— Ten, kalnuose, turėjau laiko pagalvoti, — tarė jis. 

Čes atpažino išdykėlišką gaidelę jo balse. Tokia pat 
išdykėliška kibirkštėlė žybčiojo ir akyse. Jis buvo neabe- 
jotinai patenkintas savimi. Ji priminė sau, jog privalo pa- 
rodyti entuziazmą, kad ir kas tai būtų. Buvo gera turėti jį ir 
vėl šalia. Jį, ankstesnįjį Nataną. 

— Manau, — lėtai tarė žodžius Natanas, dar padidin- 
damas įtampą, — kad tu, aš ir Gasė turėtume leistis į nedi- 
delę kelionę ateinančią vasarą. Ar norėtum nuvykti į Lon- 
doną? 

— Londoną? — Čes buvo priblokšta. — Londonas. Na- 
tanai Ričardsonai, aš parduočiau sielą už kelionę į Londo- 
ną ir dar kaip priedą pridėčiau tavąją! 


Sumanymas, kurį Netas turėjo galvoje, buvo drąsus, 


tačiau logika čia buvo paprasta. Jis samprotavo šitaip: an- 
glų cigarečių kompanijos importuoja didžiąją dalį tabako 

iš Šiaurės Karolinos ir Virdžinijos, tada Anglijoje gamina 
cigaretes, kurių didžiąją dalį išveža į užsienį. Jie galėtų ir 
apsieiti be dviejų daug kainuojančių žingsnių, sujungdami 
savo veiklą su jo veikla. Jis pats augino tabaką, tuo tarpu 
kai jų atstovai turėjo grumtis aukcionuose. Kadangi fabri- 
kai būtų visai šalia žaliavų šaltinio, nereikėtų pakuoti ir 
toli gabenti. Gatavam produktui vis dėlto tektų įveikti di- 
delį atstumą, tačiau daugybe šalį išvagojusių geležinkelių 
Ramusis vandenynas nesunkiai pasiekiamas; iš ten tiesio- 
ginis jūrų kelias vedė į milžinišką Anglijos rinką rytuose. 

Tą patį galima pasakyti ir apie Anglijos medvilnės fab- 
rikus. Su jų savininkais jis taip pat ketino pasitarti. Tačiau 
tabakas visų svarbiausia. 

— Stengiausi mažinti Bako Djuko konkurenciją prak- 
tiškai nuo tos dienos, kai pradėjau savo verslą. Tačiau man 
to negana. Neužtenka, kad manęs nenugali. Nugalėtoju no- 
riu būti aš. Susivienijus su anglais, Amerikos tabako kom- 
panija atrodys tarsi liliputė. 

— Ar manai, kad įstengsi tai padaryti, Netai? Galimas 
daiktas, kad Londone niekas net nežino, kur yra Šiaurės 
Karolina. 

— Tuomet turėsiu jiems paaiškinti. Jie taip ilgai buvo 
susigrūdę toje saloje, kad pradės verstis per galvas, išgir- 
dę, kiek daug vietos mes čia turime. 

Reikėjo daug ką nuveikti. Jis turėjo nupirkti daugiau 
žemės, gerokai daugiau — tabakui ir medvilnei auginti. Ir 
sudėti skaičius: kiek anglams kainuoja tabako ir medvil- 
nės apdirbimas ir kiek tai kainuotų, įgyvendinus jo planą. 
Teisiniai niuansai taip pat turi būti išnagrinėti ir prekybi- 
nės sutartys tarp šalių... Natanas iš susijaudinimo buvo tarsi 
įsielektrinęs. 

Čes buvo apsvaigusi. Londonas. Visi jos skaitymai, 
prisiminimai apie mamos pasakojimus, jos šeimos paliki- 
mas. Visa tai buvo angliška. Tam tikra prasme jautė, kad 

Londonas jai jau pažįstamas. Tačiau jį pamatyti! Tas gat- 
ves, kuriomis vaikščiojo Šekspyras — ir Šerlokas Holm- 
sas. Visa tai jaudino kone per daug, kad būtų galima su- 
vokti. 

Be to, vasarą bus baigtas statyti Heirfildsas. Ji galės 
daryti tai, ką darė ankstesnieji Stendišai; kai namas buvo 
pastatytas 1780 metais, visi Heirfildso baldai buvo atga- 
benti iš Anglijos. 

Čes taip pat turėjo daug ką nuveikti. Daug ką perskai- 
tyti, prisiminti, apie daug ką pasvajoti. Ji pamiršo šaltą niū- 
rumą už sunkiomis draperijomis užtrauktų langų. Svajonė- 
se jau buvo erdviame Heirfildso salone aukštomis lubomis, 
o vandeniu dvelkiantys pavasariniai brizai vertė plazdenti 
lengvas užuolaidas apie aukštus verandos langus. Šviesa ir 
šešėliai buvo švelnūs, o sienos melsvos lyg margo paukš- 
telio kiaušiniai lizde. Visa tai ir vėl sugrįš. Ramus gyveni- 
mas, paženklintas švelniais grožio potėpiais. Tai bus jos 
dovana Gasei — tobulas mažos mergaitės gyvenimas. 


Kaip visada, šventės buvo linksmos ir maloniai vargi- 
nančios. Pokyliai Durame, pokyliai Stendiše, pokyliai na- 
muose. Kalėdinių himnų giedojimas ir krepšeliai vargšams. 
Prakartėlė bažnyčioje. Kojinės. Dovanos po eglute. Dova- 
nų pakavimas ir pristatymas. Maistas, maistas ir dar dau- 
giau maisto. Kūčios, Kalėdų laukimas ir Kristaus Gimimo 
šventė. Muzika, giesmės, chorai, dūdų orkestras, grojantis 
Ričardsono aveniu. 

Tačiau ypač išsiskyrė du įvykiai. Siuzana rausdama 
pranešė šeimai apie savo sužadėtuves su jaunu Šv. Trejy- 
bės koledžo mokytoju. O Gasė negailestingai pakeitė Eli 
Vilson nauja geriausia drauge. Barbara Bjufort buvo vie- 
nuolikos metų, kaip ir Gasė, raudonplaukė padūkėlė. Jos 
tėvas Valteris, neseniai persikėlęs į Stendišą, atidarė čia 
draudimo kompaniją. Jis ir jo žmona Fransė kilę iš garsaus 

Vilmingtono, seno Šiaurės Karolinos miesto šalia Atlanto, 
kažkada buvusio svarbaus uosto, šeimų. Valterio senelis bu- 
vo pagarsėjęs visuose pietuose kaip žmogus, sugebėjęs sėk- 
mingiausiai išnaudoti blokadą pilietinio karo metu. 

Per Tris Karalius Natanas maldavo Čes, kad ši ko nors 
imtųsi ir atvėsintų tą draugystę. 

— Kiekvieną kartą, kai bandau tau prisiskambinti iš 
kontoros, telefonas būna užimtas, — skundėsi jis. — O kai 
būnu darbe, susidaro toks vaizdas, kad Barbara visą laiką 
praleidžia čia. Niekada nemaniau, kad kikenimas gali būti 
toks erzinantis. 

— Fransė sako, kad Valterį kamuoja ta pati problema, 
Natanai. Gasė praleidžia jų namuose tiek pat laiko, kiek 
Barbara pas mus. 

— Tai kodėl jos nuolat plepa telefonu? 

— Nemanau, kad jos plepa. Iš to, ką man teko girdėti, 
panašu, kad tiktai kikena. 

Netas užvertė į viršų akis. 

— O Dieve, suteik man kantrybės. 

Čes sukikeno. 

— Mūsų mažoji mergaitė auga, Natanai. Nejaugi baž- 
nyčioje tu nematei dar vieno Bjufortų šeimos nario? Ten 
buvo ir jų uniformuotas sūnus visame savo gražume. Jis 
karo akademijos, esančios netoli Vilmingtono, studentas. 

— Tas žaislinis kareivėlis su žalvarinėmis sagomis? 

— Tas pats. Jo vardas Bju. Ir jis vyresnis. Jam trylika. 

Netas įsiuto. Čes tikriausiai meluoja. 

— Tik ne Gasė! — užginčijo jis. 

Čes paprasčiausiai nusišypsojo. 


Pirmojoje metų pusėje Netas labai mažai būdavo na- 
muose. Jis kaupė informaciją ir ieškojo žemės, reikalingos 
jo su Anglija susijusiam sumanymui. 

Lili buvo nepatenkinta. Praėjus dviem savaitėms po 
to, kai jis grįžo iš kalnų, ji atsitiktinai sutiko jį traukinyje, 

vykstančiame į Duramą. Vėliau viešbučio šalia geležinke- 
lio stoties kambaryje įvyko jų planuotas susitikimas. Ne- 
tas ir vėl buvo įviliotas į spąstus. Tačiau jo įsijautimas į 
verslą buvo stipresnis nei galia, kuria ji jį valdė. Būtent tai 
ją ir siutino. 

Vieną popietę ji pabeldė į Gideono kabineto duris, o 
paskui įėjo. 

— Brangusis, turiu tokių gerų naujienų, kad negalė- 
jau sulaukti, kol tu baigsi savo darbus. Daktaras sako, kad 
pavojaus nebėra ir aš galiu turėti dar vieną kūdikį. Miela- 
sis, ar būsi vėl mano vyru? 

Gideonas, pakilęs nuo stalo, atskubėjo jos apkabinti. 
Jie nieko nelaukdami nuėjo į miegamąjį. Jis jau daugybę 
metų troško jos kūno. 

Lili nemokė Gideoną jokių triukų, kuriais laikė apža- 
vėjusi Nataną. Tačiau ji žinojo, kaip padaryti jį laiminges- 
nį, nei jis jautėsi esąs nusipelnęs. 

Tą pačią dieną ji nustojo gerti karčią mikstūrą, kurią 
jai buvo rekomendavusi viena moteris iš Naujojo Orleano. 
Beveik kiekvieną popietę kviesdavo Nataną susitikti klube. 

Išgirdusi apie Čes ir Neto ketinimus vykti į Angliją, ji 
taip įtūžo, kad išrovė saują savo plaukų. Patirtas skausmas 
akimirkai nuramino. 


Kai Čes įėjo vidun, knygynas buvo tuščias. Džeimsas 
Dikas atskubėjo su ja pasisveikinti. 

— Aš ką tik baigiau skaityti stulbinančią knygą, kurią 
net bijau rekomenduoti. Tačiau ji tokia gera, kad ir paslap- 
tyje nenoriu laikyti. 

Čes buvo laiminga, matydama savo draugą tokį atsi- 
gavusį. Jau kelis mėnesius jis buvo prislėgtas ir netgi ne- 
šiojo juodą gedulo juostą ant rankovės, nes gruodžio mė- 
nesio “The Strand Magazine" numeryje buvo nužudytas 
Šerlokas Holmsas. 

Džeimso gyvenime tarp knygų literatūros galia buvo 
varomoji jėga. Čes buvo smalsu paskaityti jo naująją fa- 
voritę. 

Romanas vadinosi “Doriano Grėjaus portretas“. Ji jį 
perskaitė, paskui dar kartą ir galiausiai paslėpė knygą vir- 
šutinėje savo drabužinės lentynoje. Gasė augo, tačiau ji ne- 
buvo pakankamai subrendusi siaubingai ir neįtikėtinai Os- 
karo Vaildo sukurtajai istorijai. 

Ji davė Gasei Bedekerio vadovą po Londoną, kurią bu- 
vo užsakęs Džeimsas. Savo kopiją Čes visada turėdavo su 
savimi. Ji buvo pilna prikaišiota juostelių. Čes norėjo pa- 
matyti viską. 

— Čes, brangioji, tu daraisi pati nuobodžiausia mote- 
ris visoje Oranžo apygardoje, — vieną dieną pareiškė Edi- 
ta. — Tu žinai, aš iš visos širdies tave myliu ir nuoširdžiai 
dėl tavęs džiaugiuosi, tačiau jei tavo lūpos dar kartą ištars 
žodį "Londonas", aš sukišiu tavo Bedekerį tau į gerklę. O 
dabar papasakok man ką nors įdomesnio. Pavyzdžiui, kiek 
tualetų bus naujajame name? Kiekvieną kartą, išgirdusį 
gamtos šauksmą, ketinu šokti ant eikliausio Henrio žirgo 
ir atjoti. 

Čes susiraukė. 

— Keturi. Ir ketinu juos visus užrakinti. Tu baisus 
žmogus. Ir man tavęs truks, — pridūrė. 

Ir tada jos patenkintos įsijautė į spėliones, susijusias 
su skandalu, apie kurį pastaruoju metu rašė visi laikraš- 
čiai. Ponia Vanderbilt padavė poną Vanderbilt į teismą dėl 
skyrybų. 

Apie skyrybas negalėjo būti net minties. Tai buvo ne- 
regėtas, negirdėtas dalykas. Vienintelės skyrybos, apie ku- 
rias joms teko girdėti, buvo Henriko VIII. Apie jas buvo 
rašoma mokykliniuose vadovėliuose, tačiau labai seniai. 
Padorūs žmonės neužsiiminėjo tokiais nepadoriais dalykais 
kaip skyrybos. 

— Tai aišku, kad Bako Djuko draugužė išsiskyrusi, — 
tarė Čes. — Visi tai žino. 

— Bet ar ji padori? — piktdžiugiškai paklausė Edita. 
Kaip ir visos standartinių pažiūrų moterys ji ir Čes mėgo 
apkalbinėti tokias, kaip "ji". 

Vanderbiltų skyrybų proga joms dar labiau patiko 
čiauškėti apie tai, kokia yra ponia Vanderbilt. Ar tai ji su- 
rengė pokylį, kainavusį 250 000$7? Ar tai moteris, turinti 
septyniasdešimt tarnų savo jachtoje? Ar tai ji turi masyvų 
auksinį servizą 200 asmenų ir valgomąjį, pernelyg didelį, 
kad jį visą panaudotų? 

— Kaip gaila, kad Natanas vyras, — atsiduso Edita. — 
Jis tiek laiko praleido Ašvilyje kalbėdamasis su Vanderbi!- 
tais ir neparvežė jokių paskalų. 

Lanselotui O'Brainui taip pat atrodė, jog gaila, kad 
Netas praleido tiek daug laiko su Džordžu Vanderbiltu. Pa- 
keitimai, kuriuos Natanas pareikalavo atlikti Heirfildse, 
reiškė daug papildomo darbo. 


Paskutiniai Česės ir Gasės londonietiško garderobo pa- 
koregavimai atlikti balandžio ketvirtąją. Visa kita jau bu- 
vo paruošta. Bilietai į Kiunardo garlaivį gulėjo banko sei- 
fe. Akredityvai taip pat buvo ten. Pasirūpinta, kad Čes lai- 
ve turėtų ją lydinčią kambarinę. Kita patyrusi kambarinė 
paimta iš personalo ir paskirta patarnauti Čes “Savojoje" 
aštuonias savaites. 

— Niekada anksčiau neturėjau asmeninės kambari- 
nės ir neketinu jos samdyti, kad vežčiausi net į Londoną. 
Juk ji visą laiką tik maišysis, — tvirtai pareiškė Čes. Ji 
norėjo krautis daiktus pati. Taip bent jau žinos, kas ir kur 
padėta. 

— Dauguma lagaminų būna sukrauta garlaivio dug- 
ne, — dešimtą kartą ji aiškino Gasei. — Todėl savo 
mėgstamiausias sukneles turi būtinai sukrauti į tą lagami- 

ną, kuris bus nuneštas į kajutę. Argi tai nenuostabu? Mes 
puošimės kiekvieną vakarą kaip Pelenė, vykstanti į balių. 

Gasė mėgino nusišypsoti, tačiau jos lūpos suvirpėjo ir 
ji nesusitvardžiusi pravirko. 

— Kas atsitiko, brangute? Ar blogai jautiesi? 

Gasė pasidėjo galvą motinai ant kelių. 

— Aš nenoriu vykti į Londoną, — kūkčiojo ji. — No- 
riu pasilikti namie. Manimi galėtų pasirūpinti Boni. 

Čes negalėjo patikėti. 

— Nenori vykti į Londoną? Gase, bet kodėl? — Ji pri- 
dėjo delną prie Gasės kaktos, patikrinti, ar ši nekarščiuoja. 

Pasisriūbaudama, tekant ašarų upeliams, Gasė išliejo 
savo širdies liūdesį. Jai visai nerūpėjo nei vaizdai, nei baž- 
nyčios, nei parkai su juos juosiančiomis sienomis. Ji žino- 
jo, kad jai bus visai neįdomūs tie dalykai, kuriuos reko- 
mendavo vadovas. 

Ji nenorėjo mėnesiu anksčiau atsisveikinti su mokyk- 
la ir praleisti pjesės “ Vasarvidžio nakties sapnas", kurioje 
turėjo vaidinti, premjerą. 

Ji norėjo kartu su Sali būti pamerge Siuzanos vestu- 
vėse birželio mėnesį. 

Norėjo kartu su Barbara ir jos motina apsilankyti Vil- 
mingtone. Jos ketino apsistoti Barbaros senelės namuose ant 
tikro vandenyno kranto ir kiekvieną dieną taškytis bangose. 

Čes pratarė: 

— Nujaučiu, kad Bju taip pat bus ten. — Gasės emo- 
cijų prasiveržimas jai pasirodė įtartinas. 

— Nežinau. Ten yra vandenynas ir daugybė krabų, be- 
sitaikančių įkąsti tau, tačiau tu juos tik gaudai ir meti į ver- 
dantį vandenį. 

“Šiaip ar taip, ji dar nėra ganėtinai subrendusi", — 
optimistiškai pagalvojo Čes. 

— Pasikalbėsiu su tavo tėvu ir pažiūrėsiu, ką jis pasa- 
kys, Gase. 

Ji jau žinojo, ką pasakys Natanas. Anuo metu jis taip 
pat neparodė didelio entuziazmo, kai ji užsiminė apie Lon- 
dono muziejus ir monumentus. Tačiau ji nenorėjo, kad Ga- 
sė susidarytų įspūdį, jog pasitelkus karštų ašarų upelius vi- 
sada galima pasiekti, ko nori. 

Gasė stipriai apglėbė Čes. 

— Ak, ačiū tau, mama. Aš labai tau dėkinga. 
| “Ji taip pat žino, ką pasakys jos tėvas", — pagalvojo 
Ces. 


Prieš pradėdama kalbėtis su Natanu, ji laukė, kol jie 
baigs valgyti vakarienę. Vakarais, kai jie niekur neidavo ar 
neturėdavo jokių svečių, Gasė sėdėdavo prie stalo kartu su 
jais. Čes buvo tikra, kad dar vienos emocinės krizės ji ne- 
atlaikys, todėl visą vakarą nekreipė dėmesio į sunkius, 
reikšmingus dukters žvilgsnius ir valgė lėtai, apsimesda- 
ma visai rami. 

— Bėk į savo kambarį, Gase, — tarė ji, kai buvo su- 
valgytas desertas. — Noriu pasikalbėti su tėčiu vienu du. 

Ji žengė į biblioteką. Netui įėjus įkandin, uždarė ir už- 
rakino duris. 

Natanas šyptelėjo. 

— Ką tai reiškia? Galbūt turi gerą planą prieš Baką 
Djuką? 

— Tiesiog nenoriu, kad įsiveržtų Gasė. Sėskis, turiu 
tau papasakoti, kas atsitiko šią popietę. 

Kaip Čes ir tikėjosi, Natano simpatijos buvo Gasės pu- 
sėje. 

— Aš ir pats visada norėjau nuvažiuoti prie vandeny- 
no, — kalbėjo jis. — Galbūt turėtume suplanuoti kelionę 
tenai kitais metais. 

— Tai dar ne viskas, kas nutiko šią popietę, Natanai. 
Mane aplankė Lili ir patarė su tavimi išsiskirti. Ji sako, 
kad tu beviltiškai ją įsimylėjęs. Argi tai nėra kvaila? 

Čes buvo suplanavusi ir netgi išmokusi žodžius, ku- 
riuos pasakys. Net juoką, kuris turėtų lydėti tuos žodžius. 
Natanas nusijuoks. Pasakys, kad "kvaila" yra tinkamiau- 
sias žodis tam apibūdinti. 

— Nusuksiu jai sprandą, — vietoje to pratarė jis. Jo 
veidas buvo mirtinai išbalęs. 

Čes mintimis tyrinėjo jo vidų. Keista, bet jo viduje 
nebuvo sudužusios širdies. Ten nebuvo nieko. Tiktai tuštu- 
ma, pripildyta tamsos. 

— Ar nori skirtis? — dabar ji jau kalbėjo savo balsu. 
Ji jį atpažino. Keista, tačiau jis atrodė jai svetimas. 

— Dieve visagali, ne, Čes! Milijoną kartų ne. Aš nu- 
sipelniau, kad tu su manimi išsiskirtum, nusipelniau vis- 
ko, kas blogiausia gali nutikti vyrui. Tačiau nenoriu pra- 
rasti tavęs ir Gasės. Judvi esate mano gyvenimas. 

Jo akys buvo padėrusios, tarsi jis būtų išvydęs vaiduok- 
lį ar monstrą. 

— Aš negaliu to paaiškinti. Aš ir pats to nesuprantu. — 
Jis susvirduliavo, o paskui parpuolė ant kelių priešais Čes. 
Jo akys varstė jos veidą, ieškodamos gailesčio, tačiau ne- 
rado. 

— Ji mane valdo, ir aš negaliu išsivaduoti. Aš negaliu 
išsilaisvinti iš jos kerų. Aš bandžiau, Dievas liudininkas, 
aš bandžiau. Tačiau ji šnibžda man į ausį — Dieve, padėk 
man, Čes, — ji pasako man tokių dalykų... ir aš žuvęs. Tai 
tikras pragaras. Aš liepsnoju pragaro ugnyje, tačiau nega- 
liu sustoti. 

Jis uždėjo rankas jai ant kelių, paskui pasidėjo galvą. 
Skausmingai suspaudė, o kūkčiojimas sudrebino visą Čes 
kūną. 

“Kaip duktė, taip ir tėvas, pasidėję galvas man ant ke- 
lių, rauda kruvinomis ašaromis. Tačiau šį kartą aš taip leng- 
vai nepasiduosiu". 

Ji matė Lili pašaipą, girdėjo jos juoką. Ir žodžius: “Ma- 

nau, kad tokia rafinuota dama, kaip tu, turėtų būti per daug 
išdidi, kad laikytųsi įsitvėrusi vyro, kuris jos nenori". 


Po trijų savaičių jų privatus traukinukas pristatė poną 
ir ponią Nataniel Ričardson bei jų dvidešimt tris lagami- 
nus į Kiunardo prieplauką ties Hadsono upe Niujorke. 

— Jei tik galėčiau nuo jos išsivaduoti, — aną kartą 
sakė Natanas. — Žinau, kad sugebėčiau atgauti sveiką pro- 
tą. Kai išvykau į kalnus, viskas buvo gerai. Padėk man, 
Čes. Man reikia tavo pagalbos. 

Čes pažadėjo pamėginti. 

Bet pirmiausia tebūnie Londonas, o tada ji nuspręs, 
ką jai daryti. Anais kartais — Alva... ir Džulija — ji pavy- 
dėjo taip, kad nekentė tų moterų. Dabar jai buvo baisu, kad 
greičiausiai nekenčia Natano. 


“Campania" buvo modernios prabangos viršūnė — ap- 
mušta raudonmedžiu, Damasko šilko draperijos ir užtiesa- 
lai, marmuro kolonos, krištoliniai stetynai, Aubusono kili- 
mai ir milžiniški veidrodžiai auksiniuose rėmuose, atspin- 
dintys garbiuosius keleivius. 

Natanas ir Čes turėjo apartamentus: svetainę, šiek tiek 
mažesnį valgomąjį šilku apmuštomis sienomis, du miega- 
muosius ir tris mažus kambarėlius tarnams. Į tuščią miega- 
mąjį, kuris turėjo priklausyti Gasei, Natanas padėjo laga- 
miną su įvairiausiais dokumentais. Jo duris nuolatos laikė 
užrakintas. 

Čes jautėsi apsvaigusi iš jaudulio, kurį sukėlė sūrus 
oras; jis buvo gerokai sūresnis nei prie Džeimso upės per 
potvynį. Laivo prabanga buvo iš tiesų įspūdinga, tačiau la- 

biausiai ją stulbino žmonės. Jau pirmą vakarą prašmatnia- 
me pagrindiniame valgomajame ji negalėjo valgyti, nes be 
perstojo dairėsi į elegantiškai apsirengusias ir pasipuošu- 
sias moteris bei jų palydovus oficialiais drabužiais. Būtent 
apie tai prieš daugybę metų jai buvo pasakojusi motina. 

Čes buvo neramu, kad galbūt ji atrodo netašyta ir ne- 
skoningai apsirengusi, net jei jos melsva suknia ir buvo 
Vorto modelio kopija, kurią užsakė “Lord and Taylor" par- 
duotuvėje Niujorke. Ji buvo su prašmatniomis, pūstomis 
rankovėmis, kurios pastaruoju metu laikomos pačiomis ma- 
dingiausiomis, 0 nėriniuotas apvadas gausiai papuoštas per- 
lais ir krištolo karoliukais. Ji buvo pasidabinusi deimantų 
ir safyrų koljė, kurį netikėtai padovanojo Natanas. Džen- 
telmenas su fraku iš “Tiffany 6 Co" pristatė dovaną prieš 
laivui išplaukiant. Nepaisant to, ji žinojo, kad jai trūksta 
visų tų ją supančių moterų žavesio. Jų suknios kažkodėl 
tiko joms labiau. Bet tai buvo nesvarbu. Ji buvo patenkin- 
ta, galėdama į jas Žiūrėti. 

Natanas yra Natanas. Jis net nepastebėjo, kuo nuo jo 
skiriasi kiti vyrai, nepastebėjo, kad ant jų pečių geriau gu- 
li jų frakai, nepastebėjo to kažko, dėl ko jų šukuosenos, 
atrodė, jiems taip pat tiko labiau. Kaip visada, jis išliko 
savimi, užsidaręs savo kiaute ir tuo patenkintas. Vieninte- 
lis nerimą keliantis dalykas buvo judviejų susvetimėjimas, 
taip pat gėdos bei kaltės jausmas. 

— Nuo šiol viskas bus kitaip, Čes, — nuoširdžiai kal- 
bėjo jis. — Aš pasprukau, ir dabar vėl viskas bus gerai. Aš 
pasistengsiu tau atlyginti už tai, ką teko patirti. 

Čes nenorėjo galvoti apie Lili ar apie Stendišą, ar apie 
tai, kas pasiliko už laivo sudrumstų vandenų. Ji norėjo mė- 
gautis šios akimirkos kerais. 

— Mes tai palikome, Natanai, — tarė ji. — Pamirški- 
me viską ir apsimeskime, kad to net nebuvo. Neleisiu nie- 
kam sugadinti šios kelionės. 

Netas su palengvėjimu atsiduso. Tai buvo daugiau, nei 
jis tikėjosi: ir Dievas žino, daugiau, nei jis nusipelnė. Ir 
vis dėlto jis per daug nenustebo. Buvo įsitikinęs, kad sek- 
sas Čes nieko nereiškia. Todėl, samprotavo jis, jo potrau- 
kis Lili jai taip pat neturėjo būti labai reikšmingas. Jam 
tiesiog reikėjo laikyti liežuvį už dantų ir nieko Čes nesa- 
kyti. Tada viskas būtų buvę gerai. O dabar jis buvo paten- 
kintas, galėdamas elgtis taip, kaip nori Čes, ir apsimesti, 
kad nieko nenutiko. Jis pasinėrė į žavėjimąsi ir pažintį su 
visais tais naujais dalykais, susijusiais su jų kelione van- 
deniu. Savo dėmesį trumpam sutelkė į kone nepastebimą 
laivo judėjimą ir didžiulių variklių vibravimą apačioje. Jis 
tvirtai nusprendė, kad rytoj susiras vyriausiąjį mašinistą ir 
viską apžiūrės. 

“Vynas nuostabus, — pagalvojo jis. — Jei jie namuo- 
se valgytų pietus vakare, o ne vidury dienos, taip pat galė- 
tų pasimėgauti vynu". 

— Įdomu, kokių vynuogių reikia turėti? 

— Nebūtinai vienos rūšies. Mes galime nusipirkti vy- 
no buteliuose pas Ričmondo vynininką. — Čes pagalvojo 
apie vėsius, drėgnus rūsius senajame Heirfildse. Vaikystė- 
je, kai vasarą būdavo labai karšta, ji dažnai nusileisdavo 
ten atsivėdinti. Kaipgi galėjo pamiršti? Rytoj pat ji para- 
šys Lanselotui O'Brainui, duodama nurodymą suprojektuoti 
tokį rūsį naujajame Heirfildse. Laišką galės išsiųsti, kai jie 
pasieks Liverpulį. 

Nelaimei, “Campania" pirmiausia pateko į audrą, o 
laiškas taip ir liko neparašytas. Čes pabudo prieš aušrą ir 
pamanė, kad tikriausiai kuo nors apsinuodijo. 

Jai buvo negera visos likusios kelionės per Atlantą me- 
tu. Paskirta ja rūpintis palydovė patikino Netą, kad Čes ne- 
mirs ir kad ji Žino, ką daryti, jog šios ligos aukos jaustųsi 
kuo geriau. 

Natanas ištyrinėjo visus “Campania" mechaninius 
stebuklus, susidraugavo su laivo kūrikais, mašinistais, ka- 
pitonu ir dauguma vyriškos lyties keleivių, kurių nekanki- 
no jūros liga. 

Lipdama iš laivo, Čes buvo be galo išblyškusi ir ne- 
tvirtai laikėsi ant kojų. Jai atrodė, jog netgi trūksta to, kad 
žemė po jos kojomis kilnotųsi ir leistųsi. Atsigavo tik va- 
žiuojant traukiniu į Londoną, bet ir tai tik iš dalies. Trau- 
kinio sūpavimas prilygo jos kajutės laive sūpavimuisi. 

Taip pat ir karietos, kuria jie iš stoties važiavo į vieš- 
butį. Tik prabudusi ankstų kitos dienos rytą ji atgavo ape- 
titą maistui ir kelionėms. Londonas! Pagaliau ji čia. 

“Savojos" viešbutis stovėjo ant Temzės kranto. Ati- 
traukusi užuolaidas ir atvėrusi langą, ji išvydo plačius van- 
denis, kuriuose auštant atsispindėjo rausvai auksinis dan- 
gus, užuodė uostą, dvelkiantį tepalu, anglimi, žuvimi, dū- 
mais ir kitais kvapais, išgirdo šauksmus iš daugybės mažų 
ir didelių laivų ir galiausiai — čia pat ir tolumoje — baž- 
nyčios varpų skambėjimą, kurį atkartojo aidas. 

Ji ištiesė rankas, trokšdama visa tai apkabinti; paskui 
nuskubėjo apsirengti. 

"Savoja" ne veltui buvo pagarsėjusi savo neprilygsta- 
mu aptarnavimu. Kai Čes išėjo iš vonios, jos kambarinė 
jau buvo atėjusi ir dabar rankose laikė paruoštą suknią. 

— Mano vardas Elis, — prisistatė ji ir padarė reve- 
ransą. — Ar madam norėtų, kad pusryčiai būtų atnešti čia? 
Valgomąjį atidarys tik septintą. 

Bronzinis laikrodis ant atbrailos sakė, kad dabar dar 
tik be dešimties minučių šešios. 

— Taip, prašau. Ačiū tau, Elis. 

— Jei madam malonėtų žvilgterėti... — Elis priėjo prie 
daikto, panašaus į trimitą, pritvirtinto prie sienos. — Čia 
yra garsiakalbis. Jei tik madam bet kuriuo laiku ko nors 
prireiktų, tereikia pasakyti į mikrofoną. 

— Palūkėk, Elis. Mano vyras taip pat norės jį pamaty- 
ti. Jis svetainėje. Išbandykime šį daiktą ten. 


Pusryčiai buvo neįprasti, bet labai gardūs. Trijų rūšių 
žuvis, kiekviena su aromatingu, riebiu padažu. Mėsa pana- 
ši į kumpį, tačiau, kaip pasakė kelneris, tai buvo bekonie- 
na. Plakti kiaušiniai pagardinti kažkuo nenusakomu ir pa- 
tiekti sviestinėje tešloje, iš kurios buvo suformuotos “gė- 
lės". Ten taip pat buvo ir minkštai virtų kiaušinių, apdėtų 
žvilgančiais drebučiais, iš apačios dekoruotų tikrų gėlių 
žiedlapiais. Daržovių piurė, kurioje buvo tiek įvairiausių 
priedų, kad tik žalia spalva išdavė, jog tai daržovės, rato 
vidury įkomponuotas kažkoks maltos mėsos patiekalas. Ant 
skrebučių, užpiltų kažkuo panašiu į grybus, pavoliotus plak- 
toje grietinėlėje, sudėta kepta paukštiena. Čes buvo išba- 
dėjusi, tačiau vis tiek įstengė suvalgyti tik labai nedaug. Ji 
buvo per daug susijaudinusi. Juk čia Londonas — ją nuo 
šio miesto skiria vos viešbučio sienos — ir ji nekantravo 
kuo greičiau jį pamatyti. 

Viskuo buvo pasirūpinta. Per tarptautinę moterų agen- 
tūrą, rekomenduotą Bedekerio vadove, paštu užsakyta pa- 
tyrusi gidė. Tačiau ji turėjo atvykti tik devintą, o dabar dar 
nebuvo nė aštuonių. Čes neramiai vaikštinėjo nuo svetai- 
nės prie Miegamojo durų ir atgal. Akinančiai švietė saulė, 
kurios šviesoje blizgėjo Temzė. 

— Eime pasivaikščioti prie upės, Natanai. Ten matyti 
puikus, platus, grįstas šaligatvis. 

— Tu eik, jei nori. Man reikia susidėlioti savo popie- 
rius. 

Čes užgniaužė savyje piktą atkirtį. Natanas labai ge- 
rai žinojo, kad mieste damos nevaikšto be palydos. Dėl Die- 
vo meilės, juk čia ne Stendišas, ne Šiaurės Karolina. 

Tačiau pagunda buvo labai didelė. Šiaip ar taip, kas 
matys? Londone ji nieko nepažinojo, be to, labai anksty- 

vas metas. Visi dar miega. Ji pažadėjo sau, kad visą likusį 
laiką elgsis deramai. Tačiau šį kartelį... Ji negalėjo sulaukti. 

Iš kelioninės odinės dėžės išsiėmė brangią, elegantiš- 
ką skrybėlę ir užsidėjo. Platus brylius buvo papuoštas gar- 
nio plunksnomis ir šilkinėmis rožėmis; skrybėlei prisegti 
prireikė labai ilgo smeigtuko. Čes smeigė jį su įniršiu. Kaip 
Natanas gali pulti prie verslo, jei jų dar laukia neištirtas 
Londonas? 

Nuotaika šiek tiek pagerėjo, kai ji užsimovė dramblio 
kaulo spalvos pirštines, derančias prie aprangos. Netgi po 
daugelio metų vis dar džiaugėsi, galėdama turėti tiek pirš- 
tinių, kiek panorėjo. Ir dar daugiau. Jos rankos, nepaisant 
amžiaus, vis dar buvo labai dailios. Niekas nė neįtartų, kad 
šiomis rankomis ji rinko kirminus nuo tabako lapų ar švei- 
tė malūno grindis. Motina būtų ja patenkinta. Ji visada tei- 
kė rankoms labai didelę reikšmę; “damą gali atpažinti iš 
rankų". 

Jos tėvas taip pat, bet savaip. Jis nekeldavo jos į bal- 
ną, jei ji nebūdavo užsidėjusi storų, jodinėjimui skirtų pirš- 
tinių. 

Čes krestelėjo galvą, sujudindama garnio plunksnas ant 
skrybėlės. Tėvus ji galės prisiminti ir vėliau, kai apeis vi- 
sas tas vietas, apie kurias jie pasakojo. Dabar visas laikas, 
visas Londonas priklauso jai. 

Ji pažvelgė į savo laikrodėlį; beveik aštuonios, reikia 
paskubėti. Liftas važiavo per daug lėtai; jau geriau ji nusi- 
leis laiptais. 


Upės kvapai ir garsai apsupo ją vos tik išėjo pro vieš- 
bučio duris. Čes kuo greičiau skubėjo jų pasitikti, kiekvie- 
ną žingsnį žengdama vis greičiau. Juk būtent dėl jų ji čia. 
Čia Londonas. Temzė. Geroji Karalienė Bes, Šekspyras, Di- 
kas Vitingtonas, Ričardas Liūtaširdis — kiekvienas iš jų 
galėjo kažkada eiti taku, kuriuo dabar žingsniuoja ji. Ne- 

abejotinai visi jie plaukė upe laiveliu ar barža ir jautė tą 
patį gaivų, žuvimi atsiduodantį vėjelį, kurį ji jaučia dabar, 
kuris kedena jos skrybėlės plunksnas. Čes sveikindama jį 
ir šypsodamasi atgręžė į vėją veidą. 

Jos akys nusekė gracingas Vaterlo tilto linijas, nusi- 
stebėjo baisų triukšmą skleidžiančiu, dideliu judėjimu. Prie- 
šais, ten, kur baigėsi šaligatvis, kuriuo ji ėjo, eismas taip 
pat didelis. Ji stebėjo greitai krantine važiuojančius veži- 
mus ir karietas, kol pamatė plyšį. Tada, sugriebusi už sijo- 
no, nuskubėjo ant šaligatvio kitoje pusėje. 

Dešinėje buvo matyti Kleopatros Adata. Čes žinojo 
apie ją viską, buvo mačiusi graviūras, skaičiusi apie ją. Ta- 
čiau tikrasis vaizdas ją apstulbino. Ji buvo tokia ilga, pa- 
žiūrėti tokia gležna ir tokia stulbinančiai raudona. Ji atlo- 
šė galvą, akimis sekdama elegantiškus siaurėjančius obe- 
lisko kontūrus iki pat jo viršaus. 

— O Dieve, — pratarė balsu. Pagalvojus, kad žmo- 
gus — kiekvienas Žmogus — gali tiesiog prieiti ir palies- 
ti jį ranka, monumentą, senesnį nei siekia kieno nors at- 
mintis, akmenį, kuris matė Egipto faraonus, piramides ir 
sfinksą. Ir jis yra čia. Tiesiai priešais ją. 

Ir vėl, pasikaišiusi sijoną, Čes pasileido bėgti. Grani- 
tas, kurį palietė delnais, buvo šiltas. Ji nusimovė pirštines 
ir pirštais vedžiojo išraižytus nesuprantamus simbolius, ne- 
galėdama patikėti, kad ji, Frančeska Stendiš Ričardson, iš 
tiesų yra čia ir šiuo metu liečia neatmenamų amžių paliki- 
mą. Ji turėtų būti laimingiausia moteris pasaulyje. 

Staiga šiltas, rausvas akmuo po jos pirštais prarado 
spalvą. Čes pažvelgė į saulę uždengusius debesis. Gaivi- 
nantis vėjelis atvėso. Visos pasakos, kurias ji skaitė apie 
orą Anglijoje, neišgalvotos. Ji vylėsi, kad spės sugrįžti į 
viešbutį, ko! dar nepradėjo lyti. Pirštinės nukrito ant že- 
mės. Nesvarbu, ji turi jų daugybę, todėl šitų gali ir nekelti. 

Sparčiu žingsniu ji žengė “Savojos" link. 

Prie įėjimo sulėtino žingsnį. Tikriausiai ji atrodo siau- 
bingai, visa sutaršyta vėjo. Ką pagalvos uniformuotasis du- 
rininkas? Visi žinojo, kad anglai žiūri į amerikiečius iš 
aukšto. Ji nenorėjo dar labiau sustiprinti prastą personalo 
nuomonę. | 

Dėl Dievo meilės — apie ką ji galvoja? Tegu jie mano, 
kas tik jiems patinka. Ji nebuvo eilinė amerikietė. Ji — mis 
Stendiš iš Heirfildso. Aukštai iškėlusi galvą, ji lyg karalie- 
nė įžengė į įspūdingą marmuru ir auksu dekoruotą holą. 

— Stendiš! — tarė vyriškas balsas. 

Čes staigiai pasuko galvą. Kas ją pažino? Kodėl į ją 
kreipėsi mergautine pavarde? Ir dar taip keistai. Ji tyrinėjo 
aplink ją judančios minios veidus, mėgindama atpažinti tą, 
kuris ją pašaukė. Tai turėjo būti žmogus, kurį ji pažįsta, 
bet kas? 

Staiga ji kone aiktelėdama sulaikė kvapą. Ji pamatė 
vaiduoklį, savo tėvo vaiduoklį. 

Tada nugalėjo sveikas protas. Ji netikėjo vaiduokliais. 
Ir niekas nesikreipia į damą vien pavarde, be “mis" ar “mi- 
sis". Žmogus, kurį ji pastebėjo, tikriausiai yra koks nors 
tolimas giminaitis, vienas iš anglų Stendišų. Ji žinojo, kad 
tokių yra; kai jos tėvai lankėsi Anglijoje, jie aplankė ir to- 
limus giminaičius. 

Ji turi su juo susipažinti. Pusbrolis. Šeima. Kokia ne- 
įtikėtina sėkmė. Čes atsitrenkė į žmogų priešais save ir net 
neatsiprašiusi prasibrovė pro jį, vydama nepažįstamąjį. 

Kai galiausiai jį pavijo, iš susijaudinimo buvo nete- 
kusi žado. Jo barzda buvo šiek tiek trumpesnė, ūsai — veš- 
lesni, tačiau jis turėjo jos tėvo veidą. Jis juokdamasis šne- 
kučiavosi su kitu vyriškiu, kartkartėmis palenkdamas gal- 
vą, kad išgirstų, ką sako jo žemesnis draugas. Paskui Žen- 
gė durų link, tolyn nuo Čes. Čes sugriebė jam už rankos, 
kad sulaikytų. Jis atsisuko. 

Pirštine apmautos rankos pirštai palietė jo skrybėlės 
kraštą, jam išreiškiant savo pagarbą. 

— Ar norėjote su manimi kalbėti, madam? 

Čes pasijuto labai nejaukiai, susivokusi, kad plika ran- 
ka vis dar tebelaiko jį už rankovės. Ką ji daro? Štai taip 
užkabina absoliučiai nepažįstamą. Bet vis dėlto... pavar- 
dė... o ir tokia pati siaura nosis... ji privalo išsiaiškinti. Ji 
jau ir taip apsikvailino, todėl reikia tai užbaigti. 

— Ar jūs ponas Stendišas? 

Jo tamsūs antakiai pakilo. 

— Taip, — atsakė. Jis laukė jos tokio elgesio paaiški- 
nimo. 

— Stendišas iš Heirfildso? — toliau desperatiškai 
tęsė Čes. Jai atrodė, kad dabar visi įsmeigę žvilgsnius 
tik į ją. 

Vyriškis papurtė galvą. 

— Neturiu tokios garbės. 

Ji pajuto, kaip ją nuo galvos iki kojų pirštų užliejo 
karštas gėdos jausmas. Kai prabilo, balsas trūkčiojo. 

— Atleiskite. Prašau man atleisti. — Ji pasileido bėg- 
ti artimiausių laiptų link, o paskui į viršų, pakeliui klupi- 
nėdama ir stengdamasi kuo greičiau tapti nematoma. 


— Ką, dėl Dievo, visa tai reiškia? — paklausė aukšto- 
j0 vyriškio draugas. 

— Neturiu nė menkiausio supratimo, — atsakė Sten- 
dišas. 

— Mano brangusis bičiuli, mėgausiuosi šia istorija dar 
ne vieną savaitę. Stendišas neteko savo žavesio, turėčiau 
pasakyti. Dabar vietoje žavių jaunų aktorių jį persekioja 
vidutinio amžiaus amerikietės. Juk ji amerikietė, ar ne? Tai 
išdavė jos akcentas. 

Stendišas sukikeno. 

— Taip, amerikietė. Tačiau ne tai keisčiausia. Argi tu 

nepastebėjai, Vembli? Ta moteris nuraudo lyg mokinukė. 
Jau daugybę metų neregėjau nieko panašaus. 

— Nori pasakyti, kad tos meilutės nerausta? 

— Jos verčia rausti mane, Vembli. Štai kodėl jos ir 
yra meilutės. 


— Buvau pažeminta, — dejavo Čes. — Kaip aš galė- 
jau taip pasielgti, Natanai? Tikriausiai buvau išsikrausčiu- 
si iš proto. Dar niekada savo gyvenime nesijaučiau tokia 
pažeminta. 

Jis paplekšnojo jai per petį, patenkintas, kad ji nulei- 
dusi galvą ir nemato jo veido. Buvo sunku susilaikyti nė 
trupučio nenusišypsojus. Būtent Čes. Rūmų dama Čes. Pa- 
ti ponia Aristokratija. Jis gailėjosi, kad tą akimirką nebuvo 
musė, tupinti ant sienos. 

— Išmesk tai iš galvos, Čes. Londonas — labai dide- 
lis miestas. Argi ne tu man sakei, kad didžiausias pasauly- 
je? Daugiau niekada nesutiksi to vyruko, o jei manai, kad 
kas nors tai matė, tau tereikia atsikratyti šios siaubingos 
skrybėlės, ir niekas neatpažins, kad tu — tai ta pati dama. 
Per visas šitas plunksnas jie negalėjo matyti tavo veido. 

Čes pažvelgė į jį ir prisivertė nusišypsoti. 

— Nežinojau, kad tau nepatinka mano skrybėlė. 

— Ji panaši į lapę, pabuvojusią vištidėje. 

Nors vis dar sumišusi, ji pradėjo juoktis. 

— Ak, Natanai, tavo dėka aš jaučiuosi daug geriau. 
Ačiū tau. 

— Nedėkok. Tą patį tu darai dėl manęs... Kada turi 
ateiti tavo mažoji, senoji dama? 

— O Dieve. Kiek dabar valandų? Turiu nusiprausti ir 
pasiruošti. — Ji pašoko ir šovė į vonios kambarį. Pakeliui 
įmetė savo prancūzišką skrybėlaitę į šiukšlių dėžę. 

Netas nusišypsojo. Dieve švenčiausias. Čes ir vėl juo- 
kiasi! Praėjo tiek daug laiko nuo tada, kai paskutinį kartą 

girdėjo tą katės murkimą primenantį garsą. Dabar viskas 
bus gerai. Geriau nei gerai. Jis jautėsi tarsi ką tik nuo*pe- 
čių būtų nuritęs didžiulę uolą. 


Mis Luiza Fernklif buvo apkūni moteris. Veidas it ap- 
skritimas, nepriekaištinga kreminė oda, apvalūs rausvi 
skruostai. Virš jų buvo apvalios žydros akys ir kirpčiukai 
arba trumpi, kaktą dengiantys “kutai": nedidelės, apvalios 
pilkos garbanos. Jos apvalaus katiliuko formos skrybėlaitė 
seniai nebemadinga, o toks pats pasenęs turniūras tebuvo 
iškilumas nugaroje su kaspinu surišta juosta. Ji buvo įsi- 
spraudusi į korsetą, tačiau nuo to nė kiek ne mažiau putli. 
Be to, ji žemo ūgio ir Čes nesiekė net iki peties. 

“Tikra spurga, — pagalvojo Čes, kai mis Fernklif pri- 
sistatė. — Tikiuosi, kad ji nėra plepi. Jei taip, turėsiu jai 
priminti, jog nusamdyta tam, kad darytų tai, ko aš noriu, o 
ne be perstojo tarškėtų". 

— Aš atidžiai perskaičiau vadovą, — tarė Čes, — ir 
manau, kad turėtume pradėti nuo pradžių, tai yra nuo Šv. 
Povilo katedros. Ji pakankamai arti, todėl galėtume malo- 
niai pasivaikščioti. 

— Iš tiesų arti, ponia Ričardson, ir būtent todėl pasi- 
liksime ją vėlesniam laikui. — Žaviai mėlynos mis Fern- 
klif akys pažvelgė į Čes, ir ji suprato, kad tai žvilgsnis žmo- 
gaus, įpratusio, kad jam paklustų. 

Čes giliai įkvėpė. Ji turi nedelsdama parodyti, kas čia 
bosas. 

— Londono vežikai, — ramiai kalbėjo mis Fernklif, — 
grasina streiku. Apie tai kalba visas miestas. Jei jie to imsis, 
bus labai sunku įveikti didelius atstumus. Todėl sudarysi- 

me savo maršrutą. Pradėti siūlau nuo Tauerio. Be to, nuo 
ten pradėti būtų logiška; tai pati seniausia ir istoriškai įžy- 
miausia miesto vieta. Jei prisimenate, ten buvo kalinama 
jaunoji karalienė Elizabeta prieš įžengdama į sostą. Žino- 
ma, šią vietą taip pat išgarsino giljotinavimai. Be jokios 
abejonės, jums patiks ten eksponuojami karališkieji bran- 
gakmeniai. 

“Ką gi, — pagalvojo Čes, — ji iš tiesų daug tarška, 
tačiau to nepavadinčiau tuščiais plepalais". 

— Jūs visiškai teisi, mis Fernklif, — tarė ji. — Pradė- 
kime nuo Tauerio. Nekantrauju jį pamatyti. Amerikoje nė- 
ra tokių senų istorinių vietų. 

Mis Fernklif patenkinta nusišypsojo. Dabar jos skruos- 
tai pasidarė panašūs į obuolius. 


Kai jos patogiai įsitaisė dviviečiame ekipaže, mis Fern- 
klif sėdėjo visiškai ramiai. Tuo tarpu Čes įnirtingai dairėsi 
čia pro vieną, čia pro kitą langą, sužavėta ir sujaudinta vis- 
ko, ką matė. Gatvė buvo pilna visų rūšių transporto prie- 
monių, šaligatviai perpildyti įvairiausių Žmonių, o vitrinos 
mirgėte mirgėjo nuo spalvingų prekių. Kai ekipažas susto- 
JO, ji jautėsi taip, tarsi smegenys būtų buvę perpildyti, kaž- 
kas panašaus į protinį apsirijimą. 

Mis Fernklif pro langelį stoge padavė kelias monetas, 
sumokėdama vežikui. 

— Šalia vartų yra arbatinė, — tarė ji. — Tikriausiai 
prieš įeidamos į Tauerį turėtume šiek tiek atsipūsti ir ge- 
riau susipažinti. 

Čes linktelėjo galva. 

— Jūs labai įžvalgi, mis Fernklif. Ir matyti, kad labai 
patyrusi. Puiki mintis. 

Ji nustebo, pajutusi, jog išalko. Nuo pusryčių jau buvo 
praėjęs nemažas laiko tarpas. Kol Čes valgė sviestines ban- 
deles, mis Fernklif gurkšnojo arbatą ir pasakojo savo istoriją. 


85 


Ji sakė, jog suvokia, kad amerikiečių per daug nežei- 
džia formalumai, būdingi anglams. Tačiau jos klientai jau- 
čiasi kur kas geriau, leisdami laiką su žmogumi, apie kurį 
viską žino. 

Šypsodamasi ji papasakojo, kad jos gyvenimas visada 
buvo įdomus. Ji buvo duktė kariškio, Ketvirtojo Drakono 
pulko pulkininko. Jis žuvo Balaklavoje. 

— Lordas Tenisonas savo eilėraštyje išgarsino leng- 
vosios artilerijos brigadą, — tarė mis Fernklif, sulaikyda- 
ma paniekinamą purkštelėjimą. — Mano tėvas buvo vie- 
nas iš kariškių, vadovavusių sunkiesiems artileristams. Nie- 
kas jų neprisimena. Tačiau tai jie privertė rusus atsitrauk- 
ti. Lengvieji artileristai galėjo tik imtis kvailų skerdynių. 

Vienas iš jaunų leitenantų, tarnavusių tėvo pulke, tu- 
rėjo tapti jos vyru. Buvo nustatyta vestuvių data ir pasiūta 
vestuvinė suknelė. Jis taip pat žuvo Kryme. Daugiau nie- 
kas, liūdnai pasakojo mis Fernklif, neprilygo leitenantui 
tokiam, kokį jį prisiminė, todėl ji ir neištekėjo. Gaudavo 
nedidelę pensiją, kurią mokėjo tėvo pulkas, todėl tekėti ne- 
buvo reikalo. 

Ji mokėsi pas mis Florencijos Lakštingalą jos mokyklo- 
je Šv. Tomo ligoninėje, kur paskui daugybę metų dirbo slau- 
ge. Vieną dieną nusprendė, kad yra per sena tokiam darbui. Ji 
ir dabar kartais dar rūpindavosi sergančiomis vienišomis da- 
momis ar džentelmenais, tačiau kur kas labiau patiko dirbti 
gide. Ligonių kambariai paprastai būdavo visi vienodi, o įžy- 
mių Londono vietų lankymas kaskart vis kitoks. 

Mis Fernklif suskaičiavo monetas sąskaitai apmokėti. 
Čes buvo patenkinta, kad jai nereikia galvoti apie svečios 
šalies nesuprantamą valiutą. Mis Fernklif už jos draugiją 
bei išlaidas sumokės Kouto bankas iš Natano sąskaitos. Ji 
nuolankiai sekė senajai, nepakartojamai damai iš paskos, 
su malonumu leisdama jai vadovauti. Tik įsivaizduokite — 
Florencijos Lakštingala! 

— Taigi tuomet mes nuėjome į labai jaukią arbatinę 
užkąsti. Paskui Britų muziejuje įveikiau maždaug tris šim- 
tus mylių, lėkdama paknopstomis, kad neatsilikčiau nuo tos 
mielo veido, žilaplaukės, mažos, senyvos damos. Dar nie- 
kada nuo tos vasaros, kai teko dirbti tabako lauke, nebu- 
vau taip pavargusi. 

Netas nusijuokė. 

— Ar manai, kad pajėgsi nuklibikščiuoti iki orkestro 
koncerto? 

— Jei reikės, galėsiu net ir šliaužti. Aš myliu Londo- 
ną ir nenoriu nieko praleisti. 

Natanas šypsojosi, prisidengdamas servetėle. Čes bu- 
vo panaši į godų kūdikį. Pirmą kartą po visų drauge pra- 
leistų metų jis jautėsi už ją vyresnis. 

Jam buvo suprantamas jos Žavėjimasis, tačiau tik ne 
muziejais bei pasakojimais apie daugybę seniai mirusių ka- 
ralių ir karalienių. Londonas — visai kas kita. Jis dar nie- 
kada nebuvo patyręs nieko panašaus į šį nesiliaujantį ūži- 
mą bei gigantiško masto stebuklus. Traukinys mieste, pil- 
nas Žmonių, vykstančių iš vienos vietos į kitą greičiau, nei 
gali bėgti lenktyninis arklys. Ir didžioji jo dalis po Žeme, 
tuneliuose, aukščiu prilygstančiuose aukščiausiems pasta- 
tams. Viskas atrodė taip, tarsi jis būtų staiga atsidūręs at- 
eityje. 

Inžinieriai viešbutyje buvo patys protingiausi Žmonės, 
kokius jam kada nors teko sutikti. Netgi lyg tarp kitko ro- 
dydami jam stebuklus, kuriuos buvo galima rasti viešbu- 
čio rūsyje, jie pasakojo jam apie pažangą šiame krašte. Jų 
klausantis, galima buvo pagalvoti, kad generatorius, savo 
dydžiu prilygstantis daržinei, tai nieko ypatinga. Arba įren- 
gimai, kurių dėka kilo ir leidosi didžiuliai liftai. Arba įran- 
ga, kuri gamino — atkreipkite dėmesį, ne laikė, o gamino 
— šimtus svarų ledo kiekvieną dieną. Natanui tai atrodė 

neįtikėtina, tačiau šie Žmonės tik gūžčiojo pečiais. Jiems 
tai buvo praeitis. Dabar jie kalbėjo apie dieną, kuri labai 
greitai išauš, kai bus galima susikalbėti telefonu net per 
vandenyną ir kai žmogus išmoks skraidyti. 

Gailestingasis Dieve, kaip gera gyventi tokiais laikais. 


Vienas žmogus, su kuriuo Natanas susidraugavo lai- 
ve, pasakė — jei reikalai tvarkomi su anglų kompanijos 
prezidentais, įžvalgumas versle tėra tik antroje vietoje po 
gerų drabužių. Todėl trečiadienį, gegužės 2 dieną, jis išsi- 
ruošė ieškoti tinkamo apdaro. 

Čes taip pat išėjo pirkinių, tačiau su visai kitokiomis 
mintimis. Ji nekantravo kuo greičiau “paskanauti" didžiu- 
lio miesto siūlomų pagundų. Mis Fernklif buvo patenkin- 
ta, galėdama jai padėti. 

— Regento gatvė Pikadilio gale, — tarė ji maloniam 
karietos vežikui. 

Čes džiaugsmas liejosi per kraštus. Ji nupirko dovanų 
visiems, pasilikusiems namuose. Tai buvo nesunku. Tačiau 
išvydusi gausybę audinių bei aksesuarų Heirfildsui, tokios 
begalybės buvo priblokšta. 

— Aš negaliu apsispręsti, — atsiduso ji. — Dar nema- 
čiau nieko sena. Būtent nuo šito ir turėjau pradėti — nuo 
baldų. Tačiau čia viskas nauja. 

— Mano brangioji ponia Ričardson, mes gyvename pa- 
Žangos amžiuje. Labai greitai įžengsime į dvidešimtąjį am- 
Žių. Niekas savo namuose nenori matyti nepatogių, nema- 
dingų griozdų. 

— Tačiau aš noriu Heplvaito ir Čipendeilo, — užsi- 
spyrusi pareiškė Čes. — Savo baldus jie gamino Londone. 
Todėl jų čia turėtų būti. 

Mis Fernklif stengėsi apsimesti, jog sutinka, tačiau ją 
išdavė jos patemptos lūpos. Jis buvo moderni modernių pa- 
žiūrų moteris. 

Čes jos pagailo. 
— Rytoj norėčiau aplankyti meno galeriją, — tarė ji. 


Tai buvo vykęs sprendimas. Ketvirtadienį lijo, o že- 
mai pakibę debesys sulaikė dūmus, netgi vasarą išmetamus 
tūkstančių kaminų. Drėgnas oras erzinančiai tirštas, todėl 
geriau pasilikti po stogu. 

Prie įėjimo į masyvų pastatą Čes nusipirko vadovą ir 
giliai įkvėpė. Palyginti su juo, Britų muziejus atrodė nejti- 
kėtinai mažas. 

Ji įžengė vidun ir apmirė. Niekada, ji niekada net ne- 
sapnavo nieko tokio didingo, tokio turtingo ir tokio gra- 
žaus. Marmurinės sienos ir marmurinės kolonos žalios, ro- 
žinės ir geltonos spalvos. Laiptai, platūs lyg namas ir aukšti 
lyg aukščiausias medis. Ji neteko žado. 

— Tai Ginsburas, — profesionaliai tarškėjo mis Fern- 
klif, — 0 štai ten Atgimimas... Lorensas... Reinoldsas... 

Dar niekada Čes nebuvo mačiusi tikro, didingo pa- 
veikslo. Heirfildso sienos nukabinėtos šeimos portretais, 
peizažais, Romos griuvėsių ir mitologinių pasakojimų gra- 
viūromis. Visi jie buvo malonūs akiai, tačiau ne didingi. 
Pamirštas vadovas nusviro jos rankose, sekant iš vienos sa- 
lės į kitą paskui mis Fernklif 1r nekreipiant dėmesio į gidės 
komentarus, — vien mėgaujantis, mėgaujantis, mėgaujan- 
tis reginiais. 

Italijos meistrų šedevrai jaudino jos širdį švelniomis 
madonomis, kurių nustebę veidai žadino jos smalsumą, o 
rausvi ir melsvi žirgai vertė šypsotis. 

— Čia yra flamandų kolekcija, — paaiškino mis Fern- 
klif, — laikoma pačiu didžiausiu visos galerijos turtu. 

Čes išsižiojo, pažvelgusi į sieną priešais. Tada, tarsi 
traukiama magneto jėgos, žengė vis arčiau ir arčiau prie 
paveikslo, kuriame buvo pavaizduoti vyras ir moteris kam- 
baryje, tokiame šviesiame, kad ji pakėlė galvą pasižiūrėti, 

iš kur sklinda šviesa. Tačiau nepamatė nieko daugiau, iš- 
skyrus paveikslą. Šviesa galerijos salėje buvo pilkšva; lan- 
gais žliaugė lietus. 

Mis Fernklif šūktelėjo. Čes atsisuko išsiaiškinti, ko jai 
reikia. Tačiau besišypsanti rausvaskruostė moteriškaitė šau- 
kė ne ją. 

— Lorde Rendalai, — pašaukė ji dar kartą. — Labas 
rytas. 

Netoli nuo Čes stovėjo vyriškis, kuris taip pat įdėmiai 
tyrinėjo paveikslą. Jis nusiėmė skrybėlę ir pasisuko atsa- 
kyti į mis Fernklif pasveikinimą. 

Čes papurtė galvą. Ne, to negali būti. Ne, tai būtų per 
daug siaubinga. Tai buvo tas pats Žmogus, kurį ji užkalbi- 
no “Savojos"' viešbučio vestibiulyje. 

— Taip malonu jus matyti, lorde Rendalai, — čiauš- 
kėjo mis Fernklif. — Kaip laikosi brangioji ledi Hermio- 
na? Jūs prisimenate, lankiau ją, kai sveiko po gripo. 

Lordas Rendalas nusišypsojo. Jo apsiniaukęs veidas 
dabar jau nebebuvo toks rūstus. Tačiau ne Čes. Ji pradėjo 
iš lėto trauktis. Didžiulės salės gale buvo durys. 

— Mis... Fernklif, ar ne? Kaip puikiai jūs atrodote. 
Džiaugiuosi, galėdamas pasakyti, kad mano svainė taip pat 
jaučiasi puikiai. Jūsų slauga jai labai padėjo. Pasakysiu jai, 
kad buvau jus sutikęs. Esu tikras, jog ji norėtų, kad dar 
kartą jums už ją padėkočiau. 

— Ji buvo nuostabi pacientė, — kalbėjo mis Fernklif. — 
Užkalbinau jus, nes, kaip man atrodo, šiuo metu lydžiu vieną 
jūsų giminaitę. Ponia Ričardson sakė, kad jos mergautinė 
pavardė buvo Stendiš, 0 jos tėvų namai pavadinti Heir- 
fildsu. 

— Tikrai? — Lordas Rendalas pažvelgė Čes pusėn. 
Ji buvo atsukusi jam nugarą. — Mis Fernklif? — paragi- 
no jis. 

Dingti nebuvo kur. Čes stengėsi nejausti mis Fernklif 

prisilietimo ir negirdėti balso, šaukiančio ją vardu. Jei Die- 
vas būtų gailestingas, mąstė ji, dabar leistų grindims pra- 
siverti ir jai prasmegti. 

Luiza Fernklif paplekšnojo jai per alkūnę. 

— Leiskite pristatyti jums lordą Rendalą Stendišą. 

Čes pažvelgė vyriškiui į veidą, ieškodama jame pa- 
šaipos. Tačiau jo veido išraiška buvo tobulai sudėta iš rei- 
kiamo kiekio mandagaus smalsumo ir abejingo mandagu- 
mo, reikalingo tokiam susitikimui. Galbūt jis tikrai nepri- 
simena? 

Kai ji buvo pristatyta, jis nusilenkė ir pagarbiai tars- 
telėjo: 

— Ponia Ričardson. — Jis iš tikrųjų buvo labai pana- 
šus į jos tėvą. Akys kaštoninės, o blankioje šviesoje kone 
bronzinės. O tamsūs plaukai drėgnu oru garbanojosi visai 
taip pat kaip ir jos tėvo, todėl motina jį visada erzindavo. 
Ji negalėjo pasakyti, ar jis turi tokias pačias lūpas. Viršuti- 
nę lūpų liniją dengė vešlūs lordo Rendalo ūsai. O smakras 
jei ir buvo stačiakampio formos, tai jį slėpė tvarkingai pa- 
kirpta barzda. 

Susivokusi, kad spokso į jį, Čes sumišusi tuoj pat nu- 
sigręžė. 

“O Dieve, — pagalvojo Stendišas. — Ta moteris ir vėl 
rausta. Tikriausiai jos kraujo apytakos sistema sutrikusi". 
Nepaisant to, jis privalėjo pademonstruoti bent minimalų 
mandagumą. 

— Man bus didelė garbė, jeigu leisite susitikti su ju- 
mis ir ponu Ričardsonu, — tarė jis. — Kur jūs apsistojote 
Londone. 

Ar tai įmanoma? Nejaugi jis tikrai neatsimena? Čes 
ištiesė ranką. 

— Mums tai būtų labai malonu, — atsakė ji. — Mes 
apsistoję "Savojos" viešbuty. 

Stendišas paėmė jos ranką ir pasilenkė prie jos. 

— Tuomet iki pasimatymo. — Jis linktelėjo mis Fern- 
klif ir nuėjo. 

— Kokia elegancija, — tarė buvusioji Lakštingala. — 
Jo brolis nė iš tolo neprilygsta lordui Rendalui. Tačiau jis 
paveldės titulą, todėl jam visai nebūtina irgi būti elegan- 
tiškam. 

Čes raginama, ji pasakojo apie Stendišų šeimą, Ren- 
dalo brolį Deividą, jo žmoną Hermioną, jų vaikus... An- 
gliškųjų luomų vingrybės Čes pasirodė tokios painios, kad 
ji abejojo, ar iš viso kada nors tai supras. Lordas Renda- 
las buvo antrasis Edgaro Stendišo, Heirfildso markizo, į 
kurį buvo kreipiamasi “Lorde Heirfildsai"“ arba, draugų 
tarpe, “Heirfildsai" sūnus. Deividas Stendišas buvo vikon- 
tas Vilbrukas, vadinamas lordu Vilbruku arba tiesiog Vilb- 
ruku. Markizo jaunesniajam sūnui lordui Rendalui Sten- 
dišui šis titulas tebuvo tik etiketo reikalas. Visi nepažįs- 
tamieji ir žemesnieji jį vadino lordu Rendalu, o draugai 
ir lygūs — Stendišu. 

— Ar kas nors jį vadina Rendalu? — apimta nevilties 
paklausė Čes. Panašu, jog šiame pasaulyje vaiko krikštiji- 
mas tebuvo tuščias laiko švaistymas. 

Mis Fernklif nusišypsojo nelyginant žmogus, žinantis 
slapčiausias šeimos vidaus paslaptis. 

— Taip jį vadina šeima ir jo sugulovės. Jis nevedęs. — 
Dabar ji kalbėjo pašnibždomis. — Kalbama, kad artimiausi 
draugai vadina jį Mefistu dėl panašumo į velnią. Viliuosi, 
kad taip jis šaukiamas tik dėl tamsių plaukų ir smailos barz- 
delės. 


Čes mėgino paaiškinti visus vardus Natanui, tačiau be- 
viltiškai susipainiojo. Ji tik prisiminė, kad kai jos pusbro- 
lis atvyks, į jį reikės kreiptis “lorde Rendalai". 

Natanas nusijuokė. 

— Jau geriau vadinsiu jį velniu. Taip bus paprasčiau... 

Nesijaudink, taip nepasielgčiau. Gaila, kad neturime seno- 
sios Livijos saldiklio, kuriuo galėtume jį pavaišinti. Mama 
visada jį vadino “velnio broga". Alva man papasakojo, kad 
Livijos laidotuvių iškilmės buvo pačios ilgiausios ir pa- 
čios triukšmingiausios, kokias kada nors kam nors teko ma- 
tyti. Šiai progai ji buvo atsidėjusi visą statinę. 


Lordas Rendalas Stendišas pareigingai aplankė Ričard- 
sonus jau kitą popietę. Jis jau seniai suprato, kad įsiparei- 
gojimus geriausia vykdyti nieko nelaukiant. Vėliau jie ga- 
I! pasimiršti. 

Jis mandagiai atsisakė Čes pasiūlytos kavos ir Neto 
pasiūlyto stipresnio gėrimo. Londono visuomenės taisyk- 
lės skelbė, kad vizitas neturi užtrukti ilgiau nei penkiolika 
minučių, tačiau jeigu geriama, svečias privalo pasilikti ne 
mažiau nei keturiasdešimt penkias minutes. 

Netas Stendišą suintrigavo. Anglas turėjo daugybę 
draugų ir pažįstamų amerikiečių, tačiau nė vienas iš jų ne- 
užsiėmė verslu. Netas buvo visiškai naujas egzempliorius. 

Tačiau kadangi Stendišas apsilankė pas juos vykdy- 
damas šeimyninę pareigą, jis daugiausia kalbėjosi su Čes. 
Sakė, kad po jų susitikimo galerijoje prisiminė, kokį jau- 
dulį sukėlė jų tėvų apsilankymas. 

— Mano tėvas, kuris yra žinomas kaip Heirfildso Sten- 
dišas, vėliau man apie tai papasakojo. 

Čes pajuto, kaip jos veidas nuraudo. Vadinasi, jis pri- 
simena jos sukeltą sceną. Jai norėjosi bėgti į kitą kambarį 
ir užsirakinti duris. Tačiau jos pusbrolis tik šypsojosi, ta- 
rytum jie abu žinotų vieną, abiem malonią paslaptį. Jis pa- 
merkė jai dešinę akį. Misteris Stendišas, be jokios abejo- 
nės, manė, kad nenutiko nieko, dėl ko turėtų būti gėda. Gal- 
būt jis teisus. Ji visa širdimi vylėsi, kad taip. Buvo taip 
gera šnekučiuotis su tikru pusbroliu anglu. Kalbėtis apie 
šeimą, jos šeimą, jos tėvus. 

— Mokiausi universitete, todėl nebuvau su jais susiti- 
kęs, — paaiškino lordas Rendalas. — Tiek mano brolis, 
tiek tėvas, kaip paskui sakė, buvo beviltiškai įsimylėję jū- 
sų motiną. 

Čes nusijuokė. Ji per daug gerai leido laiką, kad išgy- 
ventų dėl anksčiau padarytos klaidos. 

— Kai į Heirfildsą plėšikauti atėjo jankiai, ji juos ap- 
žavėjo ir įtikino palikti mus ramybėje. 

Stendišas buvo sužavėtas murkiančio ir gurgiančio Čes 
juoko. Dar niekada negirdėjo nieko panašaus. Tai naujovė 
ir retenybė jo gyvenime. Jis buvo privilegijų produktas ir 
belaisvis ir, nors jo interesai ir veikla platesni nei daugu- 
mos priklausančių jo klasei, jam, kaip ir jiems, nuolatos 
teko grumtis su nuoboduliu. 

— Pone Ričardsonai, aš pakeičiau savo nuomonę dėl 
to gėrimo, jei pasiūlymas vis dar tebegalioja. 

— Nuostabu. — Netas nužigsniavo prie garsiakalbio. — 
Niekada nenustosiu žavėtis šiuo daiktu. Vienas iš inžinierių 
pažadėjo man parūpinti jo instaliavimo instrukciją, ir to- 
kius daikčiukus turėsime savo naujajame name. Ko pagei- 
dausite? 

— Viskio su soda, jeigu galima. — Stendišas nusišyp- 
sojo Čes. Jis ir vėl norėjo išgirsti jos juoką. — Pasakoja- 
ma, kad kai jūsų pirmasis Stendišas atvyko į koloniją, jis 
pavadino savo žemes Heirfildsais, o ne Heirfildu todėl, kad 
jo nuosavybė buvo dvigubai didesnė nei jo tėvo. Ar tai tie- 
sa, ponia Ričardson? 

Čes tik nusišypsojo ir papurtė galvą. Ši istorija jai taip 
pat pasirodė linksma, tačiau ji nebuvo jos girdėjusi. 

Čes paklausė, ar jis kada nors lankėsi Amerikoje. 

Lordas Rendalas atsakė, kad ne, nors vieną dieną ir 
ketina tai padaryti. 

Kiek vėliau atėjo kelneris, nešinas padėklu su gėri- 
mais. Stendišas pasiliko papildomam pusvalandžiui. Da- 

bar jam atrodė, kad anksčiau buvo padaręs klaidą. Jis lyg 
tarp kitko užsiminė, kad Virdžinijoje gyvenanti šeimos at- 
šaka turėtų būti labai pasklidusi, jei jau jos vardu pavadin- 
tos netgi cigaretės. 

— Bet juk tai mes! — sušuko Čes. — Tik nesakykite, 
kad mes jau ir čia esame žinomi! Ar tu tai žinojai, Nata- 
nai? 

Lordas Rendalas buvo gerokai nustebintas. Jis pradė- 
j0 juoktis. 

— Tai jūs esate mano bėdų priežastis. Mano draugai 
iš Amerikos visam Londonui siunčia kopijas tų skelbimų 
apie Žmogų, pavarde Stendišas. Galiausiai žmonės pradėjo 
mane persekioti. J. K. Š. klausinėja, kodėl veltui nedaliju 
cigarečių, kodėl esu toks šykštus, jei jau tiek jų turiu. 

Čes nužvelgė Stendišo tobulą, anglišką išorę ir prisi- 
minė gerais rūbais vilkintį fermerį skelbimuose. Ji nusi- 
juokė. 

— Vargšelis, — pratarė, o paskui ir vėl nusijuokė. Nie- 
kaip negalėjo liautis, netgi žinodama, kad taip elgtis ne- 
mandagu. 

Tačiau ji nežinojo, kad lordui Rendalui tai patinka. Jis 
norėjo, kad ji niekada nesiliautų. 

— Pasirūpinsiu, kad jums būtų atsiųstos kelios dėžės 
“Castle" cigarečių, lorde Rendalai, — linksmai tarė Nata- 
nas. Jis jau galvojo apie fortūną, kuri ką tik nusileido jam 
tiesiai į rankas. Dabitiškasis Čes pusbrolis suteiks Stendi- 
šo cigaretėms reikiamą stilių. Tai bus stiprus koziris, kai 
jis pradės tartis su angliškų cigarečių gamintojais. Jeigu 
išsiųs laišką šiandien, fabriką jis pasieks po savaitės. Ci- 
garetės atvyks dar po savaitės. 

Paštas išsiunčiamąją korespondenciją priima iki pu- 
sės aštuonių. Jei tik jam pavyktų atsikratyti šio pusbrolio 
ir nedelsiant parašyti laišką... 

— Kodėl jums nesugrįžus ir su mumis šįvakar nepa- 

vakarieniavus-nepapietavus, pone Rendalai? Žinau, kad 
Čes nori užduoti jums milijoną klausimų apie likusius gi- 
minaičius. 

Stendišui dar nespėjus atsisakyti, tai vietoje jo pada- 
rė Čes. 

— Man labai gaila, bet tai neįmanoma. Šį vakarą mes 
einame į teatrą. — Ji jautėsi taip, lyg būtų ką nors į Nataną 
paleidusi. Viskas iki šiol klostėsi taip sklandžiai. Ji prisi- 
vertė nusišypsoti. Pridengdama savo vyro išsišokimą, pik- 
tai stebėjosi, kodėl Natanas taip pasielgė. 

Stendišas mandagiai paklausė, kokią pjesę jie eina žiū- 
rėti. 

— “Kamilę", — atsakė ji. — Nekantrauju ją pamatyti. 
Man visada patiko Diuma. 

— Jums labai pasisekė. Visur rašoma, kad Dusė nepa- 
kartojama. Bilietų neįmanoma gauti. — Stendišas skubiai 
žvilgterėjo į laikrodį. Paskui pastatė neišgertą taurę su vis- 
kiu ant stalo. Nieko nebuvo nemalonesnio už buvimą drau- 
gijoje poros, kuri tuoj tuoj susiginčys. Jau geriau jis eis. 

Tačiau Netui priešiškumo jis nejautė. Net nesusivo- 
kęs, kaip tai įvyko, Stendišas pažadėjo nueiti su pussesere 
į teatrą vietoje jos vyro. Jis turėjo užsukti jos septintą. 

Palydėjęs Stendišą iki lifto, Netas sugrįžo į kambarį, 
kur jo laukė įsiutusi Žmona. 

— Mano klaidas galėsi pakomentuoti vėliau, — nuo- 
lankiai tarė jis. — Dabar ketinu rašyti laišką. — Jis paaiš- 
kino, ką yra sumanęs dėl Stendišo ir “Castle" cigarečių. 

Ji ir pati turėjo tam tikrų idėjų. Kuriam laikui Čes nu- 
stūmė pyktį į šalį. 

— Tu nesupratai, Natanai, kas iš tiesų yra jo draugas. 
Juk J. K. Š. reiškia Jo Karališkoji Šviesybė, Velso Princas, 
būsimasis Anglijos Karalius. Mes turime padaryti štai ką... 

Laiškas pasiekė paštą kaip tik laiku, kad išvyktų į Niu- 
jorką kitu garlaiviu. Jame buvo nurodymai atgabenti dvi 

dėžes cigarečių plius dvi papildomas su specialiais “Cast- 
le“ pakeliais. Pakelio viršuje, virš liūto ir vienaragio at- 
vaizdų, turi būti užrašas “Pagaminta specialiai J. K. Š. Velso 
Princui". Apačioje, po karališkais žvėrimis, turi būti dar 
vienas užrašas: “Dovana nuo jo draugo Stendišo". 

Anglai kraustėsi iš proto dėl karališkosios šeimos. Jei 
cigaretės pasieks bent laukujes duris, Netą išskėstomis 
rankomis priims visi, su kuriais jis nori bendradarbiauti 
versle. 


Čes padėkojo Ilordui Rendalui už tai, kad sutiko ją ly- 
dėti į “Kamilę". Ji neatsiprašinėjo už savo vyro išsišoki- 
mą; kebli padėtis buvo pasidariusi dar keblesnė. Per tą 
trumpą kelionę į teatrą Stendišo karietoje jie šnekučiavosi 
apie Diuma, tėvą ir sūnų. 

Kai jie atvyko, savo kerais Čes pavergė laukimo kupi- 
nas šnabždesys. Pakilus uždangai ir prasidėjus pjesei, ji pa- 
miršo viską pasaulyje. Dar niekada gyvenime nebuvo ma- 
čiusi profesionalų vaidinamo spektaklio, tik Gasės mokyk- 
lines pjeses ir karnavalinius vaidinimus valstijos mugėje. 
Ji buvo sužavėta. 

Stendišas daugiau stebėjo jos veidą nei sceną. Emo- 
cingas, pasigėrėjimo kupinas Čes įsijautimas į pjesę buvo 
kerintis. Visa tai atrodė taip spontaniška, neveidmainiška, 
nuoširdu ir nekalta. Visiška priešingybė tam, kas jį supo. 

Uždangai nusileidus, Čes atgręžė į jį ašarų išvagotą 
veidą ir nusišypsojo nedrąsia ir tuo pat metu akinančia 
šypsena. 

— Kaip nuostabu, — atsiduso ji. 

Kaip galėjo atsitikti, kad ši niekuo neišsiskirianti mo- 
teris staiga tapo tokia graži? Kiek dar staigmenų ji pateiks? 
Stendišas puikiai leido laiką. 

Čes nosinaite nusišluostė akis ir pakilo nuo kėdės. Ap- 
siausdamas ją pelerina, lordas Rendalas priekinėje ložėje 

pastebėjo dvi moteris. Jos tyrinėjo jį ir Čes pro teatrinius 
žiūronus. Jis pasisveikindamas palenkė galvą, ir jos žiūro- 
nus tučtuojau nuleido. 

— Ar nenorėtumėte susipažinti su hercogiene? — pa- 
klausė jis Čes. Buvo tikras, kad hercogienė to norėtų. Ma- 
žame Londono aukštuomenės pasaulėlyje pagrindinė pra- 
moga buvo apkalbos. Sužinoti pirmajai, kas tas naujas vei- 
das teatre, šalia Stendišo, būtų tikras laimėjimas. 

— Ar ji miela? — paklausė Čes. — Per daug gerai 
leidžiu laiką, kad leisčiau jį aptemdyti kam nors nemalo- 
niam. 

Dar viena staigmena. Buvo manoma, kad visi ameri- 
kiečiai keliaklupsčiauja titulams. 

— Jūs nepakartojama dama, ponia Ričardson, — tarė jis. 

— Juk mes esame pusseserė ir pusbrolis, lorde Ren- 
dalai. Vadinkite mane Čes. 

— Nepakartojamas vardas. Ar žaidžiate šachmatais? 

— Tai sutrumpinta Frančeska. Žaidžiu, bet ne kaip. 

— O jūs vadinkite mane Rendalu. Būčiau laimingas, 
galėdamas sužaisti su jumis partiją. 

Stendišas padarė išvadą, kad Čes puikiai susigaudo ir 
atitinkamai reaguoja į subtilaus flirto dviprasmybes. Jo ra- 
telyje vieną sezoną trunkantys romanai buvo įprastas daly- 
kas. 

Jis prapliupo juokais, kai pakvietusi jį į savo aparta- 
mentus vėlyvos vakarienės, Čes nuėjo į savo miegamąjį, o 
Iš jo sugrįžo ne su lengvu chalatu, 0 su neįprastų šachmatų 
komplektu. 

— O kas čia tokio juokingo? — paklausė ji. 

— Man regis, šis pasaulis išsikraustė iš proto, — mig- 
lotai atsakė jis. — Ar tavo vyras prisijungs prie mūsų va- 
karienei? 

— Aišku, kad ne. Jis kietai miega. Tikriausiai pavalgė 
Jau keturis kartus, kol mūsų nebuvo. Jam patinka naudotis 

garsiakalbiu, o aš jo nekenčiu. Tai lyg kalbėjimasis su vai- 
duokliu aplinkui staugiant audrai. Užsakyk tu, prašau. 

— Ko pageidautum? 

— Tiks bet kas. Maistas čia labai geras — o iš ko da- 
bar juokiesi? 

— "Savojos" virtuvės šefas yra Eskofijeras; jis pats 
geriausias virtuvės meistras pasaulyje. Jei jis Žinotų, kad 
kas nors pavadino jo kūrinius labai geru maistu, vienu iš 
savo virtuvinių peilių perrėžtų sau gerklę. 

Čes pradėjo juoktis. Tai ne perdėta jo vaizduotė. Jos 
murkiantis juokas buvo unikalus pasauliniu mastu. Ją su- 
vilioti būtų labai saldi pergalė. Mylėdamasi ji tikriausiai 
juoktųsi. 

Jie valgė omletą, kurį neįkyrus kelneris paruošė sidab- 
riniame inde virš spiritinės lempos. Taip pat gėrė šampaną. 

Ji gailėjosi, kad negalės kartu su juo rytoj papriešpie- 
čiauti. Mis Fernklif kaip ir kiekvieną dieną užsuks pas ją 
devintą, ir jos tęs kelionę po miestą. 

Stendišą nustebino jos nusivylimas. Tai, kad jis buvo pa- 
tenkintas, taip pat. Lengvos pergalės mažiau žavinčios. Sek- 
madienį, kada visi muziejai uždaryti, jis pasiūlė nuvažiuoti į 
Hampstedą, ir ji sutiko padėkojusi. Natano vardu taip pat. 

Po vakarienės jie žaidė šachmatais, ir jai pasisekė pa- 
siekti šachą. Lordas Rendalas Stendišas per daug neapsi- 
džiaugė. Jei sekmadienis nebus toks, kokio jis norėtų, jis 
paliks savo pusseserę iš provincijos ir sutelks visą dėmesį 
į kurią nors savo klasės moterį, žaidžiančią pagal jam su- 
prantamas asistavimo taisykles. 


Stendišui išėjus, Ces dar labai ilgai sėdėjo svetainėje. 
Visais aspektais ji buvo kone dar naivesnė negu atrodė. Ne- 

paisant jos nepasotinamo potraukio skaitymui, pats gyveni- 
mas leido jai susidurti vos su keliomis savo vingrybėmis. 

Tačiau ji nebuvo kvaila. Vos tik Stendišas pareiškė apie 
savo norą dar kartą ją pamatyti, jos antena suvirpėjo. Jis 
apsilankė iš mandagumo. Tai buvo suprantama. Natanas ap- 
gaule ar lengvu šantažu įkalbėjo jį lydėti ją į teatrą. Tai 
irgi suprantama. 

Tai kodėl jis pakvietė ją kartu papriešpiečiauti? Man- 
dagumas šito nereikalavo, net jei ji būtų buvusi jam arti- 
mesnė giminaitė nei pusseserė. Negana to, kai ji atmetė pir- 
mąjį pakvietimą, netrukus sekė antras. 

Ar jis su ja flirtuoja? “Tai absurdiška", — pati sau ta- 
rė Čes. Jai jau keturiasdešimt treji. Ir ne tik todėl — su ja 
niekada neflirtavo joks vyras. Ji nėra viena iš tų moterų, 
kurios traukia vyrus, ir niekada nebuvo. 

Tuomet kodėl? Ar jam patiko juoktis iš jos neišprusi- 
mo, būdingo provincialėms, atvykusioms į miestą? Tačiau 
jis nevertė jos jaustis kvaile ar neišmanėle. 

Priešingai — su juo ji jautėsi visiškai laisvai. Išsky- 
rus vakaro pabaigą, bet tada pajuto kažkokį keistą, visai 
kitokį jaudulį. Ji pasijuto taip, lyg būtų jam patikusi. 

“Ne, būk sąžininga, Čes. Tu jauteisi taip, tarsi jis ta- 
vęs geistų. Štai kas tave jaudino. 

Bet tokiam vyrui kaip jis — kam jam reikia manęs". 

Jos mintys vis sukosi ir sukosi ratu, atgaivindamos at- 
skiras akimirkas, pokalbius, frazes. Čes painiojosi vis la- 
biau. 

Vis labiau ją gundė žaidimas su ugnimi. Rendalas Sten- 
dišas buvo pasaulietiškiausias žmogus, kokį ji kada nors 
pažinojo. Savaime suprantama, jis buvo žaviausias. Kaip 
jis gali turėti tokį liesą kūną ir atrodyti toks raumeningas. 
Jis nebuvo jaunas. Smilkiniai jau kiek nusidažę sidabru, o 
aplink akis raukšlelės. 

Tos topazinės akys, primenančios tigro akis... 

Čes nuslopino pavojingą geismą, pulsuojantį venomis. 

Metistas. Taip jį vadino draugai. Tokio perspėjimo tu- 
rėtų pakakti, kad būtų laikomasi nuo jo atokiau. 

Bet įsivaizduok — tik įsivaizduok, nors tai ir atrodė 
nerealu — kad ji iš tiesų jam pasirodė patraukli. 

Argi blogai mėgautis tuo, kad tavimi žavimasi ir esi 
geidžiama? Ji niekada to nepatyrė. Taip, ji šito norėjo. Ar 
tai nusikaltimas? Tik kartelį, vieną trumpą akimirką pati- 
kėti, kad yra geidžiama. 

“Žinau, kad taip nėra, bet jei galėčiau bent pajusti, kad 
taip buvo, netgi žinodama, jog netiesa. 

O taip, labai to norėčiau. Šiaip ar taip, juk nieko neat- 
sitiktų". 


Šeštadienį mis Fernklif lėtu žingsniu vedžiojo Čes po 
terio abatijoje. Čes labai norėjosi prigulti ant Džefrio Čio- 
serio kapo ir maldauti pasigailėjimo. Praėjusią naktį ji be- 
veik nemiegojo. 

Grįžusi į “Savoją", ji vos vilko kojas. Į Natano “sveika 
sugrįžusi" sugebėjo atsakyti tik dejone. Pirmą kartą nuo ta- 
da, kai tapo suaugusi, ji valandą laiko miegojo pietų miego. 

Per pietus Netas jai papasakojo apie jo sėkmingą po- 
kalbį su bankininku. 

— Rytoj vykstu į Mančesterį. Jau pasirūpinta, kad ki- 
tą savaitę galėčiau susitikti su keturiais stambiausiais med- 
vilnės fabrikų savininkais. 

Čes iš rankų iškrito taurė. Kol trys kelneriai rūpinosi 
šio nelaimingo atsitikimo padariniais, Natanas ją patikino, 
kad nerimauti neverta. Ji vis dar turi aplankyti daugybę mu- 
ziejų kartu su mis Fernklif, be to, šiandien jis buvo užsu- 
kęs pas jos pusbrolį. Stendišas sakė, jog su malonumu pa- 
sirūpinsiąs Čes, kol Netas grįš. 

— Taigi tau dar reikia nueiti į operą ir pasižiūrėti vi- 

sas tas pjeses, kurias norėjai pamatyti. Tu net nepastebėsi, 
kad manęs nėra. Juk tai vos kelios savaitės. 


Sekmadienį Stendišas pats vairavo karietą. Tai buvo 
nedidelė ryškiai žalia spalva nudažyta sportinė karietaitė 
su raudonos odos pasoste, skirta kaip tik dviem žmonėms. 
Čes turėjo pasidėti kojas ant pintos kraitelės, kurią jis pa- 
siėmė kartu su savimi. 

— Šiandien kaip reta graži ir saulėta diena, — tarė 
Stendišas. — Hampstede surengsime pikniką. 

Kai jis atidarė kraitelę, Čes nusijuokė. 

— Turi pakankamai maisto visai armijai, Rendalai — 
kas atsitiko? 

— Nieko. 

Oras buvo svaiginančiai gaivus, persisunkęs saldžiu 
sakų kvapu. 

— Nusprendžiau prisikimšti kaip kiaulė, — tarė Čes. — 
Ką parekomenduotum iš šio pikniko? 

Rendalas nusišypsojo. 

— Ragauk visko. Tai geriausias požiūris į gyvenimą. 

Ji pasinaudojo jo patarimu. Dauguma kraitelės gėry- 
bių jai buvo visiškai naujos. Stendišas paaiškino, kad ma- 
žučiai kiaušiniai yra paukščio, vadinamo sėjiku, dar ma- 
žesni juodi Žuvies kiaušinėliai yra eršketo. Jis taip pat pa- 
rodė jai fazaną, paruoštą valgyti šaltą, omaro žnyples, vie- 
nokią ar kitokią tešloje keptą mėsą su daržovėmis... 

— Tavo lūpų kamputyje įstrigo trupinėlis, — tarstelė- 
judėti, jo lūpos palietė josios. 

Jo lūpos buvo minkštos ir šiltos. Ūsai taip pat buvo 
minkšti ir švelnūs. Tai ją nustebino. Pakirpti plaukai turė- 
tų būti dygūs. 

Veikiausiai ji visa tai tik įsivaizdavo. Viskas įvyko taip 
greitai, o pabučiavimas buvo toks lengvas. 

Tačiau atrodė, kad jos lūpas palietė ugnis. Jos pulsavo 
karščiu. Ji pridėjo prie jų pirštus. 

— Ar tavęs anksčiau niekada nebučiavo ūsuotas vy- 
ras? — Stendišo balse nuskambėjo lengva erzinimo gai- 
delė. 

Čes pažvelgė į jį. Jai šiek tiek svaigo galva. Atrodė, 
kad saulės šviesa mirguliuoja medžių lapuose, sudaryda- 
ma aurą apie Stendišo galvą. 

— Manęs niekada nebučiavo joks vyras, — atsakė ji, — 
iki šiol. 

Lordas Rendalas jau buvo benusijuokiąs, tačiau jos 
veido išraiška jį užčiaupė. Tai, ką ji pasakė, negali būti tie- 
sa. Tačiau jis žinojo, kad taip yra. 

— Mano brangioji Čes, — kimiu balsu sušnibždėjo jis. 
Tikriausiai pirmą kartą savo gyvenime nežinojo, ką pasa- 
kyti. 

Tada nusijuokė ji. Švelniai. Džiaugsmingai. 

— Geriau vėliau nei niekada, — pratarė. — Ar gali 
pabučiuoti mane dar kartą, Rendalai? Man tai labai patiko. 

Jis priklaupė šalia Čes, rankomis suėmė jos veidą ir 
palenkė galvą bučiniui. Atsargiai, sučiauptomis, nieko ne- 
reikalaujančiomis lūpomis. Iš romano su šia stebinančia 
amerikiete jis laukė žavių netikėtumų. Tačiau tai, kas vyko 
dabar, nebuvo netikėtumas. Jam tai buvo visiškai nauja ir 
nepažįstama. Netgi nusistebėjo — ar gali būti, kad jis bijo. 

— Ačiū tau, — padėkojo Čes. 

Stendišas perbraukė smiliais per jos skruostikaulius, 
smakro linija aukštyn, o paskui aplink jos lūpas. Jo auksi- 
nės akys stebėjo jos reakciją. Jos alsavimas pagreitėjo, pil- 
kos akys apsitraukė migla, o vokai pusiau užsimerkė. Jos 
lūpos laukė jo bučinio. 

Jis patraukė rankas ir atsitraukė, atsisėsdamas sau ant 
kulnų. Jis galėjo ją turėti: labai gerai žinojo, kaip to pa- 
siekti. Tačiau jis nežinojo, kaip tai paveiks Čes. Arba jį. 

— Tu žinai, kur nuves šis kelias, Čes. 

Jos svajingos akys atsimerkė, pasidarė susimąsčiusios. 
Po akimirkos ji pratarė: 

— Aš taip nemanau, Rendalai. Man seksas niekada ne- 
buvo labai malonus. Aš nenoriu su tavimi pergulėti. 

Stendišas atlošė galvą ir pratrūko juoku. Ar ši moteris 
niekada nesiliaus jo stebinti? 

— Tu visais atžvilgiais esi pati nuostabiausia ir mie- 
liausia moteris, kokią kada nors pažinojau, — tarė jis jai. — 
“Ir aš pakeisiu tavo požiūrį į miegamojo malonumus“, — 
mintyse pažadėjo. 

— Tuomet pasakyk, ko tu nori, Čes, — paklausė. 

— Noriu daug daug bučinių. Ir noriu pamatyti Londo- 
ną, ir ne tik tokį, kokį jį matė Bedekeris. Tu esi londonie- 
tis, ar man jį parodysi? 

Stendišas pažadėjo duoti jai viską, ko tik ji paprašys. 

Pradžiai jis ją nuvežė į Haid Parką. Čia jie įsiliejo į 
karietų procesiją, judančia pietine plataus, negrįsto kelio 
puse. 

— Tai vadinama “Supuvusiu keliu", — paaiškino Sten- 
dišas. — Tikriausiai numanai, kad socialistai teikia šiam 
pavadinimui labai daug reikšmės. — Jis kilstelėjo skrybė- 
lę ir linktelėjo galva damai, pravažiuojančiai pro šalį atvi- 
rame fajetone. Toji nusišypsojo ir pasukiojo skėtį. Tada 
linktelėjo damai kitoje pusėje, paskui dar ir dar kartą, ir 
taip visą kelią. Važnyčiodamas karietą ir linksėdamas gal- 
vą, jis vis kalbėjo: — Ankstyvą rytą šiuo keliu daugiausia 
prajoja raitelių ir pravažiuoja tik viena kita dama. Apie vi- 
durdienį damos joja pačios, o arklininkas iš paskos. Penk- 
tą valandą — kaip dabar — vaizdas pasikeičia. Pasirodo 
didesnės karietos ir prašmatnesni rūbai, o damas veža ve- 
Žikai. Ten yra kėdės — matai, po tuo medžiu — tie žaliai 

104 


— Tačiau kam toks vargas, — nusistebėjo Čes. Juk 
pratyboms yra tokių vietų, kaip Hampsted Hytas, kur nuo- 
stabus oras ir daug erdvės. 

— Kad pamatytum kitus ir parodytumei save. Kad pri- 
mintum visuomenei, jog tu esi. Kad pasipuikuotum prieš 
kitus, paflirtuotum, parodytum naujus arklius ar naują kos- 
tiumą. Kad turėtum ką apkalbėti. Šįvakar būsime daugelio 
pokalbių tema, nes tu važiuoji ne su vežiku, o be to, niekas 
nežino, kas tu tokia. Tai būsimi tavo draugai Londone, Čes. 
Jie paprašys manęs tave pristatyti, o paskui pasipils vizitai 
1r pakvietimai. 

Paskui Čes panoro pasivažinėti omnibusu. 

— Kai užsiminiau apie tai mis Fernklif, man buvo su 
panieka atsakyta, — kalbėjo ji. — Nuo pat pirmos dienos, 
kai juos pamačiau, labai norėjau atsisėsti viršuje ir žvelgti 
iš ten į judantį eismą. — Arklių traukiami omnibusai buvo 
raudonos, rudos arba geltonos spalvos su stačiais spirali- 
niais laipteliais, vedančiais į viršutinį aukštą, kur kraštuo- 
se, išilgai bortų, siekiančių alkūnes, ir per vidurį buvo su- 
statyti mediniai suolai. Jie buvo skirti darbo žmonėms, ir 
lordas Rendalas niekada nesinaudojo šia transporto prie- 
mone. Tačiau jis pažadėjo patenkinti Čes smalsumą. Arklį 
tr karietą palikęs prižiūrėti “Savojos" viešbučio šveicoriui, 
Stendišas nulydėjo Čes iki sustojimo. 

Omnibusas buvo beveik pilnas, tačiau Žmonės, sėdėję 
ant suolo viršuje, pasislinko, leisdami jiems atsisėsti prie 
dešiniojo krašto. Suskambo skambutis, ir omnibusas įsi- 
liejo į gatvės eismą. 

— Argi nesmagu? — tarė Čes. — Tik pažvelk, kaip 
toli matyti. Manau, kad visas tas transportas ir judėjimas 
yra labai jaudinantis. 

Netgi sekmadienį nuo vieno šaligatvio iki kito gatvė 
buvo perpildyta vežėčių, dviračių ekipažų, karietų, savo gy- 
vybe rizikuojančių pėsčiųjų, kitų omnibusų, kažin kur 

skubančio būrio ožių ir raitelių, randančių vieną kitą lais- 
vą plyšį ir pavojingai lenkiančių pavienius eismo dalyvius. 
Tai buvo panašu į didžiulę sceną, kur vienu metu vyko dau- 
gybė dramų. 

Stendišui eismas visada buvo ne kas kita, kaip kliūtis. 
Tačiau antra vertus, jis niekada vienu metu nebuvo jame ir 
virš jo. Netrukus jam tai pradėjo visai nepatikti. Ar tai ir 
yra “smagumas", nusistebėjo? Šis žodis jam buvo nepažįs- 
tamas. 

Tarp kitų omnibuso keleivių, važiuojančių viršutinia- 
me aukšte, tvyrojo šventinė nuotaika. Viršum galvų švietė 
šilta saulė, dangus žydras, ir į darbą reikės tik rytoj. Ber- 
niūkštis languota kepure iš kišenės išsitraukė lūpinę armo- 
nikėlę ir pradėjo groti populiarias melodijas iš koncertinių 
salių. Jo draugai, vaikinai ir merginos, garsiai užtraukė dai- 
ną, kol galiausiai į viršų užlipęs konduktorius liepė jiems 
liautis. 

— Kaip gaila, — tarė Čes. — Jie nedarė nieko bloga, 
be to, man tai visai patiko. 

— Žinai, Čes, aš manau, kad tu turi į bohemą linkusią 
širdį. 

— O kas yra bohema? 

— Parodysiu tau rytoj. 

Stendišas tą vakarą buvo pakviestas pietums, todėl po 
pasivažinėjimo omnibusu jis palydėjo Čes atgal į “Savo- 
jos" viešbutį. 

— Užsuksiu pas tave rytoj ketvirtą, — tarė jis. — Iš- 
gersime arbatos su mano draugais ir turbūt papietausime. 
Tokiuose susiėjimuose jie jaučiasi nepaprastai laisvai. — 
Kai ji padavė ranką, jis pasilenkė ir pabučiavo jos delną. 
Ranka nuvilnijo karštas žaibas ir užėmė jai žadą. 

— Rytoj, — pažadėjo lordas Rendalas. 

— Rytoj, — tarsi aidas sušnibždėjo Čes. 

— Stendišai, ką tu šiandien veikei Supuvusiame kely- 
je? Man pasidarė neramu. Pamaniau, kad šįvakar gali pasi- 
rodyti su suknele ir sugadinti Agatos paruoštą sėdėjimo pla- 
ną. — Šeimininkas paplekšnojo Iordui Rendalui per nuga- 
rą su tokia jėga, kad šis būtų nugriuvęs, jei nebūtų to tikė- 
jęsis. Lepvorto grafas, dar vadinamas Binksu, sveikinda- 
masis su draugais, visada šitaip pabrėždavo savo žodžius. 

— Mefistai, kas buvo tavo stulbinanti kompanionė? — 
Grafienė ne itin stengėsi nuslėpti savo pyktį. Ji buvo pagar- 
sėjusi snobė. 

— Pusseserė iš Amerikos, Agata. 

— O... amerikietė. To ir reikėjo tikėtis. Toks tobulas 
senamadiškumas man atėmė žadą. 

Stendišas netrukus įsiliejo į didelį būrį tituluoto Lon- 
dono elito, kur stabtelėdavo, šnektelėdavo, vėl stabtelėda- 
vo ir vėl šnektelėdavo, kol galiausiai buvo pranešta, kad 
visi kviečiami prie pietų stalo. Jam šiam vakarui buvo pa- 
skirta viena iš sezono debiutančių. Tai nebuvo staigmena. 
Patrauklus penkiasdešimtmetis viengungis su padoriomis 
pajamomis vis dar tebebuvo gera partija bet kuriai mergi- 
nai, ne per daug gražiai ar ne per daug turtingai, kad galėtų 
tikėtis tituluoto vyro. 

Rendalas su ta apkūnia, nekalbia jauna mergina buvo 
malonus. Sykį netgi palytėjo jos kelį savuoju. Netyčia ar 
specialiai — tai priklausė nuo to, kuris iš dviejų variantų 
jai buvo labiau prie širdies. Nesunku atspėti, kad ji mėgsta 
jodinėti ir medžioti. Rankos ir pečiai buvo sunkūs ir rau- 
meningi. Taigi jis tarsi Žinovas kalbėjo apie vietoves bei 
medžioklinius šunis, kuriuos laikė jo draugai kaime, ir apie 
jos tėvus. Atnešus į stalą trečią patiekalą, ji jau nebebuvo 
tokia drovi. Stendišas atliko darbą, kuriam jis čia ir buvo 
pakviestas. 

Tada visų dėmesį okupavo grafienė, ir jis galėjo ne- 

varžomas pasikalbėti su dama, sėdinčia jam iš kitos pusės. 
Ji buvo sena jo pažįstama. Vos prieš porą sezonų jie mėga- 
vosi vienas kito sąmoju ir vienas kito kūnu, o dabar juos 
siejo malonūs prisiminimai. Stendišas nuoširdžiai nusišyp- 
sojo. 

— Klarisa, tu visa švyti. Kas tas laimingasis? 

— Mano brangusis Mefistai, juk tu nenori pasakyti, 
kad kas nors gali tave pakeisti? 

Tai buvo įprastas pobūvis, geresnis nei kai kurie, ir ne 
toks linksmas kaip kiti. 

Tai buvo galima numatyti. 


Gatvė atrodė visai kitaip, nei tos, kurias Čes kada nors 
teko matyti. Namų durys nudažytos ryškiai mėlyna, raudo- 
na ar netgi purpurine spalva. Čia buvo netgi namų gelto- 
nomis ar šviesiai žaliomis sienomis. 

— Tai žavu, — sušuko ji. — Visiškai kitoniška. 

— Tai ir yra bohemos esmė, — tarė Stendišas. — Ki- 
toniškumas menininkui prilygsta pranašumui. Kartais taip 
yra iš tikrųjų. Ar tu nerviniesi? 

— O turėčiau? 

Rendalas kilstelėjo jos smakrą ir ją pabučiavo. Tai bu- 
vo greitas, vos palytėjęs bučinys. 

— Tu ir pati esi kitokia, mano brangioji. Visi tave pa- 
mėgs. 

Karieta sustojo anksčiau, nei Čes suspėjo atsakyti. 
Stendišas išlipo pirmas, paskui padėjo išlipti jai. Jiems ei- 
nant pro atdaras, juodas akinančiai balto namo duris, jis 
vis dar tebelaikė jos ranką. 

Įėjus vidun, prie jų žengė aukštas, stambus vyriškis, 
vilkintis laisvą, pilką lininį švarką, apvedžiotą turkio spal- 
vos juostele. Jo apvalus veidas Čes pasirodė liūdnas. Ta- 
čiau vos tik jis išvydo Stendišą, šypsena išsklaidė bet kokį 
liūdesį. 

— Metistai, tu esi būtent tai, ko reikia tokiai pasibai- 
sėtinai saulėtai dienai. Mes visi buvome be galo prislėgti 
grėsmingų debesų trūkumo... Ir ką mes čia turime? Velnio 
mokinį, desperatiškai tikiuosi. 

Stendišas patraukė į priekį Čes. 

— Ponia Ričardson, norėčiau pristatyti Oskarą Vaildą. 

Oskaras Vaildas. Bauginantis ir nepakartojamas “Do- 
riano Grėjaus portreto" autorius. Net nesusimąsčiusi ji at- 
liko reveransą. 

— Aš esu didelė jūsų gerbėja, pone Vaildai, — tarė ji. 

Vaildas sugriebė ją už pečių savo didelėmis, išpuose- 
lėtomis rankomis. 

— Ar tai Metistas jums liepė taip sakyti? Ne, jūsų at- 
vira ir tiesmukiška veido išraiška sako, kad ne. Man tikrai 
labai patinka amerikiečiai. Tačiau nedažnai tenka sutikti 
žmogų, turintį išskirtinį literatūrinį skonį. Mano brangioji 
ledi, ženkite dar vieną žingsnį ir susipažinkite su mano žiau- 
riai nevykusiais draugais. 

Vaildas apglėbė ją per pečius ir pastūmėjo į patį fan- 
tastiškiausią gyvenimo išgyvenimą. 

Kambarys buvo perpildytas spalvų. Raudonmedžio dir- 
biniai išsiskyrė geltonų narcizų spalvos sienų fone. Tokia- 
me pat fone ant lubas siekiančių mėlyno šilko juostelių pa- 
kabinti paveikslai. Lubos pilkos, o jose auksine spalva iš- 
tapytas kažkoks maurų raštas. 

Kambaryje buvo mažiausiai tuzinas žmonių. Jų vardus 
pagauti buvo labai sunku, nes greitakalbis Vaildas įtraukda- 
vo juos į begėdiškas biografijas 1r savo komentarus. Visi vy- 
rai apsirengę mažiau ekstravagantiškai nei Vaildas, tačiau ir 
ne taip tradiciškai kaip Rendalas su savo fraku ir pilkomis 
siauromis kelnėmis. Dvi moterys vilkėjo laisvus plevėsuo- 
jančius apdarus iš raštuoto gelsvai žalio šilko, o palaidi plau- 
kai leidosi joms ant pečių. Viena daili raudonplaukė mergi- 
na susipynusi ilgą kasą, nusvirusią jai ant nugaros. 

Visi jie be perstojo šnekėjo, tačiau ne tiek daug kaip 
Vaildas. Su didele meile jie svaidėsi įžeidimais ir iškalbin- 
gai plūsdamiesi linksniavo Čes negirdėtas pavardes. Jie visi 
buvo labai gyvi ir neįtikėtinai juokingi. Čes juokėsi, kol 
jai įskaudo šonus. 

Vaildas pasivedė Stendišą į šalį. 

— Tu, be abejo, žinai, kad tavo pusseserės juoką rei- 
kėtų uždaryti į skrynią iš grynų gryniausio lazurito ir gar- 
binti kaip neįkainojamą lobį. 

— Oskarai, aš ir pats nebūčiau geriau išsireiškęs. — 
Rendalo balsas skambėjo švelniai ir mandagiai. 

— Velnias. — Jie nusišypsojo vienas kitam. — O jei- 
gu rimtai, Rendalai, tai tu padarei nusikaltimą, leisdamas 
jai apsirengti taip apgailėtinai. Persikinės klostės. Nuo jų 
darosi negera. 

— Rekomenduotum gelsvai žalią apdarą? Ji nėra vie- 
na iš tavo estetiškųjų pakalikių, Oskarai. 

— Tai neteisinga, Mefistai. Aš akimirksniu atpažįstu 
unikalumą. Ji tarsi Piero della Frančeska. Tačiau mados rei- 
kaluose ji aklai seka kažkokio siaubingo diktatoriaus nuro- 
dymai, kaip ta pamėkliška moteris, kuri laikraščio skiltyje 
vis vizgina uodegą turčiams. Nuvesk ją pas mano draugą Liu- 
terį Vitselą. Jis bandė būti dailininku, tačiau jam nepavyko, 
todėl dabar dirba su audiniais ir spalvomis. Jis ją pakeis. Ji 
norėtų būti graži, tu tai žinai. Visos moterys šito nori. 

Stendišas susimąstė. 

— Manau, kad jau geriau ji netaptų graži, — tarė jis. — 
Ji jau dabar trikdo mano sielos ramybę. 

Oskaro lūpos suvirpėjo. 

— Koks tu apgailėtinas senas velnias, — apsimesti- 
nai piktai tarė jis. — Aš pats rekomenduosiu jai Liuterį 
Vitselą. 

Greičiau nei Stendišas spėjo sureaguoti, Vaildas nuė- 
jo pasisveikinti su ką tik įėjusiu vyriškių. 

— Džordžai! Tu tikrai drąsiai pasielgei, parodydamas 
čia savo veidą. Argi tau nesakė? Džimis Vistleris yra sa- 
vaitei atvykęs iš Paryžiaus. 

Čes nesuprato, ką reiškia tos triukšmingos replikos 
ir jas lydintis juokas. Jiems jau išėjus Stendišas paaiški- 
no. Džordžas de Murjė prieš daugelį metų Paryžiuje mo- 
kėsi dailės ir dalijosi studija su keliais kitais studentais, 
tarp kurių buvo ir amerikietis, pavarde Vistleris. Kurį laiką 
su pasisekimu dirbęs humoro žurnalo “Punch" karikatū- 
ristu, Džordžas nusprendė tapti rašytoju ir iliustruoti sa- 
vo knygą. 

— Galiu tave patikinti, tai tikrai puiki knyga. Fantas- 
tinė istorija, tačiau ji pateikia puikų jaunimo, Paryžiaus ir 
meno pasaulio prieš trisdešimtį metų paveikslą. Nelaimei, 
Džordžas šiek tiek perlenkė lazdą, stengdamasis pavaiz- 
duoti Vistlerį, ypač vienoje labai šlykščioje, mažoje iliust- 
racijoje. Knygos išleidimą daugiau nei metus atidėliojo dėl 
vargšui Džordžui pareikštų kaltinimų šmeižtu. Džimis — 
vyrukas vaidingas. Tačiau jisai genijus. Nežinojau, kad jis 
yra Londone. Noriu, jog su juo susipažintum. 

— Ar dėl to mes išėjome? Tu sakei, kad galbūt pasi- 
liksime pietums? 

Stendišas susimąstė. Ar jis tikrai nerimauja dėl Oska- 
ro draugo modeliuotojo? Tai smerktina. Kas su juo darosi? 

— Man labiau patinka bohema mažomis dozėmis, — 
atsakė jis. — Pavalgysime mano apartamentuose. 

— Pikniko atliekų? 

— Galima pavadinti ir taip. 

Stendišas buvo galutinai apsisprendęs. Jis privalo už- 
valdyti Čes, ištirti jos kūną ir mintis; tik tada galės supras- 
ti ir kontroliuoti tą jos trikdančią įtaką jam. 

Tačiau Čes atsisakė. Ji buvo pavargusi ir norėjo kuo 
greičiau grįžti į "Savoją". 

Ir tada Stendišas pajuto, kad jis taip pat pavargęs. Da- 
lijimasis su Čes jos neblėstančiu entuziazmu iš tiesų sekino. 


111 


Čes visai nebuvo pavargusi. Tik išsigandusi. Bohema 
keistai ją sužadino ir atpalaidavo. Viskas atrodė per daug 
ryšku ir per daug paprasta vienu metu. Ji sugėrė visą pa- 
nieką pilkoms, visuomenės nustatytoms elgesio normoms, 
ir laisvės aukštinimą. Ji suvokė, kad visada, jei tik ko nors 
nori, privalai to imtis. Jeigu tik tai tau prie širdies. 

Ji net nesapnavo, kad Rendalas yra toks žmogus. Sa- 
vo rūbais ir elgesiu jis buvo toks oficialus. 

Išskyrus tą akimirką, kai ją pabučiavo. 

Ji nebebuvo tikra, ar saugu žaisti su ugnimi. Ją baugi- 
no tai, kad tos ugnies deginantis karštis toks patrauklus. 

Čes paprašė, kad jai į apartamentus atneštų lengvus 
pietus, o paskui atsisėdo skaityti Bedekerio. Rytoj mis Fern- 
klif parodys jai Pietų Kensingtono muziejus, ir ji norėjo 
būti pasiruošusi. 

Mintimis vis sugrįždavo į tą dieną, kai mis Fernklif ją 
nuvedė į Nacionalinę Galeriją. Ir pristatė Rendalui. 

Rytoj vakare Rendalas ją lydės į teatrą, į komediją. 
Jis sakė, kad nori girdėti jos juoką. 

Čes sutelkė dėmesį į knygą “... suolai choristams iš 
drožinėtos ąžuolo medienos, iš Ulmo katedros, autorius Jor- 
gas Syrlinas (apie 1468)..." 

Rytojaus vakaras atrodė esąs už šimto metų. Laukti 
reikės taip ilgai. 


Kaip lordas Rendalas ir buvo sakęs, kol Čes mėgavosi 
bohema, jai buvo palikta labai daug vizitinių kortelių. Vie- 
na buvo Lepvorto grafienės, dvi grafo. 

Mis Fernklif tai padarė įspūdį. 

— Grafienė nuolatos rengia vakarėlius. Ten su visais 
susipažinsi. — O ji apie tokius dalykus buvo gerai infor- 

muota. Grafienės vizitinė kortelė reiškė jos kreipimąsi į 
Čes. Dvi grafo kortelės reiškė, kad jis nori susitikti ir su 
Čes, ir su jos vyru. Mis Fernklif nustėro, išvydusi Čes vi- 
zitines korteles su nuotraukomis. 

— Visai nesvarbu, kad jos yra paskutinis mados klyks- 
mas Amerikoje. Londone jos turi būti visiškai baltos ar 
dramblio kaulo spalvos su jūsų vardu ir pavarde, užrašy- 
tais pasvirusiomis raidėmis. Kitokios netinka. Tuoj pat ei- 
sime į Soufvudsą. Ten visi žymiausi žmonės daro sau vizi- 
tines korteles. 

Čes gyvai sutiko. 

— Kol tai tvarkysime, norėčiau nukakti į Teobaldo 
Roudą. Vienas mano draugas rekomendavo ten gyvenantį 
siuvėją. — Oskaro Vaildo laiškelis pasiekė ją dar prieš pus- 
ryčius. Ji užrakino jį savo brangenybių dėžutėje kartu su 
deimantiniu koljė. 


Liuteris Vitselas buvo žemo ūgio, tvirtai sudėtas, 
energingas jaunas vyriškis garbanotais, neįprasto oranži- 
nio atspalvio plaukais. Jis apstulbino mis Fernklif ir su- 
žavėjo Čes. 

Jo darbo kambarys buvo įrengtas erdvioje palėpėje 
penktame namo aukšte. Ji šiek tiek priminė “ Arabiškas 
naktis". Ilgi stalai buvo nukloti įvairiausių spalvų audi- 
nių rietimais ir atraižomis. Jų buvo pilna ant grindų ir ant 
kėdžių. 

— Oskaras man papasakojo apie jus, — džiaugsmin- 
gai tarė jis. — Kaip ir reikėjo tikėtis, jis buvo visiškai, to- 
bulai teisus. Taip, taip, didingumas, dramatiškumas, lini- 
jos, visada linijos, prašmatnumas. Matau jus su slyvos spal- 
vos apdaru, su vidurnakčio juodumo suknia, su granatine — 
rubinai ir tik rubinai. 

Čes mėgavosi kiekviena minute visas tris valandas, kol 
Liuteris matavo, braižė, derino prie jos veido klostes bei 

spalvas. Išėjusi ji neturėjo nė mažiausio supratimo, ką bū- 
tent jis jai pasiųs, tačiau buvo visiškai tikra, kad tai bus 
visai kas kita, nei ji turėjo iki šiol. 

Visą kelią iki Pietų Kensingtono muziejaus mis Fern- 
klif nesiliovė reikšti savo pasipiktinimo ir nepritarimo. Ža- 
lia ir auksine spalvomis dekoruota užkandinė buvo tamsi 
ir raminanti kaip ir sterkas bei pyragas su kepenėlėmis. 

Čes pasirausė atmintyje. 

— Mane ypač domina suolai bažnytiniam chorui Ul- 
mo katedroje, — tarė ji. Mis Fernklif buvo patenkinta. 


Pabuvojus Liuterio Vitselo ateljė šviesiai mėlyna va- 
karinė Čes suknelė atrodė dar blankesnė. Tačiau jai tiko 
labiausiai iš visų. Apnuoginti pečiai atrodė tarsi alebast- 
ras; jos koljė švytėjo taip akinamai, kaip ir visi tie papuo- 
šalai, kuriuos matė žiūrėdama “Kamilę". 

Kambarinė Elis madingai sušukavo jos plaukus, juos 
sugarbanodama ir sukeldama į kuodelį, nuo kurio leidosi 
žaismingos garbanos. Daiktas, kuriuo ji suko plaukus, prily- 
go kankinimo įrankiui, tačiau Čes norėjo atrodyti nepriekaiš- 
tingai. Kai į kuodelį Elis įsegė raudoną rožę, Čes pasirodė, 
kad jos šukuosena tobula. Ji visiškai nejudino galvos iki to 
momento, kai atėjęs “Savojos" pažas pranešė, jog apačioje 
laukia lordas Rendalas. 

Elis apsiautė Čes pečius vakariniu, raukto šilko gob- 
tuvu ir jį susegė. 

— Madam atrodote žavingai, — tarė ji. 

— Ačiū tau, Elis. Iš teatro grįšiu labai vėlai, todėl kol 
manęs nebus, pavalgyk pietus ir pailsėk. Pašauksiu tave, 
kai man reikės pagalbos nusirengiant. 

Čes pamanė, kad atliko tai nepriekaištingai. Taip kaip 
ir pridera anglei. Elgesys, būdingas Supuvusiu keliu važi- 
nėjančioms didingoms damoms. Namie ji visada nusireng- 
davo pati. 

— Argi pjesė buvo ne nuostabi, Rendalai? Juokiausi 
kone pamesdama galvą. 

— Žinau. Man tai patiko. — Atmosfera karietoje su- 
tirštėjo nuo neišsakytų minčių. Stendišas paėmė Čes ranką 
ir iš lėto atsegė jos pirštinę, apnuogindamas riešą. Paskui 
lūpomis užčiuopė jos pulsą. — Aš išalkęs, — tarė jis, — ir 
noriu Eskofjero omleto. 

Čes pajuto, jog širdis įnirtingai daužosi it paukštelis, 
besistengiantis ištrūkti iš narvelio. 

— Aš... aš nežinau. 

Stendišas užsegė jos pirštinę. 

— Tu žinai. Tikrai žinai. — Prieblandoje skendinčio- 
je karietoje jis sėdėjo visai šalia. Čes užuodė sandalme- 
džio ir iškrakmolytų marškinių kvapą. 

Staiga karietą apšvietė ryškios “Savojos" šviesos ir ji 
išvydo jo veidą. Atrodė visai kaip Mefistofelis — tamsus, 
tvirtas, pavojingas, kerintis. 

— Ar tau šalta? — švelniai paklausė Rendalas. — 
Leisk man... Jis pataisė gobtuvą, dar glaudžiau apsiausda- 
mas jį aplink kaklą. Pirštai palietė jos sprandą ir ausų spe- 
nelius. 

Kai apartamentų durys įkandin jų užsidarė, Rendalas 
numetė ant stalo savo skrybėlę ir pirštines. Atsistojęs Čes 
už nugaros, jis apglėbė jos pečius, kad atsegtų apsiaustą. 
Jam nuslydus, Stendišas pabučiavo jos kaklą. Jo lūpos nu- 
slinko Žemyn jos kairiuoju pečiu, paskui dešiniuoju. Ran- 
kos ant jos juosmens buvo šiltos. 

— Atsisuk, brangioji, — sušnibždėjo jai į ausį. Jo al- 
savimas buvo šiltas ir drėgnas. — Noriu bučiuoti tavo lū- 
pas. 

Ji atsigręžė jo glėbyje ir pakėlė lūpas prie jo lūpų. Jo 
rankos buvo labai stiprios. 

Po tuzino bučinių Rendalo rankos laikė suėmusios jos 

galvą, o jo pirštai glamonėjo jos plaukus, ištraukdami ir 
numesdami visas šukutes ir segtukus. Ji pajuto, kaip sun- 
kios garbanos nuslydo ir nusileido ant pečių ir nugaros. 

— Kaip malonu, — šnibždėjo Stendišas, — auksinio 
šilko uždanga. Neleisk daugiau suktuvui jos paliesti. — Jis 
ją pabučiavo. 

Kai pakėlė ją ant rankų, kai paguldė ant lovos, ji gir- 
dėjo savo sijonų šnaresį. 

— Ne, — norėjo ištarti, tačiau išspaustas garsas buvo 
be galo tylus, panašus į verksmingą maldavimą. Jo rankos 
nusmaukė jos rankoves ir liemenėlę, surado krūtis. Kai per 
visą kūną nuvilnijo virpulys, Čes suriko. Jos nugara išsi- 
lenkė, stengiantis dar labiau prisispausti prie jo rankų. 

— Mano brangiausioji, — juokdamasis pratarė Ren- 
dalas, — manau, kad tu esi tikras geidulingumo įsikūniji- 
mas. Pažadu padaryti tave labai laimingą. 


Čes skendo ir skraidė, o jos oda atgijo ir atsiskyrė nuo 
jos. Ji liepsnojo ir virpėjo, reikalavo ir šaukėsi jo rankų, jo 
lūpų, jo liepsnojančios odos. Jos kūnas tiesėsi, lenkėsi, mal- 
daudamas jį paliesti. Ji negalėjo kvėpuoti, girdėjo nelygų, 
šiurkštų alsavimą. 

Rendalas gundė ją, jaudino, žavėjo, valdė, atvedė į eks- 
tazę, peržengiančią bet kokias vaizduotės ar supratimo ri- 
bas. 

O tada lėtai ir švelniai jis pradėjo viską iš naujo, pra- 
džioje tik lengvai savo lūpomis paliesdamas jos lūpas. 

— Aš negaliu, — pašnibždomis ištarė Čes. 

— Tu galėsi, — atsakė Stendišas. — Mano brangiau- 
sioji, nepakartojamoji paklydėle, tu pasieksi žvaigždes šim- 
tą, ne, tūkstantį kartų. 

Skaičiai jai nerūpėjo. Tik svaiginantis, aistringas kili- 
mas į raudoną rėkiančio, dūžtančio į gabalus, liepsnojan- 
čio geidulingumo patenkinimo beprotybę. 

Rendalas atnešė šalto vandens, pakėlė jos galvą ir pri- 
spaudė stiklinę prie jos sukandžiotų lūpų. Jo kūnas buvo 
glotnus ir blizgėjo nuo prakaito. Plaukai — vien netvar- 
kingos garbanos. 

— Aš net nežinojau, — tyliai pratarė ji. 

— Gerk, mano meile. Paskui miegok. O tada mes ir - 
vėl mylėsimės. 

Nespėjusią net atsakyti, Čes užliejo saldi tamsa ir ji 
užmigo. 


Ir tada karuselė pradėjo suktis. Čes jautėsi taip, tarsi 
būtų atradusi gyvenimo paslaptį, priežastį, dėl kurios ji at- 
ėjo į šią Žemę. Ir tai reiškė būti apkabinamai, liečiamai, 
bučiuojamai, mylimai. Ji buvo kvapą gniaužiančiai gyva. 
Kiekviena spalva, kiekvienas aromatas, kiekvienas vėje- 
lis, kiekvienas saulės spindulys, kiekvienas lietaus lašelis 
buvo stebuklas, kuriuo derėjo mėgautis dėl jo tobulumo. 
latos tik ir laukė, kol bus pažadinti Rendalo glėbyje. Kiek- 
vieną dieną ji būtų praleidusi dvidešimt keturias valandas 
mylėdamasi, jei tik būtų galėjusi. Tačiau tai buvo neįma- 
noma, todėl valandos, praleistos be jo, pasidarė dar sal- 
desnės, nes jų dėka sustiprėdavo laukimas to, kas bus, kai 
jie pasiliks drauge, vieni. 

Kai būdavo kartu kitų Žmonių draugijoje, juos jun- 
gianti aistra panėšėjo į ryškiai mėlyną elektros srovę, ku- 
ri buvo tokia stipri, jog jai net nesinorėjo tikėti, kad ji 
nematoma. 

Jie nuėjo į zoologijos sodą, ir jai pasirodė, kad visi 
Žvėrys atsisukdavo į juos pasižiūrėti, nes jie jautė tą srovę. 
Kokie gyvūnai! Čes buvo pakerėta. Keisti pelikanai ir kup- 
ranugariai ją prajuokino. Atšiaurus leopardų ir jaguarų gro- 
žis privertė pravirkti. Nuošalioje vietelėje Stendišas buči- 
niais surinko jos ašaras, ir tada, palikę likusius gyvūnus 
ramybėje, jie sugrįžo į jo apartamentus, į lovą. 

Jis gyveno Alberto Rūmuose, naujame raudonų plytų 
name, kuriame butai buvo tokio dydžio kaip dauguma na- 
mų. Jo kambariai dvelkė mokslu ir ramuma. Ant visų sienų 
nedidelės lentynos su knygomis, antikvariniai paveikslai 
ir antikvarinės iškasenos ten, kur dar buvo vietos. 

Išimtis buvo miegasis. Jis nudažytas tamsiai mėlyna 
spalva ir išmargintas auksinėmis bei sidabrinėmis žvaigž- 
dėmis, išsibarsčiusiomis ant sienų ir lubų. Lova buvo mil- 
žiniška. Visos keturios jos kolonos medžio dydžio. Ant 
kiekvienos išdrožinėtos graikų ir romėnų dievybės. Jų san- 
dalai buvo auksiniai. 

Ji susipažino su jo broliu, kuris taip pat buvo jos pus- 
brolis, bei jo Žmona ir išgirdo — nes ji taip pat buvo šei- 
mos narė — kokias kančias suteikia nesibaigiantis lauki- 
mas, kol bus paveldėtas titulas bei žemės. 

Taip pat ji susipažino su Džimiu Vistleriu ir — kadan- 
gi ji buvo amerikietė — sužinojo apie gyvenimo emigraci- 
joje sunkumus ir antiamerikietiškąjį nusiteikimą. 

“Savojoje" ją aplankė Oskaras Vaildas, apsivilkęs ža- 
liu rytiniu apsiaustu, dėl to ji viešbutyje tapo gana įžymi. 

Jo protežė Liuteris aprengė ją taip sumaniai, kad kiek- 
viena sutikta moteris maldavo išduoti jo vardą. 

Labai greitai ji įvaldė vizitinių kortelių bei vizitų pro- 
tokolą ir kone kiekvieną popietę lankydavosi svečiuose ar 
pati svečius priiminėdavo. Ji vardu kreipdavosi į garbin- 
giausias ir pačias garbingiausias damas, grafienes ar kito- 
kias ponias. 

Tai buvo gyvenimas, kokį gyveno jos motina. Gyve- 
nimas, kokį turėjo gyventi ji, jei nebūtų buvę Pilietinio ka- 
ro. Čes triumfavo. 

Vieną vakarą jie žiūrėjo “Karmen" Kovent Gardene, 
kitais vakarais lankėsi teatre kartu su ponu ir ponia Birbo- 
mais bei ponia Kembel, dalyvavo vakarėliuose pas Askvi- 
tus ir Rotšildus. 

Ir visada visada ją lydėjo Rendalo apkabinimas. Die- 
nai pasibaigus ar dienos viduryje, ar dienai vos prasidėjus, 
kai jis vis dar būdavo suprakaitavęs nuo valandos fechta- 
vimosi, kuriuo pradėdavo kiekvieną rytą. 

Laikas priklausė tiktai jai. Ji nevaržoma galėjo atsi- 
duoti aistros tyrinėjimui. Vežikų streikas prasidėjo tą die- 
ną, kai ji pirmą kartą mylėjosi su Rendalu, ir ji atleido mis 
Fernklif. Dabar, praėjus dviem savaitėms, ji net stebėjosi, 
kodėl iš viso ketino aplankyti visas vietas, aprašytas Be- 
dekerio vadove. Londonas buvo skirtas sezono meilei ir ma- 
lonumams. Ji puikiai suprato, kad taip jaučiasi visi. Dabar, 
pažinusi džiaugsmą, kurį teikdavo vakarėlyje sugautas Ren- 
dalo žvilgsnis ar juos siejantis ryšys, ji galėjo nesunkiai 
atpažinti tą patį ir tarp kitų porų, dalyvaujančių viename 
ar kitame renginyje. Meilė vertė pasaulį suktis. Bent jau 
gegužės mėnesį Londone. 


Ji pavėlavo. Rendalas laukė jos apačioje. Tačiau ji pri- 
valėjo persirengti. Jos naujosios draugės būtų priblokštos, 
jeigu pasirodytų su tuo pačiu apdaru, kurį vilkėjo iš ryto. 
Arba jei neapsivilktų kitos suknelės svečiams priimti, ar 
nuspręstų pasilikti namuose. O paskui vėliau, jei nepakeistų 
jos vakarine suknia. 

Arba iš viso nieko, tik plika oda. Jos kvėpavimas pa- 
greitėjo. Galbūt po gėlių parodos jie dar turės laiko pasi- 
mylėti prieš eidami gerti arbatos pas Deizę Merton. Šį va- 
karą jie nebuvo niekur pakviesti pietums. Tai reiškė, kad 
galės ištisas valandas praleisti vienas kito glėbyje. 


Templ sodai jau savaime buvo nepakartojamai puikūs. 
Dabar, kai ant stalų priešais žiedais apsipylusius rožių krū- 
mus dar buvo eksponuojami ir Karališkosios sodininkų ben- 
drijos laimėjimai, spalvos, kvapai ir grožis buvo svaigi- 
nantys. 

Parodos globėja — Faifo hercogienė. 

— “Jūsų Didenybe" ir reveransas, — sušnibždėjo Ren- 
dalas Čes į ausį. Lydima dviejų damų hercogienė ėjo jų 
pusėn. 

— Lorde Rendalai, — kreipėsi ji. — Stebiuosi jus čia 
matydama. Lenkiuosi jūsų išradingumui. Kaip jūs augina- 
te gėles akmeniniuose Alberto rūmų kiemuose? — Tai bu- 
vo maža, apkūni maždaug trisdešimties metų moteris, ku- 
rios linksmas būdas kompensavo grožio trūkumą. 

Stendišas mandagiai nusilenkė. 

— Liepiu gėlininkui palikti atneštas gėles prie laiptų, 
Jūsų Didenybe, 0 į viršų užnešu jas pats. 

Ji plačiai nusišypsojo. 

— Žinojau, kad pasakysite ką nors sąmojinga. Taip ir 
sakiau savo draugėms. — Dvi damos nenuleido nuo jo sa- 
vo ilgesingų akių. Jos buvo išskirtinai nepatrauklios. 

— Jūsų Didenybe, leiskite jums pristatyti savo pusse- 
serę iš Amerikos, — tarė Stendišas. 

Čes elgėsi taip, tarsi jai kiekvieną dieną tektų susipa- 
žinti su hercogienėmis. 

Vėliau Rendalas paaiškino, kad princesė Luiza yra Vel- 
so princo dukra. Jis pažinojo ją nuo vaikystės. Visi kalbė- 
jo, kad Faifas geras žmogus. Jis vylėsi, kad taip ir yra. Luiza 
visada buvo labai miela mergina. 

— Ar tu stengiesi prieš mane pasipuikuoti, Rendalai? 

— Šiek tiek. Ar padariau įspūdį? 

— Šiek tiek. — Tarp jų primygtinai blykstelėjo elek- 
tros srovė. — Grįžkime į viešbutį. Jis visai čia pat. 

— Ne, eisime pas mane. Gėlių paroda į “Savoją su- 
trauks daug Žmonių. 

Pakeliui į Rendalo namus, jis pateko į transporto kamš- 
tį ir smarkiai susierzino. 

— Velnias! Visai pamiršau, kad šiandien vyksta salo- 
ninis pobūvis. 

— Išlipkime ir šiek tiek pasivaikščiokime, Rendalai. 
Kai sugrįšime, rasime karietą toje pačioje vietoje. Noriu 
pažiopsoti į papuošalus. 

Saloniniuose vakarėliuose arba priėmimuose karalie- 
nei būdavo pristatomos debiutantės. Šia proga visos da- 
mos vilkėjo vakarines suknias ir būdavo pasipuošusios pil- 
nais papuošalų komplektais: koljė, sage, apyrankėmis, 
auskarais ir tiaromis ar karūnėlėmis. Įmantrios karietos, 
kuriomis atvažiuodavo susijaudinusios debiutantės, visa- 
da sustodavo į eilę prie rūmų ir stovėdavo čia ištisas va- 
landas, kol vargšę merginą apžiūrinėdavo susirinkusių 
žoplių minia. 

— Man trūksta žodžių, kaip tai vulgaru. Tu supranti 
tai ar ne? 

— Taip, bet man vis viena. Pažvelk, Rendalai. Ar ten 
tikri smaragdai to koljė? Jie kiaušinio dydžio. 

— Tu nepataisoma. Ką man su tavimi daryti? 

Čes pažvelgė jam į akis ir nusijuokė. 

— Ar nori, kad atsakyčiau tau viešoje vietoje? 


Vėliau, kai jie gulėjo atsipalaidavę po aistringo mylė- 
jimosi, Rendalas paklausė, ar ji nenorėtų būti pristatyta rū- 
muose. 

— Juk ten pristatomos ne vien debiutantės, tu su- 
pranti. Jeigu būtum rūmų sąraše, galėčiau tave lydėti į 
šalies balių. Esu tikras, kad Hermiona finansuotų tavo 
pristatymą. 

— Leisk man apie tai pagalvoti. Žiopsoti kur kas ma- 
loniau, nei būti Žiopsojimo objektu. 

— Apsispręsk kuo greičiau. Hermiona nelabai mėgsta 
skubėti. 

— Skirtingai nei aš. — Čes atsigulė ant jo. — Pažiū- 
rėkime, ar suspėsi su manimi. — Ji švelniai sukando jo au- 
sies spenelį. 

— Nepasotinama padūkėlė. 
Čes nusijuokė. 


Kai Rendalas negalėjo pataikyti rakto į jos apartamentų 
durų rakto skylutę, ji ir vėl juokėsi. Staiga durys atsidarė 
pačios. 

— Sveiki, — tarė Netas. — Užeikite. 


Čes buvo beveik pamiršusi, kad Natanas egzistuoja iš 
viso. Gyvendama tarsi pasakoje apie Pelenę, mėgaudamasi 
kūniškais malonumais, nuo tada, kai prieš tris savaites jis 
išvyko, ji nejautė nei laiko tėkmės, nei tikrovės. Akimirką 
netgi nesusigaudė, kas stovi priešais ją ant slenksčio. 

Ji su trenksmu nusileido iš savo fantazijos viršūnių. 
Šis išsišiepęs, strazdanotas barbaras yra jos vyras. Jai no- 
rėjosi verkti. Sapnas baigėsi. 

Čes pajuto, kaip išdavikiška spalva nudažė jos skruos- 
tus. Ar jis supras? Ar jis įtaria? Jos rankos pakilo prie plau- 
kų patikrinti, ar jie nesusitaršę. O Dieve, ji tikriausiai visa 
persisunkusi Rendalo sandalmedžio muilo kvapu. Ji visa- 
da prieš apsirengdama pirmiausia išsimaudydavo. Natanas 
per daug gudrus, kad būtų apkvailintas. Ką jis darys? Ką ji 
turėtų sakyti? 

Stendišo šis susidūrimas nesutrikdė. 

— Sveikas parvykęs, Netai. Tau reikėjo būti su mumis 
šįvakar; mes žiūrėjome neprilygstamą pjesę. Kaip tavo ke- 
lionė? Ar pasisekė? Čes sakė, kad turėjai sutvarkyti kažko- 
kius verslo reikalus. — Jis paėmė Čes už rankos, kad paly- 
dėtų ją į svetainę. Jo stiprus spūstelėjimas ją nuramino. 

— Negavau to, dėl ko važiavau, — atsakė Netas, — 
tačiau nė už ką pasaulyje nebūčiau praleidęs šios kelionės. 
Jie iškasė kanalą, kuris neprilygsta niekam pasaulio istori- 
joje. Ar žinote... — susijaudinimas dėl inžinerijos laimėji- 
mų, kuriuos jam teko matyti, dabar liejosi per kraštus. 

Čes klausėsi įsmeigusi akis į jo kupiną energijos vei- 
dą ir taip smarkiai jo nekentė, kad neapykanta buvo persi- 
smelkusi iki pat kaulų. Kaip jis galėjo šitaip sugriauti jos 
gyvenimą? Kodėl jis sugrįžo? Kodėl negalėjo pasilikti Man- 
česteryje su savo brangiausiuoju kanalu ir leisti jai dar šiek 
tiek pasisvečiuoti rojuje? 

Kodėl jis ją vertė taip ilgai laukti ir ji tik taip vėlai 
sužinojo apie seksualinio gyvenimo teikiamą palaimą? 

Ji norėjo, kad jis būtų miręs. Būtent tokios bausmės 
jis nusipelnė. 


Stendišas atidžiai stebėjo Čes. Ir sumaniai, neatrodė, 
kad jis Žvelgtų į ją kitaip, nei to reikalauja mandagumas. 

Jam buvo neramu. Ši moteris nebuvo patyrusi mela- 
gė. Ir jis Žinojo, kaip audringai ir spontaniškai ji reaguo- 
Ja į visus įvykius. Būtent tokiame jos elgesyje ir slypėjo 
visas žavesys, tačiau tokiomis aplinkybėmis jis tik už- 
trauktų bėdą. 

Laimei, po pusvalandžio Netas pareiškė, kad jam bu- 
vo sunki diena. 

— Mančesteris per daug nesureagavo į šį vežėjų strei- 
ką, ir tai mane gerokai nustebino. Turėjau pėsčiomis kul- 
niuoti iš stoties ir ant kupros tempti savo krepšius. Auto- 
busai buvo perpildyti. 

Jei niekas neprieštaraus, jisai nusprendęs išsimaudyti 
ir atsigulti. 

— Pasimatysime rytą, Čes. Noriu papasakoti tau apie 
tenykščius medvilnės fabrikus. Jie tikrai įspūdingi. 

— Tuomet labos nakties, Netai, — tarė Stendišas. Jis 

pažvelgė į Čes, iš visos širdies norėdamas, kad ji elgtųsi 
kaip pridera. 

— Labos nakties, Natanai, — pratarė ji. Balse nebuvo 
jokių emocijų. 

Vos tik durys įkandin Neto užsidarė, ji pripuolė prie 
Rendalo. 

— Ką mes dabar darysime? — verkšleno ji, rankomis 
apsivydama apie jo kaklą. 

— Šš, viskas gerai. — Jo tonas guodė, tačiau rankos 
tvirtai atitraukė jos rankas ir jas nuleido. — Niekas nepa- 
sikeitė, mano meile, mums paprasčiausiai reikės elgtis at- 
sargiau. Viskas logiška. Tavo pusbrolis rūpinosi, kad Lon- 
done tau būtų linksma. Mes ir toliau visur lankysimės kar- 
tu. Surasime laiko pabūti dviese. Patikėk manimi, tai ne- 
sunku. Viskas gali pakrypti mums nepalankia linkme, jei 
tu padarysi kokią kvailą klaidą. Prisipažinimas nesuteiks 
nei sielai, nei kam nors kitam ramybės. Turi valdytis, su- 
pranti? 

Ji raudojo taip, tarsi būtų sudužusi širdis. 

— Pabučiuok mane, Rendalai. Aš negaliu gyventi be 
tavo bučinių. 

— Liaukis. — Jis buvo šaltas. — Tu suaugusi mote- 
ris, 0 ne maža mergaitė. 

Čes apstulbo ir nutilo. Dar niekada jis nekalbėjo su ja 
taip šiurkščiai. Ji pažvelgė į jo rūstų veidą, o akys išdavė 
skausmą ir baimę jį supykdyti. 

— Taip jau geriau, — pratarė jis. — Aš nenoriu tavęs 
taip greitai prarasti, Čes. Ar gali padaryti tai, ką reikia, kad 
mūsų santykiai galėtų tęstis? 

Ji linktelėjo. 

— Ar tu tikra? 

— Taip. 

— Puiku. Ateisiu rytoj, pirmą valandą. Mes eisime į 
Karališkąją Akademiją pasižiūrėti naujų paveikslų metų pa- 

rodos. Pakviesk savo vyrą eiti kartu. Pradėsime taip, kaip 
ir turėtų būti — jūs laiminga šeima. Kai sužinosime, ką jis 
yra numatęs, galėsime pagalvoti apie savo planus. Čes, bū- 
tina, kad jis nepastebėtų jokių pasikeitimų judviejų santy- 
kiuose. Tai yra būtina. 


— Suprantu. 

— Gera mergaitė. Pirmą valandą būsiu apačioje. — 
Stendišas nusišypsojo savo šėtoniška šypsena. — Su di- 
desne karieta. — Jis pasiėmė skrybėlę ir pirštines, pasi- 
ruošęs eiti. 

— Rendalai! 


Jo antakiai pakilo. Klausdami ir tuo pat metu perspė- 
dami. 

Čes prakalbo tyliau. 

— Rendalai, nejaugi atsisveikindamas nenori manęs 
pabučiuoti. 

Jis pasidėjo savo daiktus. 

— Labiau už viską pasaulyje, — švelniai pratarė. Jis 
apkabino ją ir įsisiurbė į jos lūpas, įtraukdamas ją į aistros 
sukūrį. 

— Atmink, brangioji, — paleidęs ją tarė į ausį, — jei 
būsime atsargūs, mums nereikės nieko prarasti. 

Kai jis išėjo, jai svaigo galva ir ji vis dar negalėjo tvir- 
tai nustovėti ant kojų. 

Čes miegojo kietai, pabėgusi nuo realybės, tačiau ne 
nuo sapnų. Pabudo iš lėto, bijodama tos akimirkos, kai rei- 
kės susidurti su pasikeitusiu pasauliu. Ir Natanu. 

Jis gėrė kavą ir skaitė laikraštį. 

— Labas rytas, miegale. Pavalgiau pusryčius prieš va- 
landą. Ko norėtum? Užsakysiu per garsiakalbį-telefoną. 

Čes buvo gėda dėl savęs. Kai iš damos gyvenimo be- 
lieka vien nuolaužos, ji neturėtų jaustis išalkusi. Tačiau ji 
jautėsi. Praėjusį vakarą ji ir Rendalas gėrė šampaną ir val- 
gė braškes. Daugiau nieko. 

— Norėčiau kepto kiaušinio, šiek tiek išdarinėtos laši- 
šos ir vieno kito skrebučio, bet liepk jiems kepti virtuvėje. 

Kokia laimė. Kalbėtis su Natanu visiškai nebuvo sun- 
ku, tarsi niekas nebūtų pasikeitę, nes jis visiškai nepasi- 
keitė. Vis dar tebebuvo nepriekaištingai tvarkingas ir šva- 
rus — ji jau buvo pamiršusi, kokia nušveista visada atro- 
dydavo jo oda ir ištrinkti plaukai. Jos vyras vis dar kunku- 
liavo energija ir naujais planais. 

Ne, atsakė Natanas, jis negali eiti pasižiūrėti paveiks- 
lų. Jau turėjo būti baigtos naujosios eilutės, todėl ketina 
apsilankyti pas siuvėją, o paskui nusipirkti visus kitus ak- 
sesuarus, kurių reikalauja angliškasis etiketas. 

— Pirmadienį noriu būti visas išsipustęs ir pasiruošęs 
užkariauti tabako kompanijas. Rytoj visą dieną turėsiu su- 
tvarkyti popieriams ir atlikti apskaičiavimams. Mintis pra- 
dėti nuo medvilnės fabriko buvo visai nebloga; susidariau 
visai neblogą vaizdą apie tai, kaip dirba anglai. Arba, kaip 
man atrodo, nedirba. Bet kuriuo atveju dabar jau žinau, ko 
galiu tikėtis iš cigarečių berniukų. 

Kaip jau ir sakiau, Mančesteris buvo gera mintis, net 
jei reikalas ir neišdegė. Tas kanalas! Tu gali įsivaizduoti. 
Tarsi jie aštuonių pėdų gylio kanalą būtų sudėję į atvirą 
dėžę. Jis eina virš kai kurių geležinkelių ir po jais. Ir pora 
kelių; virš jų, Čes. Aštuonios pėdos vandens. Niekada ne- 
patikėčiau, jei nebūčiau jo pamatęs savo akimis. 

Jis nusijuokė. 

— “Štai dar vienas Neto planas", — jau girdžiu tave 
galvojant. Nesirūpink, neketinu statyti viaduko virš “S6:D". 
Tačiau tai buvo verta pamatyti. O kaip tu, Čes? Ar gerai 
leidai laiką, kol manęs nebuvo? 

Jos širdis sustojo. O kai ir vėl pradėjo plakti, pirmas 
dūžis buvo labai stiprus ir sunkus. Čes net nusistebėjo, kad 
lėkštelėse nesubarškėjo puodeliai; jos galvoje pulsavimas 
buvo kurtinantis. 


126 


— Man buvo labai linksma. Kol dar nebuvo prasidė- 
jęs streikas, mis Fernklif parodė man Vestminsterio abatiją 
ir daugybę muziejų. Viename jų — vien mašinos, todėl ma- 
nau, kad tau būtų įdomu jį pamatyti. Ten eksponuojami 
ankstyvieji lokomotyvai ir pirmasis Džeimso Vato garo va- 
riklis... Čes žinojo, kad pradėjo perdėtai tarškėti. Gurkšte- 
lėjo iš puodelio kavos, kad save nutildytų. 

— Galbūt skamba ir įdomiai, — pritardamas tarė Na- 
tanas, tačiau ne visai tuo tikras. Pasenusios mašinos ir yra 
pasenusios mašinos. — Daili suknelė. Man patinka purpu- 
rinė spalva. 

Čes nusišypsojo. 

— Ji vadinama slyvine, Natanai. Turiu naują siuvėją, 
kuris yra toks keistas, kad apsilankymas pas jį prilygsta 
intermedijai. Man apie jį papasakojo Oskaras Vaildas. 

Netas atrodė mandagiai dėmesingas. 

— Oskaras Vaildas, Natanai! Jis pasaulinio garso ra- 
šytojas. Rendalas kartą nusivedė mane į jo namus išgerti 
arbatos. Ten susipažinau su kitais menininkais ir rašyto- 
jais. Turiu netgi kopiją knygos, kuri dar neišleista. Perskai- 
tysiu ją anksčiau, nei pasaulis apie ją sužinos. 

Dabar Netas buvo nuoširdžiai susidomėjęs ir paveik- 
tas įspūdžio. Jo pomėgis skaityti susikoncentravęs ties 
straipsniais apie verslą ar išradimus, tačiau rašytojus jis 
labai gerbė. Jie kūrėjai, kaip ir išradėjai, nors ir ne tokie 
praktiški. 

— Ar galėčiau pamatyti knygą? — paklausė jis. Tai 
neeilinis menininkas. Koks jis? 

Čes detaliai apibūdino Džordžo de Murjė išvaizdą, el- 
gesį ir teisines problemas. Kuo daugiau ji kalbėjo, tuo la- 
biau įsijautė į prisiminimus apie tą fantastišką popietę. Ne- 
trukus kikeno pasakodama apie bohemišką kalbėjimo, ren- 
gimosi ir gyvenimo manierą. Natano susidomėjimas dar la- 
biau kurstė jos džiaugsmą. 

— Tikiuosi, kad tu neketini dažyti mūsų kaminų rau- 
donai, — šypsodamasis paklausė jis. — Ar tau pasisekė 
rasti, ko ieškojai? Turiu omeny baldus ir visa kita. 

Jo žodžiai privertė Čes pasimesti. Ji tik galėjo papur- 
tyti galvą. Heirfildsą buvo visiškai pamiršusi. 

— Neatrodo, kad čia gausu senų daiktų, — tarė ji at- 
gavusi žadą. — Turėčiau paklausti Rendalo. Tiesiog nepa- 
galvojau apie tai. 

— Šaunus vyrukas. Ar jis gerai tavimi rūpinosi? 

— O taip. — Ji žinojo, kad nuraudo. Aišku, kad Nata- 
nas pastebėjo. 

Jis iš tiesų pastebėjo. Pro jo akis nepraslysdavo nie- 
kas. Netas pagalvojo, kad jos skruostai nuraudo dėl nesėk- 
mės neradus reikiamų baldų. Čes visada taip gerai sekda- 
vosi pirkti. Jam net į galvą netoptelėjo įtarti romaną. Ji nie- 
kada nerodė jokio susidomėjimo seksu, išskyrus reklami- 
nėse kampanijose. Be to, ji buvo dama. Neto supratimu tai 
reiškė, kad seksas jai nemalonus, o gal net atstumiantis. 

Jo ramybė ir tikrumas kažkokiu būdu persidavė Čes ir 
ji liovėsi raudusi. 


Stendišas atvažiavo elegantišku tamsiai mėlynu eki- 
pažu su nuleidžiamu stogu. Kartu buvo vežėjas ir liokajus 
su tamsiai mėlynos ir raudonos spalvos uniformomis. Jis 
paaiškino Čes, kad tai Stendišų tarnai. Karieta priklausė jo 
broliui Deividui. 

Tarnų buvimas varžė. Rendalas turėjo įsitempti, kad 
nepraleistų nė vieno Čes žodžio. 

— Mums nebūtina važiuoti į parodą. Galime vykti tie- 
siai į tavo butą. 

— Pirmiausia mes vyksime į Karališkąją Akademiją. — 
Jis net nesistengė kalbėti tyliai. Tarnai buvo išmokyti diskre- 
tiškumo. — Tu privalai mokėti papasakoti apie paveiks- 
lus, todėl turi juos pamatyti. 

— Mačiau jų reprodukcijas “Iliustruotose žiniose". Jie 
siaubingi. 

Stendišas nusišypsojo. 

— Tu teisi, brangioji. Turi gerą skonį menui. Tačiau 
visi eina į tą parodą ir visi šneka apie ją su dideliu nusima- 
nymu, kurio pasisemia iš katalogų, todėl reikia ten apsi- 
lankyti. — Jis suspaudė jos ranką. — Nustok ožiuotis. Mes 
turime visą popietę. 

Ribotas laikas vertė juos mylintis skubėti, o tai sutei- 
kė dar daugiau žavesio ir jaudulio. Čes paklausė Stendišo, 
ar jis irgi jaučia tą patį. 

— Žinoma, — atsakė jis. Jo pirštai vedžiojo jos šon- 
kaulių linijomis. — Tai dar viena iš priežasčių, dėl kurios 
romanai tokie patrauklūs. Pavojus, kad apie tai gali suži- 
noti, visada suteikia tam tikro pikantiškumo. Ar tau sekasi 
laikytis? 

— Taip. Esu tikra, kad Natanas nieko neįtaria. 

— Pasistenk, kad taip būtų ir toliau. — Jis pabučiavo 
jos petį. — Nupirkau “Floris" parduotuvėje tau muilo. Ga- 
lėsi juo praustis ir Čia, ir viešbutyje... Beje, norėčiau, kad 
tu ir Natanas pakviestumėte mane kartu papietauti rytojaus 
vakarą. “Savojoje" vyks teatro iškilmės, kurių neturėtume 
praleisti. 

Jis paaiškino, kad visos didžiosios primadonos dabar 
susirinko vienoje vietoje. Pati ir Melba iš operos scenos, o 
Bernar, Rejanė ir Dusė — iš teatro. Jos visos apsistojo “Sa- 
vojos" viešbutyje. 

— Palyginti su jų pasirodymu valgomajame, Kovent 
Gardenas nublanks. Jos visos save laiko ryškiausia žvaigžde 
ir bus pasiryžusios tai pademonstruoti. Dar juokingiau at- 
rodys Cezaris Ricas, davinėjantis nurodymus ypatingai ap- 
tarnauti damas. 

Čes sukikeno. 

— Tu ir Natanas turėsite perpasakoti man kiekvieną 
smulkmeną. 

— Ką turi galvoje? Tu ir pati viską pamatysi. Tik ne- 
sakyk, kad nerimauji dėl padorumo. Damai galbūt ir nepri- 
dera pietauti viešame restorane, tačiau jei ji yra viešbučio 
gyventoja, jis tampa jos namais. Savaime suprantama, kad 
gali drąsiai pietauti “Savojos" restorane. — Paskui pasi- 
taisė: — Su savo vyru. Aš būsiu jo svečias. 


Kai lordas Rendalas palydėjo Čes iki jos apartamentų 
durų, jie rado Netą, apsikrovusį dėžėmis. Didžiąją jų dalį 
sudarė rūbai ir aksesuarai. Keturiose didžiausiose sukrau- 
tos cigaretės. 

Stendišas apstulbo. 

— O jūs, amerikiečiai, tikrai greitai tvarkote reika- 
lus. — Specialus užsakymas Velso princui privertė jį pra- 
trūkti juokais. — Turiu tuoj pat eiti ir susitarti dėl pre- 
zentacijos, — tarė jis. — Rytoj nepriiminėkite jokių pa- 
kvietimų. Bertis sekmadieniais visada nuobodžiauja. Tai 
bus puikus priešnuodis, jei tik jis neišvykęs iš miesto. Vis- 
ką jums pranešiu. 

Kitą popietę, sekmadienį, Stendišų karieta nugabeno 
lordą Rendalą, Netą, Čes ir raudonmedžio dėžę, pilną pri- 
krautą karališkųjų cigarečių, į Malboro rūmus, Jo Kara- 
liškosios Šviesybės Velso princo Alberto rezidenciją Lon- 
done. 

Netas ir Stendišas buvo nepriekaištingai pasidabinę 
naujais, madingais šiek tiek trumpesniais frakais, dryžuo- 
tomis kelnėmis ir akinančiai baltais marškiniais. Prieš su- 
sitardamas dėl šios popietės, Rendalas buvo matęs užrašus 
ant dėžių, kai jos stovėjo Neto ir Čes apartamentuose. Ne- 
tas atrodė kaip Netas, nepasikeitęs. Jis atsisakė išsitepti 
plaukus pomada. Ji, jo manymu, per daug panaši į tabako 
dervą. Čes vilkėjo vieną iš savo naujųjų apdarų. Tai buvo 
popietinė, manieringa suknelė siauromis rankovėmis ir ne- 
ilgu šleifu. Ji taip pat buvo padabinta balta, didele apykak- 

le ir baltais plačiais rankogaliais. Suknelė granatinės spal- 
vos, pasiūta iš indiško kartūno. Tiek viena, tiek kita smar- 
kiai skyrėsi nuo pastelinių spalvų muslino, iš kurio siūtais 
drabužiais pastaruoju metu rengėsi visa visuomenė. Jos bal- 
tos pirštinaitės ir Šiaudinė skrybėlė buvo be jokių papuoši- 
mų — dar vienas stulbinantis skirtumas. Ji atrodė elegan- 
tiškai, santūriai ir kitoniškai. 

— Mano brangioji ponia Ričardson, būkite maloni ir 
pasakykite man, kas sukūrė šitą žavingą kostiumą, — tarė 
princesė Aleksandra. Ji laukė atkišusi ausį. 

— Jo vardas Liuteris Vitselas, madam. Visos manęs 
klausia, tačiau jūs esate pirmoji, kuriai pasakiau. 

Aleksandra pridėjo pirštą prie lūpų. 

— Nepasakysiu nė vienai gyvai dvasiai. Užrašykite, 
prašau, jo adresą. Mano freilina tuojau pat atneš popieriaus 
ir rašiklį. 

Kai cigaretės buvo pristatytos, įsivyravo laisva ir vi- 
siškai nevaržoma atmosfera. Princas primygtinai norėjo pa- 
spausti Netui ranką ir paplekšnoti per nugarą. 

— Tai jūs esate tas vyrukas, kuris dviem metams pa- 
vertė Stendišą pajuokos objektu. Mano komplimentai, po- 
ne Ričardsonai. Tą žmogų reikėjo nusodinti. 

Jo Karališkoji Šviesybė pamerkė akį Stendišui. 

— Man patinka tavo draugas, Mefistai. Papasakok jam 
apie antradienio planus. Taip galėsime ir vėl su juo susi- 
tikti. Ponsobis viskuo pasirūpins. — Paskui jis ir vėl krei- 
pėsi į Netą. — Ar šaudote, Ričardsonai? 

— Tik Žvėris ir priešus, sere. 

— Man tai patinka. Norėčiau pasakyti tą patį, tačiau 
visus metus priešams ne sezonas. Papasakokite, ar jūsų 
krašte yra fazanų? 

— Ne per daug. Daugiausia gaudome raibutes. Kiek 
man teko girdėti, anglai jas vadina kurapkomis. 

— Puikus maistas. Mėgstu jas. — Tada princo akys 

nuklydo prie gretimai stovinčios jaunos moters. — Malo- 
nu matyti jus čia, Ričardsonai. 

Netas suprato, kad jam leidžiama pasišalinti. Jis atsi- 
traukė, “praleisdamas jį į medžioklę", kaip vėliau jis api- 
būdino šią sceną Čes ir Stendišui. 

— Ką manai apie mūsų būsimą karalių? 

— Pelnytai tinkantis šiam titului vyrukas. Tačiau ne- 
norėčiau išmėginti. 

— Tu labai įžvalgus, Netai. 

Stendišas žinojo — Netas ir Čes negalėjo to žinoti — 
kad valanda, praleista Malbore, suteikė galimybę iš neįtikė- 
tinai arti pamatyti princo šeimos ir draugų ratelį. Čia buvo 
ne daugiau nei tu tuzinai žmonių, visos trys princo dukte- 
rys, princesė Aleksandra, neišleidžianti iš rankų siuvinio, ir 
du šunyčiai, prašantys trupinių nuo arbatos padėklo. 

— Galėsiu tuo girtis visą likusį gyvenimą, — tarė 
Čes, — bet džiaugiuosi, kad viskas baigta. Aš nuspren- 
džiau atsisakyti saloninio priėmimo, Rendalai. 

— Kokio saloninio priėmimo? — paklausė Netas. Čes 
paaiškino. Jis pradėjo nuoširdžiai kvatotis. — Dieve, pa- 
laimink Ameriką. Ir teisingai darai. 

Lordas Rendalas krenkštelėjo. 

— Bijau, kad tu neturi tokio pasirinkimo, Netai. Tu 
būsi pristatytas antradienį. 

— Ką? — Čes negalėjo patikėti. — Natanas su šilki- 
nėmis kelnėmis, vos siekiančiomis kelius. Jis to nepada- 
rys. — Ji pratrūko juoku. 

— O kodėl ne? — tarė Netas. — Prisipirkau įvairiau- 
sių dabitiškų kostiumų. Galbūt tabako žmonėms tai pada- 
rytų įspūdį. — Jis pažvelgė į Stendišą. — Tu esi šeimos 
žmogus, Rendalai, o aš šiame pasaulyje visiškai žalias. Ir 
tai supratau Mančesteryje. Būčiau labai dėkingas už pata- 
rimus, kaip elgtis ir kaip geriau nesielgti. Ar nusimanai ką 
nors apie čionykštį cigarečių verslą? 

— Norėčiau apie tai sužinoti. Tačiau pirmiausia turiu 
tau pasakyti, kad antradienio priėmimas privalomas. Jo Ka- 
rališkoji Šviesybė sakė, kad nori, jog tu būtum pristatytas. 
Jo noras — mums įsakymas. 

Netas sustingo. 

— Man nepatinka, kai kas nors nurodinėja, ką turiu 
daryti. 

— Niekam nepatinka. Tačiau kartais reikia priimti ir 
tai, kas nemalonu. 

Netas šyptelėjo. 

— Manau, kad esmę pagavau. Bet iš kur aš paimsiu 
tas juokingas kelnes? 

— Aš tave rytoj nuvesiu. Aš ir pats visada išsinuomo- 
ju rūbus priėmimams rūmuose. Nedažnai jų prireikia. Jei 
tave tai paguos, tai žinok, kad aš būsiu su tavimi. Ir dar, 
nepakenčiu tokių priėmimų. 

Kokia miela porelė! Čes pagalvojo, kad tai neteisin- 
ga. Jos vyras ir jos meilužis neturėtų būti draugai. 


Pažadėtoji drama per pietus buvo visai tokia pati, 
kaip Stendišas ir sakė. Kiekviena žvaigždė turėjo savą 
gana didelę palydą ir demonstravo savo neaprėpiamą as- 
menybę. 

Sara Bernar vilkėjo suknią, taip tankiai nusėtą bran- 
gakmeniais, kad nusivilktą ją galėtum pastatyti. 

Eleonora Dusė pasipuošusi šiltnamio kamelijomis. Jos 
baltos šifoninės suknios sijonas nusėtas gėlėmis. Viena ka- 
melija prisegta prie jos demantinio koljė, primenančio šuns 
antkaklį. Taip ji puikavosi savo sėkme Diuma pjesėje “Da- 
ma su kamelijomis"'. 

Neli Melba, kuri kitą savaitę turėjo dainuoti “Travia- 
toje", taip pat priėmė iššūkį. Jos vaidmuo operoje buvo 
toks pats kaip Dusės pjesėje. Melba taip pat vilkėjo balto 
šilko apdarą. Jos suknelės šleifas buvo keturių pėdų il- 

gio, o ant jo perlais išsiuvinėtos baltos gėlės. Šleifą nešė 
du pažai balto satino kostiumais. Ji buvo pasipuošusi per- 
lais, kurių aštuonios eilės juosė jos kaklą ir buvo pakibu- 
sios viena žemiau kitos iki pat juosmens, suveržto diržu, 
taip pat padabinto perlais. Ji turėjo milžinišką baltą stru- 
čio plunksnų vėduoklę. Kažkokiu būdu jai, lydimai “Sa- 
vojos" direktoriaus, einant pro stalelį, prie kurio jau sė- 
dėjo Dusė, viena plunksna atsiskyrė. Ji nevaržoma pakilo 
į orą ir pritraukė visų žvilgsnius, plevendama Dusei virš 
galvos. Aktorė šito nepastebėjo. Kai ji galiausiai pati nu- 
sileido ant grindų, užpakalyje kėdės, atrodė, kad visa sa- 
lė su palengvėjimu atsiduso. 

Adelinos Pati ilgas apsiaustas iš povo plunksnų buvo 
tarsi įtampos atoslūgis po nepaklusnaus Melbos stručio. Ta- 
čiau Pati — nepaprasta operos primadona. Ji buvo italų ope- 
ros Žvaigždė su visa paveldėta ekstravagancija ir puikybe. 
Kai nusimetė apsiaustą, kurį tuoj pat sugavo šito laukusios 
stulbinančiai žavaus jauno italo rankos, paaiškėjo, kad jos 
suknelė taip pat iš povo plunksnų, tiktai šios netikros. Tai 
buvo įmantrios formos įvairiaspalvė plunksnų imitacija, su- 
daryta iš mažų turkio, lazurito, smaragdo, rubinų ir topazų 
karoliukų. Pirmasis patiekalas, patiektas jai pietums, už- 
sakytas iš anksto. Tai keptas povas, apkaišytas tikromis 
plunksnomis. 

Prancūzų aktorė Rejanė į salę ne įžengė, o įbėgo, juok- 
damasi ir tarškėdama prancūziškai, kartkartėmis žvilgčio- 
dama per petį, tarsi nuo ko nors spruktų. Jos suknia pasiū- 
ta iš mėlynų stručio plunksnų, kurių viduriukai paryškinti 
safyrais ir deimantais. Apyrankės iš tokių pačių brangak- 
menių apsivijusios jos rankas nuo riešų iki pat alkūnių. 

Lordas Rendalas pasirūpino, kad jų staliukas būtų stra- 
tegiškai patogioje vietoje po palmėmis, iš kur jie galėtų 
gerai viską matyti, tačiau patys būti nematomi. Sumany- 
mas geras, nes Natanas net apsiašarojo iš juoko. 

— O dangau, — pratarė Stendišas. — Rico taurės sie- 
kimas baigtas. Bet juk ten prie įėjimo Lili Langtri. 

Čes ištempė kaklą. 

— Ji buvo Jo Karališkosios Šviesybės meilužė ilgiau 
nei kitos, — paaiškino Rendalas. — Kai jos epocha baigė- 
si, jis pasirūpino, kad ji taptų aktore. 

Ponia Langtri, kaip ir kitos žvaigždės, buvo išskirti- 
nio grožio moteris. Skirtingai negu jos išsipusčiusi ne taip 
spalvingai. Tačiau pakako ir jos raudonai auksinių plaukų 
ryškumo. Juodos, nėriniuotos suknelės iškirptė tokia gili, 
kad jos moteriški atributai atrodė iškilę net per daug rizi- 
kingai. 

— Kaip jūs manote, ar ji jų nepames? — sušnibždėjo 
Čes. 

Natanas ir Stendišas susiraukę pažvelgė į ją. Jie, ži- 
noma, abu uždavinėjo patys sau šį klausimą, kaip ir visi 
kiti čia susirinkusieji. Būtent tokio efekto ponia Langtri ir 
siekė. 

Nė vienas iš tą vakarą pietavusiųjų “Savojos" restora- 
ne negalėjo prisiminti, ką valgė. Šis įvykis buvo pažymė- 
tas viešbučio folkloro grupės, teatre, operoje ir daugybėje 
Londono laikraščių. Eskofjero specialūs patiekalai, sukur- 
ti ir pavadinti žvaigždžių vardais, daug metų buvo kopi- 
juojami viso pasaulio virtuvėse. Melbos persikai “Lili 
Langtri" pavadinimu pasirodė netgi meniu viename Teksa- 
so mieste. 


Čes žinojo, kad kvaila pykti ant Natano. Juk ne jis kal- 
tas, jog Velso princas panoro jį pamatyti savo sumautame 


priėmime. Tačiau vis tiek pyko. Natanas ištisas dvi dienas 

praleis su Rendalu. Dvi dienas, kurias Rendalas galėtų pra- 
leisti su ja. Pirmadienis idealiai atspindėjo jos nuotaiką. 
Lijo lietus. Tai ne lengvas, greitai praeinantis lynojimas, 
prie kurio Londone ji buvo įpratusi, o nesiliaujanti, pilka 
ir niūri liūtis. 

Kai atėjęs pasiuntinys pranešė, kad apačioje laukia lor- 
das Rendalas, ji palinkėjo Natanui sėkmės ir sėdo rašyti 
ilgų laiškų Gasei ir Editai. Parašiusi nusviedė į šalį rašiklį. 
Parašyti reikėjo ir daugiau laiškų, tačiau jie turės palaukti. 
Ji buvo per daug nerami, kad ilgiau nusėdėtų vienoje vie- 
toje. 

Ji norėjo būti su Rendalu. Vakar buvo pirmoji diena, 
kai jie nesimylėjo, ir geismas varė ją iš proto. 

O šiandien? O rytoj? O visos kitos dienos? Kada jie ir 
vėl bus kartu? Tai buvo nepakenčiama. 

Ji slankiojo po apartamentus lyg liūtas, uždarytas nar- 
ve, kol buvo pranešta, jog pono Ričardsono užsakyta ka- 
rieta jau paruošta. Ji bus jų žinioje visą likusį buvimo vieš- 
butyje laiką. 

— Liepkite vežikui palaukti, — tarė ji pasiuntiniui. — 
Tuoj pat nusileisiu žemyn. — Nepaisant lietaus, jai reikėjo 
ištrūkti į orą. 

Ji pasitarė su durininku dėl savo senų baldų paieškų ir 
Iš jo gavo aštuonių antikvariatų sąrašą, kur galėtų užtikti 
ko ieškanti. Čes iš karto pasijuto geriau. 

Ankstyvą popietę ji sugrįžo skaudama galva ir kone 
visai netekusi vilties. Visi antikvariniai daiktai buvo pran- 
cūziški, dauguma jų paauksuoti, 0 visi parduotuvių savi- 
ninkai tvirtino tą patį: niekas neperka praėjusio amžiaus 
angliškų baldų, todėl niekas jais ir neprekiauja. Vargu ar 
Jai pavyks ką nors surasti. 

Grįžo Natanas. Jai pasirodė, kad jis perdėtai sužavė- 
tas rūbų nuoma, kur lankėsi. 

— Tau reikia užkąsti, — tarė Netas. — O kai nustos 

skaudėti galvą, pagalvosime, ką daryti su šitais. — Jis pa- 
rodė į krepšį, pilną didžiulių keturkampių baltų vokų. 

Žinia apie jų pakvietimą į Malboro rūmus pasklido ne- 
įtikėtinu greičiu. Jų laukė aštuoniolika pakvietimų į pri- 
ėmimus, arbatėles, pietus. 

— O Dieve, — pratarė Čes. — Geriau paskubomis už- 
kąsiu ir persirengsiu. Numanau, kad šią popietę pas mane 
užsuks daug damų. 

Jų buvo trisdešimt septynios. Laimei, vizitų taisyklės 
labai griežtos. Daugiausia penkiolika minučių. Damos at- 
eidavo ir išeidavo, o svetainė nebuvo perkrauta kėdėmis. 

Tarp atsakymų į klausimus, kas dar buvo pas Velso 
princą ir ką vilkėjo princesė, Čes pavyko įterpti ir savo 
klausimą apie angliškus baldus. Viena dama sakė, kad kažką 
girdėjo apie Deizės Polinger tetą — o galbūt tai buvo jos 
mamos teta, nesanti tuo tikra — bet kuriuo atveju Deizė 
paveldėjo daugybę senų daiktų, kurių nori atsikratyti. Ne, 
Deizės nėra mieste. Ji niekada nebūna Londone. Labai mie- 
la moteris, tačiau keistoka. 

Vienos valandos, paskirtos vizitams, buvo per daug. 
Vienos valandos, nuo trečios iki ketvirtos. Be penkiolikos 
keturios Čes galvos skausmas atsinaujino. O ji buvo pada- 
riusi nedovanotiną klaidą — užsiminusi, kad kitą dieną 
vykstančiame priėmime bus oficialiai pristatytas Natanas. 

Iš nesustabdomo tarškėjimo srauto jai pavyko išspausti 
tris pavadinimus parduotuvių, kur galbūt pasiseks rasti Či- 
pendeilo kėdžių. 

— Vaisiai ne kokie, — tarė ji Natanui, — bet vis šis 
tas. Nuvažiuosiu ten iš ryto. Po pietų, kol tu sukinėsiesi 
rūmuose, atsakysiu į kelis vizitus, užuot priiminėjusi sve- 
čius. Tam reikia daugiau laiko, tačiau ne taip smarkiai vei- 
kia nervus. 

Ji aplankys Hermioną Stendiš — tai tvirtai nuspręsta. 
Jai reikėjo ištarti Rendalo vardą, pajusti šį žodį lūpomis, 

tačiau bijojo kalbėtis apie jį su Natanu. Ji jau klausė, ar 
Rendalas pietaus su jais. Vylėsi, kad jos nusiminimas ne- 
buvo akivaizdus, išgirdus atsakymą “ne"". 

— Kodėl mums šįvakar ir vėl nenusileidus į restoraną 
papietauti? — paklausė Čes. Jai nerūpėjo — padoru tai ar 
ne. Galbūt galės pasėdėti kėdėje, kurioje vakar sėdėjo Ren- 
dalas. Turėjo kažkuriuo būdu pajusti kontaktą su juo, ant- 
raip išprotėtų. 

— Nebloga mintis, — pritarė Natanas. — Ten vėl tu- 
rėtų vykti koks nors pasirodymas. 


Čipendeilo kėdžių nebuvo. Grįžus į “Savoją", Čes ir 
vėl kankino galvos skausmas ir neviltis. 

Tačiau atėjo Rendalas, ir ji išgijo. 

— Netas jau beveik apsirengęs, — perspėjo jis. Tada 
paskubomis ją pabučiavo, kai jo pirštai tuo tarpu glostė jos 
krūtis. Kai pasipuošęs žaliu šilku ir brokatu, baltomis ko- 
jinėmis ir aksominiais bateliais su Žvilgančiomis sagtimis 
į kambarį įžengė Netas, Rendalas buvo vienoje svetainės 
pusėje, o Čes sėdėjo ant sofos kitoje. 

— Jaučiuosi lyg asilas su kaspinais ant ausų ir ant uo- 
degos, — tarė jis. Rendalas padavė jam ilgą apsiaustą. Po 
kitu paslėpė savo prašmatnų apdarą. Čes net nepastebėjo, 
kad ji nespėjo pamatyti jo išvaizdaus muškietininko kos- 
tiumo, jo d' Artanjano. Ji turėjo valdytis, kad per visą kam- 
barį nepribėgtų ir nepultų jam į glėbį. Būti šalia ir negalė- 
ti jo paliesti — blogiau nei būti toli nuo jo. 

Prie visų dienos nesėkmių prisidėjo dar ir tai, kad Her- 
mionos nebuvo namuose. Čes liepė vežėjui iki ketvirtos va- 
landos vežioti ją kur pakliūva, o paskui parvežti namo. Ji 
susirietė karietos kamputyje į kamuoliuką ir pravirko. 


— Kas atsitiko tavo akims, kad paraudusios? — pa- 
klausė Natanas. 

Ji sakė, kad į jas pateko pelenų. 

— Ar gerai pasilinksminai? 

— Ne, aišku, kad ne. Negana to, kad atrodžiau lyg koks 
beždžionė, Jo Karališkoji Visagalė Šviesybė dar pagausi- 
no mano bėdas. Jis “pageidauja", kad šįvakar klube loš- 
čiau su juo kortomis. 

Čes pasijuto taip, tarsi jos kojos būtų pačios pakilu- 
sios nuo žemės. Buvo tikra, kad vos tik Netui išėjus, pas ją 
ateis Rendalas. Tebūnie palaimintas Velso princas. 


Jie mylėjosi siauroje lovoje viename iš mažučių tarnų 
miegamųjų, kuris irgi priklausė jų apartamentams. 

— Tu net neįsivaizduoji, kaip aš tavęs ilgėjausi, — 
tarė Rendalas, kai jie baigė. 

— Ilgėjausi tavęs dešimt kartų stipriau, — jam į lū- 
pas sušnibždėjo Čes. Ji prisispaudė prie jo kūno, reika- 
laudama dar. 

Tačiau jis atsistojo. 

— Mes privalome rizikuoti, brangioji, tačiau negali- 
me pamesti proto. Ateik pas mane rytoj. Pasakyk, kad eini 
apsipirkti. Dabar turiu išeiti, 0 tu turi nusiprausti. Tu kve- 
pi mylėjimusi. 

— Man patinka mylėjimosi kvapas, kuris toks kaip ta- 
vo, — paprieštaravo Čes, tačiau žinojo, kad jis teisus. Grei- 
tai išauš rytojus. 


Kitomis dienomis Čes suvokė, kad Rendalas sakė tie- 
są. Apgaudinėjimas ir pavojus, kad apie juos sužinos, iš 
tiesų suteikė jų susitikimams papildomo jaudulio. 

Kaip ir dauguma londoniečių, ji ir Natanas išsiruošė į 
Derbį, į pačias svarbiausias metų žirgų lenktynes. Epsom 
Daunse susirinko ištisa žiūrovų minia. Hercogai alkūnė- 
mis badėsi su gatvių šlavėjais, hercogienės — su barmenė- 

mis. Visi puikiai leido laiką, nors visą dieną su pertrauko- 
mis lijo lietus. 

Netas surado medinę dėžę Čes atsistoti, o jo stambus 
kūnas saugojo ją nuo mojuojančių, šaukiančių ir besistum- 
dančių žmonių. Kai nugalėjo lordo Rouzberio žirgas, ji ir- 
gi džiaugsmingai šūkalojo. Tūkstančiai reiškė ovacijas kar- 
tu su ja. Žavusis naujasis premjeras dar nepadarė nieko, 
kas supykdytų žmones, ir todėl jiems patiko turėtų tokį azar- 
tišką vyriausybės vadovą. 

Vėliau tą pačią popietę pro minią prasibrovęs Stendi- 
šas atėjo su jais pasisveikinti. Pamačiusi jį ateinantį, Čes 
jautėsi laimingiausia ir patraukliausia moterimi šioje Že- 
mėje, nes jis neištvėrė neatėjęs. Jo nusilenkimas ir atsai- 
nus rankos pabučiavimas — tai viskas, ko reikalavo etike- 
tas, ir nė trupinėlio daugiau. Tačiau per pirštinę ji pajuto, 
kaip truputėlį per smarkiai jos ranką spaudžia jo pirštai. 
Kai jis juokėsi ir šnekučiavosi su Natanu, jai patiko apsi- 
metinėti, kad ją domina tik tai, ką jis sako Natanui, o ne jo 
peties prisilietimas minios spūstyje. 

Stendišas atnešė Netui nemalonių naujienų. Jo Kara- 
liškoji Šviesybė būtų laiminga, jei Netas ir vėl atvyktų 
šįvakar į Malboro klubą vienuoliktą valandą bakarato par- 
tijai. 

Lošimas praėjusį vakarą princui labai patiko. Daugiau 
nei savaitę Netas eidavo į klubą kone kasdien. Visada vė- 
lai ir užsibūdavo ten iki aušros. Tada pas Čes ateidavo Ren- 
dalas. Rytais ji eidavo pas jį. Jai kaskart buvo vis lengviau 
ir lengviau meluoti apie neegzistuojančias parduotuves, ku- 
riose nėra to, ko jai reikia. 

Ji taip pat vis labiau pavargdavo, nes po pietų turėda- 
vo priiminėti svečius ar atsakinėti į jų pakvietimus. Be- 
veik kiekvieną vakarą ji ir Natanas būdavo kviečiami pas 
ką nors pietų. Netą pristačius rūmuose, kvietimų dar pa- 
daugėjo. 

Netas buvo ant išsekimo ribos, nes ištisas dienas jis 
tardavosi su stambiais tabako perdirbėjais, stengdamasis 
juos įkalbėti įsijungti į jo sukurtos kompanijos veiklą. 

— Su malonumu nudėčiau tavo pusbrolį už tai, kad 
įtraukė į tą nelemtą Malboro Klubo gyvenimą, — kalbėjo 
jis. — Jei tik tuomet ten nepasirodytų stambiausi Anglijos 
tabako magnatai. Tada tikrai turėčiau pralošti jiems visus 
savo pinigus kartu su Berčiu. — Paskui jis sukikeno, tačiau 
pavargusiai. — Neblogai, kai vyrukas iš fermos Alamanso 
apygardoje būsimą Anglijos karalių gali vadinti Berčiu. 

Čes buvo gaila jo, ir ji nekentė savęs už tai, kad jam 
meluoja. Tačiau jausmas, laikantis ją savo nelaisvėje, bu- 
vo stipresnis už bet kurį iki šiol patirtą. Jame buvo įsikū- 
nijęs Rendalas, jo rankos, jo lūpos, jo kūnas. Šitaip elgtis 
ją vertė aistra. 


Staiga birželio vienuoliktąją vežėjų streikas baigėsi. 
Čes atrodė, kad transporto priemonių gatvėse gerokai pa- 
daugėjo. Dabar kelionė iki Rendalo namų užtrukdavo dvi- 
gubai ilgiau ir įvarydavo jai dvigubai daugiau siaubo, kol 
galiausiai nuvykdavo į vietą. Kitą dieną jis jai pasakė, kad 
išvyksta savaitgaliui. 

— Aš taip pat nenoriu būti be tavęs, meno meile, ta- 
čiau Jo Karališkoji Šviesybė liepė man būti jo jachtoje Ka- 
rališkojoje Temzės Regatoje. Tu žinai, kad negaliu atsisa- 
kyti. Tai tik dvi dienos, Čes, neperdėk. 

— Kodėl vietoje tavęs ten negali dalyvauti Natanas? 
Juk būtent iš jo galima tikėtis, kad praloš kortomis. 

Stendišas nusijuokė. 

— Jis pasakė Jo Karališkajai Šviesybei, kad jį siau- 
bingai kamuoja jūros liga. 

— Bet nieko panašaus nėra. 

— Jis labai sumanus, tas tavo vyras. 

Čes pasirodė, kad jis pabrėžė paskutiniuosius du žo- 

džius. Ar jis supyko? Ar ji pradeda jam nusibosti? Ji prisi- 
minė vienos damos kažkokiame vakarėlyje ištartus saldžius, 
tuo pačiu ir geliančius žodžius: “Tau labai pasisekė, mano 
brangioji, nes šį sezoną laimėjai Mefisto simpatiją. Jis tik- 
rai geras meilužis, kol jam nepabosta". Likusias dvi die- 
nas iki savaitgalio jiems būnant kartu, Čes nereiškė dau- 
giau priekaištų ir stengėsi atrodyti linksma. 

Šeštadienis ir sekmadienis buvo skirti poilsiui. Čes net 
nežinojo, kaip jai šito reikia, kol pailsėjusi pasijuto kur kas 
geriau. Ji ir Natanas neskubėdami vaikštinėjo po parkus 
šalia upės, valgė ledus, nuėjo į orkestro koncertą. Be to, 
kalbėjosi. Jau daugybę savaičių jie neturėjo laiko niekieno 
neskubinami pasikalbėti. 

Jis papasakojo, kad jam veikiausiai netrukus pavyks 
įkalbėti vieną verslininką, užsiimantį tabako perdirbimu, 
įsijungti į jo kompanijos veiklą. Vos tik bus žengtas pir- 
masis žingsnis, kiti seks iš paskos. 

Ar jis sakė tai anksčiau? Ar pasakodavo visas smul- 
kmenas po kiekvieno susitikimo su tais žmonėmis? Ji ne- 
prisiminė. 

Pirmą kartą Čes pasijuto kalta dėl savo romano. Nata- 
nas niekada jos nemylėjo. Jis niekada su ja nesimylėjo. Ta- 
čiau ji buvo lygiavertė partnerė toje jo gyvenimo dalyje, 
kuri jam buvo svarbiausia — tai jo verslo gimimas ir vys- 
tymasis. Jam jis suteikė netgi jos vardą. Stendiš. 

Iš pokalbių su kitomis moterimis ji žinojo, kad jų vy- 
rai niekuo su jomis nesidalija, išskyrus pavardes ir kart- 
kartėmis lova. Ji buvo kur kas laimingesnė negu jos. Nata- 
no dėka. Niekada, nė minutei neturėjo išduoti taip, kaip 
išdavė. Kad ir kaip buvo pamišusi dėl Rendalo, turėjo do- 
mėtis tuo, ką Natanas daro, rūpintis jo sėkme. 

— Ar matei šitai? — Natanas padavė jai madingo sa- 
vaitraščio “Iliustruotos naujienos" sekmadieninį numerį. Ja- 
me buvo apibraukęs reklaminį skelbimą. Stambiu šriftu 

Išgarsintas cigarečių pavadinimas “Full Dress"*. Kiek že- 
miau mažesnėmis raidėmis atspausdinta informacija, kad jas 
galima rasti visose tabako parduotuvėse. Dar mažesnėmis 
raidėmis įvardytas gamintojas: Kinis Brosas, Niujorkas. 

— Tai vienas iš tų, kuriuos pavyko praryti Bakui Dju- 
kui, — pastebėjo Čes. — Ką jie veikia Londone? Ar ma- 
nai, kad jis žino tavo planus, Natanai? 

— Galbūt, bet negaliu būti tikras. Tie anglai tokie ne- 
kalbūs, kad net nenori atsiliepti, kai į juos kreipiamasi var- 
du. Tarsi netgi tai, kas jie tokie, būtų paslaptis, jau nekal- 
bant apie tai, kuo jie užsiima. Jau matau, kaip jie išplėšia 
liežuvį klerkui, bent žodeliu prasitarusiam apie juos Bako 
vyrukams ar kam nors kitam. 

— Ar manai, kad Amerikos tabako kompanija ruošiasi 
ir čia pradėti kainų karą? Juk tai yra Djuko arkliukas, ar ne? 

— Būtent tai jis ruošiasi daryti namuose. Tiktai reika- 
las vis dar sukasi apie kramtomąjį tabaką, o ne apie ciga- 
retes. Jo rankos užimtos tikra kova. Dikas Reinoldsas ne- 
turi didelių pinigų banke, tačiau Ligetas ir Majersas gali 
sumažinti kainas kartu su Baku ir dar kurį laiką nesijausti 
nuskriausti. Mes pasirinkome puikų laiką. Bakas šiuo me- 
tu užimtas savo kieme. Džiaugiuosi, kad pastebėjau Kinio 
skelbimą. Galiu juo pasinaudoti žmonėms, su kuriais vedu 
derybas, įbauginti. 

Čes pažvelgė į jį kaltinančiu žvilgsniu. 

— Natanai Ričardsonai, ar tai tu padavei šį skelbimą? 

— Argi galėčiau ryžtis tokiam žemam ir nedoram poel- 
giui? — Jo akys buvo linksmos; Čes pagalvojo, kad dabar jis 
atrodo mažiau pavargęs, labiau panašus į save. Ji patyliukais 
šventai prisiekė, kad nuo šiol bus jam geresnė partnerė. 

Tačiau pirmadienį apsilankė Rendalas. Jis atnešė gerų 
naujienų. Cigaretės, skirtos Jo Karališkajai Šviesybei, kara- 
liškojoje jachtoje turėjo didelį pasisekimą. Bertis nuspren- 
dė paskelbti jas oficialiomis Malboro klubo cigaretėmis. 


* Pilna apranga (anęl.) — Vert. past. 

— Ten visi rūko cigarus, — šaltai tarstelėjo Netas, — 
todėl jam nedaug tekainuos. 

— Bet tu juk užsakysi jų dar, ar ne? — neatlyžo Sten- 
dišas. 

— Aš jau užsakiau. Dėžės turėtų atkeliauti mėnesio 
pabaigoje. Taigi liko dvylika dienų. 

Čes balsu aiktelėjo. Ji paskubomis atsiprašė, dėl šio 
garso kaltindama virškinimo sutrikimą. Tačiau iš tikrųjų 
negalėjo patikėti, kad taip greitai prabėgo laikas. Ji to ne- 
ištvers. Jie turėjo bilietus į Niujorką liepos antrai dienai. 
Ji negali palikti Rendalo. Ji nepaliks. 

Čes pažvelgė į jį paklaikusiomis akimis. Jo akys ją 
perspėjo. 

— Jau šįvakar klube gali pradėti raginti pakeisti ciga- 
rus cigaretėmis, Netai, — tarė jis su užuojautos grimasa 
veide. — Jo Karališkoji Šviesybė paprašė manęs perduoti 
pakvietimą. 

Čes nudelbė akis ir žvelgė į savo kelius, kad nuslėptų 
ją užliejusį džiaugsmą. Šįvakar ji bus su Rendalu. 

Liepa vos po dviejų savaičių. Per dvi savaites daug 
kas gali pasikeisti. Gali užsitęsti Natano derybos, princas 
gali pasikviesti jį į žemyną palošti. Buvo milijonai gali- 
mybių. 

Dabar ji mėgausis šia akimirka, kai šalia yra Rendalo 
kūnas. Visa kita nesvarbu. 


Tą savaitę vyko Askoto lenktynės. Londonas neištuš- 
tėjo taip, kaip per Derbio lenktynes. Askotas buvo skirtas 
aristokratams, o ne visiems mirtingiesiems. Supuvęs Ke- 
lias ištuštėjo, tačiau ne pakrantės gatvė. Čes susierzinusi 
žvelgė į judrų eismą. 

Viskas gyvenime ją erzino. Natanas pareiškė, kad ne- 
nori vykti į Askotą. Pasak jo, jau Epsom Daunse jis susida- 
rė pakankamai aiškų lenktynių Anglijoje vaizdą. Be to, pa- 
kaks ir tų lenktynių, kuriose šiais metais jiems dar teks da- 
lyvauti namuose. 

Rendalas negalėjo jos lydėti. Jis ketino dalyvauti po- 
kylyje užmiestyje netoli Vindzoro ir lenktynėse su vienu 
pokylyje dalyvausiančios grupės nariu. 

— Visi vyksta į užmiestį, — kalbėjo jis. — Maniau, 
kad tave ir Netą taip pat kas nors pakvies. Juk jūs kviečia- 
mi visur. 

— Ką gi, mūsų nepakvietė. O dabar nematysiu tavęs 
ištisas tris dienas. 

Jis palietė jos lūpas. 

— Pagalvok, kaip bus, kai aš sugrįšiu po trijų alkanų 
naktų, kurias širdimi ilgėsiuos tavęs... Tai bus kur kas ge- 
riau nei šitai. — Jo pirštai nuslydo prie jos palaidų plaukų, 
o paskui juos suėmė ir pritraukė jos veidą bučiniams. 

Bet tai buvo prieš dvi dienas. Be to, ji elgėsi taip, kaip 
buvo prisiekusi nesielgti; buvo aikštinga ir reikli, užuot bu- 
vusi mylinti ir linksma. Dabar ji kankino save visomis kaž- 
kada girdėtomis pasakomis apie užmiesčio pobūvius. At- 
rodė, kad tai ne kas kita, kaip apdairiai surežisuoti ištvir- 
kavimo žaidimai su miegamųjų schemomis ir planais, kas 
kuriame apsistos, kad kuris nors per klaidą nejeitų į ne tą 
miegamąjį. 

Kas bus su Rendalu vietoje jos? 

— Nejaugi negali važiuoti greičiau? — šūktelėjo ji ve- 
Žėjui, nors ir žinojo, kad jis stengiasi kaip įmanydamas. 
Geriau jau tie nelaimingi vežėjai nebūtų nutraukę savo ne- 
lemto streiko. Tada bent jau galėjai greičiau pasijudinti. 

Liuteris Vitselas buvo be galo laimingas ją matyda- 
mas. Jis šoktelėjo ant pirštų galų, pagriebė nuo kėdės šilko 
atraižą ir džiaugsmingai ją pasodino. 

— Tik ištarkite žodį, ir jūsų noras bus išpildytas, — 
su patosu kalbėjo jis. — Sijonas su drugelio sparnais? Mė- 
nulio spindulių šalis? 

Čes nenoromis nusijuokė. Ji nebuvo linkusi atsisakyti 
savo paniurusios nuotaikos, tačiau Liuterio džiūgavimui ne- 
įmanoma atsispirti. 

— Devonšyro hercogienės balius, — tarė ji. Liuteris 
iškėlė į viršų rankas ir lyg paklaikęs parklupo ant kelių. 

— Sezono įvykis, — atsakė jis. — Turėčiau viršyti sa- 
vo mūzos galimybes. — Jis ilgais pirštais įsirausė į savo 
neįprastai oranžinius plaukus. 

Čes pastebėjo siaurą lovą ir nedidelį stalą su maža du- 
jine viryklėle. Visa tai kambario kampe turėjo užstoti 
pertvarą. “Kokia buvau savanaudiška kiaulė, — pagalvojo 
ji. — Jei būčiau visoms, kurios klausė, pasakiusi, iš kur ga- 
vau rūbus, vargšas Liuteris dabar veikiausiai klestėtų. Prin- 
cesė tikriausiai paklausė tik iš mandagumo. Liuteris per 
daug avangardiškas tokiai kaip ji. Juk ji — būsima kara- 
lienė; ji negali sau leisti būti kitokia". 

— Matau jūsų neprilygstamą alebastrinę odą tarsi mė- 
nesieną paslaptingo sodo tamsoje, — kalbėjo Liuteris. 

Čes skyrė jam visą savo dėmesį. Pakvietimas į šį ba- 
lių buvo pasisekimo visuomenėje liudijimas. Ji buvo gir- 
dėjusi apie damas — ir džentelmenus — besineriančius iš 
kailio, kad tik jį gautų. Ir visai nesvarbu, kad ji gavo pa- 
kvietimą tik dėl Natano draugystės su princu. Svarbiausia, 
kad buvo pakviesta. Tai buvo kompensacija už įžeistą sa- 
vimeilę, kai jie nebuvo paprašyti į visus tuos užmiesčio 
pobūvius. 

— Ji neturėtų būti per sunki, pone Vitselai, — perspė- 
jo Čes. — Vidury liepos bus karšta. — Ji nenorėjo patikė- 
ti, kad jos Anglijoje jau nebebus. 

— Ir tūkstantis žvakių, apšviečiančių pokylių salę, — 
toliau liejosi Liuterio patosas. — Tai bus panašu į patį pra- 
garą. 

Nusileidusi ilgais laiptais iš Liuterio studijos, Čes at- 
sitrenkė į pilką rūko sieną. Iš pradžių ji išsigando. Karie- 
tos nematyti. Girdėjo duslius žingsnius, tačiau žmonių taip 
pat neįžiūrėjo. Tai buvo pirmasis tirštas rūkas, kurį ji iš- 
vydo. 

Vos tik supratusi, kas tai, Čes susijaudino. Būtent apie 
Jį buvo skaičiusi. O štai tas vos regimas šešėlis galbūt yra 
vienas Šerloko Holmso herojų. 

— Ei, — šūktelėjo ji. — Ar Ričardsono karieta čia 
yra? — Liokajus, sėdėjęs karietos gale, pro miglą prasi- 
brovė prie jos ir iš lėto nuvedė iki karietos. 

— Į Beiker stritą, — paliepė vežėjui. 

— Kur, madam? 

— Beiker stritas, — pakartojo Čes. — Numeris 221B. 

Vežėjas kalbėjo, atsargiai parinkdamas žodžius. Mis- 
teris Holmsas, paaiškino jis, išgalvotas personažas. 

Čes nusijuokė. 

— Žinau. Be to, jis miręs. Tačiau aš vis tiek noriu į 
Beiker stritą. 

Karietai judant rūko apgaubtomis gatvėmis, ji žvelgė 
pro langą. Kartkartėmis iš nebūties išnirdavo veidas, ar- 
klys, pašto dėžutė ar lempos stulpas ir vėl taip pat netikė- 
tai dingdavo. Garsai skambėjo iškreiptai ir prislopintai. 
Kartais Čes atrodydavo, kad girdi kažką dainuojant, o kar- 
tais tai labiau primindavo raudą. 

Visa tai buvo labai keista ir keistai žavu. 

Ji iš visų pusių apėjo kvartalą, kur neva buvęs Holm- 
so namas. Nerado įėjimo, nes jo ir nebuvo. Tačiau jokių 
ženklų nematyti nė ant vieno pastato. Viename jų galėjo 
būti kambarys su garsiuoju detektyvo moksliniu apara- 
tu. Šiame pilkumos apgaubtame pasaulyje viskas įma- 
noma. 

Ji turėjo neatitraukti pirštų nuo masyvių sienų, nes ki- 
taip būtų visiškai pasimetusi, dėl to ir perspėjo sunerimęs 
vežėjas. Slinko lėčiau už sraigę. Ten, kur buvo išsikišę laip- 
tai, turėjo iš visų trijų pusių juos apčiuopti, kad vėl sugrįž- 
tų prie besitęsiančios vientisos sienos. 

Tai buvo nepamirštamas nuotykis. 


— Man buvo neramu, kad tu gali pasimesti, — tarė 
Natanas, jai grįžus į viešbutį. 

— Buvau maždaug valandą, — atsakė Čes, — tačiau 
dariau tai specialiai. — Ji papasakojo jam apie visus tuos 
nematomus pastatus Beiker strite. 

— Vos nenuklydau į upę, — juokdamasis kalbėjo Ne- 
tas. — Maniau, kad einu pakrante, tačiau iš tikrųjų slinkau 
kažkokia jai statmena gatve. Jei kažkoks mažas vagišius 
nebūtų mėginęs apšvarinti mano kišenių, dabar jau būčiau 
pašaras žuvims. Kai jis mane pargriovė, pamačiau kelią rū- 
ko apačioje. Jis kažkaip keistai kyla ir leidžiasi. 

— Jei tiktai būčiau tai žinojusi. Būčiau tiesiog pritū- 
pusi ir išsiaiškinusi, kur esu. 

— Nori pabandyti? 

— O, taip! 

Jie susikibę rankomis, klupinėdami per viešbučio so- 
dus skubėjo pakrantės link. 

— Jis sklaidosi, — liūdnai tarė Čes. — Pažvelk, vir- 
šuje matyti dangaus lopai. 

— Tuomet greičiau prigulk, kol visai neišsisklaidė. Sa- 
koma, kad vasarą taip nutinka labai retai. 

Ji atsiklaupė, o paskui kniūbsčia išsitiesė ant žvyruo- 
to tako. Nosis kone lietė kažkokias į gvazdikus panašias 
gėles. Stiprus jų kvapas buvo aitrus ir saldus. 

Po akimirkos pajuto Natano ranką po savo ranka. 

— Geriau kelkis, kol tavęs kas nors nepamatė ir neiš- 
kvietė greitosios pagalbos. Rūkas sklaidosi labai greitai. 

Čes nenoriai pakluso. Ji jau daugybę metų nesilinks- 
mino taip padūkėliškai ir niekada anksčiau nematė, kokia 
sudėtingai graži gali būti maža, rausva gėlelė. 

Tą vakarą jie pietavo savo apartamentuose. Natanas 
sakė, kad jis visiškai neturi noro puoštis, ir Čes su juo su- 
tiko. Buvo labai malonu apsivilkti arbatinę suknią ir užsi- 
dėti neįveržtą korsetą. 

Po pietų jie skaitė. Natanas turėjo krūvą ataskaitų iš 
fabrikų. Čes pasiėmė dar neišleistą Džordžo de Murjė ro- 
maną, kurį jai buvo davęs Rendalas. Ji prisiminė, kaip jo 
pirštai lietė jos pirštus, paduodami knygą, ir kūną trum- 
pam užliejo malonus jaudulys. Greitai jis sugrįš. 

Romanas buvo labai bohemiškas. Čes netruko į jį įsi- 
jausti. Pagrindinė herojė — jauna Paryžiaus pozuotoja, var- 
du Trilbi. Ji buvo pritrenkianti; pozavo nuoga, keikėsi, mie- 
gojo su vyrais, nejausdama jokio gėdos ar kaltės jausmo, 
taip pat rūkė cigaretes. 

Čes nustojo skaityti, kad papasakotų Natanui apie Tril- 
bi potraukį tabakui. 

— Galbūt visos palaido elgesio moterys rūko. Turė- 
tum nusiųsti ką nors į tą miesto dalį, kur jos gyvena, kad 
išsiaiškintum. Jei tai tiesa, ten galėtum parduoti nemažai 
cigarečių. 

Natanas išleido kažkokį neįsipareigojantį garsą ir per- 
vertė puslapį. Jis jau žinojo, kad kai kurios prostitutės rū- 
ko. Ne sykį lankėsi tokiame name, tačiau visada rinkdavo- 
si tik nerūkančias kekšes. Tabako kvapas jam buvo nepa- 
kenčiamas. 

Natanui nuėjus miegoti, Čes dar ilgai skaitė. Ji buvo 
pakerėta pamišusio muzikos mokytojo ir suvedžiotojo, var- 
du Svengali, kuris užhipnotizavo vargšę Trilbi ir pavertė 
savo verge. 

Jis taip pat padarė ją garšiausia Europos dainininke. 

Jo kerų dėka ji turėjo tokį skaidrų balsą, kad visi klausyto- 
jai bučiavo jai kojas, kurios visada būdavo basos. 

Čes skaitė ilgus pigaus popieriaus puslapius, o per- 
skaitytus metė ant grindų. Kai Svengali ištiko širdies smū- 
gis ir jis mirė Londono koncertų salės užkulisuose, ant grin- 
dų jų buvo susikaupusi jau nemaža krūva. Jo mirties aki- 
mirką Trilbi ant scenos neteko savo balso. Čes suvirpėjo ir 
pradėjo skaityti kitą puslapį. 

Per visą Trilbi smukimą žemyn, o paskui per jos atsi- 
vertimą, prabilus sąžinės balsui, ir išsigelbėjimą Čes aša- 
rojo. Mirties scena, kurioje Trilbi atgavo savo balsą ir mi- 
rė dainuodama, privertė Čes pravirkti balsu. 

Kokia puiki, nuodėminga knyga, pagalvojo ji. Čes 
tvarkingai sudėjo lapus. Ji pasiims ją namo ir duos pa- 
skaityti Džeimsui Dikui. Savo knygyne jis tikrai niekada 
neturės tokios knygos. Be to, jai neatrodė, kad šią knygą 
reikėtų parekomenduoti Literatūriniam rateliui. Ji nusi- 
Juokė iš šios minties ir nuėjo miegoti. Jautėsi taip, tarsi ir 
pati priklausytų bohemai. Juk ji pažįsta žmogų, kuris pa- 
rašė “Trilbi". Tačiau jis visiškai nepanašus į bohemos at- 
stovą. 


Pirmadienio laikraščių didelės, juodos antraštės skel- 
bė “Nužudytas Prancūzijos Prezidentas" ir nė kiek ne ma- 
žesnės “Gimė princas". Bertis tapo seneliu, ir Bakingamo 
rūmų sargyba buvo dar sustiprinta. 

Čes patiko sargybos keitimosi ceremonija. Kartais ji 
suplanuodavo išeiti iš Rendalo buto taip, kad galėtų pasi- 
žiūrėti, kaip ji keičiasi, pakeliui į "Savoją", tačiau tą pir- 
madienį ji pas jį nebuvo. Jis dar negrįžo iš Vindzoro. 

Rendalas bent jau atsiuntė laiškelį, kuriuo pranešė, kad 
grįš ne anksčiau nei po pietų. Laimei, kitos naujienos laiš- 
kelyje buvo pakankamai džiugios, kad išsklaidytų jos nu- 
sivylimą. 

Viena iš užmiesčio pobūvio viešnių buvo Deizė Po- 
linger, dama, kuri, kaip buvo kalbama, troško atsikratyti 
gausybe senų baldų. Stendišas užrašė ir mis Polinger pati- 
kėtinio vardą bei adresą. Ponas Aderlis turėjo raktus na- 
mo, kuriame sukrauti baldai, ir su malonumu parodys juos 
Čes. 

Ji stebėjo, kaip keičiasi sargyba, kol paskutinės karei- 
vių gretos sugrįžo į kareivines, o tada nuvyko į pono Ader- 
lio kontorą Bond strite. 

Tai buvo smulkaus sudėjimo, pagyvenęs džentelme- 
nas, kalbantis šnabždančiu balsu ir turintis karališkas ma- 
nieras. Jis priminė jai senelį, nors Augustui Stendišui la- 
biau patiko šaukti nei kalbėti pašnibždomis. Geras pirma- 
sis įspūdis, kurį susidarė Čes, senajam džentelmenui buvo 
labai priimtinas. 

— Tikiu, kad tokia puiki dama, kaip jūs, ponia Ričard- 
son, ras vietą ledi Elizabetos lobiui. Ji tikrai nusimintų, jei 
pamatytų, kaip mis Polinger vertina savo tetos palikimą. 

Čes vylėsi, kad tie daiktai nėra baisūs. Ji pirktų juos 
bet kuriuo atveju, kad tik kaip ir mis Polinger neužsitrauk- 
tų pono Aderlio nemalonės. 


Ledi Elizabetos namas buvo Raselo skvere, jau dau- 
gybę metų nebemadingame kvartale. Namas buvo papras- 
tas, stačiakampis karaliaus Jurgio stiliaus plytų statinys vi- 
dury keturkampio sodo, jau seniai užžėlusio piktžolėmis. 
Plytomis grįstas takelis, vedantis nuo šaligatvio iki namo, 
buvo sutrūkinėjęs ir vietomis taip pat pakeltas piktžolių, 
kurios skverbėsi pro plyšius. 

Didžiulės laukujės durys buvo padalytos į dvi aukštas 
dalis, kurių kiekvieną stiklai dalijo dar į keturias. Virš dvi- 
vėrių durų matyti didelis, grakštus, vėduoklės pavidalo 
švieslangis. 

Čes stengėsi per daug nesitikėti. Įėjimas jai priminė 
Heirfildsą. 

Ji turėjo pagelbėti ponui Aderliui pasukti didžiulį ge- 
ležinį raktą, kad atrakintų duris. Jos protestuodamos su- 
girgždėjo, tačiau atsidarė. 

Ir tada priešais save ji išvydo namus. Platus korido- 
rius buvo padengtas storu dulkių sluoksniu, tačiau vienoje 
pusėje matyti šešėlio apgaubti į viršų kylantys spiraliniai 
laiptai. Iš aukštai pro švieslangį krentanti vidun šviesa ore 
margino vaivorykštes. 

Čes tyliai pravirko. 

— Pone Aderli, — pratarė ji. — Kai buvau maža mer- 
gaitė, gyvenau visai tokiame pačiame name. Ar nepriešta- 
rausite, jei nueisiu ir prisėsiu ant apatinio laiptelio, kur ga- 
lėčiau pasimėgauti prisiminimais? 

Jį sujaudino jos ašaros ir sentimentai. Vaikas būdamas, 
jis taip pat gyveno panašiame name. 

— Galite turėti raktą, kiek tik panorėsite, brangus vai- 
ke. Grąžinsite, kai jums jo nebereikės. — Ir jis nužings- 
niavo per sutrūkinėjusias plytas. 

Čes buvo senajame name tol, kol saulės šviesą pradė- 
jo keisti sutemos. Ji pamiršo Rendalą, Netą, Londoną. Ji 
buvo vaiduoklių apsuptyje tiek širdyje, tiek mintyse. Čes 
leido laiką su savo šeima ir mergaite, kuri užaugo ir tapo 
tokia moterimi, kokia tapo ji. 

Namas už Heirfildsą mažesnis ir griežtesnis. Tačiau 
aukšti, šešėlių pridengti langai suteikė tokį patį erdvės ir 
subalansuoto apribojimo jausmą. Čes stebėjosi, kaip visi, 
tuo pačiu ir ji pati, taip įsijautė į daiktų kaupimą, kad pa- 
miršo, kas yra grožis ir ramybė. Stebėjosi, kaip ji, užaugu- 
si Heirfildse, dabar atsidūrė tokioje padėtyje, užvaldžiu- 
sioje jos gyvenimą, kai draudžiami kūno malonumai reiš- 
kė jai daugiau nei garbė, padorumas ir vedybiniai įsiparei- 
gojimai. 

Ar jos du žavieji vyresnieji broliai buvo tokie kaip 
Rendalas — patyrę ir kerintys vedusių moterų meilužiai? 
Ar jos motina kada nors atsidavė kuriam nors iš ją dievi- 
nusių vyrų? Kodėl buvo priimtina, kad jos tėvas ir senelis 
miegojo su beteisėmis vergėmis, kurios nuo jų susilaukė 
nesantuokinių vaikų? 

Ar kūniški malonumai iš tiesų valdo pasaulį? O jeigu 
taip, tai ar ta nepriekaištingai sutvarkyta erdvė aplinkui ją 
tėra tik racionalumo imitacija, kurioje niekas negali egzis- 
tuoti? 

“Tu esi tai, ko aš noriu, — tarė ji tyliam, dulkėmis 
nuklotam namui. — Grožis ir ramybė... Tačiau žinau, kad 
kai Rendalas mane palies, aš ir vėl priklausysiu jam tiek, 
kiek jis manęs norės, ir man nebus ramybės jo glėbyje, tik 
laukinis geismas ir dar labiau laukinis jo patenkinimas". 

Rakindama paskui save dideles duris, Čes jautėsi su- 
mišusi labiau nei kada nors. Tačiau ji žinojo, kad atrado 
idealą, kurio verta siekti, net jei jis ir nepasiekiamas. 

— Ačiū, kad leidote man pabūti name, — padėkojo ji 
senajam džentelmenui. — Taip, aš labai norėčiau įsigyti 
tai, ką man teiksis perleisti mis Polinger. 


— Natanai, aš pagaliau radau baldus Heirfildsui, — 
triumfuodama pareiškė Čes. 

— Tai puiku; noriu viską apie tai žinoti. Tačiau mes 
privalome eiti į tuos prakeiktus pietus, pakvietimą į ku- 
riuos tu priėmei, todėl turėtume paskubėti. Tavo kambari- 
nė jau visą valandą kuičiasi, rinkdama tinkamą suknelę. 

— Aš buvau visai pamiršusi. Aš pasistengsiu. 

Netas laukė, kol jie galiausiai atsidurs karietoje, o ta- 
da paskelbė savo pareiškimą. 

— Jau turiu pirmąjį parašą po savo nubrėžta linija, Čes. 
Kitus turėsiu iki savaitės galo. — Jis giliai įkvėpė, pripil- 
dydamas pilnus plaučius oro. — Tai atlikta. Aš nugalėjau 

Baką Djuką, — tarė jis po to, kai lėtai, su pasigėrėjimu 
iškvėpė. 

— Natanai, tai nuostabu. Kaip mes tai atšvęsime? To- 
kiai progai būtinai reikia žvakių. 

— Kad atspindėtų tai, ką aš jaučiu, vietoje žvakių tu- 
rėtų būti vulkanai. Kadangi jų nėra, mes per pietus gerda- 
mi šampaną paslapčiomis pakelsime už tai tostą. Žinai, o 
šampaną aš tikrai pamėgau. 

Tai buvo 1894-ųjų birželio 24 d. Čes nusprendė išgra- 
viruoti šią datą ant marškinių rankogalių sąsagų, ant šepe- 
čių plaukams, ant auksinio laikrodėlio ir ant kubilėlio šam- 
panui — ne, ant keturių sidabrinių kubilėlių. Stendiše jie 
surengs šaunų pokylį, kuriame nestigs žvakių, ir ji įteiks 
Natanui dovaną. Galbūt per Kalėdas. 


Vakarėlis buvo didelis, Čes apskaičiavimais, maždaug 
keturiasdešimt Žmonių. Ji savyje užspaudė atodūsį. Aptar- 
navimas dideliuose vakarėliuose truko gerokai ilgiau. 

Tada būrelyje netoliese ji pastebėjo Oskarą Vaildą ir 
nudžiugo, kad jis čia. Jei tik jis sėdėtų pakankamai arti, 
kad girdėtų, ką ji sako, pietūs galėtų tęstis iki begalybės ir 
ji vis tiek būtų patenkinta. 

Jis ją taip pat pastebėjo. 

— Konfederatų gražuole, — garsiai tarė jis, — leiski- 
te man atsiklaupti ir pasiduoti. O gal mano pagarbos kupi- 
nas nusižeminimas jau yra beprasmis? 

— Kaip malonu jus ir vėl matyti, Oskarai. Ar skaitėte 
Amerikos karo istoriją? 

Jis pabučiavo jos ranką. 

— Ne savo noru, kaip galite numanyti. Neseniai bu- 
vau priverstas išklausyti iškalbingo, trumparegio istoriko 
šnekas. Dabar esu žinovas. Jei Pietūs skirtų man armiją, 
žirgą ir didingą uniformą, ištaisyčiau visas jų klaidas. 

Jis nužvelgė ją nuo galvos iki kojų. 


154 


— Brangiajam Liuteriui beveik pavyko, nors apdaras 
ir nepakankamai karališkas. Jūs atrodote kerinčiai. 

Oskaras džiaugėsi dėl jos, taip pat ir liūdėjo. Širdies 
reikalai jam buvo labai gerai pažįstama sritis, ir jis suvokė 
tikrąjį Čes grožio šaltinį. Ji buvo mylima. Tai vertė ją jaustis 
gražia, ir ji tapo graži. Drabužiai buvo tik priedas prie jos 
laimės. Jei tik meilė galėtų tęstis, pagalvojo jis, koks gra- 
žus būtų visas pasaulis. Kaip ir Čes šįvakar. 

Ji skyrėsi nuo kitų moterų, tačiau ne per daug. Sukne- 
lės talija madingai įveržta nelyginant smėlio laikrodis, o 
standus, tviskantis sijonas užpakalyje papuoštas giliomis 
klostėmis, kurios sudarė neilgą šleifą. Kaip ir pridera, suk- 
nia neuždengė kaklo, o pūstos rankovės siekė alkūnes, kaip 
ir buvo galima tikėtis. 

Tačiau vietoje šilko, muslino ar nėrinių, Liuterį paga- 
vo įkvėpimas suderinti visus šiuos audinius. Sodriai žalio 
šilko, sodriai mėlyno muslino ir sodriai violetinio nėriniuo- 
to audinio atraižos buvo susiūtos, o tada sukirpta suknelė. 
Besikaitaliojančios spalvos ir faktūros pritraukė kambario 
šviesą ir visų susirinkusiųjų žvilgsnius. 

Čes buvo patenkinta siuvėjo darbu. 

— Brangusis Liuteris pavertė mane madų diktatore. 
Jis neprilygstamas. Papasakokite viską: kaip jums sekėsi, 
kaip jūs dabar? 

— Mano brangioji Čes, jūs privalote išmokti apsiri- 
boti. Niekada neklauskite vyro, kaip jam sekasi. Jis gali 
jums atsakyti, ir tada jums tektų kaltinti tik pačią save dėl 
nuobodaus pokalbio. 

— Niekada. Tik ne su jumis. Tačiau jei nekalbėsite 
jūs, kalbėsiu aš. Pastaruoju metu patyriau pačių nuostabiau- 
sių dalykų. Aplankiau Šerloką Holmsą ir... 

— Ką aplankėte? — Oskaras linksmai nusišypsojo. — 
Net neįtariau, kad jūs linkusi į beprotybes. Kaip puiku. 

Čes papasakojo apie savo nuotykius rūke. Oskaras 
prisiekė padaryti tą patį, vos tik miestą apgaubs rūkas. 

— Kokia beprotiškai smagi istorija, — tarė jis. — Aš, 
žinoma, ją patobulinsiu. 

Čes pajuto, kaip kažkas palietė jos kaklą, pasisuko ir 
išvydo Rendalą. Jos keliai staiga apsunko. 

— Oskarai, drauguži, tu čia jau nebepageidaujamas, — 
prakalbo Stendišas. — Laukiau tavęs visą popietę, — tyliai 
tarė jis Čes. — Kai išgirdau tave juokaujant su Oskaru, pa- 
norau užmušti jį, paskui tave, o paskui ir save. Kodėl neat- 
ėjai? 

— Pamiršau. 

— Dabar tikrai tave pribaigsiu. Velnias! Skirstoma, kas 
ką lydės prie pietų stalo. Negalime ilgiau kalbėtis. Ateik 
rytoj. Anksti. Prisiek. 

— Prisiekiu. 


Lordas Rendalas buvo susierzinęs. Jam iš dešinės vėl 
sėdėjo dar viena pasisekimo neturinti debiutantė. Jis pa- 
sveikino ją kilstelėdamas taurę ir akimis stengdamasis pa- 
rodyti susižavėjimą. Jis tiesiog atliko savo pareigą. 

Gerokai toliau prie stalo juokėsi Čes. Šis garsas sky- 
nėsi sau kelią pro sidabro tarškėjimą į porcelianą ir aukš- 
tuomenės pokalbius. Ar tai tas nuostabusis juokas pavertė 
jį kvailiu? Ne, turėjo būti svaresnė priežastis. Nes jis buvo 
kvailys. Jis maldavo, kad ji ateitų pas jį rytoj. Ne, hiperbo- 
lizuota kalba nebuvo neįprastas dalykas — tai įsimylėju- 
sių Žmonių žaidimo dalis. Nepaaiškinama štai kas: jis bū- 
tent tai ir turėjo omeny. 

Viskas buvo paruošta, suplanuota. Ji turėjo ateiti pas 
Jį po pietų, jam grįžus iš užmiesčio. Būtų su ja pasimylė- 
jęs, o tada užbaigęs jų romaną. Ji tapo per daug įnoringa, 
per daug reikli. Buvo pats laikas trauktis. Perspėjantys sig- 
nalai jam buvo gerai pažįstami: praeityje daugelį kartų yra 
pajutęs būtinybę sklandžiai viską užbaigti. 

Tai kodėl jis nusiminė, kai ji neatėjo? Jis buvo per daug 

pasaulietiškas, kad jaustų poreikį būti romano užbaigimo 
iniciatoriumi. Jei dama pakankamai protinga, kad supras- 
tų, jog atėjo galas, dar geriau. Tai paprasčiau abiem. 

Kuo ypatingas buvo šis romanas, ši moteris? Kodėl 
jis staiga geidė jos taip, kad pradėjo skaičiuoti valandas, 
likusias iki ryto? 

Jei tik ji tesės savo žodį. 

Ne, dėl to neverta jaudintis. Būtent šis unikalus bruo- 
žas ir buvo jai būdingas. Ji teikė perdėtą reikšmę tokiems 
pasenusiems dalykams, kaip pažado šventumas. 

“Unikalumas". Štai kur atsakymas. Jam net atrodė, kad 
kurį laiką jos nepamirš. Iš kitų teliko tik migloti prisimini- 
mai. Jis turės pakeisti ją kita neįprasta moterimi. Mažoji 
hercogienė, dalyvavusi užmiesčio pokylyje, turėjo nema- 
žas galimybes. 


Čes buvo pasodinta tame stalo gale, kur sėdėjo Oska- 
ras. Visi, kurie sėdėjo pakankamai arti ir girdėjo, buvo su- 
žavėti jo meniu komentarais. Beveik visi. Kai kurie suvo- 
kė, — pokštaudamas apie maisto perteklių, jis išjuokė juos. 
Dviejų sriubų ir dviejų žuvies patiekalų skrandžiui būtų vi- 
sai pakakę. Tačiau rinktis buvo galima iš visos gausybės. 
Pasak jo, kam reikėjo siūlyti troškinį, viščiuką padaže, avie- 
nos maltinukus, ėriuko kasą, geltonąją startą ar vištienos 
kepenėles? Ir visa tai buvo patiekta prieš pagrindinį patie- 
kalą, kurį dar prieš desertą lydėjo ledai ir pyragaičiai. 

Perteklius buvo cri de coeur, standartas, kurio turėjo 
paisyti kiekvienas. Čes žvelgė į šešias auksines vazas ant 
stalo, gausiai prikrautas cukrumi apibarstytų vaisių, bliz- 
gančių milžiniško auksinio sietyno žvakių šviesoje. Ji tu- 
rėjo ištempti kaklą, kad pamatytų Nataną, sėdintį kitoje sta- 
lo pusėje per penkis žmones. Kai bus atneštas šampanas, ji 
pasveikins jį, kilstelėdama taurę. 

Natas įdėmiai klausėsi neskoningai papuošalais apsi- 

krovusios damos, sėdinčios jam iš dešinės. Koks jis kan- 
trus. Ar susidomėjęs — šito niekas negalėjo pasakyti. Ta 
dama galėjo būti ir visiška nuobodybė, tačiau kartais jis 
susidomėdavo labai keistais dalykais. Čes nusprendė, kad 
paklaus jo vėliau. Galbūt ją tai irgi sudomins. 


— Apie ką, dėl Dievo meilės, jūs taip šnekučiavotės 
per visus pietus, Natanai? Ji tikriausiai išūžė tau ausį. 

— Buvo labai įdomu. Galvojau apie tai nuo tada, kai 
čia atvykome, todėl nusprendžiau jos paklausti. Ką daro 
visi Šitie Žmonės? 

— Ir? 

— Ji atsakė, kad jie visą laiką labai sunkiai dirba, ieš- 
kodami būdų, kaip nugalėti nuobodulį. 

— Ir tai viskas, ką ji sakė? 

— Na, ji neatsakė man būtent šiais žodžiais. Ji pasa- 
kojo apie arklių lenktynes, vakarėlius, pokylius, kurapkų, 
zuikių ar fazanų šaudymą, apie tenisą, golfą, šaudymą iš 
lanko, biliardą, kroketą. Jie iš tiesų pavargsta ką nors da- 
rydami, kur nors vykdami, o paskui grįždami, iš kur atvy- 
kę, vėliau ir vėl darydami tą patį. 

— Natanai, tu kalbi kaip socialistas ar bent jau pana- 
šiai. O kuo gi blogi pasilinksminimai? 

— Niekuo. Tačiau jie nepatiria malonumo. Jie tik Ie- 
kia ratu, bijodami, kad jeigu sustos, juos apims nuobodu- 
lys... Tai apgailėtina. 


Čes išsitiesė lyg katė, murkdama iš pasitenkinimo, tuo 
tarpu Rendalo rankos lėtai judėjo žemyn jos nugara, taip 
erzindamos ją, belaukiančią, kol jos palies kitas kūno da- 
lis. Jos pačios pirštai ir delnai liepsnojo, be galo trokšda- 
mi jį paliesti, tačiau ji privertė save laukti, susikoncentruo- 
dama ties šia akimirka ir atsiribodama nuo bet kokių min- 
čių apie ateitį. 

Ji jau pakankamai prikankino save spėliodama: ką da- 
rys, jei jis paprašys pasilikti; ką darys, jei jis nepaprašys. 
Vėliau, vėliau. Galvoti apie dabartį ir jausti tik tai, kas yra 
dabar. 

Ir tada — per greitai — "dabar" baigėsi. 

— Tu suteikei man labai daug laimės, mano meile. Nie- 
kada tavęs nepamiršiu, — tarė jis. 

— Prisiminsiu tave visą likusį gyvenimą, Rendalai. O 
dabar pabučiuok mane paskutinį kartą, nes jau turiu eiti. — 
Ji neverkė. Jai per daug skaudėjo, kad verktų. Jai nė nerei- 
kėjo nuspręsti, pasilikti ar ne. Rendalas apie tai net neuž- 
siminė. 


Jų išsiskyrimo dieną Čes su Natanu nuėjo į Tauerio 
tilto atidarymo iškilmes. Atrodė, kad ten susirinko visas 
Londonas. Temzė buvo perpildyta laivų, papuoštų vėliavė- 
lėmis. Abu krantai buvo sėte nusėti šventiškai nusiteiku- 
siais žmonėmis. 

Tiltas buvo tikras architektūrinis ir konstrukcinis ste- 
buklas. Jo milžiniška centrinė dalis galėjo būti pakelta, upe 
plaukiant laivui, o pats mechanizmas buvo paslėptas po 
dviem aukštais, keturkampiais bokštais su geležinėmis sto- 
go dekoracijomis. Šie bokštai priminė senovinius Londo- 
no Tauerio, stovinčio netoliese ant kranto, bokštelius su 
iškeltomis vėliavomis. Tilto karkasas nudažytas ryškiai 
Žydra dangaus spalva, o bokštai padengti granitu ir papuošti 
paauksuotomis heraldinėmis lentelėmis bei vėliavėlėmis, 
besiplaikstančiomis drėgname vėjyje. 

Kviestiniai svečiai buvo palydėti į didžiulę, dryžuotą 
palapinę, kuri buvo pastatyta netoli šiaurinio tilto galo. Mė- 
lynos kėdės sustatytos ant laiptuotų platformų, priešais ku- 
rias įrengta pakyla su karališkomis vėliavomis. 

Čes pasisveikino su kitais svečiais ir atsisėdo. Jai tei- 
kė piktdžiugišką pasitenkinimą tai, kad kone visi buvo nu- 

stėrę, jog Amerikos barbaras Natanas taip susidraugavo 
su Velso princu, kad du taip geidžiami bilietai buvo ati- 
duoti svetimšaliams. Buvo netgi dar geriau, nes Natanas 
netgi nesėdėjo jam paskirtoje vietoje. Jis, savaime supran- 
tama, susidraugavo su tilto statytojais ir visą veiksmą ste- 
bėjo iš patalpos, kurioje buvo sumontuoti tilto valdymo 
įrengimai. 

Visai prieš vidurdienį atžingsniavo kareiviai ir jūrei- 
viai, kurie išsirikiavo abiejose tilto pusėse. Visi jie turėjo 
po nedidelį, išblizgintą žalvarinį medžioklės ragą. 

Ant Tauerio kalvos pasirodė atidengtų karietų proce- 
sija. Kiekviena jų buvo apsupta raitų sargybinių su spal- 
vingomis uniformomis, kurių žirgai žengė darniu žingsniu. 
Miniai pradėjus džiaugsmingai ošti, į viršų buvo pakelti 
medžiokliniai ragai. Velso princas ir princesė sėdėjo pir- 
mojoje karietoje. Važiuojančius į pietinį krantą, kur buvo 
mažiau turtingų Žmonių rajonai, juos pasveikino žalvari- 
niai ragai. 

Pietiniame krante gyveno dauguma darbininkų, stačiu- 
sių tiltą. Princas ir princesė ketino pervažiuoti čia papuoš- 
tomis gatvėmis, kad išreikštų savo pagarbą darbo žmonėms. 

Kai po pusės valandos karieta sugrįžo, žalvariniai ra- 
gai vėl atidavė jiems pagarbą. Čes stebėjo juos kupina su- 
sižavėjimo. Kaip šiems jauniems vyrams pavyksta pūste- 
lėti ragą tuo pat metu? Atrodė taip, lyg vienas ragas ir vie- 
na ranka atsispindėtų šimte veidrodžių. 

Tada karališkosios šeimos nariai pasirodė paviljone. 
Čes atsistojo ir kartu su kitomis damomis padarė reveran- 
są. Atsisėdusi ji puikiai galėjo matyti priešais susėdusią 
princo palydą. Tarp dvariškių ir valstybės vyrų buvo ir lor- 
das Rendalas Stendišas. Jis buvo labai malonus jauniau- 
siajai karališkosios poros dukrai. 

Čes nedaug tegirdėjo iš visų kalbų, tarp jų ir Jo Kara- 
liškosios Šviesybės. Ji nesiklausė, o stebėjo, stengdamasi 

atmintyje išsaugoti veidus ir šypsenas. Gasė, be jokios abe- 
jonės, norės sužinoti, kaip atrodo princesės. Jos širdžiai 
reikėjo užfiksuoti visas išraiškas, šmėstelėjusias Rendalo 
veide. Kai atėjo laikas ploti, ji plojo. Kai pradėjo gausti 
visų upėje buvusių laivų sirenos, ji pamatė, kaip tiltas pra- 
siskyrė ir pradėjo kilti. Netoliese iššovė patranka, visi pra- 
dėjo ploti, ir ceremonija baigėsi. 

“Man Londono nebėra", — pagalvojo ji. Čes stebėjo, 
kaip karališkoji šeima su palyda nužingsniavo į specialią 
prieplauką, paskui laipteliais nusileido į garlaivį su iškelta 
vėliava ir nuplaukė. 

Ji stebėjo, kaip laivelis lėtai juda Temze, išplaukda- 
mas iš jos gyvenimo. Rendalas nė karto nepažvelgė jai į 
akis. 

Pro minią prie jos prasibrovė Natanas. Jis norėjo, kad 
Ji pamatytų įrengimus. Jai net bus suteikta privilegija pa- 
stumti svirtį, kuria nuleidžiamas tiltas. 

Čes jautėsi atskirta nuo visko ir visų, ypač nuo savęs. 
Ji stovėjo tarsi šalia savęs, stebėjo Nataną su rytiniu ap- 
siaustu ir skrybėle, lengvai ir pagarbiai besišnekučiuojantį 
su inžinieriais. Matė save, besišypsančią, kalbančią, pirš- 
tinėta ranka su pasigėrėjimu liečiančią žaliai dažytus va- 
riklius raudonais apvadais. Ji iš šalies stebėjo ir gėrėjosi 
savimi, besirūpinančia daiktų krovimu, rašančią laiškelius, 
kuriuose atsiprašė, kad negalės dalyvauti vakarėliuose, pa- 
kvietimus į kuriuos buvo priėmusi anksčiau, kruopščiai ve- 
džiojančia P. P. C. raides ant tuzinų jai ir Natanui paliktų 
vizitinių kortelių. 

Pour prendre conge, mandagus, prancūziškas prane- 
šimas, kad Ričardsonai išvyksta iš Londono. Vežėjas už- 
suks į visus namus, kurių sąrašas jam buvo pateiktas, o lio- 
kajus nuneš korteles iki durų. Gavėjai jas išmes. Londonas 
juos pamirš, tarsi jų čia nė nebūtų buvę. 


11. 1069 

Ji rado vieną seną, netinkamą savo vizitinę kortelę. 
“P. P. C." išvedžiojo ant nuotraukos. Sita bus palikta Ren- 
dalo bute. 


“Campania" jiems buvo pažįstama, jų apartamentai ir 
patarnautojai nepasikeitę. Atrodė, tarsi jie niekada nebūtų 
jų apleidę, niekada neišlipę Liverpulyje, niekada nevykę į 
Londoną. Tiktai jos gyvenimas niekada nebebus toks kaip 
anksčiau. 

Kai ties horizontu susikaupė audros debesys, Čes žvel- 
gė į juos su neaiškiu pasitenkinimu. Jūros liga bus kur kas 
geriau nei tai, ką ji kenčia dabar. 


atuniaudašimtas dysi 


Grįžus namo, reikėjo tiek daug visko nuveikti, kad ne- 
liko laiko apmąstymams, ir Čes buvo tuo patenkinta. Pir- 
miausia ji surengė šventinį pokylį su fejerverkais Natanui, 
pakviesdama visus jų draugus, tarp jų Daktarą ir netgi Di- 
ką Reinoldsą. Proga linksminimuisi buvo didžiulis pasise- 
kimas. Šiaurės Karolinoje liepos mėnesį nereikėjo krims- 
tis dėl lietaus, todėl Čes viską suruošė parke, kur grojo or- 
kestras ir susirinko visas Stendišas. 

Po to namuose buvo iššautas šampanas. Gasei, kuri 
irgi buvo namie, taip pat buvo leista išgerti pusę taurės. 

— Dabar man jis patinka netgi labiau nei anksčiau, — 
tarė ji. — Tada buvau per maža. — Greitai Gasei turėjo 
sukakti dvylika ir ji laikė save beveik suaugusia. Tačiau 
jos keliukai vis dar tebebuvo gumbuoti ir kaulėti. Čes nu- 
sprendė, kad dar nėra reikalo nerimauti, jog jos maža mer- 
gaitė virsta moterimi. Vieną dieną jis turės būtinai pasi- 

kalbėti su Gase apie vyrus ir moteris, ir vaikus, ir meilę. Ji 
nežinojo, kaip paaiškinti, kas yra meilė, tik ne tokia, kuri 
tave apsėda ir užvaldo. 

Ji matė Natano vidinę kovą. Lili buvo nėščia, ir jis 
manė, kad kūdikis yra jo. Lili kerai buvo tokie pat galingi 
kaip ir anksčiau; tebuvo tik laiko klausimas, kada jis ir vėl 
sugrįš į jos lovą. 

Dabar Čes tai buvo suprantama. Ji pajuto tą patį bejė- 
giškumą. Jai buvo liūdna, kad negali pasakyti Natanui, jog 
daugiau jo nekaltina. Bet savaime suprantama, to padaryti 
ji negalėjo, o ir kaip galėtų, jei nėra tikra? Ji nepasakys. 
Tai būtų per daug skaudu abiem. 

Rugpjūtį turėjo atvykti partneriai iš Anglijos į pasita- 
rimą dėl naujosios kompanijos, ir Čes buvo pasiryžusi iki 
to laiko įrengti Heirfildsą, kad ten būtų galima atšvęsti nau- 
jąją sąjungą. Ji atidarė visas dėžes, kurios atkeliavo kartu 
su jais laivu “Campania", ir ne vieną dieną eksperimenta- 
vo su Rasel skvero namo turiniu, mėgindama pritaikyti jį 
Heirfildsui. Ji būdavo dulkina, pavargusi, o kartais net nu- 
sivylusi, tačiau žinojo, kad ano namo ramybė perplaukė 
vandenyną kartu su baldais, ir Heirfildsas, nepaisant dažy- 
tojų, dailidžių ir siuvėjų, tapo jos sielos ramybės oaze. 


Namuose laukė daug staigmenų, tačiau ne visos buvo 
geros. 


Edita Horton ją glėbesčiavo, gėrėjosi jos rūbais, Heir- 
f1ldso baldais, jos neįtikėtinais pasakojimais apie Nataną 
1r Velso princą. Tada tarė: 

— Ar jis buvo to vertas, Čes? 

— Apie ką tu kalbi, Edita? 

— Mano brangioji, tu ne ta moteris, kuri išvyko iš čia 
su Bedekerio vadovu rankose. Tu turėjai meilės romaną. 
Nesijaudink, tai įžvelgti gali tik pati tai patyrusi moteris. 


11* 
163 


— Edita! 

— O taip. Henris taip ir nesužinojo. Tai tikra palaima. 
Ir man pavyko šį jausmą nugalėti, nors tam prireikė net 
dešimties metų. Dabar žinau, kad jis buvo to vertas, visų 
tų dešimties metų. Tikiuosi, jog tu gali pasakyti tą patį. 

— Paklausi manęs po kelerių metų. 


Bobis Fredas buvo prie mirties slenksčio. 

— Tai dar šiek tiek užtruks, Čes, todėl per daug nesi- 
rūpink. Aš senas Žmogus, ir natūralu, kad išeisiu, kai iš- 
muš mano valanda. 

— Tu pavadinai mane “Čes", kareivi. Prireikė labai 
daug laiko, bet džiaugiuosi, kad pagaliau tai pasiekei. 

— O tu pavadinai mane “kareivi". Esu dėkingas už 
tai. Bobis Fredas netinkamas vardas suaugusiam vyrui. 


Džeimsas Dikas buvo sujaudintas, gavęs “Trilbi". Jis 

skaitė romaną dalimis, kurios buvo spausdinamos “Harper's 
"Monthly" leidinyje, ir kraustėsi iš proto, mėgindamas at- 

spėti, kas atsitiks toliau. 

— Negaliu patikėti, kad “Harper's Monthly" spausdi- 
na tokį kūrinį. 

— Brangioji Čes, jis viesulu baigia apskrieti visą Ame- 
riką. “Viesulu" tikrąja to žodžio prasme. Visi tik apie jį ir 
kalba. 

Čes žiūrėjo į tai skeptiškai, tačiau Džeimsas buvo tei- 
sus. Jau kitą sekmadienį Gideonas skaitė prakeiksmų pilną 
pamokslą, smerkiantį Trilbi, pagrindinės romano herojės, 
amoralumą. Jis buvo tik vienas iš tūkstančio pamokslinin- 
kų, darančių tą patį. 

Čes laikė liežuvį už dantų, tačiau jai buvo gera jaustis 
priklausančia bohemai. 


Trys partneriai iš Anglijos atvyko rugpjūčio trečiąją. 
Natanas nusiuntė į Niujorką traukinį jų paimti. Kai jie išli- 

po iš jo mažoje Stendišo stotyje niekaip negalėjo nuslėpti nu- 
sistebėjimo Amerikos elegancija, kurios nebuvo Anglijoje. 

Vėliau Natanas ir Čes skaniai iš to pasijuokė. 

— Kojie tikėjosi iš Jo Karališkosios Šviesybės drau- 
gužio? — tarė ji. — Tu gali su jais daryti ką tik tinkamas. 

— Manau, kad iš pradžių jų nespausiu. Jie vis dar bi- 
jo, kad iš už kiekvieno medžio tyko izukinizi. Aš juos nu- 
skalpuosiu, kai šito visai nesitikės. — Jis šypsojosi lyg ber- 
niūkštis. 

Susitikimai tesėsi ištisas savaites, dieną ir naktį. Du- 
ramo viešbutis ir Natano kontoros buvo perpildytos dau- 
gybės teisininkų, ambasadų atstovų, matininkų, statybinin- 
kų ir tabako verslu užsiimančių žmonių. 

Galiausiai rugsėjo pirmąją trys notarai uždėjo savo ant- 
spaudus ant pasirašytų įkorporavimo straipsnių ir dukteri- 
nių įmonių sutarčių. Pamatai naujam fabrikų komleksui ir 
pagalbiniams pastatams bus dedami ateinantį balandį. 

Tada įvyko šampanu permerktos atsisveikinimo iškil- 
mės, ir anglai, sulipę į privatų Neto traukinį, išvyko Niu-' 
jorko kryptimi. 

Vos tik traukinys dingo iš akiračio, jis nusimetė savo 
rytinį apsiaustą, skrybėlę, pirštines ir pasiraitė rankoves. 

— Kątu darai? — paklausė Čes. 

— Tuoj pat josiu į Ralį. Tai kur kas greičiau nei ke- 
liauti žaisliuku su pliušine sėdyne. Ar žinai, kas atsitiko, 
kol aš gurkšnojau arbatą su savo naujaisiais partneriais? 
Prakeikti Vašingtono politikai priėmė įsakymą, pagal kurį 
dviem procentais apmokestinamas kiekvienas mano uždirb- 
tas pensas virš keturių tūkstančių dolerių sumos per me- 
tus. Aš taip lengvai nepasiduosiu. Ketinu tai paaiškinti sa- 
vo išrinktiems atstovams jiems suprantama kalba. 

— Natanai — tik nieko neprimušk. 

— Padarysiu blogiau. Ketinu nustoti šelpti kai kurias 
kišenes. 

Čes nusišypsojo. Ji buvo dėkinga politikams. Natanas 
tvardėsi ilgas savaites, kol po narelį buvo narstomos ver- 
slo sutartys. Jis buvo nepratęs kalbėti apie tai, ką reikia 
daryti. Visada imdavo ir padarydavo. 

Dabar jis galės išlieti susikaupusį garą ant senatorių 
ir kongresmenų. Klausytis — jų darbas. 

Ji nuėjo į vėsaus vėjelio vėdinamą užpakalinę Heir- 
fildso verandą ir tyliai atsisėdo į vieną supamąjį krėslą 
aukštu atlošu. Pradėjus suptis, jis lengvai sucypė. Tai bu- 
vo lyg lopšinė. Name tylu; Gasė kažkur išėjusi. Saulės švie- 
sa mirguliavo žiogų — senelis juos vadindavo “adymo ada- 
tomis" — sparnuose, o žalios spalvos su turkio priemaišo- 
mis kolibris kurį laiką gėrė iš taurelės pelargonijos, augan- 
čios vazone, pastatytame ant laiptų. Pietuose buvo vasara. 
Migdanti ramuma. Čes mėgavosi ja. Anglai buvo manda- 
gūs ir nereiklūs svečiai, tačiau jų akcentas privertė ją gal- 
voti apie dalykus, kuriuos geriau pamiršti. Ji užmerkė akis, 
atrėmė galvą į kėdės atlošą ir suposi, klausydama cypian- 
čios lopšinės, kol nurimo. 

Tylą pertraukė namo sugrįžusi Gasė; Čes sumirksėjo 
ir akimirksniu prabudo. 

— Mama? 

— Aš čia, Gase. 

— A, štai kur tu. Atnešiau korespondenciją iš pašto. 
Ar galiu pasilikti šiuos keistus ženklelius? Džulija Benet 
klijuoja juos į albumą. 

— Ne anksčiau, nei korespondenciją peržiūrės tavo tė- 
vas. Laiškai iš Anglijos jam labai svarbūs. 

— Ant šito didelio jų visa krūva, matai? 

Čes tuoj pat atpažino rašyseną, nors buvo mačiusi ją 
tik vieną kartą. Ja parašytą trumpą raštelį. 

— Mama, ar tau negera? 

— Tai nuo karščio, brangioji. Viskas gerai. Ar nenuei- 
tum į virtuvę ir nepaprašytum, kad mums paruoštų citrinų 

sulčių? — Jai reikėjo pabūti vienai. Pirštai taip spaudė kė- 
dės porankius, kad net rankos drebėjo. Ką gali pasakyti 
Rendalas? Ko jam reikia? Ji perplėšė storą voko popierių 
ir numetė jį ant žemės. 

Ant dar vieno voko, esančio viduje, buvo iškarpa iš 
laikraščio. Čes nieko nesuprato. Kažkieno meno kolekcija 
parduodama aukcione. 

Ji dar kartą pažvelgė į datą. Aukcionas įvyko birželio 
trisdešimtąją. 

Ji atsargiai atplėšė antrąjį voką. Pamačius laišką, už- 
ėmė žadą. 


Mano brangioji Čes. Šitai mane privertė prisiminti ta- 
ve. Aš kaip tik ruošiausi šiam aukcionui, kai mes susitiko- 
me galerijoje. Tikiuosi, tu atrasi vietos ant sienos mažai 
atminimo dovanėlei nuo savo pusbrolio anglo. 

Rendalas Stendišas 


— Štai tau sultys, mama. 

— Ačiū, brangioji. Pastatyk jas ant stalo, prašau. 

— O Dieve, kiek ženklų. Kas jame buvo? 

Čes negalėjo atsakyti. Ji patraukė į šalį Rendalo laiš- 
ką ir atidarė kartoninį aplanką. 

Grafitu atliktas eskizas, vos kelios linijos, nebaigtas 
piešinys. Tačiau jis priminė paveikslą. Vyras ir moteris, su- 
sikibę rankomis, stovi auksu nutviekstame kambaryje ir 
žvelgia į tuos, kurie Žiūri į juos. Jų veidai pripildyti ramy- 
bės, kurios Čes taip troško, kurią Rendalo dovana sutrik- 
dė. Jai atrodė, kad laiške, kurį pasidėjo ant kelių, parašyti 
žodžiai degina kojas. Norėjo priglausti jį prie lūpų, prie 
krūtinės. Tačiau užuot taip ir padariusi, padavė laišką ir 
piešinį Gasei. 

— Ar tavo rankos tikrai švarios, brangute? Tai labai 
senas ir labai vertingas daiktas. Laiškas nuo pusbrolio iš 
Anglijos, apie kurį tau pasakojau. 

Jai reikėjo pasišalinti, kad pabūtų viena. 

— Aš šiek tiek numigsiu, Gase. Atsisveikinimas su an- 
glais mane gerokai išsekino. 

Langinėms esant privertoms, o kambario durims už- 
rakintoms, Čes galėjo išsiverkti. Sūrios ašaros riedėjo į jos 
perkreiptą burną, tyliai kartojant “Rendalai... Rendalai... 
Rendalai..." Jos rankos glostė savą kūną, prisimindamos ir 
atkartodamos jos glamones. 


Neto nebuvo vos tris dienas, tačiau šito pakako, kad 
Čes atsipeikėtų nuo šoko, kurį sukėlė žinutė nuo Rendalo. 
Dabar ji jau galėjo parodyti jam laišką ir piešinį, ir kalbė- 
tis apie juos, tarsi tai būtų ne daugiau nei malonus siurpri- 
Zzas. 

— Tai tikrai miela, — tarė Netas. — Dar vienas siun- 
tinukas, nuo kurio mis Gobšuolė nuplėšė ženklus anksčiau, 
nei aš suspėjau jį pačiupti — tai mažas suvenyras taip pat 
sau. — Jis padėjo atplėštą paketą jai ant kelių. 

— O Natanai, kaip sumanu iš tavo pusės, ačiū tau. — 
Čes elgėsi su jai įteiktu suvenyru labai atsargiai; tai buvo 
muzika — vaško būgnai Edisono gramofonui. Viena arija, 
įdainuota Neli Melbos, kita — Adelinos Pati. 

— Tas vakarinis šou restorane buvo komiškiausias pa- 
sirodymas, kurį man kada nors teko matyti, — tarė Netas 
ir prisiminęs pradėjo juoktis. 

Tada jis atnešė naująjį gramofoną su didesniu, žalva- 
riniu blizgančiu garsiakalbiu. Netas paaiškino, kad Ediso- 
nas patobulino savo senąjį modelį. Šis naujesnis ir geres- 
nis. 

Tada pradėjo juoktis Čes. 

— Ak Natanai, tu niekada nepasikeisi. — Ją nuošir- 
džiai sujaudino jo sumaniai parinkta dovana, tačiau dar la- 
biau — jo berniokiškas potraukis “žaisliukams". Čes juo- 
kėsi su ašaromis. Kaip gera, kai gali būti tikra, kad kai kas 
gyvenime niekada nesikeičia. 

— Pasakyk, ar prisimeni tą su plunksnų vėduokle? Ži- 
nai, ji taikė tą plunksną į tos kitos sriubos lėkštę. — Jis ir 
vėl pradėjo juoktis. 

— O kaip tau patiko tos povo plunksnos? Galbūt kitą 
kartą, kai kepsime kalakutą, jį irgi reikėtų papuošti? 

Jie juokino vienas kitą prisiminimais. Darnus juokas 
buvo kone toks pats kaip senais laikais — prieš Lili ir Ren- 
dalą. 

Rudens mėnesiais gyvenimas įgavo tam tikrą pusiau- 
svyrą. Ji Čes buvo labai reikalinga. Ji negalėjo pamiršti 
Londono, tačiau po truputėlį įjungė jį i savo gyvenimą, tu- 
rėdama iš šito naudos. 

Pats geriausias pavyzdys — Heirfildsas. Namas tapo 
jų, tiktai jų. Tai nebuvo jos tėvų namų kopija, ne atgaivin- 
tasis magiškasis, apleistas namas iš Rasel skvero, bet gy- 
va, nuolat besikeičianti Ričardsonų, Natano, Gasės ir Čes 
gyvenimo aplinka. 

Aukšti priėmimų kambariai buvo tušti ir paprasti, kaip 
ir buvo priimta anuo metu. Sienos ir langai, baldai ir grin- 
dys blankių spalvų. Didžioji dalis išblukusių sienų apmu- 
šalų palikti kaip buvę. Užuolaidos tebuvo tik paprasto, ly- 
gaus šilko kaskados. Vieninteliai papuošimai — krištoli- 
niai sietynai, žvakidės, taip pat sidabriniai ir porceliani- 
niai dubenys su šviežiais vaisiais ir gėlėmis. Svetainė, 
valgomasis, rytinis kambarys galėjo būti perkelti be jokių 
pakeitimų, tačiau Čes pridėjo ir čia savų elementų. Rąst- 
galiai ir prakuros buvo laikomi, dideliuose čia pat nupin- 
tuose krepšiuose, pastatytuose šalia Židinio. Savo vietą 
puokštėse čia rado ir pievų gėlės bei žolės. Kreidelėmis 
nupieštas atvirukas Valentino dienos proga, kurį sukūrė Ga- 
sė, kai jai buvo ketveri, įrėmintas auksiniame lape ir paka- 
bintas ant tos pačios siauros sienos kartu su Van Deiko es- 
kizu. Stereoskopas ir skaidrės užėmė pusę žemo Čipendei- 
lo stalelio. Ant Šeratono sofos atlošo permestas vilnonis 

Čes šalis, kuriuo buvo galima apsigobti pečius ar užsikloti 
kelius, pajutus skersvėjį, būdingą šiam kambario kampui. 
Žalvarinis gramofono ragas aiškiai atspindėjo saulės švie- 
są, krentančią pro langą, priešais kurį jis stovėjo ant Kara- 
lienės Anos neaukštos raudonmedžio spintelės. Šalia visų 
kėdžių ar sofų stovėjo po stalelį žurnalams, ant kurių buvo 
sukrauti naujausi leidiniai. Ant stalų ar minkštasuolių vi- 
sada buvo galima rasti knygų. 

Viršuje kambariai dar jaukesni. Lovas su baldakimais 
dengė iš gabaliukų susiūtos lovatiesės, o lovų draperijos 
pasiūtos iš languotos medvilnės, išaustos nuosavame med- 
vilnės fabrike. Užuolaidos buvo iš muslino. 

Visuose kambariuose netrūko erdvės, šviesos ir oro; 
visa tai buvo iš Šiaurės Karolinos, ne iš kur kitur. 

Pietūs paduodami vakare, taip kaip Londone, 0 ne vi- 
dury dienos. Prie jų visada būdavo geriamas vynas iš dos- 
naus rūsio atsargų. Tačiau jie visada susidėdavo iš keturių 
dalių, o kiekviena dalis iš vieno patiekalo. Maistas ruošia- 
mas iš vietinių produktų. 

Arbata su sviestinėmis bandelėmis, sausainiai ir pyra- 
gaičiai buvo naujas ir malonus užkandis tarp priešpiečių ir 
pietų. Čes naudodavo dailų sidabrinį servizą, pagamintą 
įŽymaus praėjusio amžiaus Londono sidabro meistro. Ta- 
čiau arbatos lapeliai visada būdavo plikomi degto molio 
puodelyje iš Senfordo, Šiaurės Karolinos, nes sidabrinis 
1ndas, kad ir koks jis būtų gražus, arbatai suteikia metalinį 
prieskonį. 

Ant arbatos padėklo visada būdavo dar vienas papil- 
domas ąsotėlis. Jame — viskis. Kareivis labiau mėgo savo 
“saldiklį", o ne cukrų. Senis ateidavo išgerti arbatos kone 
kiekvieną dieną. Jo nusilpusiai širdžiai buvo reikalingas 
arbatos teikiamas stimuliavimas ir meilė, kurią jis Čia vi- 
sada rasdavo. Gasė paprastai reikalaudavo viso jo dėme- 
sio, o visą savąjį skirdavo jam. Čes buvo laiminga, maty- 

dama savo dukros jautrią ir dosnią širdį bei kareivio nesle- 
piamą tyrą meilę savo krikštaduktei. 

Čes nenorėdavo, kad svetimi žmonės trikdytų šį artu- 
mą geriant arbatą, todėl Stendišo damoms ji skirdavo vė- 
lyvą pusryčių metą. Trumpas susidūrimas su Anglijos Ka- 
rališkąja Šeima jai padvelkė šalčiu. Jie buvo atsiskyrę ir 
įkalinti savo rango. Dabar, grįžusi namo, ji buvo tvirtai pa- 
siryžusi atsikratyti grande dame vaidmens, kurį vaidino iki 
šiolei. Jos ego trūko pagarbaus keliaklupsčiavimo, ir jai 
dėl to buvo gėda. Tačiau neilgai trukus nedidelių susiėji- 
mų per pusryčius metu ji suprato, kad yra labai daug pro- 
tingų ir įdomių moterų, kurios nori ir netgi trokšta tapti 
lygiavertėmis jos draugėmis. Čes buvo vis mažiau ir ma- 
Žiau vieniša — problema, kurios ji net nepastebėjo arba 
kurios anksčiau nenorėjo pripažinti. Jos gyvenimas darėsi 
vis turtingesnis ir turtingesnis žmogiškąja prasme. 

Literatūrinis ratelis, vadovaujamas ne per daug avan- 
gardiško Džeimso Diko, ir toliau liko malonumas. Pagel- 
tusius “Trilbi" puslapius Čes padėjo jo knygyne po stiklu. 
Čia atvykdavo pirkėjai net iš Ralio ar Vinstono. Ratelio 
narių taip pat daugėjo. Susirinkimai turėjo būti perkelti į 
didesnes patalpas naujojoje Masonų ložėje Ričardsono ave- 
niu. Nariams pritarus, Džeimsas ir Čes davė rateliui Trilbi 
klubo pavadinimą. 

— Negaliu patikėti tuo, kas darosi su šia knyga, — 
kartodavo Čes Natanui kone kiekvieną savaitę, kai laik- 
raščiuose būdavo rašoma apie naują plintančios manijos pa- 
vyzdį. Kai ji buvo išleista rugsėjo mėnesį, prasidėjo tikra 
knygynų apgultis. 

Ypač kraustėsi iš proto jaunos moterys. Čes turėjo už- 
drausti Gasei mėgdžioti anglišką akcentą. Tai buvo ameri- 
kietiškos pastangos, kurias nepritariantys vedamieji laik- 
raščių straipsniai vadino “trilbizmais". Tačiau vėliau ji šiek 
tiek suminkštėjo. Per Kalėdas viena iš dovanų Gasei buvo 

mažas sidabrinis basos kojos pavidalo smeigtukas. Pagal 
“Trilbi". Tokia paskutinė mada. 

Šventės buvo iš visų laikų pačios nuostabiausios. Ho- 
le papuošta keturiasdešimties pėdų aukščio pušis, kurios 
kvapas pasklido po visą namą. Per visas šventes namų du- 
rys buvo atviros visiems, o susirinkusieji, apspitę pianiną, 
kasdien giedodavo kalėdines giesmes pritariant kupinam 
entuziazmo, nors ir netobulam Gasės akompanimentui. 

Gyvenimas būtų buvęs kone idealus, jei vieną vakarą 
Natanas nebūtų parėjęs pakvipęs Lili rožių kvepalais. 

Per Kalėdas, kaip ir kiekvieną dieną, Rendalo ilgėji- 
masis buvo nesiliaujanti kraujuoti žaizda Čes krūtinėje. 

“Jau darosi geriau, — kartodavo ji pati sau. — Lai- 
kui bėgant viskas praeis. Edita sakė, kad po romano ji at- 
sigavo". 

Dešimt metų atrodė beprotiškai didelis laiko tarpas. 


Natuniaudašimt fismas kapri 


Kareivis mirė miegodamas vasario dešimtąją. Per jo 
laidotuves prasidėjo pūga. Niekaip nenusiraminančiai Ga- 
sei Čes paaiškino, kad tai angelai užklojo jo kapą švaria, 
puria antklode, kad jam būtų jauku ir šilta. 

Pirmą kartą per visus šiuos metus ji prisiminė kitą ka- 
pą Alamanso apygardoje, kur buvo palaidotas jos mažutis 
sūnelis, ir meldėsi, kad jį taip pat užklotų toks pat ramus ir 
tylus baltumas. 


Stendišo gyventojai vadino tai invazija. Kovo mėnesį 


į miestą plūstelėjo partnerių iš Anglijos menedžeriai ir kiti 
kontorų darbuotojai. Jie visi buvo londoniečiai ir labai su- 

sirūpinę dėl priverstinio persikėlimo į laukinį kraštą. Ta- 
čiau išvydus jaukų, klestintį miestelį, baimė atslūgo. O kai 
sužinojo, kiek žemės ir kokį didelį namą galės nusipirkti 
už savo atlyginimą, džiūgauti pradėjo jeigu ne jie, tai bent 
jau jų Žmonos. 

— Nė viena iš mūsų namuose nesilankydavome nei 
prašmatniose parduotuvėse, nei teatruose, — viena iš jų 
prasitarė Čes. — Čia nereikės prarasti šito malonumo. O 
namas — tai ne pusė kito namo tamsioje, suodinoje gatvė- 
je, o kur kas daugiau, nei mes galėtume užgyventi Londo- 
ne. Man norisi šokti ir dainuoti. Vaikai nežino, ką reiškia 
turėti kur žaisti. Mes gyvenome taip toli nuo bet kokio par- 
ko. Jie lyg paukšteliai, išleisti 1š narvelio. 

Šių anglų Čes Londone taip ir nesutiko. Kylančios vi- 
dutinės klasės atstovai. Populiacija, kuri pamažu keitė Di- 
džiosios Britanijos įstatymus ir nuostatas. Amerikoje, kur 
pokyčiai buvo gyvenimo norma, jie jautėsi puikiai. 

Čes suvokė, kad labai daug kas, ką ji manė išmananti 
apie anglus, netiesa. Paplitęs ir visuotinai priimtinas amo- 
ralumas visai nebuvo universalus. Netgi priešingai. Anglai 
ir anglės visuose reikaluose, susijusiuose su priderama kal- 
ba bei elgesiu, buvo tokie pat griežti kaip Neto cenzoriška 
motina. Viena moteris Čes paaiškino, kad netgi privilegi- 
juotoje klasėje buvo daug tokių, kurie sekė karalienės Vik- 
torijos pavyzdžiu ir piktinosi jos sūnaus malonumų pamė- 
gimu. 

Pati Čes džiaugėsi, kad ji kažkokiu būdu pateko į Ber- 
čio, 0 ne į jo Motinos ratelį. Ar į šių Stendišo naujakurių. 
Ir vis dėlto ji labai stengėsi, kad jie čia nesijaustų svetimi. 
Ji buvo dėkinga visiems anglams, kurie buvo tokie geri jai 
ir Natanui Londone. Čes juos supažindindavo su kaimy- 
nais, rengė nedidelius vakarėlius “ledams pralaužti", ragi- 
no maisto prekių krautuvę, kurioje pirkdavo, papildyti sa- 
vo asortimentą angliškomis arbatomis, konservais ir kepi- 

niais. Ji prisiminė, kaip šveisdama Eskofjero pusryčius “Sa- 
vojoje" ilgėdavosi amerikietiškos bekonienos. O kai susi- 
pažino su Džimiu Vistleriu, graudžiausias šio nusiskundi- 
mas emigranto gyvenimu buvo tas, kad labai trūksta ma- 
mos kukurūzinių lazdelių. Jokie Paryžiaus pyragaičiai ne- 
užims šių lazdelių vietos jo širdyje. Nostalgija, regis, gy- 
vavo netgi skrandyje. 

Pamatų naujajam fabrikui padėjimo ceremonijoje an- 
gliškoji vėliava plevėsavo šalia amerikietiškosios, o orkest- 
ras sugrojo tiek vienos, tiek kitos šalies himnus. 

Po oficialiosios dalies Netas ir Čes surengė privatų pa- 
silinksminimą namuose. Jie atidarė butelį šampano ir gurkš- 
nojo jį, pakaitomis skaitydami Niujorko ir Duramo agen- 
tų, šnipinėjančių Amerikos tabako kompanijoje, ataskaitas. 
Bakas Djukas buvo priblokštas... įtūžęs... netekęs proto... 
Jis netikėjo, kad Netas gali nugalėti. 

Tačiau Netas tai padarė. 

Po šito prasidėjo tikras darbas įgyvendinant naująją 
anglų-amerikiečių sąjungą, ir Natanas vis dažniau ir daž- 
niau namuose būdavo prastos nuotaikos. 

— Man bloga nuo aštuonių susirinkimų, kuriuose bu- 
vo aptarinėjamos visos net ir pačios nereikšmingiausios 
smulkmenėlės, — vieną vakarą prie pietų stalo šaukė jis. 

Gasė pakėlė galvą nuo savo lėkštės. 

— Kodėl tu tiesiog nepasakai visiems ką daryti, tėti? 
Argi ne tu ten bosas? 

Netas pažvelgė į Čes ir pradėjo kvatotis. 

— “Ir juos ves mažas vaikelis", — pacitavo jis. 

— Aš nesu mažas vaikelis, — užprotestavo Gasė. 

— Tuomet tu esi karalius Saliamonas, — atsakė tė- 
vas. — Rytoj pasinaudosiu tavo išmintimi. Kai kurios gal- 
vos tikrai nulėks. Tai geriau nei dalyti pusiau kūdikius. O 
be to, naudingiau. 

Gasė pažvelgė į motiną, laukdama paaiškinimo, tačiau 
Čes tik juokėsi ir negalėjo pratarti nė žodžio. 

Epizodą prie pietų stalo ji priminė Netui po kelių sa- 
vaičių, tačiau šį kartą buvo nebe juokinga. Čes staugė iš 
įniršio tikrąja šio žodžio prasme. 

Iš pradžių ji buvo rami. Naujienos, kurias pasakė Na- 
tanas, jai buvo visiškai ne naujos. 

— Čes, turiu tau kai ką pasakyti, nors jau geriau su- 
tikčiau išrauti sau liežuvį — Lili kūdikio tėvas esu aš. Jis 
yra mano. O Dieve, Čes, aš nekenčiu savęs. 

— Pasakysiu tau tiksliai, ką pasakiau Lili, kai ji at- 
sliūkino čia ir pranešė tą patį, Natanai. Šioje žemėje ne- 
įmanoma sužinoti, kas yra tėvas, tu ar Gideonas, todėl vi- 
siems bus geriau manyti, kad jis Gideono. 

— Ji buvo čia? Ji tau pasakė? O Dieve, aš taip apgai- 
lestauju. 

Čes balsas pasidarė šaižesnis. 

— Liaukis tai kartoti, Natanai. Tau gaila tik savęs. Man 
taip pat tavęs gaila, tačiau visai nereikia, kad ateitum pas 
mane su problemomis, kurių pats prisidarei. 

— Tu negali išmesti Lili iš savo gyvenimo, aš tai ži- 
nau, ir ji Žino, ir niekada neleidžia man to pamiršti. Ar ma- 
nai, kad man labai malonūs tie sekmadieniniai pietūs pas 
tavo motiną? Lili veidmainiškai tau šypsosi ir stengiasi įsi- 
teikti tavo motinai taip, kad man darosi bloga. Bet tai vis- 
kas, ką aš galiu ištverti. Todėl nesiklausysiu nei tavo bėdų, 
nei tavo atsiprašinėjimų. 

Netas susiėmė rankomis už galvos ir sudejavo. 

— Dabar viskas blogiau nei kada nors. Dėl kūdikio. 

— Tegu velniai tą kūdikį, ir tiek. — Ji privalėjo atsi- 
stoti ir paėjėti toliau nuo Natano, nes būtų jam vožusi. 

— Bet Čes, tai berniukas. 

Ji atsigręžė. Jos balsas ir vėl buvo tylus. Žodžius ji 
tarė lėtai ir aiškiai. 

— Ką... tai... reiškia? 

Netas pakėlė galvą. Jo akys buvo paraudusios. 

— Visi vyrai nori sūnaus, Čes. Kad kas nors nešiotų 
jų pavardę ir pratęstų giminę. 

Tai privertė ją šaukti. 

— Kaip tu drįsti? Kaip drįsti? Ar manai, kad Gasė ne- 
prilygsta kuriam nors kūdikiui, gimusiam berniuku? Kas 
pasakė tau, kaip elgtis su naująja kompanija, kai buvai taip 
pasipiktinęs susirinkimais, kad negalėjai to suvokti pats? 
Toliau, kas buvo ta tavo partnerė, kai gyvenimas buvo iš- 
ties sunkus ir reikėjo dirbti dieną naktį? Ar tai buvo vyras? 
Pasakyk. Ne, tai buvau aš. Aš prisidėjau prie “Stendišo ci- 
garečių" tiek pat, kiek ir tu. Aš dirbau nė kiek ne mažiau 
už tave. Tačiau aš nesu vyras, Natanai, bet tu to nepastebė- 
jai. Aš esu moteris. Tavo dukra irgi labai greitai taps mote- 
rimi. Ir ji turi daugiau drąsos ir ryžto nei bet kuris berniu- 
kas, kurį tau kada nors teks sutikti. Kaip tu gali praskysti 
dėl kažkokio kūdikio — esi jo tėvas ar ne — vien todėl, 
kad jis berniukas. Kai visą šį laiką esi tėvas tokios nuosta- 
bios mergaitės kaip Gasė, kuri myli tave visa širdimi. Jei 
vos sekundei nusigręši nuo Gasės ir paskirsi tą sekundę Lili 
kūdikiui, aš tave užmušiu, Natanai? Girdi? 

Čes sunkiai šnopavo, jos širdis įnirtingai daužėsi, o 
veidas buvo mirtinai išblyškęs. Jos ugnis svaidančios akys 
buvo pilnos neapykantos. 

Netas pažvelgė į nepažįstamą moterį, stovinčią prie- 
šais jį, ir pajuto baimę. Čes buvo dingusi. Jam jos reikėjo: 
niekada anksčiau jis nesuvokė, kaip labai jam jos reikėjo. 

— Ką man daryti? — nuolankiai paklausė jis. — Aš 
buvau neteisus. 

— Dink man iš akių. Nuo tavęs man darosi bloga. 

Nuleidęs galvą Netas išėjo iš kambario. 

Kai jo nebebuvo, Čes susmuko ant grindų ir pravirko, 
atsirėmusi į prašmatnų fotelį, aptrauktą apmušalais su įsi- 
mylėjėlių sode vaizdeliu. 

Tą popietę ji nuvažiavo į Natano kontorą ir įžengė į jo 
kabinetą net nepasibeldusi. 

— Mes tvirtai laikysime frontą, Natanai. Gasė neturi 
nieko apie tai žinoti. Tiek esi mums skolingas. 

— Žinoma. 

— Ir dar. Tu daugiau nebeparneši tos moters kvapo į 
mano namus. Kiek aš tave pažįstu, visada prausdavaisi dau- 
giau nei bet kuris kitas vyras. Taigi padaryk tai prieš eida- 
mas namo. 

Ji apsisuko ir išėjo. 

Ji neverkė. 

Čes ir Natanas iš tikrųjų tvirtai laikėsi. Gasė pajuto, 
kad kažkas yra ne taip, tačiau nenusiminė. Juk ji jau tris 
kartus buvo nutraukusi draugystę su Barbara Bjufort, ta- 
čiau jos visada susitaikydavo. 

Kalbant apie visą likusį pasaulį, Ričardsonai ir toliau 
buvo ideali šeima — “tokie artimi ir myli vienas kitą la- 
biau nei bet kurioje Stendišo šeimoje". 

Tačiau Lili buvo gudresnė. Ji laukė tinkamos progos. 
Susitikinėdama su Netu klube ji niekada neužsimindavo 
apie kūdikį. Ji šnibždėdavo tiktai tuos žodžius, kurie ne- 
leido jam išsivaduoti iš kerų. 

— Smarkiau, Natanteli. Giliau, Natanieli. Perplėšk ma- 
ne pusiau, Natanieli. Padaryk, kad man skaudėtų, pažen- 
klink mane, sunaikink mane. 

Gegužės dvidešimtąją Aukščiausiasis Teismas paskel- 
bė, kad pajamų apmokestinimo įstatymas, kurį kongresas 
buvo priėmęs prieš metus, neatitinka konstitucijos. Visas 
Amerikos verslo pasaulis triumfavo. 

— Netgi Henris džiūgauja, — kalbėjo Edita Horton, — 
nors aš nė neįsivaizduoju kodėl. Kiekvieną kartą, kai jo san- 
taupos artėja prie keturių tūkstančių dolerių, jis perka dar 
daugiau arklių ir stato jiems arklides. Šiuo metu perku vis 
daugiau kibirų, kad pakiščiau ten, kur pro stogą bėga van- 
duo. 

Ji vogčiomis žvilgterėjo į Čes. 

— Nepanašu, jog būtum labai laiminga. 

Čes papurtė galvą. 

— Laikraštyje perskaičiau siaubingą žinią. Vienas ma- 
no draugas londonietis pasodintas į kalėjimą. 

— Tai siaubinga. Už ką? 

— Nežinau. Perskaičiusi straipsnį, nelabai ką supra- 
tau. Panašu, jog jis buvo padavęs kažką į teismą, o kai pra- 
laimėjo bylą, jie įkišo jį į kalėjimą. 

— Galbūt jis nemokėjo savo advokatui. 

— Galbūt. 

— Ar jis buvo geras draugas? 

Čes priverstinai nusijuokė. 

— Edita, tu nepataisoma. Jau sakiau tau tūkstantį kar- 
tų — jokių smulkmenų ir jokių vardų. Tačiau šiuo atveju, 
ne, jis nebuvo mano meilužis. Tiktai žmogus, kurį mėgau. 
Jis rašytojas, vardu Oskaras Vaildas. 

— “Doriano Grėjaus" autorius? Negaliu patikėti. Jis 
įžymus. Tikrai galėtų nusamdyti gerą teisininką ir, žino- 
ma, jam sumokėti. 

— Ką gi, niekuo negaliu jam padėti. Pakalbėkime apie 
ką nors linksmesnio. Ar tavo rožės jau pražydo? 

Edita pavartė akis. 

— Turi užsukti kitą savaitę. Mano Glvoire de Dijon ap- 
sipylusi pumpurais, o Jorko rožė jau turi keturis fantastiš- 
kus prasiskleidusius žiedus... — Ji dar ilgai kalbėjo apie 
gėles. 

Čes kartkartėmis išleisdavo reikiamą garsą, tačiau jie 
niekaip negalėjo pamiršti Oskaro. 

Ji paklausė keleto anglių, ar jos ką nors apie tai žino. 
Savaime suprantama, jos žinojo, tačiau atsisakė apie tai kal- 
bėti, tarstelėdamos tik tiek, kad joms tai per daug šlykštu. 

Ji negalėjo ir neketino klausti to Natano. Jų pokalbiai 
buvo atsargūs tiek vieno, tiek ir kito, stengiantis nepasa- 
kyti nieko tikra. 

Galiausiai ją apšvietė Džeimsas Dikas. 

— Argi tai nesiaubinga? Tos naujienos apie Oskarą? — 
tarė jis jai įėjus į knygyną. 

Čes pasiskundė, kad nelabai ką tesupranta. Džeimsas 
ją pasodino ir papasakojo visą liūdną, nešvarią istoriją. Os- 
karas įsimylėjo, o kai jo mylimo Žmogaus tėvas jį viešai 
įžeidė, netiesiogiai buvo įžeistas ir tas žmogus. Taigi Os- 
karas padavė tėvą į teismą už liežuvavimą. 

Gindamasis tėvas įrodė, kad jo šnekos pagrįstos. 

Tuo pačiu jis įrodė, kad Oskaras pažeidė įstatymą. Po 
to sekė areštas, teismas ir nuosprendis. 

— Vis tiek nesuprantu, Džeimsai. Maniau, kad tik bib- 
lijiniame įstatyme gilinamasi į meilės reikalus, nebent įpai- 
niotos skyrybos. 

— Čes, Oskaras nusidėjo homoseksualiniais santy- 
kiais. Jo mylimasis buvo vyras, Kvinsberio markizo sūnus. 

Jai pasidarė įdomu. O kas yra homoseksualiniai san- 
tykiai? Džeimsas aiškino, nusukęs akis į šalį. 

— Ir jie pasodino Oskarą į kalėjimą? Tačiau jie neturi 
teisės. Tai, ką jis padarė, yra jo asmeninis reikalas. Jis nie- 
ko nenuskriaudė. Argi jis per prievartą siūlėsi tam kitam 
žmogui? 

— Nieko panašaus. Regis, tas kitas vyras tuo netgi di- 
džiavosi. Jis parašė eilėraštį, kuriame yra tokie žodžiai: “aš 
esu meilė, kuri nedrįsta tarti savo vardo". 

— Vargšas Oskaras. Ar jam galima kaip nors padėti? 

— Niekaip. Draugai jį perspėjo, kad nesikreiptų į teis- 
mą. Netgi pasiūlė išgabenti jį iš Anglijos, kai jis pralaimė- 
jo. Tačiau Vaildas nesiklausė. Jis leido savo mylimajam jį 
sunaikinti. 

Čes pagalvojo apie Nataną, apie save, — o jei Renda- 
las būtų paprašęs pasilikti su juo. Ji galbūt netgi būtų atsi- 
sakiusi santuokos. Galbūt netgi Gasės, nes jis buvo visiš- 
kai ją užvaldęs. 

— Meilė kartais yra baisi, — burbtelėjo ji. 

— Tikrai taip, — karštai pritarė Džeimsas. 

Pirmą kartą Čes susimąstė apie Džeimso meilės reika- 
lus. Visada manė, kad jis vienišas, nes niekada nematė jo 
su moterimi. Dabar, sužinojusi naujų dalykų, ji pagalvojo: 
ar tik jis neturi meilužio vyro. O jei taip, — akivaizdu, jog 
tai pavojinga. Džeimsas vargšas kaip ir Oskaras. Įstatymai, 
kurie skriaudė žmones, nepadariusius nieko bloga kitiems, 
neteisingi. 

— O kam reikalingi tokie įstatymai, Džeimsai? 

— Pasaulis baudžia visus, kurie yra kitokie, — atsakė 
jis, o jo žodžiais bylojo svari išmintis. 

— Ar ateisi sekmadienį papietauti, Džeimsai? Nu- 
sprendžiau nesikankinti ir nevalgyti Natano motinos na- 
muose. 


Čes parašė ilgą, šiltą laišką Oskarui. Ji nesulaukė jo- 
kio atsakymo, todėl taip ir nesužinojo, ar jos laiškas jį pa- 
siekė. 


Slinko dienos, savaitės, mėnesiai, lėtai ir tyliai užtu- 
šuodami istoriją ir gydydami žaizdas. Kai spalį Čes ir Ne- 
tas nuvyko į valstijos mugę Ralyje, Niujorko teatro grupė 
Ralio Operos rūmuose pristatė dramatizuotą “Trilbi" ver- 
siją. Jie pasižiūrėjo pjesę, kuri jiems labai patiko, o paskui 
aptarinėjo ją per vakarienę viešbutyje. Dabar Čes jau galė- 
jo laisvai kalbėti apie Džordžą de Murjė, kurį sutiko Oska- 
ro namuose, nepuldama į nusiminimą dėl Oskaro tragedi- 
jos. Be to, ji gana laisvai jautėsi su Natanu. Beveik taip 
pat, kai dar nebuvo Lili. 

Ji buvo tikra, kad Rendalas Stendišas taip pat negali 
priversti ją liūdėti. “Jis mano Svengali, — tarė ji sau, — 
tačiau nepadarė manęs garsia dainininke". Apie tai prasi- 
tarė Editai, ir jos abi ilgai juokėsi. Tai padėjo. 

Lapkričio septintąją Vanderbiltai ir vėl pamalonino vi- 
so pasaulio širdis skandalu, apie kurį dar ilgai rašė laikraš- 
čiai ir žurnalai. Čes čiupdavo kiekvieną naują numerį, vos 
tik atnešdavo. Oras buvo bjaurus — šaltas, be perstojo lyja 
ir vėjuota. Todėl buvo gera įsitaisyti prie židinio, apsigaubti 
šaliu, saugančiu nuo skersvėjų, ir versti puslapius, pasine- 
riant į įvairias istorijas. 

Daugelyje straipsnių perdėtai smulkiai pasakojama 
apie Konsuelos Vanderbilt ir Malboro hercogo vedybas — 
daug plepama apie aštuoniolikmetės nuotakos grožį ir kil- 
mingą hercogo giminę, taip pat apie jo fantastiškų namų, 
Blenhaimo pilies, didybę. 

Buvo ir piktų straipsnių. Juose visas dėmesys skiria- 
mas neseniai įvykusioms nuotakos tėvų skyryboms bei nie- 
kuo neišsiskiriančiai jaunikio išvaizdai ir jo asmeninei 
biografijai. 

Kai kurie nebuvo neigiami, tačiau nuobodūs. Juose 
vardijamos visos vedybinės sutarties smulkmenos. Pagal 
ją Malboro hercogui atiteko du su puse milijono dolerių 
iki gyvos galvos ir 100 000$ per metus kišenpinigių jam ir 
žmonai. 

“New York World“ visas puslapis buvo paskirtas dvi- 
dešimt septynių Anglijos hercogų nuotraukoms. Bet kurio 
amžiaus nevedę hercogai apibraukti apskritimais. “Dėme- 
sio, Amerikos įpėdinės, — rėkė antraštė, — už kurį staty- 
tumėte?" 

Labiausiai Čes patiko straipsniai apie pačias vestuvių 
iškilmes. Jos buvo tokios vanderbiltiškos. Visko per daug. 
Kiekviename straipsnyje galėjai rasti vis daugiau smulkme- 
nų: jai tereikėdavo praleisti tai, ką jau žinojo, kol atrasda- 
vo naują kokios nors įspūdingos dovanos ar jaunosios her- 
cogienės vestuvinio apdaro mezginių aprašymą. 

Praėjus trims dienoms po vestuvių, jų aprašinėjimo bu- 
mas pradėjo slūgti. Tądien tik keturi laikraščiai vestuves 
dėjo į pirmąjį puslapį. 

“Nuotaka penkiolika minučių vėluoja į savo vestu- 
ves", — skelbė Ričmondo “Dispatch". Čes dar patogiau 
įsitaisė krėsle. 

“... penkiasdešimt policininkų saugojo dvarą nuo su- 
sirinkusios minios, kurią sudarė du tūkstančiai Žmonių... 
trijų šimtų policininkų prireikė įvesti tvarką prie bažny- 
čios... bažnyčia papuošta gėlėmis nuo pat kupolo iki grin- 
dų... aštuoniasdešimt gėlininkų... tarp vestuvinių dovanų 
buvo ir perlai, priklausę Didžiosios Rusijos Katerinai... dei- 
mantinė tiara... masyvus krepšelis, nusagstytas deiman- 
tais... diržas iš deimantų... daugybė deimantinių sagių... 
apyrankių... pakabukų... nuotakos suknia, išsiuvinėta per- 
lais... šešios pamergės... dvi mergaitės, mėtančios gėles... 
rožių žiedlapių kilimas... visas orkestras iš penkiasdešim- 
ties instrumentų... šešiasdešimties balsų choras... navose 
visuomenės "grietinėlė"... Niujorko valdytojas... Britų am- 
basadorius... Amerikos ambasadorius..." 

Jos akys sustojo, šiek tiek sugrįžo atgal ir nusileido 
siauru stulpeliu žemyn. Štai, ji nesuklydo. “Lordas Renda- 
las Stendišas". Niujorke. Amerikoje. 

Laikraštis iškrito jai iš rankų ir nuslydo ant grindų. 
Kiek dabar valandų? Tik dešimt po vienuoliktos. Ji gali nu- 
vykti į Niujorką dar šįvakar. Juk nelabai toli. Traukinių ne- 
sulaikys lietus. Ji net nesikrautų daiktų. Tai tik sugaišintų. 
Jis čia. Amerikoje. Taip arti. 

Jos visa esybė — siela ir kūnas — jo ilgėjosi, ragino 
ją patenkinti begalinį troškimą būti greta, vėl pažinti lau- 
kinį, viską naikinantį alkį ir jo patenkinimą. 

Atrodė, tarytum šešiolika mėnesių, praleistų be jo, ne- 
egzistuotų. Ji prisiminė jį taip aiškiai, tarytum būtų pasi- 
traukusi iš jo glėbio vos prieš kelias sekundes. Jos pirštai 

jautė susiraičiusias jo garbanas, lūpos — jo ūsų prisilieti- 
mą, burna — jo skonį. Jos šnervės buvo pilnos jo kūno aro- 
mato, jų mylėjimosi kvapo. 

— Rendalai, — Čes sudejavo balsu. Jo vardas nudegi- 
no jos lūpas, nuskambėjo visai nederančioje prie jo jau- 
kaus kambario tyloje. 

Gerasis Dieve, kaip ji gali pakęsti šią agoniją? Jis bu- 
vo taip arti, tačiau atvyko ne pas ją. Jis neparašė. Nenorėjo 
sutikti jos Niujorke. Bet tai juk taip arti. 

“Maniau, kad jau imu tai nugalėti, — su pasigailėji- 
mu mąstė ji. — Maniau, kad jau pradedu užmiršti. Kaip 
lemtis gali būti tokia negailestinga? Kodėl jis nepasiliko 
Anglijoje? Kodėl vis dar taip smarkiai skauda?" 

Čes dar glaudžiau susisiautė į šalį. Tačiau jokia šilu- 
ma negali sušildyti ledinės nevilties. 

Už jos atsidarė rytinio kambario durys. 

— Židinys atrodo taip viliojančiai, — tarė Netas. 

— Išeik, — sušnibždėjo Čes, tačiau jis neišgirdo. 

— Dieve, baigiu sustirti. Man taip šalta, kad dantys 
barška nelyginant vežimo ratai. — Netas ištiesė prieš židi- 
nį rankas. Jis pažvelgė į ją, ir jos rankos staiga nusviro. 

— Ar tu sergi? Girdėjau, kad siaučia kažkoks virusas. 
Eikš, padėsiu tau užlipti laiptais. 

— Ne, Natanai, ne. Jaučiuosi puikiai. Tiesiog leisk man 
kurį laiką ramiai pasėdėti. 

Jos šaltos rankos atsidūrė jo rankose. Natano delnai 
liepsnojo. 

“Nuo židinio kaitros“, — pagalvojo ji. Tačiau pama- 
čiusi jo veidą, suprato, kad ne. Jo oda buvo be galo išblyš- 
kusi, o joje išsiskyrė strazdanos. Čes prisivertė atsistoti. Ji 
ištraukė ranką iš jo saujos ir pridėjo prie kaktos. Jis karš- 
čiavo. 

— Tai tave užpuolė virusas, Natanai. Palydėsiu tave į 
viršų. 


183 


“Atleisk man, Dieve, bet aš džiaugiuosi. Dabar turė- 
siu apie ką galvoti, kur nukreipti mintis", — tarė pati sau. 


Ištisas savaites Čes kankino nuolatinė, prietarų per- 
smelkta panika. Netgi iš prigimties stiprus Neto organiz- 
mas buvo nelygus priešininkas klastingai ligos jėgai; krizė 
po krizės stūmė jį mirties link. “Tai mano kaltė, — buvo 
įsitikinusi ji. — Natanas mirs, ir tai mano kaltė, nes aš 
džiaugiausi, kad jis susirgo". 

Į Stendišą kartu su anglų šeimomis buvo atvykęs pa- 
gyvenęs daktaras. Čes kėlė pasitikėjimą sidabriniai Džono 
Grehemo plaukai, geros mėlynos akys ir sodrus, kupinas 
pasitikėjimo balsas. Tačiau netgi jis negalėjo nuslopinti jos 
baimės. 

— Jei jį prarasiu, nežinau, kaip gyvensiu, daktare, — 
verkšleno ji. 

— Nėra reikalo jaudintis, ponia Ričardson. Jūsų vyro 
organizmas stiprus. Ričardsonas neleis ligai jį nugalėti. Jis 
kovotojas. 

— Taip. — Ji žinojo, kad tai tiesa. Natanas iš tiesų 
buvo kovotojas. Jis nė už ką nepripažintų pralaimėjimo. 
Anksčiau to niekada nebuvo. Anksčiau. Jo aistra Lili jį vis 
dėlto nugalėjo. Jam vis krito svoris, ištisus mėnesius jis 
atrodė lyg apkerėtas. Galbūt Netas nebenori kovoti, galbūt 
nebenori gyventi. 

Ir visa tai buvo jos kaltė. Galbūt ji turėjo jį paleisti, 
išsiskirti, suteikti laisvę, kad jis galėtų būti su mylima mo- 
terimi. Dievas Žino, jai suprantama ši visagalė prievarta, 
negailestinga, Žiauri meilės jėga. 

Ne. 

Dabar prakalbo ne jos protas, o širdis. Ji neleis Nata- 
nui eiti. Tik ne pas Lili. 

“Ji jo nemyli, tik nori jį turėti. O aš myliu. Nuo tos 
pirmos dienos, kai jis įkrito į upę ir kvatojo iš savo susi- 
traukiančių kelnių, aš myliu Nataną". 

Ne visada vienodai. Per penkiolika metų Žmonės pa- 
sikeičia. Pasaulis taip pat keičiasi. 

Tačiau aš myliu Nataną vis dar taip pat. Ji jo neturės. 
Aš kovosiu su ja. Su juo, jeigu prireiks, taip pat. 

Kai jis pasveiks. Dieve, padėk jam pasveikti". 

Tai truko beveik tris savaites, tačiau Natanas kovėsi ir 
nugalėjo. Jis buvo sulysęs. Čes net nustebo, kaip jis pase- 
no. Dabar jam trisdešimt aštuoneri; jai nederėjo stebėtis, 
kad jis prarado amžino berniuko išvaizdą. Tačiau Čes vis 
tiek stebėjosi. 

Kiekvieną rytą ir popietę ji nešdavo į Neto kambarį 
portfelį su darbiniais popieriais, kad jis, kolei serga, galė- 
tų domėtis visais reikalais. Kompanijos menedžeriai norė- 
jo kalbėtis su juo pačiu, tačiau Čes neleido. Jie primygti- 
nai ir neprotestavo; visi jau seniai suprato, kad ponia Ri- 
čardson yra nenugalima verslo moteris. Netui sergant, ji 
reikalavo kasdieninių ataskaitų apie kiekvieną kiekvienos 
verslo šakos padalinį. Reikalingus sprendimus ji priiminė- 
jo nedvejodama. 

Dabar ji viską perdavė Natanui. Jis nurimo, sužino- 
jęs, kad padėtis kontroliuojama. 

Asmeninius pranešimus ir korespondenciją ji taip pat 
peržiūrėdavo. Netgi pranešė jam apie sėkmingą Lili ir Gi- 
deono organizuotą lėšų naujajai sekmadieninei mokyklai 
akciją. 

Apie Gasės mokyklinę pjesę kalbėjo su dar didesniu 
entuziazmu. Gasei paskirtas Merkelio, vieno iš trijų išmin- 
čių, vaidmuo, 0 dar ji turės dainuoti solo “Mes, trys kara- 
liai iš rytų". Ta proga mergaitė norėjo gauti dovanų auksi- 

nius auskarus ir prasidurti ausis. Po prideramų apsvarsty- 
„mų Netas nenoriai sutiko. Jis nenorėjo pripažinti, kad jo 
mergytė bręsta. 

— Šitiems išsiunčiau atsiprašymus, — tarė Čes, pa- 
duodama jam krūvą pakvietimų. — O šituos priėmiau, pri- 
dėdama prierašą, jog tai priklausys nuo to, ar daktaras Gre- 
hemas leis. 

— Palūkėk, — pratarė Netas. — Aš noriu dalyvauti 
šitame. Parašyk dar kartą ir pasakyk, kad mes būsime. 

Čes pačmė iš jo pakvietimus. Džordžas Vanderbiltas 
kviečia, kad po Kalėdų jie dalyvautų pobūvyje, kurio metu 
bus oficialiai atidarytas jo namas Ašvilyje. 

— Tokia kelionė žiemą per ilga, Natanai, taip, kaip 
per ilgas pobūvis. Pridėjus dieną kelionei tenai ir dieną at- 
gal, iš viso bus šešios dienos. 

— Bet kuriuo atveju noriu ten būti. — Jis atrodė tarsi 
silpnas, sergantis, užsispyręs berniūkštis. Į išblyškusį vei- 
dą grįžo jaunatviškas entuziazmas. 

Čes neliko nieko kita, kaip sutikti. 

Kai pakvietimą gavo, ji akimirksniu, neišvengiamai 
pagalvojo apie Rendalą. Argi jis nedalyvavo Vanderbiltų 
vestuvėse? Galbūt atvyks į Vanderbiltų namo atidarymą? 
Nepaisant nuolatinio rūpesčio dėl Natano, širdis nesiliovė 
spurdėjusi. Bet tada ji prisiminė tai, ką buvo skaičiusi laik- 
raščiuose. Dėl skyrybų nė vienas iš Vanderbiltų nepalaikė 
jokių ryšių su Konsuelos motina. Tą savaitę, kai vyko ves- 
tuvės, visa šeima pasirūpino išvykti iš miesto. Džordžas 
Vanderbiltas nebuvo niekaip susijęs su lordu Rendalu Sten- 
dišu. 

Viršutinis pakvietimas “priimtųjų" krūvoje buvo į 
gruodžio aštuonioliktąją vyksiančias mis Elizos Morhed 
Kar ir Henrio Korvino Flauerio vestuves. Tai iš tikrųjų bu- 
vo geras kąsnelis, netgi geresnis nei Tauerio tilto atidary- 
mas, nes Džului Karui, nuotakos tėvui, priklausė Bulius. 

O Šiaurės Karolinoje, nepaisant tarptautinio Neto pasise- 
kimo, Bako Djuko nedorų triukų Niujorke ir Diko Reinold- 
so augančios imperijos Vinstone, Bulius tebebuvo karalius. 
Jei pūsdavo palankus vėjas, jo bliovimą, nors ir neaiškiai, 
buvo galima girdėti netgi Stendiše. 

Čes prisijungė prie kitų privilegijuotų damų, kurios 
savaitė prieš vestuves buvo pakviestos apžiūrėti prašmat- 
naus nuotakos apdaro. Jis siūtas Paryžiuje, kur ponia Kar 
ir Lida — Elizos pravardė — praleido vasarą. 

Čia buvo demonstruojamos ir vestuvinės dovanos. Čes 
1r Neto sidabrinis sietynas iš “Tiffany", reikėjo pripažinti, 
atrodė labai įspūdingai, tačiau šou Žvaigždė buvo antikva- 
rinė Vindzoro kėdė, kurią atsiuntė Edlėjus Stivensonas, 
Jungtinių Amerikos Valstijų viceprezidentas. 

Vestuvių ceremonija ir priėmimas vyko penkerių me- 
tų senumo, bet vis dar įžymiajame Durame, didžiuliame 
-Karo name su bokšteliais, vadinamame Somerseto Vilsa. 
Senasis Džulas anuomet paklojo už šį namą visą krūvą pi- 
nigų. Vien dūminio stiklo langai kainavo 6000$. 

Vestuvėms jis taip pat negailėjo pinigų. Net iš Fila- 
delfijos atvyko dekoratorius, kuris turėjo išvedžioti elek- 
tros lemputes ant grindų ir sukomponuoti gėlių puokštes 
namo viduje. Maisto tiekėjas taip pat atvyko iš Filadeltfi- 
jos, o kartu atsivežė savo virtuvės šefus ir pagalbinių dar- 
bininkų. Su juo atvyko ir du vagonai importinių delikatesų 
vestuvių pokyliui. 

— Maniau, kad jie niekada nepasišalins, — sušnibž- 
dėjo Natanas Čes į ausį, kai jaunavedžiai antrą valandą nak- 
ties išsiruošė į savo povestuvinę kelionę. — Svečiai galėjo 
skirstytis iš karto po ryžių ir rožių žiedlapių lietaus. 

— Nustok niurnėti, — paliepė jam Čes. Ji stengėsi vis- 
ką įsidėmėti nuo to momento, kai atėjo pakvietimas, nes 
anksčiau, nei jie spės pastebėti, Gasė taps jauna ledi, o pas- 
kui nuotaka. 

Pavasaris, nusprendė Čes, būtų kur kas geresnis metų 
laikas nei žiema. Kitais metais ji pasodins daug azalijų, 
kurios po septynerių ar aštuonerių metų puikiai tiks vestu- 
vėms. 

— Beveik girdžiu, kaip tavo galvoje sukasi girnos, — 
tarė Netas. — Apie ją galvoji? 

— Nieko ypatinga, — atsakė Čes. — Tik apie gėlių 
sodinimą. 


“S « D" garvežys nutempė Neto privatų vagoną į Du- 
ramą, kur jis buvo pastatytas atsarginiame kelyje. Vander- 
bilto traukinys iš Niujorko prikabino jį prie dar penkių pri- 
vačių vagonų ir nuvairavo į Ašvilį, o iš ten į Biltmorą — 
taip buvo pavadintas Džordžo Vanderbilto namas. Nedide- 
lėje mūrinėje stotyje išlipusius keleivius pasitiko liokajai, 
kurie juos nulydėjo į laukiančias karietas. 

— Tai labai miela, — tarė Čes, — apgaubdama save ir 
Netą kailiu. — Šildytuvai kojoms taip pat. Pasinaudok sa- 
vuoju, Natanai. Nepamiršk, kad tu po ligos. 

— Niekai. Nustok elgtis su manimi kaip su invalidu. 

— Mm, kalnų oro skonis lyg ledinio vandens. Argi tai 
ne puiku? — Paskutinę valandą, traukiniui kylant į kalnus, 
juos supo nepaliestų šviežio sniego platybių peizažas, vie- 
tomis pamargintas aukštų, išsikišusių pušų žaluma, o jų ša- 
kas daugiausia taip pat dengė tviskantis baltumas. Buvo 
jau po pietų ir besileidžianti saulė po truputį dažė sniegą 
arbatinių rožių spalva. 

— Puiki vieta statybai, — pritarė Netas. — Palauk, 
pamatysi mūrinius blokus ir kaip idealiai jie sujungti. Kra- 
nai buvo tokie aukšti kaip bažnyčios varpinė. — Šviesa su- 
teikė jo odai sveiką išvaizdą. O galbūt ji tokia pasidarė sa- 
vaime. Juk jis taip nekantravo kuo greičiau pamatyti namą 
ir jo stebuklus. 

Dviem karietoms važiuojant priešais juos ir trims už- 
pakalyje, jie pravažiavo arkos pavidalo tunelį, nuošalėje 
palikdami vartus su sargybos bokšteliu, ir pradėjo trijų my- 
lių kelionę į Biltmorą. 

— Įsivaizduok, kiek reikia triūsti, kad šis kelias būtų 
gerai nuvalytas, — tarė Čes. Ji jau buvo bepradedanti su- 
prasti, ką reiškia “Vanderbilt". 

— Kai daug prisninga, veikiausiai važiuojama kitu, 
trumpesniu keliu, — paaiškino Netas. 

Jei toks ir buvo, jo nesimatė. Kai visos karietos susto- 
jo erdvioje, žvyru pabarstytoje aikštelėje, kurioje nebuvo 
nė trupinėlio sniego, jau leidosi purpurinės sutemos. Šiek 
tiek Žemiau, dešinėje, prancūziškos pilies stogų linija 
priminė kalnų zigzagą dangaus fone. Dar žemiau atvyku- 
sius sveikino ir kvietė šimtai apšviestų langų. Čes pama- 
nė, kad tai pranoksta netgi Bakingamo rūmus. 

— O Dieve, — sušnibždėjo ji balsu. — Dar niekada 
savo gyvenime nebuvo mačiusi nieko tokio įspūdingo. At- 
rodė, kad tai net negali būti realu. Tai greičiau iliuzija ar 
kažkokie kerai. 

Pirmajam vežėjui davus signalą, karietos pajudėjo prie 
didingo įvažiavimo su bokštu viršuje. Atrodė, kad jiems 
artinantis, jis vis augo ir augo. 

Vos tik karietų ratai palietė kiemo žvyrą, milžiniški 
vartai atsivėrė ir tamsą perskrodė šviesos takas. Čes žvel- 
gė pro milžiniškus vartus ir jautėsi be galo mažytė. Šiek 
tiek išsigandusi taip pat. Čia galėtų gyventi ir milžinai. 

— Jo jėgainė tikriausiai didesnė už tą, kuri tiekia elek- 
trą visam Stendišui, — tarstelėjo Natanas, ir šis proziškas 
požiūris išsklaidė visas Čes fantazijas. Staiga jai pasidarė 
beprotiškai smalsu pamatyti, kas yra viduje. Alisa Stebuk- 
lų Šalyje negalėjo jaustis neįprasčiau. 

Xatuniaudalimė Inočias dhyni 


Viskas čia milžiniškų dydžių. Prieškambario holas di- 
desnis nei Heirfildso pokylių salė. Dabar, kai visi jau po 
šeimininko stogu, svečiai iš kitų penkių karietų pradėjo šne- 
kučiuotis su Natanu ir Čes, taip pat vieni su kitais. Trys 
poros atvyko iš Niujorko, dvi — iš Pensilvanijos. 

Čia taip pat buvo ir vaikų. Net šeši, visi paaugliai, ta- 
čiau jie nebuvo pristatyti. Kambarinė ir patarnautojas tuč- 
tuojau juos nuvijo į liftą, kuris buvo dvigubai didesnis už 
pakankamai įspūdingą keltuvą “Savojoje". 

Niujorkiečiai jau buvo pažįstami. Taip pat ir filadel- 
fiečiai. Per kelias minutes jie susiskirstė į grupeles, palik- 
dami Čes ir Nataną vienus, kol pasirodė Džordžas Vander- 
biltas. Tai buvo lieknas ir gana dailus trisdešimt trejų metų 
vyriškis. Šviesi oda ir tamsūs plaukai bei gana tankūs ūsai 
iš pradžių Čes priminė Rendalą Stendišą. Tik paskui ji su- 
prato kodėl. Panašumas slypėjo ne tiek išvaizdoje, kiek ele- 
gancijoje, kurią jie abu be jokių pastangų demonstravo. 

Iš pradžių dėl savo minčių apie Rendalą Čes su Van- 
derbiltu jautėsi nejaukiai. Tačiau labai greitai perprato, kad 
šios didingos, neįtikėtinos pilies savininkas gerokai dro- 
vus, ir ji pasidarė jam malonesnė. 

es pamėgo jį dar labiau, kai, priverstinai draugiškai 
pasisveikinęs su savo svečiais, jis tvirtai paspaudė Nata- 
nui ranką ir plačiai nusišypsojo: 

— Esu labai laimingas, kad jūs vis dėlto atvykote, Na- 
tanai, — tarė jis, o drovumo nebeliko nė lašo. — Tai nuo- 
stabu. Boileriai ir elektros jėgainė laukė jūsų. 

Čes nusišypsojo. “Berniukai ir jų žaisliukai", — pa- 
galvojo ji. 

Uniformuotų tarnų palyda visus nuvedė į jų kamba- 
rius. Jų rūbai jau buvo iškrauti ir sudėti. 

— AK, žinojau, kad turi būti trumpesnis kelias, — tarė 

Netas. — Jie turėjo iškrauti bagažą ir atgabenti jį čia, kol 
mes dar nebuvome nė pusės mylios nuvažiavę, gėrėdamie- 
si peizažu. 

Svečių kambarys, paskirtas Čes, buvo raudonos spal- 
vos, ovalo formos. Visi medžio dirbiniai akinančiai balti, 
apvedžioti klasikinio stiliaus drožiniu. Sienas dengė didžiu- 
liai raudonu Damasko šilku apmušti paneliai. Tokiu pat šil- 
ku aptraukti baldai. Lova medinė, įmantriai apklijuota plo- 
nu faneros sluoksniu, su sulenktu baldakimu, kurį sudarė 
raudonos užuolaidos ir draperijos. Lova ir šezlongas auk- 
so spalvos, o viduryje kambario stovėjo apvalus, auksu ap- 
kraštuotas stalelis bei keturios taip pat aukso spalvos kė- 
dės. Didžiuliame židinyje liepsnojo ugnis. 

Aplinka miela, pagalvojo Čes, net jei ir per daug iš- 
taiginga jos skoniui. Ji numetė apsiaustą ir pirštines ant 
šezlongo ir pradėjo apžiūrinėti detales. Stalčiai buvo labai 
erdvūs. Gera šviesa skaityti. Šalia vonios kambarys. Čes 
nustebino jo paprastumas. Čia buvo visi būtiniausi dalykai 
tr daugybė vietos. Tačiau nebuvo marmuro plytelių, 
kuriomis išklotas vonios kambarys Heirfildse, ir tik vienas 
veidrodis virš praustuvo. Jokio stalelio. 

Netas tuoj pat viską paaiškino. 

— Šeimininkas viengungis, o architektą nusamdė taip 
pat vyrą. Mums, vyrams, veidrodžiai reikalingi skutimui- 
Si, O ne įvairiausiems triukams su plaukais išdarinėti. 

Čes sutiko, jog tai logiška. Jei esi vyras... Natano mie- 
gamasis buvo kitoje vonios kambario pusėje, sujungtas su 
vonia kitomis durimis. Ji pastebėjo, kad jo kambaryje iš 
viso nėra veidrodžių, tačiau be galo daug odos, kuria buvo 
aptrauktos kėdės ir minkštasuoliai. Lova atrodė taip, tarsi 
čiužinys būtų iš tiesų kietas. 

Ji sugrįžo į savo raudono Damasko prabangą ir atsisė- 
do ant sofos, pasiruošusi paskaitinėti bukletą odiniu virše- 
liu, kurį rado ant stalo. 

Jame buvo informacija svečiams. Kaip ji ir tikėjosi, 

kiekvienai damai, neatsivežusiai-savos, paskirta po kam- 
barinę. Kambaryje buvo varpelis, kuriuo galima ją pasi- 
kviesti. Skalbiniai bus paimti... grąžinti... arkliais galima 
jodinėti... maudymosi kostiumai baseinui su pašildytu van- 
deniu pusrūsyje... kėgliai... biliardas... 

Visa tai skambėjo jaudinančiai. Ji dar niekada nebuvo 
mačiusi plaukymo baseino ar kėglių takelio. 

Į bukletą įkištas vienas neprisegtas lapelis. Jame pra- 
nešama apie pasikeitimus šios dienos programoje, nes šian- 
dien — gruodžio trisdešimt pirmoji. Turi vykti šokiai prieš- 
kambario hole, 0 po jų, pirmą valandą nakties, vakarienė 
banketinėje salėje. Nuo septintos iki dešimtos bufete, an- 
tro aukšto hole, ir pirmo aukšto gobelenų galerijoje bus 
galima lengvai užkąsti. 

Puiku, pagalvojo Čes, jei tik mes rasime tuos kamba- 
rius. Jai atrodė, jog klaidžiojant po šį didžiulį namą visai 
praverstų siūlų kamuolėlis, kurį eidama vyniotų. Kitaip ji 
niekada nesuras savo miegamojo. 

— Kur eini, Natanai? 

— Paieškoti boilerinės. Grįšiu laiku, kad spėčiau pa- 
sipuošti. 

— Prašau, tik neįkrisk į krosnį ir nepersistenk. Juk ži- 
nai, rytoj tie visi įrengimai irgi niekur iš čia nedings. 

Čes pažvelgė į auksinį laikrodį, stovintį ant židinio 
atbrailos. Tiktai penkios. Ačiū Dievui, ji atsivežė ką skai- 
tyti. Nekantravo kuo greičiau pradėti, tačiau turės palaukti 
dienos šviesos. 

Ji paskambino varpeliu, pakviesdama kambarinę, kad 
praneštų, ko jai reikia, ir užduotų kelis klausimus apie šią 
vietą ir Žmones. 

— Džordžas Vanderbiltas net nesusižadėjęs, — paaiš- 
kino ji Natanui, kai šis sugrįžo. — Kaip gaila, kad Gasė 
nėra šiek tiek vyresnė. Galėčiau išmėginti savo piršliavi- 
mo sugebėjimus. 

Natanas šyptelėjo. 

— Būtum tik ilgos eilės pabaigoje. Tas vargšas vel- 
niūkštis turi gintis nuo piršliaujančių motinų kone lazda. 
Labai tikėtina, kad jo paties seserys irgi pakvietė čia ke- 
lias kandidates. Šie namai prigužėję moterų. 

— Tu mane stebini, Natanai. Kaip tiek daug sužino- 
jai, jei buvai tik boilerinėje? 

— Tarnai žino viską; tu man tūkstantį kartų tai sakei. 
Pusrūsis labai jaukus. Ten, personalo valgomajame apačio- 
je, išgėriau puodelį kavos ir suvalgiau gabalėlį pyrago su 
vištiena. Tu privalai jį pamatyti, ir virtuves, ir skalbyklas. 
Tos patalpos didesnės nei viešbutyje. Bent jau man taip pa- 
sirodė. Čia yra aštuoniasdešimt tarnų. 

— Aštuoniasdešimt? 

— Tai namui. Dar pora šimtų dirba arklidėse, pieninė- 
je, aplinkinėse žemėse, soduose ir daržuose. Džordžas au- 
gina viską, ką valgo. Apačioje ragavome šiltnamyje išau- 
gintų vynuogių. 

— Norėčiau, kad ir man ką nors atneštum. Aš išalkusi. 

— Apačioje, hole, labai daug maisto. Jie jau pradeda 
ruošti bufetą. Eime, aš tau parodysiu. 

Antro aukšto holas iš tikrųjų buvo čia pat, vos palypė- 
jus laiptais. O šie buvo iš marmuro ir raitėsi ratu, kol ga- 
liausiai pasiekė keturias aukštas kolonas, sudarančias ar- 
kos formos įėjimą į holą. Čia į visas puses bėgiojo tarnai ir 
tarnaitės, dėliodami didelius sidabrinius uždengtus indus 
virš spiritinių lempų. Lėkštės ir dubenys su šaltais užkan- 
džiais jau buvo sudėti. Taip pat ir lėkštelės svečiams, tau- 
rės bei sidabriniai stalo įrankiai. 

Parketo grindys nuklotos rytietiškais kilimais. Įprasto 
dydžio patalpoje būtų pakakę ir vieno kilimo. Čia jie imi- 
tavo kambarius kambaryje. Ant kiekvieno kilimo pastatyta 
po grupelę kėdžių, stalų, sofų. 

Taip didinga. Viskas taip didinga. Čes priėjo prie vie- 
no didžiulio lango ir pirštais praskleidė užtrauktas aksomo 

portjeras. Jei būtų išvydusi dangų ir žvaigždes, galbūt erd- 
vė, kurioje atsidūrė, būtų sumažėjusi, neatrodžiusi tokia ne- 
aprėpiama. 

Tačiau vietoje dangaus ji išvydo šviesą. Langas žvel- 
gė į stiklinį Žiemos sodo stogą. Tai buvo nepakartojama. Ji 
galėjo stebėti žmones apačioje. Vieni vaikštinėjo, kiti sė- 
dėjo ant kėdžių ir suolų tarp palmių, dar kiti stovėjo gru- 
pelėmis ir šnekučiavosi. Tai beveik tas pats, kaip sėdėti te- 
atre ir Žiūrėti į aiškiai apšviestą sceną. Tačiau jokio garso. 
Ji negirdėjo, ką kalba judančios lūpos. Taip pat nebuvo gir- 
dėti ir Žingsnių ar čežančių sijonų. 

Čes pastebėjo Džordžą Vanderbiltą, kuris stovėjo nu- 
gara į ją. Jį puslankiu supo moterys. Visos jos buvo jaunos 
ir juokėsi iš kažko, ką jis tik ką pasakė. 

Vargšas Džordžas, pagalvojo Čes. Natanas teisus. Tą 
žmogų turbūt varo iš proto nuolat apie jį besisukiojančios 
ištekėti trokštančios moterys. 

Maistas kvepėjo labai viliojančiai. Čes jau buvo be- 
nusisukanti nuo lango. Ir tada jos rankos dar stipriau su- 
spaudė užuolaidas. Ten, apačioje, buvo ne Džordžas Van- 
derbiltas. Ta nugara priklausė Rendalui; juodas pakaušis 
taip pat buvo Rendalo. Ji tai tvirtai žinojo. Negalėjo pa- 
sakyti, kodėl yra tokia tikra, tačiau jai ir nereikėjo. Ji ži- 
nojo ir laikėsi įsikibusi sunkių portjerų, kad nesusvirdu- 
liuotų. Kraujas gyslose pradėjo tekėti dar greičiau. Jai 
svaigo galva. 

Nuo ko? Iš laimės? Baimės? Meilės? Aistros? Dėl vis- 
ko, ir dar daugiau. 

— Ar galėčiau jums ko nors įdėti, madam? — paklau- 
sė šalia jos išdygęs liokajus. 

Čes virpulingai įkvėpė oro. 

— Taip, prašau, — atsakė ji. — Tačiau pirmiausia pa- 
dėkite man atsisėsti. Man šiek tiek sukasi galva. Tai tik- 
riausiai dėl kalnų aukščio. 

Ji privalėjo suimti save į rankas. Galbūt ir vėl galės 

mąstyti, kai pajėgs kvėpuoti. Galbūt pajėgs patikėti tuo, 
ką matė. 


Čes pasilenkė iš arčiau patyrinėti savo atvaizdą didžiu- 
liame veidrodyje. Tai neteisinga. Vyrai gali auginti ūsus, 
kurie paslepia šlykščias linijas, einančias nuo šnervių iki 
lūpų kampučių, taip pat barzdas, uždengiančias riebalų kap- 
šelius po smakru. Moterų amžius kaip ant delno visam pa- 
sauliui. Keturiasdešimt penkeri. Ar būtent taip atrodoma 
tokio amžiaus? Čes regėjosi, kad atrodo, lyg būtų šešias- 
dešimties. Apie tai ji niekada nesusimąstė. Kai moteris vi- 
są gyvenimą liesa, ji neskiria per daug laiko žvilgčiojimui 
į veidrodį. 

Jos rankos vis dar tebebuvo gražios. Venos matyti, ta- 
čiau jos neišsipūtusios taip, kokios būna labai senų rankų 
gyslos. 

Blankią auksinę plaukų spalvą pakeitus sidabrui, jie 
žvilgėjo labiau nei bet kada. Dabar beveik visi jie buvo 
sidabro spalvos, o ne tik kelios įsimaišiusios sruogelės. 

“Aš esu sena, esu bjauri ir, Dieve, gailiuosi, kad tai 
pamačiau. Man derėjo pasikeisti kambariais su Natanu. Ten 
nėra veidrodžių". 

Moterys, su kuriomis šnekučiavosi Rendalas, buvo jau- 
nos. Pasaulyje knibždėte knibžda jaunų moterų ir merginų. 

Praėjo pusantrų metų. Jis turbūt manęs nė neprisime- 
na. Kodėl nenuskubėjau laiptais žemyn nedelsdama, kaip 
ir norėjau padaryti? Kodėl leidausi pati savęs apkvailina- 
ma, kad pasipuošusi atrodysiu jam graži? 

Įdomu, ar jis žino, kad aš čia? 

Kiekviename kambaryje turėtų būti svečių sąrašas, 
kaip būna keleivių sąrašai laivuose. Ši pilis lyg milžiniš- 
kas laivas, apšviesta tamsoje ir apsupta kalnų kaip jūros. 

— Ar norėtumėte, kad jus sušukuočiau, madam? — 
paklausė kambarinė. 

* — Ne. Ačiū. Galiu tai padaryti ir pati. — Čes šiurkš- 

čiai perbraukė šepečiu per ilgas, sunkias garbanas, o pas- 
kui įgudusiu judesiu suformavo iš jų kuodą, siekiantį nuo 
viršugalvio iki sprando. Ilgi plieniniai smeigtukai buvo su- 
kišti į vietas ten, kur ir įpratę būti. 

Ji nusivilko šilkinį chalatą, kurį buvo apsirengusi prieš 
šukuodamasi, ir šis nuslydo į ištiestas kambarinės rankas. 
Tada atsistojo. Jos oda buvo tokia pat balta kaip ir korseto 
bei apatinių kelnaičių šilkas. Pro baltą šilką persišvietė juo- 
dų šilkinių kojinių šešėliai. Ji įžengė į juodo, nėriniais ap- 
vedžioto šilko ratą, patiestą ant grindų, ir ramiai laukė, kol 
kambarinė užtrauks pasijonį į viršų ir susegs ant korseto 
suveržto juosmens. 

Jos balinė suknia ištiesta ant lovos. Niekada anksčiau 
nebuvo jos apsivilkusi. Šią suknią ji pasisiuvo Devonširo 
hercogienės baliui. Tai pats gražiausias apdaras, kokį ji ka- 
da nors turėjo. Ar bent matė, kaip jai dera. 

— Minutėlę, — pratarė kambarinei Čes. Ji prisiminė 
nedidelę gudrybę, kurios išmokė Edita Horton. Suvilgė du 
pirštus seilėmis, pasilenkė prie židinio ir perbraukė jais per 
suodžius. Tada labai atsargiai mirksėjo, blakstienomis lies- 
damos suodžius, kol jos pasidarė juodos. Veidrodyje atsi- 
spindėjo jos stulbinančiai blyškios, sidabrinės akys, paryš- 
kintos juodos linijos. Paskui Čes kandžiojo lūpas, kol šios 
pasidarė sodriai rožinės spalvos. 

— Dabar, — tarė ji, ištiesdama rankas. Suknelė, už- 
mauta per galvą, nuslinko žemyn jos kūnu ir prigludo ten, 
kur ir turėjo priglusti. Sužavėta kambarinė atsiduso, o pas- 
kui vikriais, įgudusiais pirštais susagstė kabliukus, kurių 
juosta ėjo per visą nugarą. Paskui po vieną padavė Čes šil- 
kinius šokių batelius, į kuriuos ši įsilipo. 

— Jūs atrodote nuostabiai, madam, — pratarė jauna 
mergina. 

Su baime, tačiau viltingai Čes nuėjo prie tolimiausios 
kambario sienos, kur visu ūgiu galėjo išvysti save didžiulia- 

me veidrodyje. Tai, ką ji pamatė, atėmė žadą. Liuteris Vit- 
selas buvo tikras menininkas. Jis sukūrė vidurnakčio sodą. 

Suknia buvo pasiūta iš juodos, standžios šilkinės or- 
ganzos ir'atrodė, lyg į vieną vietą susirinkę šešėliai. Su 
labai pūstomis rankovėmis, kurios pastaruoju metu labai 
madingos. Jos atrodė tarsi pakibusios ant Čes pečių, o jų 
fone jos oda panaši į mėnesieną. 

Kaklo iškirptės linija buvo labai grakšti tarsi mėnulio 
kraštas. Ji apnuogino jos mėnulio baltumo odą, tačiau kuk- 
liai pridengė nedidelių krūtų iškilumus. Suknelės viršutinė 
dalis išsiuvinėta danteliais kaip ir kaklo iškirptės kraštas. 
Kiekvienas dantelis dar paryškintas blizgančiais juodojo 
gintaro karoliukais. 

Toks pats juodasis gintaras sudarė ir šiek tiek dides- 
nius dantelius ant šilkinio brokato, kurio juosta buvo įsiūta 
sijono priekyje. Brokato sidabriniame fone puikavosi auk- 
siniai lapai. 

Ši juosta buvo iš abiejų pusių įrėminta juoda organza 
bei dantytomis karoliukų juostomis. Suknelės sijonas be 
galo platus, o užpakalinės dalies viduryje suformuotos klos- 
tės atrodė kaip šleifas. 

Kadangi buvo menininkas, užuot siuvinėjęs, Liuteris 
lengvus sijonus išmargino piešiniu. Švelnūs aukso spalvos 
potėpiai sudarė vingiuotas, grakščias šakeles. Jas jis pa- 
pildė šifoniniais lapeliais, nudažytais aukso ir sidabro spal- 
va. Dažai sustangrino juos be jokio papildomo pakietini- 
mo, ir Čes žengiant žingsnį jie švelniai judėjo, tarsi leng- 
vo vėjelio kedenami. 

Žvilgančiais lapeliais buvo papuoštos ir pūstos suk- 
nelės rankovės, čia jie buvo pridengti permatomos organ- 
ZOS. 

Jos sidabriniai su auksiniais plaukai priminė pačią 
šviesą; jos tamsia linija apvedžiotos šviesios akys buvo 

šviečiančios žvaigždės. 

Savo baltą kaklą Čes padabino plačia juodo gintaro 
lapų juosta, kelis tokius lapelius prisegdama ir prie plaukų 
kuodo. 

Dar kartą ir dar mirkant kvepalų buteliuko lazdelę į 
kvapnų aromatą, tokį patį, kaip ir muilų, kuriuos padova- 
nojo Rendalas, jos ranka drebėjo. Iškvėpinta lazdele ji pa- 
lietė plaukus, ausis, kaklą, apnuogintus pečius. 

Tada užsimovė baltas išpudruotas, išskleistas piršti- 
nes, kurias laikė kambarinė, ir išlygino jas ant pirštų ir ran- 
kų iki pat rankovių apačios. Kambarinė ties riešais prisegė 
mažučius perlus, o tada padavė Čes didžiulę nėriniuotą vė- 
duoklę. 

Čes girdėjo, kaip apačioje užgrojo muzika. Ji padėko- 
j0 jaunajai kambarinei, kuri atliko reveransą, ir nužings- 
niavo į šokių salę. 

Natanas laukė jos antro aukšto hole. 

— Tu atrodai nepaprastai elegantiškai, — tarė jis. 

— Tu taip pat, — atsakė ji. Tai buvo tiesa. Londono 
siuvėjas gerokai pasistengė, siūdamas Natanui išeiginius 
rūbus. 

— Liftu ar laiptais? — paklausė Natanas su linksma 
užuomina į jų rūbus. 

— Laiptais, — atsakė Čes. Jaunystėje ji išmoko vieną 
pamoką, kuria visada galėjo pasikliauti, ir tai buvo bebai- 
mis, išdidus nusileidimas laiptais aukštai iškelta galva ir 
visiškai neliečiant turėklo. Dabar jai reikėjo šito išdidu- 
mo. Ją baugino neišvengiamas susitikimas su Rendalu. 

Jai leidžiantis plačiais marmuriniais laiptais, prašmat- 
nūs sijonai vilkosi nusidriekę per kelis laiptelius. Pro di- 
džiulius, grūdinto stiklo langus abiejose laiptų pusėse 
skverbėsi mėnesiena, kurios šviesa krito ant jos žvilgančių 
plaukų ir odos. 

Žmonės laiptų papėdėje esančiame hole su pasigėrėji- 

mu pažvelgė į viršų. Vienas jų išėjo į priekį. 

Rendalas pastatė vieną koją ant apatinio laiptelio ir 
ištiesė jai balta pirštine apmautą ranką. 

— Ar galėčiau gauti šį valsą, Čes? 


Katuniaudašimt ketvirtas kys 


Niekada anksčiau jie kartu nešoko. Tačiau Čes nė kiek 
nenustebino jų darnus sukimasis valso žingsniu. Jie tai da- 
rė labai lengvai, tarsi būtų šokę vienoje poroje visą savo 
gyvenimą. Taip ir turėjo būti, nes ji veikiausiai sapnavo. 
Ši iš pasakos nusileidusi pilis negalėjo būti reali. Negalėjo 
būti reali ir ši pokylių salė su marmurinėmis grindimis, ir 
Rendalo rankos ant jos juosmens skleidžiama šiluma. Tik- 
tai sapnuose išsipildo slapčiausi širdies norai. 

— Sveika, mano meile, — pratarė jis, kai nuo laiptų ji 
nužengė į jo glėbį. 

— Sveikas, — atsakė ji. 

O tada jis suko ir suko, ir suko ją po visą kambarį. Jų 
apsikabinimas skambant muzikai pasakė viską, kas turėjo 
būti pasakyta. Būtent šito ir reikėjo. Taip ir turėjo būti. To- 
bula. 

Valsas baigėsi, tačiau Čes neliūdėjo, nes tai buvo sap- 
nas, 0 sapnuose valsai skambėdavo ir skambėdavo. 

— Turiu eiti pasikalbėti su Netu, — tarė Rendalas. Ši- 
to irgi reikėjo. Ji stebėjo jį nueinantį. 

Jai nusilenkė kitas vyriškis ir ištiesė ranką. 

— Galima? — Čes nusišypsojo, padavė jam ranką ir 
vėl sukosi valso ritmu. Jis prisistatė esąs Fredas Vander- 
biltas. Ji taip pat pašnibždomis prisistatė. Ir kartkartėmis 
murmėdavo mandagius garsus, parodydama, jog domisi tuo, 

ką jis sako, nors iš tikrųjų negirdėjo nė vieno žodžio. 

Draugija buvo nedidelė, iš viso dvidešimt šeši žmo- 
nės, o tai vakarui suteikė dar daugiau intymumo. Gretima 
holo patalpa buvo žiemos sodas, kambarys stikliniu stogu, 
į kurį Čes neseniai žvelgė iš viršaus. Tarp šokių ar užuot 
šokę Žmonės leidosi laiptais žemyn į gėlių ir palmių pilną 
kambarį išgerti šampano. Skambant valsui, Čes ir Netas 
sėdėjo ant vieno bambukinio minkštasuolio, ir šios akimir- 
kos realumas padėjo jai nusileisti ant žemės. 

— Norėčiau, kad ir tu šoktum, — tarė ji taip kaip ir 
šimtus kartų praeityje. 

— Pakeistum nuomonę, kai užlipčiau tau ant kojos, — 
kaip visada atsakė Netas. 

Nė vienas iš jų neužsiminė, kad dorieji metodistai šo- 
kius laikė nuodėme. Jiems buvo visai nereikalingi rūsčios 
mis Meri veido išraiškos prisiminimai. 

Netas nešokdamas visiškai nesijautė nuskriaustas; bu- 
vo daugybė ir kitų nešokančių, su kuriais galėjo kada nori 
pasišnekučiuoti, o Netą kaip visada domino, ką jie turi pa- 
sakyti. Jis perpasakojo Čes, ką sužinojo apie susirinkusius 
svečius. Džordžo broliui Fredui, aistringam jachtų mėgė- 
jui, nebuvo dar nė keturiasdešimties. Laikas, praleistas sau- 
„sumoje, jam buvo prarastas laikas. Jo žmona Luiza, dvyli- 
ka metų už jį jaunesnė, taip pat mėgo plaukioti. Dvi jaunos 
merginos — seserys iš Rodo salos. Džordžo sesuo Floren- 
cija pakvietė jas čia kaip potencialias kandidates. Jų moti- 
na gyveno Niūporte ir buvo jos draugė. Jos vyras Hamilto- 
nas Tvomblis — ramus žmogus, patyręs finansiniuose rei- 
kaluose ir Volstrito sandėriuose. Jam nepatiko Džordžo iš- 
laidumas, tačiau negalėjo nieko padaryti, kad užkirstų jam 
kelią. Išlaidumas buvo skiriamasis Vanderbiltų bruožas. 

Visa šeima atvyko į Biltmorą prieš savaitę; dauguma 
jų pirmą kartą išvydo Džordžo namą ir buvo gerokai ap- 
stulbinti. Jis pranoko juos visus. Dauguma šeimos narių 


200 


išvyko iš karto po švenčių. Tik Florencija ir Fredas nuspren- 
dė pasilikti sutikti čia Naujuosius metus. 

Džordžas ir Rendalas buvo pažįstami per Džeimsą 
Vistlerį. Daugybę metų Džordžas buvo emigravusio Ame- 
rikos menininko gerbėjas ir draugas. 

— Nujaučiu, — juokėsi Natanas, — kad Džordžas lai- 
mingas, turėdamas šalia Rendalą, nukreipiantį nuo jo visų 
tų vyrų medžiotojų dėmesį. Savaime suprantama, jog ge- 
rokai nustebau, išvydęs jį štai šitaip laiptų papėdėje. Net 
suabejojau, ar iš tiesų esu Šiaurės Karolinoje. 

— Žinau. Tai atrodo nerealu. 

— Tai pakankamai realu. Vietą, kur gali tuo įsitikinti, 
yra pusrūsis. Dinama kelia tokį triukšmą, jog, rodos, tuoj 
plyš galva. 

Džordžas išgirdo Neto pastabą. 

— Perspėjau tave, Netai, — tarė jis, — tačiau tu ne- 
užsikimšai ausų medvilne. Ar galiu pasiglemžti tavo žmo- 
ną riliui? 

Čes su malonumu sutiko. Kuo daugiau ji pažino Džor- 
džą Vanderbiltą, tuo labiau jis jai patiko. 

— Ar nenorėtumėte prisijungti prie manęs ruošiant 
nostalgija dvelkiantį siuntinuką Džimiui Vistleriui? — pa- 
klausė jis. — Ketinu nusiųsti jam dešimt svarų kukurūzų. 

— Puiki mintis, — pritarė Džordžas. 

Rilis buvo kaip tik toks triukšmingas ir greitas, kokio 
ir reikėjo tikėtis. Sukdamasi ratu ir atlikdama šokio figū- 
ras, Čes ne kartą susidūrė su Rendalu. Netgi šokdamas liau- 
dišką šokį Šiaurės Karolinos kalnuose, jis išliko toks pats 
elegantiškas, kaip ir Londono salonuose. 

— Ar gerai leidi laiką? — uždususi paklausė jo ji, kai 
jis apsuko ją ratu salės viduryje. 

— Dabar taip, — atsakė jis, šypsodamasis jai labai ge- 
rai pažįstama šypsena. Tada šokis ir vėl juos išskyrė. 

Kiek vėliau suvedė valsas. 

— Esu už mylios nuo tavęs. Apsistojau tame namo 
sparne, kur apgyvendinti visi, atvykę po vieną, — tarė Ren- 
dalas. — Vos tik rytą apsirengsi, susitiksime bibliotekoje. 
Aš lauksiu. Trokštu tave apkabinti, ne šitaip, kaip šokėjas 
šokėją, bet kaip vyras moterį toli nuo viso pasaulio akių. 

— Negalėsiu užmigti, nes galvosiu tik apie tai. 

— Aš taip pat. 

— Melagis. 

— Kaltas. 

Čes nusijuokė. Vieną akimirką Rendalo ranka įsitem- 
pė ir prispaudė ją prie savęs. Paskui jie ir vėl šoko taip, 
kaip pridera. 

— Pasistenk ateiti anksti, — sušnabždėjo jis. — Arba 
aš išeisiu iš proto. 

Atėjus vidurnakčiui, Rendalui ir vėl pavyko pakviesti 
ją šokiui. Jo bučinys bet kuriam pašaliečiui būtų buvęs pa- 
našus į draugišką pusbrolio pasveikinimą. Čes šis trumpas 
jo lūpų prisilietimas buvo toks pats, kaip ir pirmasis prieš 
tiek daug laiko, kai jie iškylavo Hampstede. Nuo saldžių 
prisiminimų jos akys priplūdo ašarų. 


Per vakarienę ji sėdėjo tarp dviejų vyriškių; vieno iš 
Niujorko ir kito iš Filadelfijos. Visi trys maloniai šneku- 
čiavosi, maistas buvo nuostabus, todėl laikas neprailgo. Di- 
džiulis stalas skirtas šešiasdešimt keturiems žmonėms. Taigi 
dvidešimt keturi svečiai susėdo pačiame viduryje, o likusį 
tuščią stalą užpildė milžiniškos gėlių puokštės bei vazos 
su vaisiais. Esant tokiam negausiam rateliui, vakarėlis at- 
rodė dar jaukesnis, 0 svečiai jautėsi lyg draugai. 

Vėliau Čes paprašė Natano, kad šis atsegiotų jos kor- 
setą, nes ji nenorėjo kviesti kambarinę trečią valandą 
nakties. 

— Su malonumu tai padarysiu, — atsakė jis, — tačiau 
daugiau nei tikėtina, kad ji laukia tavo skambučio ir negali 

eiti miegoti, tau nepatarnavusi. Būtų kur kas protingiau pa- 
sikviesti ją čia, o paskui leisti eiti. 

Jai buvo gėda, kad pati apie tai nepagalvojo. Buvo 
labai lengva pamiršti viską pasaulyje, kai mintys užim- 
tos Rendalu. Jau greitai. Vos po kelių valandų ji vėl bus 
su juo. 


Biblioteka padarė Čes didesnį įspūdį, nei bet kuri kita 
patalpa didingame name. Ji buvo labai didelė, tačiau ne to- 
kia milžiniška kaip banketinė salė ar prieškambario holas. 
Be to, joje buvo žmogiškų detalių, kurių trūko kituose kam- 
bariuose. Sienos nukabinėtos lentynomis, o lentynos buvo 
pilnos knygų. Čes paėmė vieną ir atvertė. 

Iš nišos išniro Rendalas. 

— Aš padariau tą patį, — tarė jis. — Taip, ji buvo skai- 
tyta, galbūt net ne vieną kartą. Ponas Vanderbiltas auga ma- 
no akyse sulig kiekviena valanda. 

Jis paėmė iš jos knygą, padėjo ją ant stalo ir pasivedė- 
J0 ją į šešėlyje skendinčią nišą. 

— Mano meile, — išsiveržė iš jo emocijų smaugia- 
mos gerklės. Tada jo lūpos susirado jos lūpas. Jų kūnai pri- 
sispaudė vienas prie kito, trokšdami dar labiau suartėti. Čes 
visa liepsnojo. 

— Aš šito neištversiu, — pratarė ji. — Aš noriu tavęs 
viso. Kur mes galėtume susitikti, kol nenumiriau iš ilge- 
sio? 

Rendalas sugriebė ją už riešo, apsivydamas jį pirštais, 
ir nusitempė sau įkandin pro duris ir holus, paskubomis 
dairydamasis į šalis ir vis skubėdamas, skubėdamas, kol 
galiausiai įstūmė ją į gilų sandėliuką, kur buvo daugybė 
lentynų, nukrautų rankšluosčiais. Uždarė iš paskos duris, 
ir jie paskendo tamsoje. 

— Atleisk man, — tarė jis. — Aš negaliu ilgiau lauk- 
ti. — Jo rankos šiurkščiai nuslydo jos krūtine, paskui juos- 

meniu. Lūpos įsisiurbė į jos lūpas, o jis vis stūmė ją ir stū- 
mė, kol galiausiai atsirėmė į lentynas. — Pasikelk sijoną. 
Privalau turėti tave dabar. 

Ji buvo ne mažiau nustėrusi, nei apimta geismo. Susi- 
painioję drabužiuose, švokšdami prislopintas aistringas de- 
Jones, jie mylėjosi stovėdami, įsitvėrę vienas kito kūno, 
kad nenukristų. Po kelių sekundžių viskas buvo baigta. Čes 
pravirko, o jos giliuose, širdį veriančiuose kūkčiojimuose 
atsispindėjo gėda ir nusivylimas. Rendalas apkabino ją. 

— Atleisk man, — pašnibždomis vis kartojo. 

— O, Rendalai, — raudojo ji. — Aš atleidžiu tau, tik- 
rai atleidžiu. Bet negaliu atleisti sau. Buvau kaip rujojanti 
kalė. 

Jis pabučiavo ją, vildamasis, kad ji nustos save kal- 
tinti, tačiau jo bučinys tik vėl pažadino ugnį. 


— Ne, — sudejavo Čes, — ne, nenoriu, kad viskas 
būtų šitaip. 
— Palauk, — tarė jis. — Aš surasiu išėjimą. 


Palikta viena tamsoje, Čes susmuko ant grindų. Ji nie- 
kino save. Kokį skausmą, kokį pažeminimą pajustų Nata- 
nas, jei jos ištvirkavimas būtų atskleistas. Jis taptų pajuo- 
kos ar net gailesčio objektu. 

Kai durys atsidarė, ji dar labiau susigūžė, slėpdama 
galvą po sukryžiuotomis rankomis. 

— Ššš, mano brangioji, tai aš, — prabilo Rendalas. — 
Duok man ranką. Viskas bus gerai. — Jis kančių keliu siau- 
rais koridoriais ir laiptais nuvedė ją į nedidelį vonios kam- 
barį palėpėje. Pro nedidelį langelį buvo matyti neaprėpia- 
mi sniegu užkloti miškai. 

Ant lentynos gulėjo šukos ir keli šepečiai. Taip pat čia 
buvo karštas vanduo ir praustuvas, rankšluosčiai ir muilas. 

— Palauksiu tavęs gretimame kambaryje, — paaiški- 
no Rendalas. — Čia niekas neateis. Esu tuo visiškai tikras. 

Baigusi praustis ir tvarkytis, kiek tai buvo įmanoma, 

Čes pabeldė į gretimo kambario duris. Jam atidarė Renda- 
las. Atrodė iškankintas. 

— Niekada sau neatleisiu, — tyliai pratarė jis. 

— Kur mes esame? — reikliai paklausė Čes. — Pasa- 
kiau Natanui, kad susitiksiu su juo devintą valandą ir eisi- 
me pusryčiauti. Turiu nusigauti iki to žiemos sodo. 

— Mums reikia pasikalbėti, Čes. 

— Ne dabar, Rendalai. Aš per daug prislėgta. Be to, 
turiu susitikti su Natanu. Kaip man tenai nueiti? 

Jis palydėjo ją iki laiptų. Apačioje, paaiškino jis, ji 
priešais save pamatys sodą. Čes pasileido bėgti. 

— Su Naujaisiais metais, — Žiemos sode pasveikino 
ją Luiza Vanderbilt. — Su Naujaisiais metais, — pritarė 
ir kiti. 

— Su Naujaisiais metais, — atsakė Čes. 

Dosnioje saulės šviesoje, kuri veržėsi pro stiklinį sto- 
gą, palmės ir tropinės gėlės atrodė dar vešlesnės. Čes tai 
buvo panašu į šiltą palaiminimą, kuris liejosi ant jos gal- 
vos ir pečių. Tik dabar suvokė, kaip jai buvo šalta. 

Po pusryčių pasigirdo garsus, entuziazmo kupinas šur- 
mulys. Džordžas ketino parodyti pusę tuzino spalvingų ro- 
gių, kurios stovėjo sustatytos už daržinės. Visus, norinčius 
rytą praleisti tikruose kalnuose, jis pakvietė į Bakspring 
Lodžą, savo medžioklės namelį ant Pisga kalno, aukščiau- 
sios viršukalnės šioje kalnų virtinėje. Kelias vadinamas 
“nuošaliu taku", nes vingiavo pro tankų mišką. Atstumas 
— septynios mylios. Daugiau nei valanda kelio kylant į 
kalną ir pusė valandos šiurpinančios kelionės žemyn. 

Netas ir Čes negalėjo atsispirti šiam pasiūlymui. Taip 
pat ir merginos iš Rodo salos, kai išgirdo, jog Džordžas ir 
Rendalas vyksta taip pat. Florencija Tvombli jautė pareigą 
lydėti merginas. 

Gerokai sugaišus, dvejos rogės pagaliau pajudėjo. 

— Vargšas Džordžas, — tarė Netas, žvelgdamas į pir- 

mąsias roges. Jo sesuo buvo įkalbėjusį jį lydėti ją ir dvi 
merginas. 

Rendalas ir Natanas su Čes tarp jų patogiai įsitaisė ant- 
rosiose rogėse. Vežikas pliaukštelėjo botagu, pora arklių 
krestelėjo galvas ir trūktelėjo roges. Varpeliai ant jų pa- 
kinktų linksmai akompanavo. 

Po kailiu Čes per daug gerai juto Rendalo šlaunį ir 
blauzdą. Jai norėjosi perbraukti per jo koją ranka. Tačiau 
vietoje to visą dėmesį sutelkė į varpelių skambėjimą, snie- 
go girgždėjimą, šaltos ir giedros Žiemos dienos grožį. 

Niekada anksčiau jai neteko važiuoti rogėmis. Lygus 
slydimas — visai kas kita nei šokčiojanti karieta ar netgi 
ritmiškas traukinio sūpavimas. Tai jai kažką priminė, ta- 
čiau negalėjo prisiminti ką. Ji tik žinojo, kad tai keistai 
jaudina. 

Kaip ir gilios sniego pusnys. Toliau į rytus, Stendiše 
ir Duramen, taip pat iškrisdavo sniegas, tačiau jis padeng- 
davo žemę vos kelių colių storiu ir per kelias dienas ištirp- 
davo. Šis baltas peizažas visiškai neįskaitomas. Čia nebu- 
vo jokių Žmogaus pastatytų statinių, kuriais galėtum išma- 
tuoti pusnių gylį: iki laiptelio, iki prieangio, iki palangės. 
Tai buvo neišmatuojama. Paslaptinga. 

Priešais juos nusidriekė siauros vėžių linijos ir buvo 
neaiškiai matyti arklių kanopų paliktos žymės. Civilizaci- 
jos paženklinta laukinė gamta. Čes buvo gaila, kad jų ro- 
gės važiuoja ne pirmos. Būtų taip gera žvelgti į priekį ir 
matyti tik nepaliestą baltumą. 

Dabar ji suprato, ką priminė lygus rogių slydimas. 
Plaukimą kanoja Džeimso upe. Slydimas nežinomų gelmių 
paviršiumi. Tačiau upėje nematyti prieš tai praplaukusiųjų 
paliktų Žymių. Kiekviena kanoja galėjo būti pirma, kiek- 
viena kelionė — niekieno dar nepatirtas nuotykis. 

— Lokys, — tyliai pratarė Natanas. — Kairėje, už me- 
džių. 

Čes staigiai pasuko galvą, tačiau nepastebėjo jokio še- 

šėlio ar krustelėjimo. 

— Nepamačiau, — apgailestaudama tarė ji. 

Rendalo juokas buvo kažkoks įsitempęs. 

— Kol papasakočiau apie šį nedidelį įvykį, lokys pa- 
sidarytų dešimties pėdų aukščio ir atsidurtų tiesiai prieš 
mus. Žmonėms iš tiesų patinka galvoti apie Ameriką kaip 
apie platų, pavojų kupiną kraštą. 

— Manau, kad lokio, pasislėpusio už medžių, atveju, 
turiu daugiau šansų, nei atsidūręs Londono krantinės eis- 
mo judėjimo vidury, — sukikeno Netas. — Visada steng- 
davausi susirasti nemažą vyruką ir jo pėdomis paskui jį per- 
eiti per gatvę. Visada pagalvodavau, kad ratai pirmiausia 
partrenks jį, o tik paskui mane. 


Džordžo Vanderbilto medžioklės trobelė buvo visai ne 
tokia, kokią Čes įsivaizdavo. Tai keturi iš rąstų suręsti na- 
meliai. Viename jų — didžiulis valgomasis. Ant stalų šalia 
plataus židinio, kuriame liepsnojo ir traškėjo rąstgaliai, ko- 
ne medžių dydžio, jų laukė karšta kava, šaltas melionas ir 
didžiulis pasirinkimas pusrytinių patiekalų. Pasiėmusi ka- 
vos puodelį, Čes nusinešė Ji į verandą su aukštu stogu, iš 
kur žvelgė į kalnų virtinę, nusidriekusią iki pat horizonto. 
Kalnų grožis atėmė žadą. 

— Tikriausiai būtent šitai mato skraidantys ereliai, — 
tarė Čes Natanui, kai šis priėjo prie jos. 

Tačiau tai buvo Rendalas, ne Natanas. 

— Mano brangioji, — tyliai prakalbo jis, — neįmano- 
ma rasti galimybę pabūti vieniems. Be to, iki mano išvyki- 
mo liko labai mažai laiko. Ar galėtum ištrūkti šią popietę? 
Ar lauksi manęs terasoje už bibliotekos? Ten pakankamai 
nuošalu, ir mes galėsime bent jau pasikalbėti. 

— Žinoma, — atsakė Čes, net neatsigręžusi. Ji bijojo. 
Jis buvo taip arti. Išvydusi jo veidą, ji paskęstų jo rudai 
auksinėse akyse, prarastų savitvardą. — Eik į vidų, Sven- 

gali, — tarė ji ir pasistengė nusijuokti. — Nes galiu pradė- 
ti plėšti nuo savęs rūbus ir sušalti mirtinai. 

Ji girdėjo, kaip jis nuėjo ir uždarė duris. Kalnų vaiz- 
das staiga neteko savo galios ir nepajėgė nuraminti jos įaud- 
rintos sielos. 

Sugrįžimas į Biltmorą buvo greitas ir jaudinantis. Ar- 
kliai turėjo bėgti labai greitai, kad ant jų neužgriūtų iš pas- 
kos lekiančios rogės. Čes net spiegė, apimta jaudulio. Na- 
tanas griausmingu balsu ragino vežėją, o ties staigiu posū- 
kiu Rendalo kūnas užgriuvo ant jos. Tai buvo kur kas pa- 
vojingiau už šliuožimą nuo stataus kalno. 


Čes negalėjo iškęsti penkių patiekalų ir pokalbių prie 
didelio stalo banketinėje salėje. Jautėsi taip, tarsi venose 
vietoje kraujo pulsuotų elektra, tarsi jos oda būtų per daug 
aptempta, tarsi jai tuoj prasidės traukuliai, jei nors trupu- 
tėlį nepabus viena, jei negaus akimirkos ramybės. 

— Tas grynas kalnų oras mane paveikė, — tarė ji Na- 
tanui. — Be to, sotūs pusryčiai medžioklės trobelėje po so- 
čių pusryčių čia. Ar negalėtum už mane atsiprašyti? Aš ei- 
siu šiek tiek nusnūsti. 

— Tuomet aš užtrauksiu užuolaidas. Gerai pamiegok. 
Po vakarienės norėčiau išmėginti laimę kėglių takelyje. 

Ji vylėsi, kad jos klausimas nesukels įtarimo. 

— Ką ketini veikti šią popietę, Natanai? 

— Vykstu į Ašvilį. Jei tik Džordžas per daug neužkėlė 
kalnų kainos, galbūt įsigysiu šiek tiek žemės. 

— Natanai Ričardsonai! Aš daugiau nebenoriu taip 
gyventi. Tu gali turėti visus tuos boilerius ir dinamas Sten- 

diše. 

Netas papurtė galvą; paskui nusijuokė iš jos nerimo. 

— Nusiramink, aš nesu Vanderbiltas ir neketinu juo 
būti. Be to, nenoriu. Ne, aš tik pamaniau, kad trobelės, iš- 
sibarsčiusios ten, pasaulio viršūnėje, tikrai mielos. Viena 
jų mums labai praverstų liepą ar rugpjūtį, kai Stendišas nu- 
klotas dulkių. Kaip antai Vilsonų namelis. Gasei jis paliko 
labai didelį įspūdį. 

Tai buvo tiesa. Ričmonde rugpjūtis gali būti kone ne- 
pakenčiamas. 

Tačiau svarbiausia, kad jo nebus visą popietę. 

— Manau, kad tai būtų nuostabu, — atsakė Čes. 

Ji iš tiesų pamėgino šiek tiek numigti. Tačiau niekaip 
negalėjo atsipalaiduoti. 

Viskas buvo blogai, o ji buvo siaubingai sutrikusi. 

“Aš turėčiau būti laiminga. Greitai būsiu su Rendalu. 
Aš jį pažįstu; jis ras kokią nors saugią vietelę, kur galėsi- 
me pabūti kartu. Tikrą vietelę meilei, o ne kažkokią skylę 
kaip antai sandėliukas. Viskas vėl bus taip, kaip Londone, 
kaip geriausiais laikais mano gyvenime, kai neegzistuoja 
niekas daugiau, tik jo rankos, apkabinusios mane, o mano- 
sios, apkabinusios jį". 

Čes patenkinta pasiražė, gyvendama prisiminimais. 

Tačiau jos raumenys buvo įsitempę nuo nervų, ir ji ne- 
galėjo pasiražyti taip, kaip norėjo. 

“Man reikia būti su juo, būti mylima. Štai kas man 
yra. Aš noriu Rendalo'". 

Ji nebegalėjo ilsėtis. Nebegalėjo laukti. Ji nusprendė 
eiti su juo susitikti nedelsdama. Net jei Rendalo ten ir ne- 
bus, ji bus toje vietoje, kur greitai pasirodys jis, ir tai su- 
teiks terasai žavesio, kurį jai žūtbūt reikėjo patirti. Tuoj pat. 

Biblioteka, ačiū Dievui, buvo tuščia. Išskyrus knygas, 
o knygos visada buvo jos draugai. Žengdama tyliais, atsar- 
giais žingsniais didelių durų, vedančių į terasą, link, ji lei- 

do akims su meile klajoti po lentynas. 

Šaltas oras užgniaužė kvapą. Čes apsigaubė savo sto- 
ru apsiaustu. Ji buvo apsirengusi pakankamai šiltai, kad ne- 
sušaltų lauke, nenorėdama dėl diskomforto prarasti nė vie- 
nos neįkainojamos akimirkos su Rendalu. 

Terasa, kaip ir viskas čia, labai didelė. Ji buvo iš ak- 
mens, pridengta vynuogėmis apsivijusia pergole. Žiemą vy- 
nuogynai būdavo pliki, o saulė visą dieną kaitindavo ak- 
menis, todėl dabar jie spinduliavo malonią šilumą. Čes da- 
bar jau nebelaikė apsiausto kraštų smarkiai suspaudusi. Ji 
atlošė galvą ir atsuko veidą aukštam, beribiam giedram dan- 
gui ir saulės spinduliams. 

— Atrodai lyg Helijo maldininkė. 

— Tuomet tu turėtum būti Apolonas. — Ji atsisuko. 
Jos ir Rendalo akys susitiko, prakalbusios be žodžių. 

Čes širdis triumfavo, nes sunkiame Rendalo žvilgsny- 
je buvo kažkas nauja, kažkas kitoniška. Šimtą kartų ar dar 
daugiau jie šitaip žvelgė vienas į kitą, ir visada jų akys 
sakė: “Aš noriu tavęs". Šį kartą tai irgi buvo parašyta jo 
žvilgsnyje, ir ji pajuto, jog atsiliepia taip, kaip visada, jo 
geisdama. Ta kita nauja, stipresnė, kaitresnė kibirkštis bu- 
vo ta, kurios ji ieškojo, tačiau niekaip negalėjo rasti. 

Jis ištarė tai balsu: 

— Aš myliu tave, Čes. 

Ji sudrebėjo. 

— Aš myliu tave, Rendalai. 

Jie nepajudėjo vienas prie kito, vienas kito nepalietė. 
Žodžiai ir žvilgsniai sukūrė dar stipresnį artumo jausmą, 
nei mylintis. 

Tai juos kurį laiką sulaikė, o paskui Rendalas prabilo. 

— Kada ateisi pas mane? 

Čes pakėlė galvą. 

— Ką turi galvoje? Ar yra tuščias kambarys? 

Rendalas nusišypsojo. 

— Ištroškusi. Aš taip pat. Vėliau. Dabar mums reikia 
aptarti ateities planus. Kada galėtum atvykti į Londoną? 

— Aš negaliu, Rendalai. Negaliu tiesiog imti ir išva- 
žiuoti į Londoną be jokios paaiškinamos priežasties. Ką 
pasakyčiau Natanui? 

— Mano brangioji, tu nesupratai manęs. Aš myliu ta- 
ve, Čes. Niekada nemaniau, kad man tai nutiks, tačiau nu- 
tiko. Esu beprotiškai tave įsimylėjęs. Supratau tai, kai iš- 
vykai. Pasijutau beieškąs tavęs kiekvienoje gatvėje, ban- 
džiau išgirsti tavo juoką, kaskart atsidūręs minioje. Noriu, 
kad būtum mano žmona. Kiek laiko tau prireiks skyryboms 
sutvarkyti? 

Ji buvo priblokšta. Daugybę kartų troško išgirsti “aš 
tave myliu" iš Rendalo lūpų. Ji nesvajojo apie nieką dau- 
giau. “Aš tave myliu" jo lūpose jai buvo nepasiekiama sva- 
jonė. Čes norėjo išgirsti šiuos žodžius šimtą kartų, uždary- 
ti juos savo širdyje. Ji norėjo pajusti džiaugsmą girdėdama 
juos dabar, negalvodama, kas bus paskiau. 

— Rendalai, — maldaujančiu balsu pratarė ji. — Aš 
negaliu dabar galvoti. Mano protas negali šito aprėpti. 

— Suprantu. Aš galvojau ištisus mėnesius: tau reikia 
bent kelių akimirkų susivokti. Tik pasakyk, kad myli mane 
ir kad už manęs tekėsi. Tai pirmasis žingsnis. Visa kitą 
įveiksime kartu. 

— Aš myliu tave. Tikrai. Myliu tave, Rendalai. — Čes 
krestelėjo galvą, tarsi norėdama išsklaidyti joje tvyrančią 
painiavą. — Tačiau nežinau, kaip galėčiau tai padaryti. 

Rendalas, priėjęs prie jos, pirštais palietė jos antakį. 

— Tegu dingsta ši nerimo kupina išraiška. — Jo šyp- 
sena buvo pilna meilės. — Surasime tau gerą advokatą — 
turiu omeny teisininką — Amerikoje. Jis žinos, nuo ko pra- 
dėti. Dėl to nesirūpink. — Rendalo ranka apkabino jos pe- 
čius, paremdama ją ir padrąsindama. 

Tačiau jo pirštai nenubraukė nerimo nuo jos veido. Tai 

nebuvo nerimas, o susimąstymas. Čes mėgino atsirinkti 
gausybėje minčių, besisukančių galvoje. 

— Nežinau, ar galėčiau gyventi Anglijoje, — tarė, vie- 
ną jų išreikšdama balsu, kad galėtų geriau suvokti. 

Rendalas nusijuokė. 

— Tačiau tu gyvenai, ir sekėsi neblogai. Tau tai pati- 
ko. Tavo tikroji vieta ir yra ten, Čes, ne čia. Šiaip ar taip, 
tu esi Stendiš, o ne barbarė. Dabar Anglija yra tavo tikrieji 
namai. Konfederacijos nebėra. — Rendalas priglaudė ją prie 
savęs. — Ir tu būsi su manimi. 

Čes žvilgsnis buvo įsmeigtas į kalnus, tačiau ten ji ne- 
rado jokio paaiškinimo. Ji nusigręžė nuo to didingo vaizdo 
ir pažvelgė Rendalui į akis. 

— Aš nenoriu galvoti, — tarė ji, o žodžiai skambėjo 
primygtinai. — Aš noriu jausti. Noriu, kad apkabintum ma- 
ne, mylėtum mane. Dabar, Rendalai, trokštu tavęs dabar. 

— Taip. Pasikalbėsime vėliau. Viskuo pasirūpinta. 
Pakilk liftu, tarsi eitum į savo kambarį. Sustok antrame 
aukšte, lyg norėtum išlipti, o paskui pakilk į trečiąjį. Aš 
jau būsiu ten. Eisiu pirmas laiptais, skirtais tarnams. Pa- 
lauk porą minučių po to, kai aš nueisiu. O paskui ateik iš 
paskos. 

— Rendalai. Pabučiuok mane. 

— Viršuje, mano meile. Yra langų, pro kuriuos matyti 
ši terasa. 


Vos tik jo rankos nuslydo jos oda, dingo bet kokia bū- 
tinybė galvoti. Gyvendama prisiminimais, ji nė kiek ne- 
perdėjo. Būti Rendalo glėbyje iš tiesų prilygo kerams ar 
net ekstazei. Ją užliejęs jausmas pakylėjo iki pat saulės, 
palikdamas visą pasaulį ir pamirštas bėdas. Čes mylėjo ir 
buvo mylima, o visa kita nesvarbu. 

Po to palaimingai užsimiršusi, ji pasidėjo galvą ant jo 
plačios krūtinės ir glostė tvirtą, raumeningą ranką. Pirštai, 

jausdami vyrišką stangrią jo odą, tarsi atgijo. Dabar jos min- 
tys buvo apsnūdusios, ramios; jos nekėlė jokios grėsmės. 

— Rendalai, ką tu veiki? — sušnibždėjo ji. 

— Veikiu? Ką turi galvoje? 

— Aš susimąsčiau. Ką tu veiki? Koks tavo gyvenimas? 

— Bet tu juk žinai. Smulkiu mastu kolekcionuoju me- 
no kūrinius. Skaitau. Vaikštau į teatrą. Susitikinėju su drau- 
gais. Lankausi klubuose. Sezoną praleidžiu Londone. Kar- 
tu su draugais vykstu medžioti į užmiestį. Kartais keliauju 
į žemyną. 

Jis paėmė jos ranką ir pridėjo prie savo šlaunies. 

— Mum, tai be galo malonu. Paliesk mane pirštų ga- 
lais... žinoma, kai mes susituoksime, turėsime priiminėti 
svečius. Į viengungio pareigas tai neįeina. Galėsime nusi- 
pirkti namą užmiestyje, kur bus galima ir pamedžioti, ir 
išsinuomoti namą sezonui Londone. Arba atvirkščiai, kaip 
tau labiau patiks. Daug kas priklausys nuo tau atiteksian- 
čios vyro dalies. 

Čes nustojo jį glostyti. Ji atsisėdo. 

— Kokios vyro dalies? 

Rendalas sugrąžino ją atgal ir priglaudė prie savęs. 

— Tu žinoma su juo išsiskirsi; šitie dalykai visada tvar- 
komi vienodai. Ir tau bus paskirta turto dalis. Manau, kad 
Netas turėtų būti daugiau negu dosnus. Juk šiaip ar taip, 
Jis tave myli. Mes nusipirksime namą ir gerų arklių... 

Čes išsivadavo iš jo glėbio. Ji apsisuko, atsisėdo pa- 
rietusi kojas po savimi ir pažvelgė iš viršaus į jį. 

— Tu tikriausiai netekai proto, Rendalai. Nejaugi ma- 
nai, kad aš tokia kaip Konsuela Vanderbilt? Kokia suma tu 
vertini šią santuoką? 

Dabar jo akyse nebebuvo meilės ir atsidavimo. 

— Nustok dramatizuoti, Čes. Nebūk maža mergaitė. 
Norint gerai gyventi, reikia pinigų. Tiktai romanuose, ku- 
riuos skaito žemesnės klasės, vyrai ir moterys gyvena mei- 

le. Tokią padėtį kaip mes užimantys žmonės privalo gy- 
venti pagal tam tikrus standartus, nes kitaip visuomenė juos 
tiesiog ignoruotų. 

Čes pažvelgė į šį patrauklų vyrą, kuris taip ilgai buvo 
užvaldęs jos mintis ir širdį. Ji pažinojo kiekvieną jo stip- 
raus, glotnaus kūno colį, kiekvieną jo plaukų garbaną. Jo 
veidas jai pažįstamas geriau nei jos pačios, nes ji taip daž- 
nai rydavo jį akimis, tūkstančius valandų mėgaudavosi pri- 
siminimais apie jį. 

Ir vis dėlto priešais ją buvo visiškai nepažįstamas žmo- 
gus. Ji nežinojo nei kas yra jo galvoje, nei kas širdyje. 

— Rendalai, man reikia eiti, — tarė ji. — Kiekvieną 
minutę gali grįžti Natanas. 

Jis pakilo ir pasirėmė kaire alkūne. Jo dešinioji ranka 
glamonėjo jos kelius, slydo švelnia, jautria vidinės šlau- 
nies pusės oda. 

— Pasilik dar truputėlį. Tu rasi ką jam pasakyti. 

Jos nugara, nepriklausomai nuo jos valios, geidulin- 
gai išsirietė, pasiūlydama jo lūpoms ir rankoms jos krū- 
tis. Jos kūnas geidė jo kūno, degė mylėtis pasiruošusio 
karščiu. 

— Ne, — pratarė ji, — ne dabar. — Ji atsispyrė savo 
geismui, pašoko nuo lovos ir nubėgo į vonios kambarį. Ten 
paskui save uždarė duris ir į jas atsišliejo. Jai buvo silpna. 

Kažkas, tūnantis giliai jos viduje, kažkas, ko negalėjo 
įvardyti, suteikė jai jėgų išeiti. Vėliau savo kambaryje, kū- 
niškajam silpnumui praėjus, ji galėjo ir jausti, ir galvoti. 

— Aš myliu tave, — sakė ji Rendalui. — Aš jį myliu, — 
kartojo sau tūkstantį kartų. Kaip ji galėjo būti tokia tikra, kad 
myli vyrą, kurio — dabar ji tai suprato — visiškai nepaži- 
nojo? 

Ne, tai neteisinga. Rendalas nebuvo jai svetimas. Jis 
buvo būtent toks, koks atrodė esąs, koks buvo visada. An- 
glų džentelmenas, užimantis visuomenėje aukštą padėtį ir 

jos suvaržytas. 

Buvo tiesiog vaikiškai kvaila įsižeisti, kai jis prašne- 
ko apie jai priklausančią turto dalį. Tai visai nereiškė, kad 
jis nori jos dėl pinigų. Kiekviena iš Florencijos Tvombli 
globotinių net nesusimąstytų, jei Rendalas panorėtų vesti 
dėl turto. 

Jis ją mylėjo. Ją. Su raukšlelėmis veide ir sidabru plau- 
kuose. 

Ir tuo buvo galima tik stebėtis. 

Tai kodėl ji nepakvaišusi iš laimės? Juk būtent apie 
tai ji svajojo, būtent šito troško labiau už viską pasaulyje. 
Ar ne? Kad ją mylėtų Rendalas ir mylėti jį. Mylėtis. Bū- 
tent tai jie darė būdami kartu. Mylėjosi. Tačiau nemylėjo. 

Meilė buvo kas kita. Jos negalima atitverti nuo pasau- 
lio uždarius miegamojo duris. Meilė yra kur kas sudėtin- 
gesnė, labiau jaudinanti. Meilė — tai gyvenimas, moky- 
masis, dalijimasis. Meilė — tai dviejų Žmonių žingsniai 
švariame kasdien patiriamos naujos patirties sniege. 

Meilė buvo Natanas. Nuo pat pirmos dienos, kai jie 
abu nusprendė sulošti iš ateities. Natanas — ir gyvenimas 
su Natanu — buvo viskas, ko ji kada nors troško. Išskyrus 
miegamąjį. 

Akimirką Čes pajuto nusivylimą ir įniršį, kuris susi- 
kaupė per penkiolika vedybinio gyvenimo metų. Natanas 
jos nenorėjo. Jis privertė ją jaustis klaida; dėl jo ji jautėsi 
esanti bjauri ir negeidžiama. 

Ir tada ji pradėjo juoktis. Dabar žinojo, kad gali būti 
geidžiama. Ir taip pat žinojo, kaip paprasta vyrui ir mote- 
riai patenkinti vienam kitą. Jai nereikėjo laukti ir tikėtis, 
kad Natanas ją išmokys. Galbūt netgi pati galėtų jį šio to 
išmokyti. 

Ji nekantravo kuo greičiau pamatyti jo reakciją, išgirsti 
jo “Dieve visagali, Čes!" 

O, jie gerai pasilinksmins. 

Raudonas Damasko šilko kambarys prisipildė jos 
linksmo it šampano putojimas juoko. 

Sugrįžęs iš Ašvilio, Natanas nuėjo į savo kambarį ap- 
sirengti pietums. Durys tarp vonios kambario ir Čes mie- 
gamojo buvo atdaros. Jau buvo jas beuždarąs, kai išgirdo 
jos balsą. 

— Ateik čia, Natanai. 

Ji skaitė, atsirėmusi į pagalvių, sukrautų ant lovos, kal- 
ną. Plaukai buvo palaidi ir krito ant jos melsvos, šilkinės 
suknelės pečių. 

— Ilgai miegojai, — tarė Netas. — Tau reikėjo būti su 
manimi, Čes. Šalia kaimo, kuris vadinasi Brevardas, yra 
keturi žemės sklypai. Kelias neypatingas, tačiau jis eina 
tiesiai per kalnus, ir gali matyti viską aplinkui ištisas my- 
lias... 

— Natanai, — Čes numetė knygą ant žemės. — Nata- 
nai, paklausyk minutėlę. 

Jis susidomėjęs pažvelgė į ją. Kažkas joje pasikeitė, 
ir jis nežinojo, kaip tai suprasti. 

Čes nusišypsojo. 

— Ar žinai, kad mes jau vedę daugiau nei penkiolika 
metų ir tu nė karto per tą laiką manęs nepabučiavai? 

— Nesąmonė. Tai neįmanoma. 

— Nė kartelio, Natanai. Noriu, kad prieitum ir tuoj 
pat mane pabučiuotum. 

“Moterys! Kokie keisti padarai". Natanas gūžtelėjo pe- 
čiais ir padarė, ko ji prašė. Jo bučinys buvo pabrėžtinai 
ryškus, garsus pakštelėjimas į jos skruostą. 

Ji sugriebė jį už atlapo, ir jis negalėjo atsitiesti. 

— Ne taip, — tarė ji. — Taip gali bučiuoti ir puodą. — 
Jos delnas dar tvirčiau sugniaužė jo švarką; Netas prarado 
pusiausvyrą ir užgriuvo ant jos. Jo veidas paskendo pagal- 
vėse. 

Čes pakėlė jo galvą ir pasuko. Tada švelniai prispaudė 


216 


savo lūpas prie jo lūpų. Jos burna judėjo ratu, dantys švel- 
niai patempė jo apatiniąją lūpą, o praverta burna tol reika- 
lavo, kol joje atsidūrė jo liežuvis, ieškodamas josios ir ga- 
liausiai suradęs. 

Kai ji atsitraukė, jam trūko oro. 

— Dabar pasakyk, kad mane myli, — paliepė ji. 

— Dieve visagali, Čes, kas tau pasidarė? Ką tu darai? 

— Pasakyk, jog myli mane, Natanai. 

— Tu žinai, kad taip. 

— Iš kur man žinoti, jei tu niekada nieko panašaus 
nesakei. Pasakyk, Natanai. 

— Aš myliu tave. Dabar patenkinta? — Netas jautėsi 
lyg kvailys. Jis niekaip negalėjo suprasti, kas čia darosi. 
Negalėjo tuo patikėti. 

Čes nusijuokė. 

— Iš ko, velniai griebtų, tu juokiesi? Įtariu, kad iš ma- 
nęs. Tu elgiesi neįtikėtinai. Liaukis, Čes. 

— O ne. Turėjau tai padaryti prieš penkiolika metų. — 
Jos pirštai pradėjo paskubomis atseginėti jo švarką, jo lie- 
menę, apykaklę, marškinius. — Prisimenu tave, kai atėjai 
pas mano senelį. Tada prauseisi kieme, o aš, išvydusi tavo 
nuogą krūtinę, pasijutau keistai ir nejaukiai. — Dabar ji 
irgi buvo nuoga. Čes tarsi plunksna vedžiojo po ją nagais. 

Netas sugriebė jos riešus. 

— Liaukis. Damoms taip elgtis nedera. — Jo veidas 
išraudo. 

Čes akyse įsižiebė nedoros kibirkštėlės. 

— Tu esi vienintelis vyras, mano meile. Taip, aš irgi 
tave myliu, Natanai. Tačiau tu nieko neišmanai apie da- 
mas, ir dabar atėjo pats laikas sužinoti. Paleisk mano ran- 
kas. Noriu atsegti tavo kelnes. 

— Čes! 

Ji šypsojosi apsimestinai kuklia šypsena. 

— Nebent tu gali padaryti tai greičiau. Aš irgi turiu 
tam tikrų vedybinių teisių, Natanai. Noriu, kad mane pa- 
mylėtum. Noriu, kad patenkintum mane. Tenkintum ilgai 
ir aistringai. Taip, kaip priklauso už penkiolika metų. 

Jis išsižiojęs 1š nuostabos žvelgė į ją. Jo pirštai palei- 
do jos rankas. 

Po kurio laiko iniciatyvą perėmė Natanas. Jis mylėjo 
ją iš lėto, atidžiai sekdamas net ir menkiausią jos atsaką, 
su švelnumu, kuris atidėliodavo ir sustiprindavo kiekvie- 
no aistros protrūkio pajautimą. Su meile atrasdamas tai, kas 
seniai tarp judviejų buvo palaidota. Jų sielų ir širdžių, min- 
čių ir kūnų susiliejimą. 

Kai jie baigė, jis suėmė jos veidą rankomis ir švelniai 
pabučiavo. Jo švelni meilė pripildė jos akis meilės ašarų, 
ir jis nudžiovino jas bučiniais. 

Salėje nuskambėjo gongas. Buvo laikas rengtis pie- 
tums. 

Jie abu sutartinai nusišypsojo. Nebuvo reikalo nė sa- 
Kyti, kad tai kaip tik laiku. Jiems abiem dabar reikėjo že- 
miškesnių gėrybių, tokių kaip maistas. Didysis alkis ku- 
riam laikui buvo patenkintas. 

Čes nusišypsojo pati sau veidrodyje. Jame atsispindė- 
jo be galo laiminga, švytinti moteris. Jai nereikės Renda- 
lui nieko sakyti. Vos pažvelgęs į ją, jis supras, kad jos gy- 
venime nebėra jam vietos. 

“Tačiau aš pasakysiu jam "ačiū", — nusprendė ji. — 
Jei nebūtų buvę jo, būčiau niekada nesužinojusi, ko aš no- 
riu iš Natano, ir būčiau niekada neišdrįsusi to pareikalauti, 
jei Rendalas nebūtų leidęs man jaustis geidžiamai. 


— Tu sakei, kad norėsi išbandyti laimę kėglių takelyje, 
ar ne, Netai? — Džordžas Vanderbiltas buvo nuovokus 
šeimininkas. 

Netas per stalą pažvelgė į savo žmoną. Čes būtų 

galėjusi prisiekti, kad jų akims susitikus, įskilo mėlyna 
kibirkštis ir pasigirdo garsus trakštelėjimas. Staiga jai oras 
labiau pakvipo ozonu, kuriuo padvelkia po žaibo, o ne 
kvapnių gėlių aromatais. 

— Ačiū, Džordžai, bet aš apsigalvojau, — nutęsė 
Netas. — Noriu šiandien anksčiau atsigulti. 

Čes nusišypsojo, prisidengdama servetėle. 

— Šachas, Lili, — sušnibždėjo ji. — Tu pralaimėjai. 

Riplėj 


AUKSO LAUKAI 


Karas sunaikino visus jos turtus. Sulaukusi beveik 
trisdešimties metų ir dar netekėjusi Frančeska “Čes" 
Stendiš galėjo didžiuotis tik apgriuvusiomis valdomis 
potvynių nusiaubtoje Virdžinijoje ir patentu mašinai, 
kuriai reikėjo išmanančio Žmogaus, kad ji atneštų 
naudą. Ir toks žmogus buvo vos dvi dešimtis peržengęs, 
pavojingai patrauklus Netas Ričardsonas. Nors jo širdis 
priklauso kitai moteriai, tačiau Netas pilnas ambicijų 
tapti turtingas, ir sutinka vesti Čes. Šitaip jam atitenka 
patentas, o Frančeska įgyja verslo partnerį ir, viliasi, 
vyrą, kuris vieną dieną pradės jos geisti. Tačiau šis 
sandėris nusviedžia ją į pasaulį, kuriame daugybė 
išdavysčių, žiaurių susitarimų ir nežabotų aistrų. Ir tai 
paverčia Čes moterimi, kurią galima pavadinti žavinga, 
nenuspėjama ir pakankamai stipria, kad dėl savo teisės 
mylėti ir būti mylima įveiktų bet kokį varžovą, netgi jei 
tai būtų visas pasaulis. 


Teiraukitės visuose knygynuose. 


Džudi Devero 


AKSOMINĖ 
SAGA 


"Aksominės sagos“ pagrindiniai veikėjai — keturi 
skirtingų charakterių ir temperamentų broliai 
Montgomeriai, kilę iš galingo Montgomerių klano. 
Keturios romantiškos gyvenimo istorijos meistriškai 
papasakotos garsios amerikiečių rašytojos Džudi 
Devero. 

Galbūt šioje nuostabioje romanų serijoje skaitytojas 
ras atsakymą į amžiną klausimą — iš kur žmogus gauna 
jėgų net sunkiausiais momentais nepalūžti, o išgyventi 
ir eiti į priekį. 

"Aksominė saga“ — vienas iš geriausių Džudi 
Devero kūrinių — išversta į daugelį pasaulio kalbų ir 
sulaukusi puikaus skaitytojų įvertinimo. 


Teiraukitės visuose knygynuose. 


EpiTrA PARGERET 


SKAISČIAI 
RAUDONA SĖKLA 


Jaunasis Haris Talveisas įkalinamas savo tėvo buvu- 
sio globėjo, o vėliau jo mirties kaltininko, Ralfo Izembar- 
do Parfoso pilyje, iškilusioje virš nepasidalijamų Velso pa- 
sienio Žemių. Susieti nepermaldaujama neapykanta bei 
prieš jų valią pasireiškiančia meile, belaisvis ir įkalinto- 
jas, regis, atsiduria aklavietėje. 

Tuo metu Anglijoje, pilietinio karo grėsmės akivaiz- 
doje, Izembardas tampa pažeidžiamas priešų, o Haris neti- 
kėtai subręsta ir suvokia, kas esąs. Pasakojimas pasiekia 
nelauktą kulminaciją, kai pagrindiniai veikėjai atsiduria 
Parfoso apsiaustyje, — didingos bažnyčios, dėl kurios 
meistras paaukojo savo gyvenimą, — šešėlyje. 


Teiraukitės visuose knygynuose. 


Tonsonas diu Terailis 


EULMENOS 
ROMANAY 


FULMENOS ROMANAS 


Paslaptingas ir kupinas intrigų Paryžiaus aukštuomenės 
gyvenimas. Dama su juoda pirštine, vestuvių dieną netekusi vyro, 
ryžtasi atkeršyti jo žudikams, slaptos “"Špagos bičiulių draugijos" 
nariams. 

Kokia keršto kaina, ką žmogus praranda keršydamas — tokius 
klausimus rašytojas gvildena šiame romane. 

“Pakėlęs kardą, nuo kardo žus“ — tokia šios knygos 
pagrindinė mintis. Žūva ne tik žudikai, bet ir pati keršytoja. Lieka 
tik meilė — nesavanaudiška, ištikima ir dora. 

Skaitytojus sužavės dinamiškas veiksmas ir žmogaus vidinio 
gyvenimo paslaptys. 


Teiraukitės visuose knygynuose. 


Leidyklos TYRAI knygynuose 
Kaune, Karaliaus Dvaro 10, Šiauliuose, Vilniaus 54 šias knygas 
galima įsigyti pigiausiai (be prekybinio antkainio). Teiraukitės 
telefonais: (8-27) 20 56 24, (8-22) 47 48 90, 
(8-298) 4 98 84, (8-26) 45 28 04. 


Aleksandra Riplėj 


AUKSO 
LAULKKAI 


Antroji dalis 


Atrodo, kad žavioji Čes Ričardson turi viską, 
ką gali sukaupti vidutinio amžiaus moteris: daug 
turto, jaukius namus, šeimą — darbštų ir gabų 
vyrą, paaugusią dukterį. “Ričardsonai buvo 
palaiminta ir turinti viską, ką tik gali suteikti 
apvaizda, šeima." Tad ko gi trūksta Ces? 

Atsakymą ji randa patyrusi didžiulį 
susižavėjimą, karštą lyg ugnis aistrą Rendalui 
Stendišui, kuris pastebėjo ir atskleidė jos 
moterišką grožį ir žavesį, uždegė pasitikėjimą 
savimi kaip mylima ir mylinčia moterimi. 

Palyginti ramus Čes gyvenimas prisipildo 
abejonių, kurios nelauktai ir netikėtai 
išsisprendžia... 


ISBN 9986-949-01-7 (antroji dalis) 
ISBN 9986-949-02-5 (dvi dalys) 


